
unei aeronave de deasupra. Cei de la sol primeau de 
asemenea informaţii de la avioane de recunoaştere şi 
sateliți, care le ofereau, la propriu, o imagine de dincolo de 
dealul din faţa lor. Comunicaţiile prin satelit trimiteau 
aceste fotografii (şi imagini în mişcare), dar şi conversațiile 
soldaţilor de la sol înapoi la Pentagon şi Casa Albă. Toate 
acestea aveau loc în timp real. 

Aceea era o reţea destul de complexă (echipa de la 
sol care folosea radioul, GPS-ul şi laserul pentru a 
comunica cu bombardierul de deasupra, care la rândul lui 
folosea GPS-ul, radioul şi chiar bomba, care la rândul ei 
folosea GPS-ul pentru a găsi ţinta desemnată de echipa de 
la sol). Semnalele radio şi GPS pot fi distruse. Dar în 
Afganistan nu s-a întâmplat acest lucru pentru că inamicul 
nu putea face faţă vitezei unei astfel de tehnologii. Nu 
numai că semnalele slabe de GPS pot fi interceptate, dar 
pot fi şi modificate. Acest lucru putea fi făcut pentru a 
direcţiona JDAM-ul către trupe proprii. Doar pentru că 
tehnologia mai puţin avansată a talibanilor nu a „spart 
reţeaua JDAM” nu înseamnă că nu ar putea să o facă 
altcineva, sau că nu va încerca cel puţin. 

Trupele americane ştiu că le-a fost mai uşor în 
Afganistan pentru că nimeni nu a încercat să interfereze 
cu reţeaua lor de pe câmpul de luptă. Totuşi, data viitoare, 
lucrurile vor deveni probabil mai interesante dacă 
duşmanul va încerca acest lucru, iar defensiva secretă a 
reţelei este supusă testelor. 


SITE-UL AL-QAEDA, ATACAT ÎNAINTE DE 
RĂZBOI 

Chiar şi înainte de 11 septembrie 2001 a existat o 
campanie cyber-războinică împotriva reţelei teroriste al- 


Qaeda. Se raportează că au foii sparte conturi bancare de 
către agenţiile secrete americane, iar fondurile au fost 
şterse sau transferate. Chiar dacă în majoritatea cazurilor 
spargerea a fost făcută doar pentru a aduna informaţii 
despre locurile sau resursele grupării, atunci când se ivea 
posibilitatea unui atac, de e ele mai multe ori se profita de 
ocazie. 

Comunicaţiile prin telefoane mobile şi sateliți au fost 
de asemeni interceptate. 

Existau aproximativ 200 de site-uri care susțineau al- 
Qaeda sau alte grupări teroriste islamice, care erau şi ele 
vizate, sau sparte pentru a obţine acces la computere ce 
conţineau mai multe date. In acest fel, au fost obţinute 
informaţii despre terorişti, susţinătorii lor şi contribuitori. 
În ciuda acestui efort, nu s-a depistat nimic despre 
planificarea atacurilor din 11 septembrie. 

Teroriştii au prins de veste despre atacurile asupra 
comunicaţiilor lor pe internet la mijlocul anilor '90 şi au 
răspuns prin intensificarea apărării cibernetice şi prin 
folosirea intensă a criptării, al-Qaeda folosise întotdeauna 
cuvinte codate şi, începând cu mijlocul anilor '90, a 
început să folosească criptarea. Mai târziu s-a descoperit 
că pentru operaţiunile-cheie (precum atacurile din 11 
septembrie) mesajele erau trimise numai prin curier şi 
niciodată prin telefon sau internet. Dar FBI şi 

CIA nu ştiau de acest act adiţional de apărare în al- 
Qaeda şi credeau că deţin controlul comunicaţiilor 
teroriştilor. 

Cea mai mare parte a acestei monitorizări era făcută 
din umbră, întrucât gradul de legalitate al acesteia este 
încă destul de discutabil. De exemplu ai nevoie de o 
hotărâre judecătorească pentru a supraveghea 
conversațiile telefonice în America, dar nu şi peste ocean. 
Practic, guvernul poate monitoriza traficul pe internet fără 
această hotărâre, dar se poate aştepta la chemări în 
judecată de la grupuri de civili atunci când aceste 


supravegheri sunt făcute publice. 

Convenţiile de la Geneva, care de mai bine de un 
secol au stabilit unele repere legale în privinţa războiului, 
nu au fost încă modificate pentru a acoperi şi cyber- 
războiul. Legea civilă pentru interceptarea internetului 
este în proces de a fi schimbată, dar aceasta va dura fără 
îndoială mai mulţi ani. 


STRIVIT DE INTERNET 

Deşi peste 20.000 de terorişti islamici s-au grupat în 
Afganistan în timpul războiului împotriva terorismului (şi 
în alte ţări unde existau tabere de formare), cea mai mare 
parte dintre ei erau trataţi ca infanterie, folosiţi ca trupe la 
sol pentru a se lupta cu Alianţa Nordică pentru talibani, iar 
dacă supravieţuiau, erau trimişi acasă, să facă ce pot 
pentru a obţine victoria islamului. Cei mai mulţi dintre ei s- 
au limitat la o conversaţie antrenantă la o cafenea locală 
sau la moschee. 

Cum ştim toate acestea? Se pare că, printre materiile 
predate celor din şcolile al-Qaeda, securitatea operaţională 
nu era printre cele preferate. OPSEC (securitatea 
operaţională) face ceea ce este nevoie pentru a împiedica 
duşmanul să afle ce pui la cale. Adepții al-Qaeda au înţeles 
nevoia de OPSEC, dar mulţi nu au înţeles măsura în care 
aceasta trebuia pusă în practică pentru a rămâne 
nedetectată. Cea mai mare slăbiciune a al-Qaeda era 
folosirea neprecaută a telefoanelor (mai ales a celor 
mobile) şi a e-mailului. Acestea două erau foarte populare 
în rândul studenţilor şi al tinerilor de pretutindeni, iar 
tinerii fanatici al-Qaeda nu făceau excepţie. Se pare că 
uşurinţa cu care pot fi folosite telefoanele mobile şi e- 
mailul, care le face atât de populare, creează de asemenea 
multe situaţii în care al-Qaeda este dirijată fără precauţiile 
OPSEC adecvate. Chiar dacă majoritatea sistemelor de e- 
mail pun la dispoziţie o criptare puternică, membrii al- 
Qaeda au fost prinşi folosind vechea criptare, mai slabă, de 


doar 40 de biţi. Organizaţii precum ASN din America pot 
dezlega cu uşurinţă o astfel de criptare. Şi mai rău, cele 
mai multe e-mailuri ale al-Qaeda sunt trimise fără niciun 
fel de criptare. 

Şi lucrurile devin şi mai rele. Membrii al-Qaeda sunt 
prinşi ducând agende cu adrese şi fişiere pentru computer 
care nu folosesc criptarea deloc. Dacă aceşti flăcăi se 
aşteaptă ca Allah să aibă grijă de nevoile lor de codare, 
poate ar trebui să li se spună că trec printr-o criză 
religioasă. Nu are sens să ai încredere în criptare atât timp 
cât nu o foloseşti. In Afganistan poate fi înţeleasă o 
asemenea neglijenţă, fiind o ţară unde au fost găsite o 
mulţime de materiale (drivere pentru hard disk, 
documente) în adăposturile al-Qaeda. Colapsul talibanilor 
a fost atât de rapid, încât ne-am putea aştepta ca în urma 
lor să fi rămas o mulţime de lucruri atunci când toată 
lumea s-a grăbit să scape. Este posibil ca şi religios să fi 
avut o legătură. Atunci când crezi că Dumnezeu este de 
partea ta, ai tendinţa să crezi că Domnul va avea grijă de 
tot (securitate pentru date şi orice altceva). Dar membrii 
al-Qaeda din afara Afganistanului ar fi trebuit să fie mai 
bine pregătiţi. Nu au fost. 

„Antrenamentul terorist” oferit în Afganistan era de 
multe ori făcut la întâmplare şi concentrat mai mult pe 
îndoctrinarea militară, religioasă şi anti-Vest decât pe 
detaliile derulării unei operaţiuni secrete. 

Probabil al-Qaeda nu ştia că în Pakistan exista un 
număr relativ restrâns de adrese de internet (IP), ţară care 
de altfel era locul preferat de grupare pentru a avea grijă 
de e-mailuri. Dacă înainte de septembrie 2001 SUA nu 
verificau fiecare element care provenea din conexiunile la 
internet ale Pakistanului, este foarte probabil ca începând 
de atunci să facă acest lucru. De fapt, se pare că a existat 
o monitorizare atentă a e-mailurilor şi operaţiunilor pe 
internet ale al-Qaeda înainte de 11 septembrie 2001, dar 
aceasta nu a putut surprinde elita agenţilor grupării. Deşi 


aproximativ 20.000 de recruți au trecut prin taberele de 
formare ale al-Qaeda între 1996 şi 2001, numai câteva sute 
au fost selectaţi pentru a fi agenţi de elită. Aceştia au 
acordat atenţie OPSEC-ului, sau cel puţin au făcut-o mai 
mult decât alţi agenţi cu funcţie inferioară. Aceşti agenţi 
de elită sunt cei care sunt căutaţi peste tot în lume. Unii au 
fost ucişi în luptele din Afganistan, alţii sunt încă în 
libertate în această ţară. Alţii sunt prizonieri în Afganistan 
şi în închisoarea Guantânamo. 

Agenţii rămaşi, poate 100 - 200, se află în libertate în 
afara Afganistanului. Fără organizarea al-Qaeda din ţară, 
aceşti agenţi sunt pe cont propriu. Se pare că îi 
contactează pe absolvenţii mai puţin capabili ai grupării şi 
astfel unii dintre ei sunt prinşi din cauza folosirii 
neprecaute a emailului. Nu le sunt de ajutor nici miile de 
documente adunate în case abandonate, apartamente, 
tabere şi peşteri. Cu ajutorul acestora sunt identificaţi 
mulţi dintre cei care au fost în taberele de formare şi care 
se află acum în altă parte. Deşi agenţii al-Qaeda aflaţi în 
libertate sunt extrem de periculoşi, ei sunt de asemenea şi 
foarte vulnerabili, în mare parte, datorează acest lucru 
internetului. 


CAPITOLUL 6 RĂZBOIUL INFORMAŢIONAL 
TERMENI TEHNICI 


Glosarul complet, ce include şi termenii definiţi mai 
jos, poate fi găsit la sfârşitul cărţii. 

Honey Pot - este un server instalat pe internet şi are 
unicul scop de a atrage hackeri. Odată ce aceştia găsesc 
serverul, ceea ce se întâmplă la câteva ore de la pornirea 
lui,  detectorii de intruziune şi instrumentele de 
identificare, cu care este echipat Honey Pot, înregistrează 
tot ce fac hackerii atunci când încearcă să pătrundă. 
Astfel, hackerii white hat (tipii buni) află ce pun la cale 
hackerii black hat (tipii răi). Există o reţea numită Honey 
Net, între serverele căreia se face schimb de informaţii 
despre hackeri, informaţii ce sunt comunicate şi agenţiilor 
de securitate. Majoritatea acestor servere sunt conduse de 
voluntari care de multe ori suportă din propriul buzunar 
cheltuielile pentru întreţinerea lor. 

Psyops - este prescurtarea de la operaţiuni 
psihologice. Jocul cu mintea inamicului. Cea mai simplă 
formă este lansarea unor fluturaşi deasupra trupelor 
inamice care explică de ce ar trebui să se predea, în 
formele mai sofisticate, sunt înfiinţate staţii radio pe care 
duşmanii le cred de partea lor, dar acestea transmit 
informaţii demoralizatoare. 

PAO - este prescurtarea de la Public Affairs Officer?. 
Aceştia sunt cei care au de-a face cu mass-media. Fiecare 
forţă militară are angajaţi astfel de ofiţeri, întrucât mass- 
media a devenit o armă tot mai puternică. 

Remailer - cunoscut şi sub numele de serviciu 
remailer anonim. Acesta este un site care ascunde orice 
informaţie despre e-mailul tău. Trimiţi e-mailul către 
remailer şi el îţi trimite o adresă anonimă, în unele cazuri, 
remailerul păstrează informaţii care, în cazul unui ordin 


3 ofițer de relaţii cu publicul 


judecătoresc, dezvăluie identitatea acelora care folosesc 
serviciul. Alte remailere distrug orice dovadă a adevăratei 
identități a utilizatorilor. Poliţia şi agenţiile antiteroriste nu 
agreează astfel de servicii, dar ele pot fi înfiinţate oriunde 
şi ar fi foarte dificil să fie înlăturate cu totul. 

Deşi cyber-războiul este genul de luptă pe internet 
care îi sperie adeseori pe oameni, tindem să uităm că de 
fapt este un derivat al războiului informaţional. Informaţia 
este vitală pe internet, iar în războiul informaţional 
contează în primul rând cine controlează informaţia. 

În vreme ce cyber-războiul se concentrează pe 
software şi hardware, războiul informaţional se referă la 
manevrarea informaţiilor. Adică de îndeplinirea scopului 
de controlare a informaţiei prin simpla ei manipulare. Cu 
toţii am auzit de „rotire”. Gândeşte-te la războiul 
informaţional ca la o rotire a steroizilor utilizaţi de cineva. 
De ce să recurgi la cyber-război când există o cale mai 
simplă? De multe ori calea mai simplă trebuie combinată 
cu soluţii mai puţin convenţionale pentru a putea trimite 
un mesaj mai puternic. Cum spune zicala: „Când se 
sfârşesc cuvintele, armele vorbesc”. Dar internetul permite 
mult mai multă vorbărie şi mult mai multe oportunităţi 
pentru a nu folosi altceva decât informaţii în declanşarea 
unui război. Internetul este cel mai rapid sistem de 
comunicaţii inventat vreodată. Oricine îl poate folosi, 
păstrându-şi anonimatul. Războiul informaţional nu va mai 
fi niciodată la fel şi internetul este motivul principal pentru 
acest lucru. 

Un exemplu recent a avut loc în timpul Războiului din 
Afganistan, când opinia publică din ţările musulmane era 
în mare parte controlată de terorişti şi adepţii lor. 
Zvonurile şi minciunile sfruntate (dar cu priză la public) 
erau folosite pentru a convinge o mare parte a 
musulmanilor că atacurile de la 11 septembrie au fost un 
complot israelian, iar „războiul împotriva terorismului” era 
o scuză pentru un război împotriva islamului. Internetul a 


jucat un rol major în acest război al minciunilor şi al 
răsturnărilor de situaţii. 


INFORMAŢIA ESTE FUNDAMENTALĂ 

Informaţia şi utilizarea ei în luptă sunt fundamentale 
pentru războiul informaţional. De multe ori, acesta nu 
presupune decât obţinerea şi analizarea mai rapidă a 
informaţiilor cu ajutorul computerelor. 

De exemplu, în anii '70, serviciul forestier american a 
organizat o activitate pentru prevenirea incendiilor din 
pădure. Ideea de bază era că incendiile sunt destul de 
predictibile dacă primeşti un flux constant de informaţii 
despre o zonă cu privire la condiţiile meteo (viteza şi 
direcţia vântului) şi tipul de copaci şi vegetaţie, umezeală 
etc. Această activitate îţi permitea să avansezi supoziţii 
pornind de la informaţiile tale pentru a preveni izbucnirea 
focului. Ceea ce s-a demonstrat la final a fost că erau 
nevoiţi să îşi îndrepte eforturile spre locurile cu cea mai 
mare posibilitate de izbucnire a unui incendiu şi nu acolo 
unde aveau loc deja. Nu era vorba decât despre a făcu un 
pas înaintea focului pentru a-ţi putea folosi resursele 
limitate (pompieri şi echipament) pentru a-l opri. 
Instrumentele războiului informaţional îţi permit să vezi 
viitorul mai rapid şi mai corect decât oponentul tău. Toţi 
cei implicaţi în piaţa acţiunilor duc un război 
informaţional. Dacă nu lucrezi cumva pe Wall Street, unde 
eşti mult mai aproape de informaţiile importante despre 
acţiuni, te afli în dezavantaj. Cel care are cele mai bune 
informaţii va face mai mulţi bani, de multe ori pe spinarea 
celor care nu ajung la ele la fel de repede. 

Serviciul forestier a introdus în calculator aceste 
simulări de prevenire a incendiilor şi s-a folosit de foarte 
multă tehnologie în lupta cu focul. Printre dispozitivele 
folosite se numărau camere video aeropurtate pentru a 
urmări avansarea focului şi condiţiile vremii (intensitatea 
şi direcţia vântului, umiditatea, detalii care fac diferenţa 


atunci când lupţi cu incendii de mare amploare). Există 
multe asemănări între lupta cu focul şi lupta cu un 
adversar. Dar există şi o diferenţă importantă. Incendiile 
sunt o forţă a naturii care urmează legile naturii. 
Adversarii umani sunt mai puţin previzibili, pentru că ei 
pot raţiona, în vreme ce focul nu poate face asta. Aici se 
află una dintre posibilele probleme ale războiului 
informaţional. 

Atunci când ai multe date despre un incendiu, poţi 
prevedea, cu un mare grad de probabilitate, cum va evolua 
acesta. Mai mult, modelul computerului poate furniza o 
predicţie corectă despre evoluţia focului dacă sunt folosite 
diferite strategii pentru a-l opri în următoarele ore sau 
zile. Astfel, controlul asupra informaţiei îţi permite să ai o 
mai bună imagine asupra viitorului. 

Dar atunci când oponentul tău este uman, lucrurile 
devin mai puţin previzibile. Un incendiu se deplasează în 
direcţia în care bate vântul şi în funcţie de teren (copaci 
sau desişuri nearse). Dar un adversar uman va încerca să 
te ia prin surprindere. Aici intervine internetul. De multe 
ori există probleme tehnice cu internetul şi cu 
numeroasele reţele mai mici conectate la el. Componentele 
hardware se strică, iar programele au erori. Dacă ar fi 
numai asta, tehnicienii ar putea depista rapid problemele 
şi le-ar rezolva. Dar dacă, aşa cum se întâmplă din ce în ce 
mai des, o problemă de pe internet este rezultatul 
încercării unui hacker de a strica ceva? Ca să îţi dai seama 
dacă acea problemă provine de la hardware-ul sau 
software-ul stricat ori de la atacul unui hacker, trebuie să 
ai suficiente informaţii despre ce se petrece. Un hacker 
bun se va proteja făcând ca pagubele produse de el să pară 
lucruri „normale” (hardware sau software avariat). 

Adversarii se dau peste cap pentru a-i împiedica pe 
ceilalţi să adune informaţii. Un duşman pe câmpul de luptă 
va încerca şi îţi va furniza date eronate. Ţinând cont de 
toate acestea, este logic ca utilizarea mai multor 


computere, a comunicaţiilor de mare viteză (telefoanele 
mobile) şi a sateliților pentru operaţiuni de luptă să fie 
numită război informaţional. Pe vremuri, acest joc era 
numit, simplu, înşelătorie. Dar cu internetul, cantitatea şi 
viteza informaţiilor din jurul nostru sunt mult mai mari. 
Este o cu totul altă lume. 

Internetul este cel mai avansat câmp de luptă pentru 
acest tip de război. Cu fiecare lună care trece, tot mai 
multe lucruri sunt disponibile pe net. Cum scopul 
războiului a fost întotdeauna distrugerea abilității 
duşmanului de a mai putea lupta, internetul se transformă 
într-un important câmp de luptă. Dar asemenea câmpurilor 
de luptă tradiţionale, internetul este plin de civili. Adică 
noi, utilizatorii simpli! Şi ştii ce se întâmplă cu civilii prinşi 
în luptă. Cyber-războinicii, la fel ca toţi soldaţii din toate 
războaiele, vor fi preocupaţi în primul rând de îndeplinirea 
misiunii. Dacă un număr mare de utilizatori civili sunt 
deconectaţi, sau le sunt implicate PC-urile în tot acest 
proces... ghinion! Pentru cyber-războinici, viteza în 
îndeplinirea misiunii este mai importantă decât orice 
altceva. Dacă se mişcă prea încet, adversarii îşi vor întări 
apărarea şi vor fi primii care îţi vor distruge resursele. 
Războiul informaţional nu are în vedere numai informaţia, 
ci şi viteza şi distrugerea celuilalt înainte de a te repera. 


ÎNŞELĂTORII 

Nu uita niciodată că cele mai bine echipate arme 
electronice pot fi înfrânte prin contramăsuri destul de 
simple. Cei din forţele aeriene americane sunt încă 
frustraţi de modul în care au fost duşi de nas prin păcăleli 
ieftine în Kosovo şi Irak. De-a lungul anilor '90 am lansat 
bombe în Irak şi existau preocupări dacă acestea ating 
ţintele vizate. Dar chiar şi înainte de evenimentele din 
Irak, forţele aeriene se confruntaseră îndelung cu astfel de 
înşelătorii în Coreea, la începutul anilor '50, fapt care s-ar 
putea repeta acum, la mai bine de 50 de ani. 


După sfârşitul Războiului Rece, CIA a publicat 
rapoarte detaliate despre înşelătoriile din China şi Coreea 
de Nord împotriva militarilor americani din timpul 
Războiului din Coreea (1950 - 1953). Timp de trei ani, 
America a încercat în zadar să întrerupă aprovizionarea 
trupelor comuniste de-a lungul liniei de front din Coreea 
centrală. O mare parte a acestui eşec s-a datorat unei 
stratageme simple şi de succes a comuniştilor. Podurile, 
care de sus păreau bombardate, erau reparate în moduri 
care încă permiteau folosirea lor (fie şi numai pe timpul 
nopţii), în vreme ce de sus păreau impracticabile. O altă 
tehnică de înşelare preferată era echiparea camioanelor cu 
butoaie pline cu cârpe uleioase sau paie. Când avioanele 
americane atacau convoiul, se dădea foc butoaielor fie că 
fusese lovit sau nu vreun camion, producând astfel un fum 
dens. Şoferii erau apoi instruiți să iasă de pe şosea şi să 
părăsească maşinile. De sus, piloţii, încântați de precizia 
lor, plecau în căutarea altor ţinte. Odată cu dispariţia 
avioanelor inamice, butoaiele erau acoperite cu capace 
pentru a opri focul şi convoiul mergea mai departe. Câteva 
camioane tot ar fi putut fi lovite, dar nu la fel de multe ca 
în cazul în care avioanele ar fi trimis bombe neîncetat. 

Forţele aeriene susţin că pot învinge aceste trucuri 
vechi de jumătate de secol cu senzori mai buni (camere 
video de o mai mare precizie). Poate, dar asta în cazul în 
care comuniştii nu şi-au actualizat acele trucuri în ultima 
jumătate de secol. Este puţin probabil ca avioanele de 
război să fie superioare din acest punct de vedere. Forţele 
aeriene nu au fost capabile să-i împiedice pe sârbi să-şi 
aprovizioneze trupele în Kosovo, în 1999. Americanii au 
crezut că au folosit cu succes puterea aerului pentru a opri 
forţele irakiene în Kuweit în 1991. Totuşi, mai târziu s-a 
descoperit că majoritatea acelor trupe erau formate din 
kurzi şi şiiţi, exact genul de oameni de care dorea Saddam 
să scape. Chiar şi în vremurile cele mai bune, el nu 
aproviziona cum se cuvine aceste trupe şi nu era interesat 


să depună eforturi (precum înşelătoriile) pentru a le 
trimite în continuare hrană şi apă în deşertul kuweitian. De 
fapt, aceste trupe nu numai că îşi primeau proviziile, ci şi 
beneficiau de permisii. Trupele de la sol au găsit 
întotdeauna metode simple de a evita să fie lovite de 
avioanele de luptă. Nu ar trebui să ne surprindă, întrucât 
acestea fie veneau cu astfel de soluţii bune, fie mureau. S- 
a dovedit a fi un foarte eficient program de motivare. 

Situaţia este mai rea decât pare, pentru că forţele 
aeriene nu au luat niciodată destul de în serios aceste 
trucuri de la sol pentru a depune un efort însemnat de 
evitare a lor. Nu există un motiv raţional pentru acest lucru 
care are loc de mai bine de 60 de ani. Şi asta nu numai în 
cadrul forţelor aeriene americane, ci şi ale altor naţiuni. 
Aşadar, seria „Ups, avem o problemă” este foarte probabil 
să continue şi în epoca cyber-războiului. 

Există deja indicii că acest tipar este urmat. 
Conceptul de Honey Pot-uri (servere setate să arate ca 
nişte ţinte interesante, care atrag şi distrag hackerii 
talentaţi de la ţintele reale) este deja folosit. Multe 
firewall-uri şi alte programe de securitate folosesc de 
asemenea forme de a păcăli pentru a ţine la depărtare 
pagubele serioase pe care hackerii le-ar putea face. Pe 
lângă instrumentele de cyber-război ofensive, niciun 
apărător nu duce lipsă de tehnici pentru a bara atacurile. 
Administratorii de sistem, la fel ca infanteria inamică ce 
încearcă să evite bombardamentul, sunt foarte motivaţi să 
găsească o cale pentru a-şi păstra sistemele în funcţiune. 
Hackerii cred că totul este sub control, întrucât pot alege 
când şi unde să atace. lar mass-media tinde să dea curs 
atacurilor reuşite ale acestora, mai degrabă decât celor 
care eşuează deşi sunt mai frecvente. Un vechi adevăr 
universal militar spune că pentru fiecare ofensivă există o 
defensivă care, de obicei, are mai multe şanse de izbândă. 


VICTIMELE PSIHOLOGICE ALE CYBER- 


RĂZBOIULUI 

Războiul informaţional şi cyber-războiul au deschis 
noi oportunităţi pentru forme de luptă mai vechi şi, într-o 
oarecare măsură, mai exotice. Un aspect al războiului 
cunoscut de multă vreme, dar folosit destul de rar sunt 
operaţiunile psihologice (psyops). Este vorba de jocul cu 
mintea inamicului. Considerat atrăgător şi intens discutat, 
războiul psihologic nu este pus în practică atât de des pe 
cât te-ai aştepta. Există câteva motive pentru care psyops- 
urile nu au fost folosite mai des sau de ce au succes atunci 
când intră în joc. In primul rând, psyops-ul este 
înfricoşător (se poate întoarce împotriva utilizatorului în 
mod perfid) şi apoi este puţin înţeles de majoritatea 
liderilor militari. Şi chiar dacă ar fi înţeles, este de multe 
ori dat la o parte din cauza unor chestiuni vitale (precum 
logistica, operaţiuni de luptă şi comunicaţii cu aliaţi şi 
lideri politici). Mai mult, domeniul a devenit mai complex 
de-a lungul secolului XX. Acum avem războiul 
informaţional (mass-media şi jocurile electronice), 
afacerile publice (relațiile cu mass-media la un nivel 
profesionist), dar şi psyops. Asta înseamnă că acum dispui 
de trei birocraţii militare care se luptă pentru a şti cine ce 
face, de cele mai multe ori folosind aceleaşi resurse. De 
exemplu, susţinătorii psyops au descoperit că aeronava 
pentru psyops a Comandamentului Solo al forţelor aeriene 
americane (aparat de zbor care poate difuza semnale radio 
şi TV) nu are suficient de mult semnal pentru a influenţa 
operaţiunile în mod decisiv. Acest lucru s-a descoperit în 
Balcani în timpul manevrelor din Kosovo, în 1999. Acum, 
cel puţin, nu trebuie să se mai lupte cu oamenii războiului 
informaţional pentru conducerea Comandamentului Solo. 
Atât psyops, cât şi războiul informaţional vor acces la 
sateliți pentru a difuza semnale cât mai puternice. Mai 
întâi trebuie să îi convingă pe statisticieni că mesajul lor 
merită cheltuielile mari pentru transport. 

Încă se mai analizează deciziile cu privire la oamenii 


noului război informaţional şi ce poate face echipa psyops. 
Profesioniştii războiului informaţional au început prin 
înşelătorii pe internet şi rotiri politice. Cei care susţin 
acest război sunt un fel de combinaţie între maniaci ai 
internetului şi oameni care au lucrat pentru CIA şi 
departamente de stat. Apoi mai sunt şi funcţionarii 
afacerilor publice, care transmit informaţiile oficiale 
presei. De multe ori, cei din psyops şi din războiul 
informaţional vor să preia controlul asupra declaraţiilor 
oficiale (înserarea unor detalii pe jumătate adevărate sau a 
unor minciuni sfruntate) ca parte a unei stratageme. Dacă 
fac acest lucru, îi discreditează pe cei de la afaceri publice. 
Acestora din urmă le place să fie în relaţii bune cu 
jurnaliştii, în vreme ce  psyopsiii şi războinicii 
informaţionali sunt puţin interesaţi de asta. Tot acest 
zbucium interior şi această confuzie stă în calea realizării 
oricărui lucru. Nu este foarte clar dacă situaţia se va 
îmbunătăţi în viitorul apropiat. 

Internetul a creat multe noi oportunităţi pentru 
psyops. Din păcate, multe dintre ele nu sunt folosite de 
profesioniştii din domeniu (care preferă vechile tehnici 
precum aruncarea din aer a fluturaşilor şi înfiinţarea de 
staţii radio). Internetul furnizează mijlocul perfect pentru a 
agita lucrurile în privinţa oricărei idei sau cauze pe care 
cineva vrea să o urmeze. A durat ceva vreme până când 
activitatea internetului a fost constant conectată la radio, 
TV şi publicaţiile mass-media. Dar încă de la mijlocul anilor 
'90, jurnaliştii din presa scrisă şi electronică au început să 
vadă internetul ca pe o sursă de informaţii captivante 
(chiar dacă nu mereu corecte). Ca întotdeauna, aceia care 
au talentul de a spune ceva potrivit, în modul potrivit, la 
momentul potrivit, publicului potrivit pot atrage atenţia 
oamenilor. Totul ţine de faptul că poţi face toate astea mult 
mai repede şi mai ieftin prin transmiterea mesajului 
(adevărat sau fals) pe web, cu viteza luminii. 

Până acum, cei cu un talent adevărat pentru acest tip 


de război psihologic pe internet o fac numai din motive 
comerciale. Vânzarea filmelor, a muzicii sau a orice altceva 
pe internet s-a dovedit a fi foarte eficientă. Este ieftin, ceea 
ce înseamnă că nu îţi asumi riscuri prea mari. Şi dacă 
funcţionează, ajungi să câştigi mult mai mult decât ai 
investit. 

Psyops-urile pe internet vor ajunge probabil în 
atenţia tuturor numai atunci când va exista cu adevărat un 
cyber-război. Într-o astfel de situaţie, poţi adăuga panică şi 
demoralizare efectelor cauzate de distrugerea serverelor şi 
a reţelelor. O simplă informaţie greşită, şi victimele îşi vor 
repune sistemele mai încet în funcţiune. Pentru a face 
asta, trebuie să semeni o temere convingătoare, 
nesiguranţă şi îndoială cu privire la internet şi toate astea 
într-un timp scurt. Cu cât este cineva mai convingător, cu 
atât mai mult le va lua victimelor să îşi dea seama că sunt 
trase pe sfoară. 

Este o armă puternică. Din păcate, numai puţini 
militari şi-au dat seama cum să o folosească în mod corect. 
Şi asta pentru că, spre deosebire de civili (numiţi afectuos 
„informatori comerciali”), militarii nu au parte de prea 
multă practică. Ai nevoie de rezultatele unei acţiuni reale 
pentru a vedea ce funcţionează sau nu. Civilii au parte de 
practică şi astfel sunt mult mai eficienţi. Poate că cea mai 
bună metodă este recrutarea cât mai multor astfel de civili 
şi eliberarea lor pe timp de război. 


RĂZBOIUL INFORMAŢIONAL ŞI COMPETENȚA 
PAO 

În mod tradiţional, cea mai mare parte a eforturilor 
militare într-un război informaţional este direcţionată 
împotriva jurnaliştilor. Arma-cheie pentru armată sunt 
funcţionarii PAO. Ei sunt cei cu care au de a face 
jurnaliştii. Fireşte, nu toate ţările sau serviciile din forţele 
armate ale unei naţiuni sunt la fel de eficiente. Un studiu 
din anul 2000 făcut de 92 de jurnalişti (care de obicei se 


ocupă de probleme de apărare) a dezvăluit că ofiţerii de 
afaceri publice ai forţelor aeriene americane sunt cei mai 
competenţi. La mică distanţă se aflau cei de la infanterie, 
care erau consideraţi cei mai cooperativi şi mai credibili. 
Flota maritimă era pe locul al treilea, iar pe ultimul se 
aflau ceilalţi militari. Aceasta este singurul serviciu care 
nu are PAO ca domeniu de activitate separat, în schimb, 
are ofiţeri de frunte, cărora le oferă un scurt instructaj 
(despre cum să relaţioneze cu mass-media) şi, timp de 
câţiva ani, trebuie să întreţină relaţiile cu presa. Armata şi- 
a dat în cele din urmă seama că acest lucru nu prea dă 
roade şi a creat posturi PAO. 


RĂZBOI INFORMAŢIONAL PENTRU MAI MULŢI 
BANI 

Una dintre aplicaţiile militare ale actualului război 
informaţional se află chiar în ograda noastră. De la 
sfârşitul Războiului Rece din 1991, Pentagonul a fost scena 
unei lupte publicitare aprige între forţele aeriene, flotă şi 
marină. Toate aceste servicii americane se luptă pentru 
imaginea de forţă combativă a viitorului. În mod special, 
toate susţin că pot duce viitoarele războaie ale Americii cu 
cea mai mare eficacitate şi cu un cât mai mic număr de 
victime.  Speră că tehnologia le va putea conferi 
supremație. Până acum, forţele aeriene sunt cele care sunt 
primele. Avioane cu reacţie arătoase şi bombardiere 
secrete, care folosesc aparate electronice strălucitoare şi 
bombe inteligente ce generează imagini pe placul mulţimii. 
Armata a răspuns cu noi detaşamente, mai uşor de 
transportat (către locuri fierbinţi aflate la distanţă), care 
folosesc maşini blindate în locul tancurilor mult mai grele. 
Deşi flota nu a venit cu ceva care să-ţi ia ochii, toate 
ramurile se luptă pentru o mai mare parte din bugetul 
pentru apărare, dar şi pentru suprematie în modul în care 
vor fi purtate războaiele viitoare. 

Forţele aeriene, de exemplu, merg pe aceeaşi linie pe 


care au mers în ultimii 60 de ani: putem face totul din aer. 
Acest concept nu a dat mereu roade după cel de-al Doilea 
Război Mondial, dar cu toate acele avioane moderne şi 
tehnologia asociată, forţele aeriene au putut convinge 
publicul de eficienţa lor. Nu va fi aşa, iar atunci când 
trupele armatei şi ale marinei, slab subvenţionate, vor 
trece la treabă pentru a „face curat” (cum le place forţelor 
aeriene să spună), trupele de la sol vor fi anihilate. Forţele 
aeriene au succes pentru că întotdeauna intervin în orice 
operaţiune militară. Un astfel de caz a fost Războiul din 
Afganistan din 2001. Utilizarea puterii aerului împotriva 
membrilor triburilor bine înarmaţi a fost impresionantă, 
dar nu era nimic nou de vreme ce englezii au făcut şi ei 
acelaşi lucru cu irakienii în anii '20. Acest lucru scoate în 
evidenţă o altă armă din arsenalul războiului 
informaţional: uitarea trecutului. Sau mai important decât 
atât, ai grijă ca nimeni să nu aducă în prim-plan momente 
stânjenitoare din trecut. Hei, istoria este plictisitoare. Aşa 
cum a spus consacratul istoric şi producător de avioane, 
Henry Ford, „Istoria este un nonsens”. Aminteşte-ţi ce a 
spus un alt om de seamă din trecut (şi primul general care 
a folosit puterea aerului utilizând baloanele cu aer cald), 
Napoleon Bonaparte: „Istoria este minciuna cu care toată 
lumea este de acord”. Dar istoria are obiceiul urât de a-ţi 
da o palmă peste faţă atunci când te aştepţi mai puţin. 
Partea proastă este că toţi iau totul de-a gata. În PR, 
încrederea şi consecvenţa sunt fapte bune care nu trec 
nepedepsite. Gloria ajunge în lumina reflectoarelor, nu 
lucrul cel mai eficient. Războiul informaţional ţine în 
primul rând de înşelătorii. Şi atunci când ajungi să crezi în 
articolele de presă scrise despre tine, ai dat de bucluc. 


CITIREA E-MAILURILOR ALTORA. 

Războiul informaţional nu are loc numai între naţiuni. 
Are loc şi între organizaţii mai mici sau chiar indivizi. 
Acest tip de război de mare viteză a început odată cu 


reţelele de telegraf din secolul al XIX-lea şi cu dezvoltarea 
rapidă a reţelelor telefonice de la începutul secolului XX. 
La începuturile internetului, vrajba dintre cei care duceau 
un război informaţional, un cyber-război, nu era ceva 
neobişnuit. Primii hackeri erau individualişti, dar tindeau 
să acţioneze în văzul tuturor. Nu existau prea multe 
mârşăvii pentru simplul motiv că toată lumea avea acces 
cam la aceleaşi instrumente şi accesul la „programele” din 
vremea aceea era liber pentru toată lumea. Dacă făceai 
ceva nelalocul lui, erai descoperit repede şi tras la 
răspundere. Această perioadă s-a terminat în 1988, odată 
cu apariţia primului remailer anonim. Era un program 
pentru internet care ascundea identitatea utilizatorilor. La 
început, aceste remailere au fost create şi date în folosinţă 
pentru ca oamenii să poată discuta liber subiecte sensibile 
sau tabu (precum abuzurile sexuale împotriva minorilor 
sau alte obiceiuri ciudate). Deşi unii au anticipat o invazie 
de mesaje calomnioase sau maliţioase din partea acestor 
noi utilizatori anonimi, acest lucru nu s-a întâmplat 
niciodată. S-au înregistrat abuzuri, dar nesemnificative. 
Dar „minor” este relativ. Utilizarea remailerelor de 
către indivizi nu a fost niciodată o problemă demnă de 
remarcat Dar campaniile anonime de tipul războiului 
informaţional, bine organizate, erau ceva cu totul diferit. 
Fraudele pe piaţa de schimb prin majorarea valorii 
acţiunilor folosind mesaje anonime (şi apoi vânzarea 
acţiunilor înainte de dezvăluirea adevărului) încă mai au 
loc. Cu toate că autorităţile îi prind de cele mai multe ori 
pe făptaşi şi îi judecă, lucru care pe unii îi descurajează, 
oamenii continuă să umfle preţurile în mod artificial. 
Există şi trucuri legale, cum ar fi postarea de comentarii 
elogioase pe internet despre un nou CD de muzică, un film 
sau o carte. Nu este tocmai ilegal, dar nici etic nu este. O 
astfel de activitate este numită „comercializare virală” (ca 
în cazul unui virus care se răspândeşte peste tot pe 
internet). Modul în care a fost comercializat filmul cu 


buget scăzut The Blair Witch Project pe internet este 
considerat unul dintre cele mai bune exemple de acest fel. 

Utilizatorii de internet sunt mai puţin anonimi decât 
îşi închipuie, lucru ce a dus la multe încercări de fraudare 
din partea celor care sunt rapid localizaţi şi depistaţi de 
către cei mai experimentați şi de FBI. Dar sunt multe 
cazuri în care aceştia chiar au un anumit grad de 
anonimitate. Atunci când te afli pe un chat, numele pe care 
îl foloseşti nu înseamnă de obicei nimic, dar se poate afla 
ce adresă IP foloseşti. De fiecare dată când te conectezi la 
internet ai nevoie de o adresă IP (un fel de număr de 
telefon al internetului). Dacă formezi numărul printr-un 
modem, ISP-ul îţi va furniza automat o adresă IP din 
mulţimea de adrese alocabile. Dacă foloseşti ISDN sau un 
modem prin cablu, vei avea probabil propria adresă IP 
unică. De obicei e nevoie de un ordin judecătoresc sau de o 
investigaţie a poliţiei pentru a afla numele şi adresa 
ataşate unui IP Deci dacă activităţile tale pe internet sunt 
inocente, ai un anumit grad de anonimitate. Dacă treci 
linia spre activităţile ilegale, vei ieşi cu siguranţă din 
anonimat. 

S-a dezvoltat o cultură ce încurajează oamenii să 
spună lucruri pe care în mod normal nu le-ar spune cuiva 
în faţă. Îi afectează pe toţi, indiferent de vârstă, sex sau 
statut social. În multe cazuri, ca în grupurile de ştiri sau pe 
forumuri, un astfel de comportament exuberant este o 
mică plăcere şi nu o problemă. Se transformă însă într-una 
atunci când exuberanţa trece în e-mailuri. Nu este vorba 
de mailurile private, ci de cantitatea tot mai mare a celor 
trimise prin intermediul conturilor companiilor şi 
guvernului. Utilizatorii au descoperit, deloc uşor, că 
regulile pentru emailul personal şi cel comercial sunt 
foarte diferite. Motivul este simplu. Când cineva spune 
ceva prin mailul personal, vorbeşte în numele lui. Când 
spune acelaşi lucru folosind contul de la locul de muncă, se 
subînţelege că vorbeşte în numele organizaţiei. După ce au 


fost intentate câteva procese în anii '90, s-a stabilit că acel 
cont de e-mail al companiei sau organizaţiei la care lucrezi 
îţi este dat în folosinţă, nu în proprietate. Organizaţia este 
cea care îl deţine şi are control asupra a ceea ce se 
întâmplă cu el. 

Această grabă a organizaţiilor de a dezvolta reguli 
pentru folosirea e-mailului nu a apărut numai din cauza 
celor obsedaţi de controlul companiei sau de avocaţi. Dacă 
un om spune ceva nepotrivit prin contul de e-mail al 
companiei, compania poate fi dată în judecată. Dar 
lucrurile au mers şi mai rău. Avocaţii care dădeau în 
judecată companiile pentru chestiuni nelegate de e-mail au 
descoperit că aceste e-mailuri noi conţin adesea declaraţii 
compromiţătoare pe care rareori le găseau în 
corespondenţa scrisă. Din nou, există acea concepţie că 
ceea e spui pe e-mail este cumva mai puţin durabil sau îţi 
creează mai puţine obligaţii decât ceea ce ai trimis printr- 
un poştaş sau ai distribuit local, unui cerc restrâns de 
persoane. Mai mult, e-mailurile de afaceri sunt salvate în 
mod constant de cele mai multe companii. Astfel, chiar 
dacă un angajat a şters documente electronice, avocaţii 
înverşunaţi le pot recupera mai târziu de pe casetele de 
rezervă ale departamentului IT. 

Ceva trebuia făcut; e-mailul trebuia îmblânzit. 
Tehnologia a fost pusă în serviciul îmblânzirii... 
tehnologiei. Monitorizarea software-ului este inclusă în 
prezent la locul de muncă pentru a urmări ce fel de e- 
mailuri trimit şi primesc utilizatorii. Cu toate că armata 
americană monitorizează de multă vreme toate mesajele 
care vin şi pleacă de pe adresele „mii”, astfel de sisteme 
devin tot mai populare în toate tipurile de companii sau 
armate străine pentru a căuta anumite cuvinte sau expresii 
ce ar putea indica mesajele nepotrivite. Nu numai limbajul 
neadecvat este criticat, dar şi discuţiile neautorizate 
despre materiale secrete şi indicii de neloialitate. Teama 
de terorism din SUA face acest lucru să fie tot mai des 


întâlnit şi, fără îndoială, se va răspândi. 

E-mailul (şi chiar şi chatul) care monitorizează 
software-ul întrece uneori măsura. Corectitudinea politică 
sau doar atitudinea foarte conservatoare cu privire la 
„limbajul acceptabil” îi deranjează pe mulţi angajaţi care 
se trezesc că un mail trimis ce conţine cuvântul „căţea” (cu 
referire la o discuţie despre creşterea câinilor de 
vânătoare de rasă) le este imputat ca „limbaj inacceptabil”. 
Insă mulţi nu îşi dau seama că acelaşi tip de tehnologie va 
fi în curând folosit pentru monitorizarea apelurilor 
telefonice efectuate de pe telefoane mobile. 

Legea americană a protejat pentru multă vreme 
dreptul organizaţiilor de a ţine evidenţa înregistrărilor 
proprii (corespondenţa a fost considerată mult timp o 
„evidenţă a companiei”) departe de ochii iscoditori şi sub 
controlul funcţionarilor corporației. Apariţia şi 
popularitatea emailului au adus noi oportunităţi. In trecut 
era plictisitor pentru un manager să recitească toate 
documentele pe care le emitea compania. De multe ori, 
necazurile cel mai mari apăreau din cauza unor informaţii 
despre care nu ştia nimeni nimic. În orice caz, după ce 
avocatul celeilalte părţi termina de săpat printre tonele de 
memorandumuri şi corespondenţă, apăreau de obicei 
destul de multe dovezi incriminatorii. 

Nu acelaşi lucru se întâmplă cu documentele 
electronice şi e-mailurile. Liderii companiilor şi-au dat 
repede seama nu numai că pot monitoriza documentele şi 
mesajele emise de organizaţia lor, dar şi că în numai 
câteva minute pot verifica eventuale comportamente 
nelalocul lor. Pentru companiile cinstite, şi majoritatea 
sunt cinstite, această epocă a documentelor electronice 
linişteşte lucrurile şi îngreunează comiterea de ilegalităţi 
(nedescoperite). Deşi este adevărat că există firme ce vând 
software care garantează  „tocarea” documentelor 
electronice, încă se mai păstrează copii de rezervă, iar 
unele mesaje sunt reperate şi salvate în locații ce nu sunt 


la îndemână. Oamenii de afaceri necinstiţi şi oficialii 
guvernamentali ar prefera ca e-mailul să dispară, dar este 
puţin probabil ca asta să se întâmple. Oricine arată vreo 
preferinţă pentru a comunica numai faţă în faţă sau prin 
telefon este tot mai des privit cu suspiciune (şi probabil 
este considerat un ignorant în ceea ce priveşte tehnologia 
prin cablu). 

Încă mai există o mulţime de documente tipărite, dar 
tendinţa este de a le scana pe cele care trebuie salvate 
pentru evidenţele electronice. Astfel este ocupat mai puţin 
spaţiu, există un pericol de incendiu mai redus, iar 
formatul este mai uşor de utilizat. In mod ciudat, această 
utilizare a documentelor electronice nu a dus la promisul 
„birou fără hârtii”. Dimpotrivă, oamenii tipăresc multe 
dintre documentele electronice fie pentru că le este mai 
comod să citească de pe hârtie şi nu de pe monitor, fie 
pentru că li pare mai sigur să aibă şi un document tipărit. 
De fapt, copia electronică este mai sigură, mai uşor de 
găsit şi cu o durată de viaţă mai mare. 


RĂZBOIUL INFORMAŢIONAL INTERN 

Nu toţi războinicii informaţionali se concentrează pe 
inamic. Versiunea militară a „politicii de birou” s-a 
desfăşurat chiar şi în timpul Războiului din Afganistan sau, 
mai bine spus, din cauza lui. Cei din forţele aeriene erau 
supăraţi că nu participă decât la o mică parte din acţiune 
(au parte de articole de ziar favorabile) în prima etapă a 
războiului, în prima lună, de exemplu, în unele zile erau 
aruncate numai câteva bombe asupra Afganistanului, dar 
erau până la 80 de avioane ale flotei care operau. Flota se 
asigura că jurnaliştii vin la sediile ei unde aveau prilejul de 
a filma cum decolează avioanele de război. Au fost 
realizate numeroase interviuri cu marinari şi aviatori. 
Părea că flota duce singură lupta de deasupra 
Afganistanului. 

Forţele aeriene aveau un mare dezavantaj întrucât nu 


aveau baze suficient de aproape de Afganistan pentru cea 
mai mare parte a avioanelor de război. Unele aeronave 
uşoare de tip AC130 şi F-15 au început să opereze din baze 
din Golful Persic, dar naţiunile implicate nu doreau să facă 
acest lucru public. Şi asta pentru că toată propaganda 
antiamericană ce circula pe internet şi prin alte mijloace 
media i-a făcut pe arabii de condiţie medie să fie fermi 
împotriva americanilor. Forţele aeriene au lansat atacuri 
de la o bază din insula engleză pe care o controlau, Diego 
Garcia, din Oceanul Indian. De fapt, erau lansate de două 
ori mai multe bombe decât în mod obişnuit, dar nici măcar 
acolo forţele aeriene nu au beneficiat de publicitate, 
întrucât englezii nu permiteau accesul reporterilor pe 
insulă; locuitorii fuseseră evacuaţi cu mulţi ani înainte, 
atunci când insula a fost transformată în bază militară; 
astfel nu exista nimeni care să poată fi mituit pentru a 
stoarce informaţii. 

Forţele aeriene nu au putut agita apele pentru a 
aduce în lumina reflectoarelor impactul decisiv al 
bombardierelor trimise asupra Afganistanului. Acest lucru 
ar putea avea consecinţe serioase într-un viitor război, 
pentru că numai acele câteva bombardiere (16 aeronave B- 
1 şi B-52 au lansat două treimi din bombe) erau mult mai 
eficiente decât mai multe sute de avioane de război care 
operau de la bază. Totuşi, flota încă îşi mai foloseşte 
maşinăria de PR pentru a se asigura că în următorii zece 
ani primeşte mai mulţi bani pentru baze, în detrimentul 
forţelor aeriene. De fapt, forţelor aeriene le-ar plăcea să 
construiască bombardiere cu o rază de acţiune mai mare, 
dar ar prefera să creeze avioane de luptă cu bătaie scurtă. 
În zece ani, rezultatele acestei dispute pot fi o chestiune 
crucială pentru americani. 


RĂZBOIUL INFORMAŢIONAL TELEVIZAT 
Unul dintre aspectele mai puţin înţelese dar destul 
de importante ale războiului informaţional de la începutul 


secolului XXI este rolul jucat de mass-media americană. 
Mai exact, este vorba de impactul global pe care filmele şi 
emisiunile de televiziune americane îl au din cauza 
modului în care înfăţişează Statele Unite şi pe americani. 
Ce are de a face acest lucru cu cyber-războinicii şi lupta 
dusă pe internet? Chiar foarte multe. Străinii (ca de altfel 
şi majoritatea americanilor) îşi formează o mare parte din 
impresiile despre cyber-război şi cyber-războinici prin 
intermediul mass-media (şi al numeroaselor filme şi 
emisiuni TV americane care le prezintă). La sfârşitul 
secolului XX, atunci când războiul informaţional a devenit 
un instrument militar în toată regula, Departamentul 
Apărării a început să acorde atenţie modului în care era 
prezentat spaţiul cibernetic. 

Armata a avut o îndelungată relaţie cu producătorii 
de film, mai ales pentru ca filmele cu subiect militar sunt 
mai ieftine deoarece Departamentul Apărării cooperează şi 
furnizează echipament militar gratuit sau pentru sume 
modice. Evident că armata nu ar fi oferit aceste lucruri 
pentru un film care să o pună într-o lumină proastă. 
Nimeni nu s-a gândit la acest aspect ca parte a războiului 
informaţional până în anii '90; era vorba doar de un PR 
bun. Dar există o diferenţă între a păstra o imagine bună 
într-un film şi un război informaţional propriu-zis. De 
exemplu, un număr de filme şi de emisiuni americane 
despre participarea SUA în Vietnam au lăsat impresia că 
aproape toţi soldaţii americani au fost eficienţi şi nu 
agreau războiul. Dacă ne uităm pe orice declaraţie despre 
acel episod, vedem că lucrurile au stat exact pe dos. Acest 
lucru le-a dat impresia unora precum Saddam Hussein sau 
Osama bin Laden că, orice ar face, America nu va veni sau 
nu va putea veni după ei pentru că îi este teamă să îşi 
asume victimele. Lumea ar fi fost un loc mai bun dacă 
aceştia doi s-ar fi gândit mai bine la ce avea să se întâmple 
dacă sfidează forţele armate americane. 

Încă de la sfârşitul anilor '90, Departamentul Apărării 


s-a implicat mult mai activ în controlul modului în care 
producătorii de televiziune prezintă guvernul. Deşi se ştie 
că filmele americane rulează peste tot în lume, emisiunile 
de televiziune americane sunt difuzate la o scară încă şi 
mai mare. Astfel acum se acordă o mai mare atenţie 
modului în care arată trupele la televizor. De exemplu, la 
sfârşitul anului 2000, serviciile secrete au făcut cunoscut 
că sunt nemulţumite de felul în care emisiunea DAG a 
postului NBC le-a prezentat ca fiind incapabile să păzească 
o primă doamnă imaginară. Serviciile secrete se temeau 
cel mai rău ca nu cumva unor răufăcători să le vină ideea 
de a ataca pe cineva dintre cei protejaţi de servicii. 

Producătorii popularului serial de la NBC, Viața la 
Casa Albă, voiau de fapt să prezinte o versiune diferită 
asupra aceleiaşi teme într-un show realizat la Pentagon. 
Noul program nu a mai fost început, dar Departamentul 
Apărării l-a văzut ca pe o oportunitate pentru a apărea fie 
într-o lumină proastă, fie într-una bună. 

Uneori şi să dai bine poate fi o problemă. În 2001, o 
companie de producţie TV a anunţat că va realiza o 
emisiune numită Combat Missions. În această serie, echipe 
de foşti sau actuali luptători de comando (din forţe 
speciale, SEALS, poliţie, SWAT, DEA, FBI, rangeri etc.) vor 
concura pentru îndeplinirea unor misiuni militare. 
Departamentul Apărării a interzis imediat celor încă activi 
să participe. Motivul era unul practic: serialul avea să se 
concentreze pe acrobaţii captivante şi nerealiste care în 
filme sunt luate ca fiind operaţiuni militare. De când 
filmele au început să îi prezinte pe soldaţi făcând fapte 
eroice nerealiste, generaţii de instructori au trebuit să îi 
convingă pe tinerii recruți că dacă vor face lucrurile în acel 
mod, vor muri foarte repede. Timp de mai multe decenii, 
astfel de sergenţi au strigat: „Nu vreau să aud prostii în 
genul lui John Wayne!” În ultimele două decenii, strigătul a 
sunat de obicei cam aşa: „Nu vreau să văd vreun Rambo!” 

În mod ironic, chiar şi atunci când un film prezintă în 


mod fidel o scenă de luptă, cum se întâmplă de pildă în 
Elicopter la pământ! majoritatea criticilor îi reproşează că 
este nerealist. Totuşi, acesta este un film pe care 
instructorii de infanterie l-au recomandat tinerilor recruți. 


GENERAŢIA MIV 

Războiul informaţional nu este dus numai împotriva 
inamicului, uneori trebuie să îl foloseşti şi pentru tine. În 
2001, forţele armate americane s-au confruntat cu o 
situaţie de marketing dificilă. Ținând cont de faptul că 
generaţia MTV nu este foarte impresionată de poveştile de 
glorie militară de pe vremuri, oficialităţile au dorit să vină 
în întâmpinarea tinerilor pe un teren cunoscut lor. Un nou 
show TV, numit Wargames, completat de o bandă sonoră, a 
fost văzut ca un mijloc excelent de promovare în rândul 
tinerilor recruți. De asemenea, Marina a ajutat la 
realizarea unui reality show numit Boot Camp, în care 
participarea instructorilor încă în activitate a adus un plus 
de autenticitate. Au fost refăcute reclame de recrutare sub 
forma unor videoclipuri muzicale. Se punea accent pe 
acţiune şi entuziasm. În lunga istorie a recrutărilor 
militare, punerea accentului pe distracție (care 
întotdeauna există) şi neglijarea oboselii, a stresului şi 
plictiselii a dat mereu rezultate mai bune decât spunerea 
adevărului despre cum este viaţa militară, întotdeauna a 
prins evidenţierea serviciului, a realizărilor şi a mândriei 
de a face ceva. Dar campania de atunci nu se referea atât 
de mult la recrutare, cât la aducerea la cunoştinţa 
oamenilor că forţele armate încă există. Recrutorii tind să 
fie mai direcţi în ceea ce priveşte viaţa adevărată de 
militar. Ei ştiu că zvonurile lansate de cei tineri aflaţi în 
serviciu sau de cei care au fost sunt folosite de posibilii 
recruți pentru a furniza informaţii mai realiste despre cum 
este „în interior”. Dar majoritatea potenţialilor recruți abia 
dacă ştiu că armata există. De aici şi invazia actuală de 
programe militare. Nimic nu părea să funcţioneze. Nici 


măcar ardoarea patriotică stârnită de atacurile din 11 
septembrie 2001 nu a mărit numărul recruţilor. Dar nici nu 
s-a micşorat. 


VEŞTI DE DEPARTE 

Înmulțirea posturilor TV a fost văzută iniţial ca un 
lucru bun. Mai multe opţiuni dădeau oamenilor 
posibilitatea să vadă ce doreau, nu numai ce era disponibil. 
Apariţia mai multor posturi de ştiri a fost de asemenea 
privită cu ochi buni. Mare parte din acest avânt s-a datorat 
reţelelor de ştiri disponibile la nivel mondial provenind din 
mai multe ţări. Acest lucru a permis imigranţilor din SUA 
să vadă ştiri într-o limbă pe care o cunoşteau. Dar războiul 
terorii început în 2001 a adus cu el un dezavantaj 
neprevăzut. Atacurile din 11 septembrie 2001 au fost 
dezbătute de staţiile de ştiri arabe într-un mod foarte 
diferit de cel din mass-media americană. Arabii au 
menţionat lucruri precum faptul că în spatele atacurilor de 
la World Trade Center s-a aflat Israelul sau că războiul 
împotriva terorismului este o scuză pentru războiul 
împotriva Islamului. Pentru mulţi arabi din America, 
acestea au fost singurele ştiri auzite. Acest lucru i-a pus 
într-o situaţie dificilă faţă de ceilalţi. Tindem să credem 
mare parte din ceea ce vedem la ştiri şi dacă două grupuri 
de oameni văd două interpretări diferite ale aceleiaşi 
poveşti, de ambele părţi vor exista suspiciuni şi situaţii 
stânjenitoare. Dar majoritatea celor prinşi în această 
situaţie şi-au extins lista de surse de ştiri, mai ales prin 
internet, înțelegând ceva mai multe despre cei care sunt 
diferiţi ca religie şi cultură. In acelaşi timp foarte mulţi 
oameni profită de noile posturi de ştiri străine disponibile 
pentru a căuta mai multe variante ale aceleiaşi informaţii. 
Nici nu trebuie să înţelegi alte limbi pentru a face acest 
lucru. Unele posturi străine transmit un grupaj al ştirilor în 
engleză, oferindu-le vorbitorilor de engleză un rezumat al 
evenimentelor zilei aşa cum sunt ele văzute în ţara lor. 


Mulţi americani devin tot mai interesaţi, sau cel puţin 
consumatorii de ştiri, obţinând astfel o gamă mai largă de 
interpretări. 

Chiar şi înainte ca reţelele de ştiri prin cablu să îşi 
extindă aria de acoperire în ultimii ani, internetul mergea 
pe această cale. Ziarele apăreau şi pe internet. Odată ce 
gazetele şi-au dat seama că nu vor pierde un număr mare 
de cititori dacă pun la dispoziţie variante online, a devenit 
obligatoriu să îşi facă simțită prezenţa şi pe internet. 
Acelaşi lucru l-au făcut şi marile ziare străine, dar nu 
numai pentru prestigiu. Naţiunile care aveau numeroşi 
imigranţi trăind în SUA au văzut în varianta online a 
ziarelor un mod de a păstra legătura cu cei din ţară. 
Varianta în engleză a ziarului pakistanez Dawn a devenit 
online în 1996. Redacţia ştia că mulţi dintre pakistanezii 
de peste ocean sunt oameni educati care îşi pot permite să 
fie pe net. Mai mult, pakistanezii care îşi făceau studiile 
peste ocean aveau acces la web de la universitate. Cei mai 
puţin înstăriți foloseau internet cafeurile, fiind o metodă 
ieftină de a comunica cu familia de acasă. Ediţia online a 
ziarului Dawn a devenit din ce în ce mai populară. Oamenii 
din toată lumea care erau interesaţi de afacerile din Asia 
de Sud au dat peste acest ziar, care, deşi relata ştirile din 
punctul de vedere al pakistanezilor, era destul de 
imparţial. 

Dar ziarele de pe internet nu au contracarat totuşi 
propaganda şi lucrurile neverificate care treceau de obicei 
drept ştiri pe alte site-uri şi mai ales la unele posturi de 
ştiri. Războiul împotriva terorismului a scos la iveală o 
mulţime de ţicniţi şi bârfitori care şi-au găsit pe internet 
un public avid de informaţii. Şi politicienii puteau intra în 
joc cu unele dintre cele mai interesante canale de ştiri. Un 
caz special a fost Al Jazeera, un post de ştiri în arabă 
difuzat în Qatar şi finanţat de emirul Qatarului (care este şi 
conducătorul federal al ţării). Deşi se spune că este una 
dintre puţinele voci libere ale jurnalismului din lumea 


arabă, Al Jazeera este numai în mod aparent o agenţie de 
ştiri independentă. Cu toate că emirul este un om destul de 
blând şi nu conduce Qatarul cu autoritate, Al Jazeera tinde 
să trateze cu îngăduinţă ţările (şi politicienii) prietene cu 
emirul. Are noimă. Dar întotdeauna este sezon de 
vânătoare pentru cei din Vest şi în special pentru SUA. 
Ceea ce îi conferă acestui post mai multă credibilitate 
decât merită este maniera profesionistă în care prezintă 
ştirile. Din moment ce este în arabă, cei care nu vorbesc 
această limbă nu pot interpreta singuri conţinutul. 

Este mult mai ieftin să pui la punct un site 
profesionist care să relateze despre toate ştirile. Dar nu 
vei atrage nici pe departe la fel de multe priviri ca atunci 
când ai şi un post TV de ştiri. Mai ales unul care are 
finanţarea necesară pentru a transmite prin satelit. 
Internetul este minunat pentru a da naştere poveştilor 
(adevărate sau false) şi pentru a răspândi idei prosteşti. 
Dar dacă vrei să te extinzi şi să ai o acoperire serioasă, 
trebuie să cheltuieşti bani. 

Oricât de mult succes a avut Al Jazeera în timpul 
Războiului din Afganistan, declarând că această ţară nu va 
fi cucerită şi că lumea arabă se ridica pentru a-i apăra pe 
afganii nevinovaţi, în scurt timp credibilitatea postului a 
început să se clatine. Deşi acest lucru nu era surprinzător 
pentru lumea nevorbitoare de arabă, mulţi au fost şocaţi să 
vadă cât de repede greşelile postului au fost sesizate chiar 
de vorbitori de arabă. In mare parte, acest lucru se 
întâmpla pe internet, mai ales pe forumurile în engleză, 
dar şi pe site-urile tot mai numeroase în arabă. 

O parte din contraatacurile asupra Al Jazeera erau 
conduse probabil de cyber-războinici profesionişti. Astfel 
de lucruri dau cele mai bune rezultate atunci când 
operatorii stau în umbră şi nu dezvăluie faptul că lucrează 
pentru guvernul american. Eficienţa unei astfel de 
abordări de gherilă a ştirilor se vede în faptul că 
departamentele de marketing din companii o folosesc de 


ani de zile. Tehnica se numeşte „marketing viral”. Mai 
simplu spus, „agitarea apelor pe net”. „Agitarea” poate fi 
pozitivă sau negativă şi poate fi dirijată către o anumită 
ţintă. Cu alte cuvinte, am asistat la naşterea unei noi arme 
de cyber-război. 

RECLAMA COSTĂ 

Preluând o tehnică folosită des în politica americană, 
guvernul SUA a difuzat spoturi publicitare la posturile de 
televiziune arabe la sfârşitul anului 2001, expunând poziţia 
americană faţă de războiul împotriva terorismului cu toată 
strălucirea şi energia care fac filmele şi televiziunile 
americane atât de populare în ţările arabe. Al Jazeera este 
un post comercial şi, deşi se descurcă mai bine datorită 
reportajelor despre război, încă nu a devenit profitabil şi 
este considerat de tot mai mulţi oameni ca fiind 
antiamerican. Guvernul american a cerut ajutorul şi celor 
din industria de film, care îi include pe cei care creează 
reclamele. Mulţi regizori de film au început prin a regiza 
reclame şi clipuri video. Deşi nu au fost publicate niciun fel 
de reclame pe web, au fost puse în circulaţie multe 
materiale care explică poziţia oficială a Americii. 

SE ÎNTOARCE ROATA 

Războiul informaţional din Afganistan a fost dus cu 
aceeaşi sârguinţă cu care a fost dus cel cu bombe, dar se 
pare cu mai multă dibăcie şi inteligenţă. Pentru prima 
dată, internetul a fost o scenă de luptă majoră, cu trupe 
(atât voluntari, cât şi angajaţi) ce munceau pentru a oferi 
internetului suprematie în lupta pentru influențarea opiniei 
publice la nivel global. Pentagonul a recunoscut pentru 
prima dată importanţa bătăliei în mass-media şi a decis să 
ia măsuri în această privinţă în anii '80. An după an, tot 
mai multe organizaţii guvernamentale au început să 
elaboreze strategii mass-media pentru viitoarele războaie. 
De data asta, această manipulare loveşte din plin, cu toate 
că americanii nu prea îşi dau seama de asta. De exemplu, 
mesajul care este ţintit către ţările musulmane se 


concentrează pe asemenea lucruri; Saddam Hussein a ucis 
mai mulţi musulmani decât oricine altcineva în ultimul 
secol. Majoritatea războaielor împotriva musulmanilor din 
ultimii 50 de ani au fost purtate tot de musulmani. În 
ultimii zece ani, America şi-a trimis soldaţii de patru ori 
pentru a-i apăra pe civilii nevinovaţi (în Kuweit, Bosnia, 
Kosovo, Somalia). America a fost principalul lor susţinător 
în războiul împotriva ruşilor din anii '80 şi a plătit pentru 
cea mai mare parte a ajutoarelor umanitare distribuite 
începând de atunci. 

Pentru o vreme, America a fost văzută de mulţi dintre 
aliaţii noştri (mai ales europeni) ca pierzând războiul de 
propagandă. Înainte de a fi înfrânți, talibanii făceau 
publice rapoarte despre numărul foarte mare de victime 
civile. Evident că multe dintre aceste declaraţii erau false. 
Dar prezentate unei audienţe imparţiale sau receptive, 
acele rapoarte pompoase au avut un efect negativ. SUA a 
răspuns prin creşterea eforturilor de a prezenta o versiune 
mai obiectivă a acestor rapoarte. O parte din acest efort a 
fost nimicirea, pe cât se poate, a informaţiilor înşelătoare 
care circulau pe internet. Aceste eforturi au dat roade şi 
rapoartele false sau distorsionate au dispărut. Simpla 
indicare a surselor vagi sau eronate a multora dintre 
aceste rapoarte a fost de ajuns. Dat fiind că talibanii 
plecaseră din Afganistan, a fost simplu de realizat acest 
lucru. Dar fără utilizarea internetului pentru a menţine în 
permanenţă în atenţia publicului subiectul (adevăratul 
număr al victimelor civile), majoritatea oamenilor încă ar 
mai crede că au fost ucişi 20.000 de civili (aşa cum 
susțineau talibanii), în vreme ce de fapt au fost sub o mie 
(fapt care a reieşit din intervievarea civililor din zonele 
bombardate). 

În America trăiesc milioane (mai exact opt) de 
musulmani şi cel puţin 4.000 dintre aceştia slujesc în 
cadrul forţelor armate. Americanii care vorbesc arabă sunt 
folosiţi pentru a transmite prin intermediul posturilor TV şi 


de radio în arabă mesajul autorităţilor. Deşi CIA a fost 
criticată pentru că s-a îndepărtat de „oamenii din teren” 
(agenţii din străinătate) în ultimii 20 de ani, acest lucru a 
fost făcut la insistenţele Congresului. În anii '90, CIA a 
recrutat numeroase persoane pentru această activitate 
periculoasă şi vitală. În mod special, CIA a fost interesată 
de recruţii care cunoşteau limbi orientale. Armata a 
menţinut vreme îndelungată una dintre cele mai bune şcoli 
de limbi străine din lume şi a instruit lingvişti pentru 
unităţile sale secrete şi cele ale forţelor speciale. 
Internetul s-a dovedit a fi un instrument util pentru 
recrutări suplimentare. Nu numai că paginile web cu 
anunţuri de recrutare erau disponibile tot timpul, dar ele 
puteau fi rapid actualizate dacă ar fi existat vreun zvon 
despre subminarea eforturilor de angajare a unor 
cunoscători de limbă arabă. Cei mai potriviţi recruți erau 
cei imigraţi recent, care în vreme ce au învăţat engleza nu 
au intrat în contact cu multe persoane în afara tovarăşilor 
imigranţi. Astfel de candidaţi pentru slujba de traducător 
este posibil să nu fi fost niciodată vizaţi de eforturile de 
recrutare ale guvernului. 

Asemenea probleme lumeşti precum recrutarea 
traducătorilor pentru CIA ŞI FBI arată ce instrument uşor 
adaptabil este webul. Nu mă refer numai la recrutarea în 
sine, ci şi la abilitatea de a înfrunta în acelaşi timp 
grupările pro teroriste, de a descuraja procesul de 
angajare şi de a calomnia CIA ŞI FBI. Roata se învârte 
departe de privirea multora. 


GOANA DUPĂ TITLURI PE PRIMA PAGINĂ 

Războiul din Afganistan i-a deranjat pe mulţi 
jurnalişti, pentru că nu li se permitea accesul liber la 
operaţiunile militare americane. Unii dintre reporterii mai 
în vârstă îşi amintesc de perioada Războiului din Vietnam 
când puteau filma din mijlocul soldaţilor. Acest lucru nu se 
datora unei schimbări în politica guvernamentală; în 


Vietnam nu a fost practic un război (ci doar un efort de 
asistenţă militară pentru Vietnamul de Sud). Oricine putea 
cumpăra un bilet de avion spre Vietnamul de Sud. Din 
cauza libertăţii de care jurnaliştii s-au bucurat în Vietnam, 
în timpul Războiului din Golf aceştia au fost foarte supăraţi 
din pricina restricţiilor care le-au fost impuse. Ceea ce îşi 
amintesc puţini dintre ei este că, în timpul războaielor 
purtate de America în ultimele secole, restricţiile erau 
norma. Forţele armate, chiar şi în Vietnam, îi suspectau pe 
jurnalişti că ar putea furniza informaţii preţioase 
inamicului. Acest lucru s-a petrecut pentru prima oară în 
1860, în timpul Războiului Civil american. Armata, care 
fusese de multe ori măcinată în timpul Războiului hispano- 
american (din 1898, urmat apoi de răscoala din Filipine) şi 
în Primul Război Mondial (19171918), a dezvoltat un 
sistem agreat şi de ziarişti pentru cel de-al Doilea Război 
Mondial. Reporterilor de război li s-au dat uniforme, cu 
toate că nu erau consideraţi ca făcând parte din armată. În 
plus, ziarele şi posturile de radio pentru care lucrau 
continuau să îi plătească. Totuşi, reporterii de război erau 
hrăniţi şi adăpostiţi ca şi cum ar fi fost ofiţeri şi se 
supuneau legilor militare. Erau însoţiţi de ofiţeri de presă, 
iar relatările lor treceau pe la cenzorii militari înainte de a 
fi trimise acasă. Acest lucru trebuia făcut pentru a nu 
exista scurgeri de informaţii care ar fi putut provoca 
pagube. Dar astfel de incidente au avut loc în cazul unor 
operaţiuni de amploare precum Ziua Z şi spargerea 
codurilor japoneze de comunicaţie care a fost făcută 
publică în ziarele americane. Din fericire, naziştii şi 
japonezii nu aveau un acces rapid la acele articole din ziar, 
iar pagubele au fost diminuate. Dar acele incidente i-au 
speriat pe generali şi pe bună dreptate. În timpul 
Războiului din Vietnam, comuniştii au obţinut în mod 
constant informaţii utile despre operaţiunile americane 
prin monitorizarea presei din SUA. Restricţiile dure din 
timpul Războiului din Golf şi operaţiunilor din Afganistan 


au fost determinate de problemele întâmpinate în Vietnam. 

În timpul Războiului din Coreea, reporterilor li s-a 
cerut să apeleze la autocenzură. Dar nu întotdeauna a 
funcţionat şi mulţi jurnalişti au cerut ajutorul cenzorilor 
militari pentru a avea grijă ca nu cumva să se publice 
informaţii care ar putea afecta trupele. Deşi mulţi jurnalişti 
nu cunosc această parte a istoriei, ea este cunoscută de cei 
mai mulţi comandanţi militari cu experienţă. Acum, 
datorită expansiunii mass-media (mai ales a internetului) 
informaţiile vitale sunt mai uşor de obţinut şi de publicat 
de către inamic. Jurnaliştii îşi pot difuza ştirile în timp real, 
aşa că orice scăpare a departamentului informaţional îi 
oferă duşmanului un avantaj imediat. Nu e de mirare că 
armata este atât de dură cu jurnaliştii. Dar cum mulţi 
dintre aceştia nu înţeleg implicaţiile pagubelor pe care le 
pot provoca, pericolul este constant şi real. 


RĂZBOIUL ZVONURILOR 

Războiul împotriva terorismului a dat naştere şi la 
primele studii serioase despre cum sunt răspândite 
zvonurile pe internet. Bârfa tradiţională se răspândeşte 
încet, pentru că fiecare zvon este colportat pe rând, de 
câte o persoană. Dar pe internet zvonurile pot ajunge la 
mii sau chiar milioane de oameni în câteva zile şi pot fi 
eronate. Depinde de cât de suculentă, credibilă şi 
extraordinară este acea informaţie. De ani de zile, armata 
şi poliţia au delegat oameni care să monitorizeze paginile 
de ştiri, de chat şi listserver-ele. Aceşti agenţi „de ocazie” 
se pare că sunt organizaţi pentru a răspândi informaţii 
favorabile (militând pentru operaţiunile de antiterorism) 
sau pentru a dezinforma (informaţii false care vor răni, 
intimida şi distruge grupările pro-teroriste). Informaţiile de 
pe internet au câteva avantaje faţă de operaţiunile 
obişnuite de informare verbală. În primul rând, materialul 
este scris. Oamenii încă mai au un respect mai mare 
pentru datele scrise decât pentru ceea ce aud de la cineva. 


De aceea sunt luate de bune atâtea ştiri îngrozitoare care 
apar pe net, dar care par relativ prosteşti atunci când sunt 
repetate verbal. Printre numeroasele zvonuri false lansate 
recent se număra şi acela că personalul multor companii 
arabo-americane (mai ales restaurantele) se înveselea 
atunci când apărea la televizor imaginea clădirii World 
Trade Center arzând. La o investigare mai atentă, nimic 
din toate acestea nu s-a dovedit a fi adevărat. Dar oamenii 
au crezut, nu pentru că le-a spus un vecin ceva, ci pentru 
că au „văzut informaţia pe internet”. Dacă cineva le-ar fi 
spus-o faţă în faţă, numai punând câteva întrebări şi-ar fi 
dat seama că este doar un zvon. 

Un alt avantaj este că pe internet îţi poţi crea mai 
multă credibilitate prin transmiterea câtorva informaţii ce 
pot fi probate înainte de a avansa informaţii false. Un 
operator priceput poate provoca multe pagube cu această 
tehnică. Cel mai bun exemplu este o strategie de tipul 

„Umflă preţul şi scapă de acţiuni” despre care auzi la 
buletinele de ştiri despre investiţii. Este vorba despre un 
vechi truc pe piaţa de schimb în care cumperi acţiuni 
ieftine de la o companie slab dezvoltată şi apoi, pe 
internet, susţii că sunt nişte acţiuni subapreciate. Discuţia 
merge mai departe la cât de mult vor creşte acestea. Cei 
care câştigă un astfel de joc au un soi de lipici la public şi 
în unele cazuri au furnizat chiar unele informaţii bune. 
Dacă faci totul cum trebuie, victimele se vor îngrămădi să 
cumpere acţiunile pe care le-ai „umflat”. Preţul urca 
vertiginos, moment în care tu „scapi” (vinzi) de acţiuni şi 
te alegi cu un profit bun. 

Unul dintre instrumentele preferate în războiul 
antiterorist a fost folosirea informaţiilor false. Direcţionate 
spre ţinta potrivită, acestea ar putea avea un impact 
militar semnificativ. De exemplu, la scurt timp după 11 
septembrie, au început să apară zvonuri că 4.000 de 
israelieni care lucrau la World Trade Center nu s-au 
prezentat la muncă pe 11 septembrie şi că atacul a fost 


aranjat de serviciul secret israelian Mossad. Deşi pentru 
occidentali această teorie pare absurdă, sondajele de 
opinie din Pakistan de la începutul războiului indicau 
disponibilitatea populaţiei de a crede asemenea supoziţii; 
mai mult de jumătate dintre pakistanezi cred că atacul a 
fost opera israelienilor. Astfel de zvonuri au avut valoare 
militară în Războiul din Afganistan, întrucât SUA aveau 
nevoie de baze în Pakistan pentru a susţine operaţiunile 
din Afganistan, unde nu se putea pătrunde. 
Fundamentaliştii islamici au luat în serios zvonul despre 
Mossad şi lucrurile au fost neclare o vreme în timpul 
revoltelor şi demonstrațiilor pe care aceştia le-au generat. 
De asemenea, este important să ne amintim că webul are 
dimensiuni globale. În ţările arabe şi musulmane există 
milioane de indivizi cu acces la internet, iar în ţările mai 
sărace, internet cafe-urile sunt mai obişnuite. Aşa că nu 
este nevoie să ai un computer pentru a avea acces la web. 
Nu ai nevoie decât de suficienţi bani pentru a cumpăra o 
oră sau două de acces în fiecare săptămână sau lună 
pentru a ţine pasul cu ultimele zvonuri de pe internet. 
Afganistanul este una dintre puţinele ţări din lume fără 
acces uşor la web (trebuie să foloseşti un telefon prin 
satelit sau să treci graniţa către Iran sau Pakistan). 

O altă poveste răspândită de autorităţile israeliene a 
fost ca atacul de la 11 septembrie părea să poarte 
inconfundabila semnătură a  veteranului terorist al 
Hezbollah, Imad Mughniyah. Nu exista nicio dovadă 
concretă în acest sens, dar Israelul dorea să fie limpede că 
grupările teroriste Hezbollah şi palestiniene au legătură cu 
bin Laden (de fapt, relaţii existau, dar numai ocazional). 
Acest zvon a avut cel mai mare impact în Israel, unde s-a 
alăturat sentimentelor de ură deja existente la adresa 
Hezbollah şi israeliților. Cu atât de multe reţele de radio şi 
televiziune, consumatorii au auzit cele mai îngrozitoare 
zvonuri şi, ca într-un război informaţional adevărat, mulţi 
operatori au publicat variante care să le susţină cauza. 


Totuşi, ceea ce ştiau mulţi războinici informaţionali era că 
modalitatea cea mai uşoară de a face ca o ştire să ajungă 
în mass-media era infiltrarea ei în câteva puncte strategice 
de pe web. Astfel stârneşti vâlvă şi în cele din urmă mass- 
media (scrisă sau electronică) va prelua ştirea. Au existat 
multe zvonuri lansate pe internet care susțineau teoria 

„Mossadul a doborât turnurile” şi care au ajutat la 
păstrarea ei chiar şi după ce au apărut clipurile cu bin 
Laden care îşi revendica reuşita. Acele clipuri au generat o 
mulţime de discuţii pe net, inclusiv câteva descrieri despre 
cum le-ar fi putut falsifica Hollywoodul. Una dintre 
dezinformările de pe internet, care se află printre 
preferatele mele, este cea care susţine că filmuleţul în care 
Osama bin Laden discuta la cină despre atacurile din 11 
septembrie era, de fapt, preluat dintr-un film mai vechi, în 
care el se afla la nunta fiului său în Afganistan. Zvonul a 
fost repede dezminţit prin compararea celor două filme, 
dar pagubele fuseseră deja făcute. 

PĂSTRAREA PĂCII VIRTUALE 

Din punct de vedere politic, a devenit periculos 
pentru americani să trimită militari în punctele fierbinţi de 
pe glob. Un astfel de punct este Israelul. Neliniştile de 
acolo sunt văzute ca o oportunitate pentru un război 
informaţional de cele mai multe canale mass-media, 
jucători politici şi diplomatici. Israelul este de multă vreme 
aliat al americanilor, iar ofiţerii SUA merg acolo în mod 
regulat pentru întâlniri, cercetări şi instruiri. Atunci când 
lucrurile se precipită, militarilor americani care urmau să 
viziteze Israelul li se comunică să reprogrameze venirea 
sau să fie înlocuiţi de civili în cazul în care anumite 
întâlniri nu pot fi contramandate. 

De fiecare dată când se preconizează vreo violenţă 
politică (fie că este vorba de rebeli sau de terorişti) în ţări 
străine, presa caută trupele americane. Dacă sunt 
identificaţi militari şi chiar dacă ei nu fac nimic legat de 
operaţiuni militare (precum rezervarea unor clădiri pentru 


instructajele anuale sau o echipă medicală ce oferă ajutor 
victimelor unui dezastru recent), cineva începe să facă 
legături. „Trupele SUA sunt în zonă”, spun titlurile de 
primă pagină, iar cititorii sunt lăsaţi să dea frâu liber 
imaginaţiei. O mare parte dintre acestea nu sunt tocmai 
parte dintr-un război informaţional în sens militar. Este 
doar generare de titluri pentru ziare care vor atrage mai 
multe priviri şi vor creşte veniturile din publicitate. Nu 
toată lumea ştie asta, iar poveştile nefondate au viaţa lor. 
De aceea, un general prudent îşi ţine trupele departe de 
zonele fierbinţi, pentru a evita apariţia unor efecte 
secundare nedorite şi nejustificate. 

Internetul a venit cu o soluţie pentru această 
problemă, care, la rândul ei, a mai adăugat o armă la 
arsenalul modern al soldaţilor. În ultimii 20 de ani (din 
ultima perioadă a ARPANET-ului), armata a devenit 
interesată de aşa-zisul „studiu la distanţă”. E vorba de mai 
mult decât simplul control al corespondenţei de pe 
internet. Abordarea militară include folosirea unor 
simulări de luptă realiste (wargames pentru civili) şi 
generarea unui număr mare de e-mailuri înainte (pentru 
planificarea exerciţiului) şi după (pentru discutarea 
concluziilor) cu privire la jocul în sine. Nu toate trupele 
călătoresc peste ocean pentru a se angaja într-o luptă, nu 
puţini sunt cei care pleacă pentru a vedea ce şi cum fac 
aliaţii sau posibilii aliaţi. Se pare că e-mailul însoţit de 
imagini digitale şi filme poate înlocui documentare la faţa 
locului făcând inutilă o călătorie. 

Un plus al acestei strategii este acela că este 
asigurată armonia conjugală pentru soldaţii căsătoriţi, 
care pot înlocui călătoriile cu internetul, astfel departe de 
familiile lor mai rar şi pentru mai puţin timp. Iniţial, 
singurele naţiuni cu care puteai face asta erau cele 
industrializate (cu un bun acces la internet şi cu mulţi 
utilizatori de net). Atunci când World Wide Webul a apărut 
pe scenă, a devenit tot mai evident pentru trupele 


americane că armata chiar şi din cele mai sărace ţări avea 
cele mai multe şanse de a găsi o mulţime de utilizatori de 
internet. În cele mai sărace ţări, armata este, fără a pune 
la socoteală universitățile, cea mai  tehnologizată 
organizaţie. 

Ideea de „luptă la distanţă” a luat naştere în armata 
americană la sfârşitul anilor '70. Dat fiind modul în care îşi 
făceau proiectele loc în armată, de abia în anii '80 au ajuns 
la trupe aceste reţele de instructaj. Când a fost lansat 
World Wide Webul, oamenii din armată (nu numai 
americanii) au realizat că tehnologia de care aveau nevoie 
se dezvolta mult mai repede (şi mai ieftin) în sectorul 
comercial. Armata cumpărase tehnologii de la companiile 
care creaseră jocurile pentru reţea şi îşi instruise militarii 
cu ele. Acest lucru are o foarte mare semnificaţie militară 
pentru că, până să apară internetul, SUA deţinuseră 
supremaţia în ceea ce priveşte instructajul cu înaltă 
tehnologie. Sistemele de instruire dinaintea internetului 
erau scumpe şi numai SUA şi alte ţări înstărite şi le puteau 
permite. Dar acum şi cele mai sărace ţări pot cumpăra 
simulări de război realiste şi pline de efecte vizuale pe 
care le pot folosi pentru instruirea propriilor militari. Până 
şi ţările sărace îşi dau seama că furnizarea accesului la 
internet are un mare efect moralizator pentru trupe. 

VIITORUL RĂZBOIULUI INFORMAŢIONAL 

Cât de bine va funcţiona războiul informaţional în 
viitor? Uite ce s-a întâmplat în timpul Războiului din Golf 
din 1991. Coaliția (naţiunile ce luptau în Irak) avea cea mai 
mare parte a armelor informaţionale, dar Irakul nu era 
uşor de învins. Având acces la mass-media mondială, Irakul 
a încercat, cu un oarecare succes, să convingă opinia 
publică să îi susţină cauza. De fapt, cauza Irakului a rămas 
populară în opinia generală din multe ţări arabe sau din 
lumea a treia. Credinţa irakienilor era că ei deţineau 
Kuweitul şi că tot ei apărau onoarea arabă prin înfruntarea 
occidentalilor care încercau să îi scoată din Kuweit. Din 


cauza modului în care conducerea irakiană a prezentat 
situaţia la CNN şi la alte posturi internaţionale, „ofensiva 
mass-media” a acestei ţări a avut un impact şi asupra 
opiniei publice din naţiunile cu care se luptau. Agenţii 
irakieni din afara Irakului au încercat să saboteze reţelele 
militare din ţările coaliţiei. 

Şi alte naţiuni care ar putea merge la război au 
învăţat lecţiile Irakului şi ale războiului informaţional. În 
războaiele viitoare cel mai slab va profita cel mai mult de 
un post precum CNN-ul. 

Ştirile TV sunt întotdeauna în căutare de poveşti 
îngrozitoare care vor atrage privirea şi multe naţiuni îşi 
dau seama că există un avantaj militar ce poate fi câştigat 
dacă intri în acest joc. Am avut de multe ori parte de aşa 
ceva de la Războiul din Golful Persic încoace. În Războiul 
din Afganistan, talibanii au lucrat după modelul irakian. 
Tot atunci a ieşit le iveală un alt element-cheie: timpul. 
Războiul s-a terminat înainte ca eforturile talibanilor să 
ducă la vreun rezultat. 

De asemenea, a mai avut loc un război informaţional 
în timpul Războiului din Golf din 1991 sau cel puţin se 
pregătea pentru unul. Acesta era cel care putea ameninţa 
milioanele de mesaje care au circulat între unităţile 
Coaliţiei din Arabia Saudită şi acele unităţi şi organizaţii 
care le susțineau de acasă. Ilrakienii nu au fost în stare să 
producă prea multe pagube în acest sector, dar cel puţin 
au încercat. Cele mai eficiente pentru ei erau acele tehnici 
de război informaţional greu de depistat în timp util. De 
exemplu, să luăm situaţia în care duşmanul putea şterge o 
parte din mesajele tale. Ţi-ar fi luat ceva vreme până să îţi 
dai seama de ce se întâmplă şi mai multă să rezolvi 
confuzia rezultată. Pagubele ar fi majore. Piesele de 
schimb ar fi trimise lăsând echipamentul nefolosit. 
Unităţile nu ar mai primi ordinele de deplasare sau ordine 
de schimbare a locației. 

Problema aceasta, a duşmanului care putea intra în 


reţeaua ta de comunicaţii, de unde putea şterge mesaje, a 
devenit un subiect fierbinte la începutul anilor '90 când s-a 
observat cât de vulnerabile sunt liniile de comunicaţie ale 
lumii în faţa acestui tip de atac. Se presupune că lucrurile 
ar trebui să se fi rezolvat sau pe cale să se rezolve. Dar 
cine poate fi sigur? 

În urma Războiului din Golf a mai apărut o problemă 
posibilă. S-a observat că unităţile aeriene, terestre şi 
navale devin mult mai dependente de propria reţea locală 
de computere. Flota a descoperit că este deosebit de 
vulnerabilă întrucât în cazul unei misiuni navale urgente, 
nu ar putea aduce experţi în tehnologie în apropiere sau 
resurse pentru a putea face faţă unui atac asupra reţelelor. 
Nu numai că fiecare navă are mai multe „plase”, dar toate 
cele vreo şase dacă nu mai multe nave implicate sunt 
conectate la o reţea şi mai mare, astfel încât toate 
sistemele de apărare şi de atac ale navelor să poată fi 
unite împotriva duşmanului. Când flota americană a 
analizat mai cu atenţie structura reţelei, a descoperit că 
este destul de vulnerabilă. Nu ai auzit prea multe despre 
acest lucru, pentru că nimeni nu ştie cine se ocupă de 
problemă. Rețelele militare americane erau mult mai 
robuste în Războiul din Afganistan. Din fericire, inamicul 
nu a fost prea bine echipat pentru a le ataca. 

În 1999, NATO a declarat război Serbiei, iar sârbii, în 
lipsă de arme, au apelat la războiul informaţional. De fapt, 
sârbii au forţat adeseori NATO să pună la bătaie cele mai 
avansate tehnologii. Dar sorții n-au fost de partea lor şi în 
cele din urmă NATO a câştigat. Serbia a făcut câteva 
încercări slabe de a ataca pe internet, dar nu a avut 
succes. Au avut succes cu modificarea sistemului aerian de 
apărare, astfel încât au ajuns să poată dobori avioanele 
secrete ale SUA (pentru prima dată). 

În timpul Războiului din Afganistan din 2001, 
duşmanul a avut chiar şi mai puţin succes cu războiul 
informaţional. Talibanii şi al-Qaeda şi-au jucat bine şansele 


şi nu s-a petrecut nimic până nu a devenit evident că cei 
mai mulţi afgani sunt bucuroşi să scape şi de talibani, şi de 
al-Qaeda. 

Irakul încă mai duce un război informaţional pentru a 
scăpa de sub sancţiunile Naţiunilor Unite. Este puţin 
probabil să câştige, dar din cauza modului bine pus la 
punct în care Irakul a acţionat până acum, încă nu pot fi 
înlăturați prea uşor. 

Forţele armate americane în mod special şi cele ale 
altor naţiuni industrializate sunt tot mai dependente de 
comunicațiile electronice şi tot mai vulnerabile la atacurile 
informaţionale. Armele superioare folosite de trupele 
americane funcţionează atât de bine pentru că răspândesc 
cu viteză datele pe câmpul de luptă. Dacă întrerupi acest 
curs al comunicării, vei distruge supremaţia înaltei 
tehnologii. Este dificil să selectezi informaţiile, dar nu 
imposibil pentru o naţiune cu ingineri şi cercetători bine 
pregătiţi în Occident. Stațiile de bruiaj şi receptoarele de 
examinare a semnalelor folosite de americani pot, în 
mâinile unor oameni care-şi cunosc interesul şi sunt bine 
pregătiţi tehnic, să anihileze armele minune moderne. 
Bombele îşi vor rata ţintele într-un procent mai mare, 
comunicațiile vor fi întrerupte sau interceptate şi băieţii 
răi vor fi mult mai greu de învins. Numărul victimelor va fi 
mai mare şi băieţii buni vor fi mai puţin încrezători în 
armele şi echipamentele lor. 

Ultima parte nu este un lucru chiar atât de rău, dar 
astfel de dezastre sunt greu de prevăzut pe timp de pace. 
Este dificil să recreezi sentimentul de teamă al unui inamic 
ce dispune de o tehnologie mai puţin avansată şi care 
urmează să fie lovit de o armată cu tehnologie de ultimă 
generaţie.  Autoconservarea este un foarte puternic 
stimulent şi multe naţiuni nedezvoltate tehnic au fost 
foarte motivate de rezultatele Războiului din Golf. 

Ar putea exista deja un exemplu în acest sens. În 
2001, bombele inteligente americane ghidate prin GPS au 


ratat toate ţintele irakiene de la aceeaşi distanţă şi în 
aceeaşi direcţie. Experții americani în arme spun că este 
vorba despre o eroare de programare din partea 
tehnicienilor. De asemenea, există posibilitatea ca irakienii 
să fi folosit staţii de bruiaj prin GPS. Semnalul GPS (de la 
sateliți spaţiali) este slab şi uşor de bruiat. Timp de mai 
mulţi ani, producătorii de bombe inteligente au lucrat la 
crearea unor sisteme care să nu poată fi bruiate, dar 
armele cu această funcţie nu au fost puse încă în practică. 
Mai multe naţiuni se laudă că vând staţii GPS de bruiaj, 
printre care şi Rusia. Tehnologia de bază a acestui 
dispozitiv este îndeajuns de simplă pentru ca irakienii să 
îşi facă una proprie. Chiar dacă nu sunt sprijiniți de 
nimeni. Este interesant de notat că bombele inteligente 
americane prin GPS au un sistem de ghidare de rezervă, 
mai puţin precis (dar care nu poate fi bruiat) în cazul în 
care sistemul GPS este distrus, dar această rezervă nu 
intră în funcţiune dacă semnalul GPS este doar uşor 
bruiat. Ne-au bruiat irakienii bombele inteligente cu 
ajutorul GPS-ului? Această „problemă” cu bombele a avut 
loc o singură dată. Poate că irakienii pur şi simplu îşi 
testau aparatura să vadă dacă funcţionează. Un sistem de 
bruiere GPS cu adevărat performant nu ar pune în 
funcţiune sistemul de ghidare de rezervă. Dacă irakienii au 
creat (ori au cumpărat) un asemenea sistem, îl vor păstra 
pentru a-l folosi în cazul unui atac major al SUA. Dacă 
irakienii nu au acest sistem, cineva cu siguranţă îl are sau 
îl va avea. Şi piloţii americani vor trebui, în cele din urmă, 
să îi facă faţă. 

Piloții şi luptătorii de la sol americani sunt conştienţi 
de cât de relativ este avantajul înaltei tehnologii. Toate 
dispozitivele noi sunt privite cu scepticism de către trupele 
de luptă, mai ales de când noua tehnologie le este oferită 
cu ordinul de a „o folosi”. Trupele adoptă o atitudine de 
genul 

„Dacă nu-mi iese nimic, e inutilă”. Cu alte cuvinte, 


câmpul de luptă este înţesat de noi echipamente în care 
trupele nu au încredere. Totuşi, ele nu sunt folosite decât 
după ce mai mulţi militari mor în luptă. Războiul 
informaţional aduce în prim-plan un alt tip de soldat de 
linia întâi, operatorul de echipament sau expertul în 
tehnologie. Desigur, echipajele de pe tancuri şi mulţi 
infanterişti folosesc deja un număr de dispozitive de înaltă 
tehnologie (iluminatoare de ţintă cu laser, diferite tipuri de 
radiouri, bombe portabile, senzori), dar multe dintre 
acestea au nevoie de specialişti care să le dirijeze foarte 
aproape de front. Aparatura de război electronică este tot 
mai mică şi mai uşor portabilă. Tot mai mult echipament 
este scos în faţă şi tot mai mulţi oameni care credeau că 
vor fi doar „tehnicieni” se trezesc de multe ori în bătaia 
focului. Pe lângă informarea cât mai corectă a operatorilor 
cu privire la viitoarele condiţii de muncă, există de 
asemenea tendinţa de a crea noi echipamente suficient de 
simple încât majoritatea specialiştilor militari tradiţionali 
(infanterie, echipajele de pe tancuri) să le poată manevra. 


CAPITOLUL 7 
HACKER, SYSADMIN ŞI CODE WARRIOR 
TERMENI TEHNICI 


Glosarul complet, ce include şi termenii definiţi mai 
jos, poate fi găsit la sfârşitul cărţii. 


Poliţia cibernetică - oameni ai legii (plus un număr 
de profesionişti ai internetului care îşi oferă ajutorul 
voluntar) care iau urma infractorilor ce operează pe 
internet. În anii '90, cei mai mulţi dintre aceştia învăţaseră 
tainele meseriei pe cont propriu (poliţişti pentru care 
computerul era un hobby), dar acum există un mare avânt 
de a-i instrui pe mulţi dintre oamenii legii astfel încât să 
poată face faţă infracţiunilor pe internet. 


Magnetul minţilor sclipitoare - orice organizaţie 
sau activitate care atrage mulţi oameni cu bune abilităţi de 
operare pe computer şi internet. Corporaţia Microsoft este 
un astfel de magnet, la fel cum sunt şi unele tipuri de 
software (precum sistemele de operare Linux). 

OPSEC - termenul militar pentru operaţiunile de 
securitate. Aceasta este denumirea pentru acţiunile pe 
care le întreprinzi pentru a împiedica duşmanul să intre în 
serverele bazelor, clădirilor sau de internet. 

Script Kiddies sunt în general tineri, de multe ori 
adolescenţi care-şi fac de cap pe internet prin utilizarea 
instrumentelor de hacking uşor disponibile. Aceştia sunt 
mai mult o pacoste decât o ameninţare, dar plecând de 
aici, unii trec la hacking serios, ajungând la infracţiuni. 

Aceştia sunt oamenii datorită cărora există internetul 
său, în unele cazuri, nu există. 

Hackerilor le place să creeze programe, mai ales 
dacă au legătură cu internetul. Administratorii de sistem 
sunt cei responsabili de întreţinerea a milioane de servere 
(care furnizează cele două miliarde pe pagini web pe care 
le accesăm cu toţii). Un code-warrior este cel care atacă 
sau apără software-ul internetului. Totul se rezumă la 
software, la miile de programe care ţin internetul în 
funcţiune. Noţiunile de hacker, sysadmin şi code-warrior se 
referă la oamenii care creează, repară, supraveghează sau 
încearcă să distrugă acest software. 


CE ÎNSEAMNĂ HACKER, SYSADMIN ŞI CODE- 
WARRIOR? 

Oamenii din prima linie a oricărui cyber-război sunt o 
specie aparte.  Software-urile şi sistemele pe care 
funcţionează sunt create şi conduse de ingineri şi 
programatori, deloc departe de personajele comice din 
benzile desenate Dilbert. Asta pentru că programarea este 
în acelaşi timp artă şi ştiinţă, motiv pentru care 
programatorii tind să fie consumaţi de activitatea lor. 


Afirmația potrivit căreia aceştia ar fi inapti din punct de 
vedere social este de obicei exagerată, numai că 
programarea este genul de muncă pe care o faci şi acasă. 

Cyber-războiul înseamnă mai mult decât programare; 
mai sunt şi administratorii de sistem. 

Slujba lor a evoluat odată cu computerele conectate. 
La început (în anii '60), reţelele de calculatoare erau atât 
de complexe, încât era nevoie de un inginer pentru a le 
păstra în funcţiune, în anii '70, au început să apară LAN- 
urile (Local Area Networks) relativ uşor de folosit şi foarte 
populare (pentru că erau mai ieftine şi mai simplu de 
utilizat). In anii '80, tehnologia reţelelor a ajuns atât de 
obişnuită, încât nu era ceva neobişnuit ca unui simplu 
angajat să îi fie aruncat un manual de utilizare şi să i se 
spună: „Tu eşti administratorul de sistem, nu o da în bară”. 
Evident, mulţi dintre aceştia nu prea ştiau ce fac. Sau 
atunci când ştiau, nu aveau timp pentru asta. Să fii 
administrator de sistem înseamnă, de multe ori, să ai o 
slujbă part-time. În cea mai mare parte a timpului, reţelele 
merg bine, dar atunci când se strică, se poate întâmpla ca 
administratorul cu jumătate de normă să nu poată rezolva 
problema. Acest fapt le-a dat mult de lucru consultanţilor, 
dar nu a rezolvat problema proastei administrări a 
sistemului. În principiu, asta însemna că software-ul LAN 
nu era actualizat corespunzător sau era modificat pentru a- 
i îmbunătăţi performanţele şi securitatea. Aceasta a fost 
veriga slabă a securităţii internetului timp de două decenii, 
iar lucrurile nu par să se îmbunătăţească. 

Cei care lucrează la web sunt tehnicieni, persoane 
care oferă consultanţă, persoane de interfaţă care nu 
creează software, dar care se implică zilnic în susţinerea 
internetului. Ei sunt ochii şi urechile internetului, cei care 
văd prima dată când ceva merge prost. Dacă se va 
declanşa un cyber-război, ei sunt cei care îl vor simţi 
primii. 

Termenul de code-warrior se referă la cele câteva mii 


(majoritatea bărbaţi) de programatori de elită şi ingineri 
care ştiu o grămadă de lucruri (dar nu tot) despre ce se 
petrece înăuntrul celor câteva mii de programe care 
asigură buna funcţionare a internetului. Cei mai mulţi au 
lucrat la un astfel de software la un moment dat în carieră. 
Aici sunt incluse software-ul serverului web care rulează 
pe multe alte site-uri şi software-ul din rutere şi din site- 
urile de comunicare care sunt coloana vertebrală a 
internetului (liniile de fibră optică ce transmit cea mai 
mare parte din datele de pe internet pe distanţe mari). 

În timpul anilor '90, securitatea internetului şi a 
reţelelor a devenit o mare problemă. Deşi organizaţiile 
mari (ISP-uri precum AOL şi corporaţiile uriaşe) şi-au 
format propria reţea de operaţiuni de securitate, 
majoritatea computerelor conectate la internet nu erau 
actualizate în mod regulat cu software-ul de pe internet. 
Ca răspuns la această situaţie au apărut companiile care 
creau software de securitate comercial, la fel ca şi firmele 
de consultanţă care puneau la dispoziţie oameni pricepuţi 
în detectarea intruziunilor de orice fel. Internetul este o 
structură atât de complicată, încât există multe locuri unde 
ar putea fi vulnerabil în faţa unor răufăcători. Până acum, 
cea mai populară soluţie este să instalezi un software care 
urmăreşte intrările abuzive, pe care le opreşte sau 
alertează administratorii de sistem. Dar chiar şi pentru 
instalarea acestui software este nevoie de cineva care să 
ştie multe despre internet (cu alte cuvinte, un consultant 
scump). 

Problema era şi încă mai este aceea că există prea 
multe părţi din software cu erori şi care sunt vulnerabile la 
atacuri. Administratorii de sistem caută cu disperare o 
soluţie pentru acest lucru. Domeniul securităţii reţelelor 
este atât de bine plătit şi furnizează o activitate atât de 
interesantă încât, de obicei, un code-warrior abil îşi 
părăseşte compania pentru a se alătura unei companii de 
software de securitate sau consultanţă. 


Chiar şi armata are această problemă. În anii '90, 
multe organizaţii din Departamentul Apărării au pregătit 
operaţiuni cyber-războinice. 

Dar nici chiar bonusurile şi medaliile nu i-au făcut pe 
funcţionari să fie la fel de pregătiţi precum un expert în 
securitate din exterior. 

În lumea securităţii internetului, există patru grupuri 
implicate: 

Cel mai mare, ajungând la milioane de membri, este 
format din adolescenţi în căutare de senzaţii tari pe 
internet, care folosesc instrumente de hacking accesibile. 
Cei mai mulţi dintre ei scapă; foarte puţini sunt prinşi şi 
judecaţi. Câţiva îşi îmbunătăţesc abilităţile şi se alătură 
hackerilor black hat (tipii răi, dar pricepuţi). 

— Administratorii de sistem. Şi ei ajung la numărul 
milioanelor, dar majoritatea dintre ei lucrează part-time şi 
mulţi se pricep foarte bine la computere. Administratorii 
de sistem sunt prima linie de apărare pe internet. Pentru 
operaţiunile de mare importanţă, aceştia sunt foarte bine 
instruiți şi pregătiţi. De aceea organizaţii precum AOL, 
General Motors sau băncile mai importante funcţionează 
destul de bine, cu toate că sunt în permanenţă atacate de 
mii de amatori şi profesionişti. Rețelele mai mici au 
administratori mai puţin pregătiţi, iar cei mai mulţi dintre 
utilizatorii de modemuri prin cablu sau conexiuni DNS nu 
îşi dau seama că maşinăriile lor sunt la fel de vulnerabile 
ca o reţea fără administrator, fie el şi angajat cu jumătate 
de normă. 

— Hackerii white hat. Sunt mai puţin de o sută de mii 
de persoane care aparţin acestui grup şi totuşi sunt cei 
care au pregătirea să-i urmărească pe hackerii mai 
periculoşi. Nimeni nu a făcut un calcul exact, părerile sunt 
împărţite, dar ei sunt experţii care pot înfrunta problemele 
serioase de pe internet. Armele de top sunt cu miile, dar 
numărul celor consideraţi la nivel mondial „code-warrior 
de top” se restrânge la câteva sute. Unii dintre ei sunt 


consultanţi, alţii lucrează în alte părţi din industria 
software-ului sau a internetului. Reputația lor este 
recunoscută printre superiorii lor (profesioniştii software 
din industria internetului). 

— Hackerii black hat. Mulţi lucrează pentru 
organizaţii criminale, dar au pregătirea unui code-warrior. 
Alţii sunt în mod oficial cyber-războinici pentru guvernele 
care pun la cale un cyber-război împotriva SUA (China în 
mod special). Numărul lor este de aproximativ 
5.00010.000, în funcţie de cât de bine pregătit ar trebui să 
fie cineva pentru a provoca pagube majore. 

Programatorii sunt cei care creează software-ul pe 
baza căruia funcţionează orice computer. De obicei, 
programatorii îşi găsesc repede de lucru şi parcă niciodată 
nu sunt suficient de mulţi programatori buni. In 1983, 
când PC-ul începea să devină popular, Biroul de Statistică 
a Muncii din SUA număra numai 278.000 de programatori. 
Zece ani mai târziu, atunci când World Wide Webul a 
devenit un fenomen cultural, existau 639.000 şi încă se 
mai căutau. În 2000, erau 1, 1 milioane de programatori şi 
erau încă la şi mai mare căutare. Estimările actuale spun 
că până în anul 2010 vor exista două milioane. 

Din păcate, tot vor fi puţini, chiar şi dacă ar exista 
milioane de programatori din afara SUA dornici să 
imigreze. Motivul ar fi că programarea este o carieră 
dificilă. Este şi artă, şi ştiinţă, şi muncă grea. Cei mai mulţi 
dintre cei care devin programatori şi capătă destule 
abilităţi pentru a face o asemenea treabă părăsesc 
domeniul în mai puţin de zece ani. Angajatorii au 
descoperit că este mai bine să ai mai puţini (sau chiar un 
singur) programatori foarte buni decât să foloseşti inşi 
mediocri. 

Din fericire, mulţi hackeri competenţi nu lucrează pe 
internet de dimineaţa până seara; singurii care fac asta 
sunt cei angajaţi de guvern pentru operaţiunile cyber- 
războinice. Atunci când văd că se petrece ceva interesant 


pe web (o eroare de software sau apare nevoia unui alt 
instrument), se implică activ. Slujbele oferite de guvern 
sunt tot mai numeroase pe măsură ce ţările se pregătesc 
de cyber-război. Hackerii black sau white hat sunt o altă 
problemă. În anii '90, Europa de Est era un paradis al 
hackerilor mercenari (care erau fie black hat, fie white hat, 
în funcţie de ce erau plătiţi să facă). Guvernele din Europa 
de Est erau distrase de problemele economice şi politice, 
iar unele dintre ele erau atât de corupte încât ofereau 
protecţie sau chiar angajau hackeri renegaţi şi rămaşi fără 
slujbe. Deşi crima e plătită, mai ales cyber-crima, nu este 
ceva obişnuit printre marile puteri economice ale lumii, 
fapt care a dus la crearea unei rupturi a acestor grupuri la 
începutul secolului 

XXI. Guvernele şi companiile au creat organizaţii ale 
infracţiunilor pe computer care au transformat hackingul 
criminal într-o ocupaţie periculoasă. Chiar şi cu numărul 
tot mai mare al poliţiştilor cibernetici, spaţiul virtual va 
deveni din ce în ce mai periculos. Întotdeauna vor exista 
tentaţii pentru hackerii black hat de a câştiga un ban în 
plus. 

Se bănuieşte că mare parte din pirateria de pe 
internet este făcută de neprofesionişti.  Infracţiunile 
cibernetice se vor înmulţi, dar o parte dintre cyber- 
războinici se vor trezi că îşi folosesc abilităţile pentru 
operaţiunile guvernului dintr-un cyber-război. Rusia şi 
China au făcut cyber-criminalilor talentaţi pe care i-au 
capturat o ofertă de nerefuzat („Lucrează pentru noi sau 
ajungi la închisoare.”) 

Dar există şi un număr foarte mare de hackeri white 
hat şi sunt mult mai mulţi decât cei din tabăra adversă. 
Celor mai mulţi oameni nu le place să fie atacați de un 
black hacker, iar mulţi dintre aceştia din urmă au fost 
prinşi pentru că white hackerii trec la soluţionarea cazului. 
Acest lucru a făcut ca multe organizaţii de poliţie (şi inşi 
din FBI) să cunoască hackeri white hat talentaţi. Pentru că 


programatorii buni ştiu că sunt bine pregătiţi şi pentru că 
ei înşişi sunt pretenţioşi în privinţa locului în care vor 
lucra, de multe ori evită slujbele oferite de guvern sau 
armată. Pentru că hackerii white hat şi poliţia au în comun 
dorinţa de a-i prinde pe tipii răi, aceasta din urmă îi poate 
cel puţin chema pe consultanţii white hat, uneori în 
calitate de voluntari, pentru a rezolva cazurile de 
infracţionalitate cibernetică. Nu este vorba despre faptul 
că poliţia nu le poate plăti hackerilor white hat banii pe 
care aceştia deja îi câştigă. Dar acei white hackeri nu vor 
să îşi petreacă tot timpul prinzându-i pe tipii răi. Insă SUA 
beneficiază de un număr imens de hackeri bine 
intenţionaţi. În cazul unui război, tot acest talent se va 
dovedi a fi un veritabil bun militar naţional. 

ASN NU ESTE UN MAGNET PENTRU MINŢI 
SCLIPITOARE 

Una dintre marile probleme pe care le are de 
înfruntat ASN (Agenţia pentru Siguranţă Naţională) odată 
cu progresul tehnologiei internetului şi al criptării 
(codurile secrete) este propria neîncredere în a-i angaja pe 
mulți tineri programatori. Acesta este rezultatul unei 
rupturi de generaţii şi cultură. La începuturile ASN, în anii 
'50 şi 60, agenţia a angajat programatori pregătiţi în 
cultura tradiţională a computerelor obişnuite. Revoluţia 
PC-urilor a sărit peste ASN şi acum cei de aici se găsesc în 
situaţia de a fi destul de puţin echipați pentru a face faţă 
noilor tehnologii care s-au dezvoltat în ultimele două 
decenii. ASN s-a concentrat întotdeauna pe computerele 
făcute special (pentru crearea şi spargerea codurilor 
secrete). Pe măsură ce computerele cu devenit tot mai 
puternice, ASN a rămas în urmă, ratând dezvoltarea noilor 
instrumente şi tehnici software create pentru aceste 
calculatoare produse în masă. În anii '90 se putea face 
criptarea pe PC şi asta mult mai ieftin şi cu mai puţin efort. 
De aceea tinerii programatori au văzut în ASN o structură 
de modă veche şi ostilă noilor idei. Tânăra generaţie de 


programatori a avut reţineri în a se înscrie în programe de 
securitate naţională. Această dificultate în procesul de 
recrutare este des întâlnită în guvern, pentru că sectorul 
comercial oferă slujbe mult mai atrăgătoare (în ceea ce 
priveşte echipamentul modern, atitudinea profesionistă şi 
banii). Drept urmare, guvernul trebuie să folosească mulţi 
subcontractori. Acest lucru duce de cele mai multe ori la o 
mai bună pregătire (cu costuri mari), dar nu rezolvă 
problema programatorilor cărora nu le place să aibă de a 
face cu atitudinea rezervată a organizaţiilor 
guvernamentale la adresa dezvoltării software-ului. Pe 
scurt, ASN întâmpină dificultăţi în a făcu un pas înaintea 
tehnologiilor de computer şi criptare disponibile pentru 
terorişti. Dar cel puţin ASN, în ultimii ani, a recunoscut că 
are această problemă. Nevoile războiului împotriva 
terorismului (de exemplu spargerea codurilor folosite de e- 
mailurile teroriştilor) creează premisele pentru inovare şi 
iniţiativă în cadrul ASN. 

LIPSĂ DE INFORMARE ÎN GESTIONAREA 
INFRACŢIUNILOR 

Programatorii au avut întotdeauna de a face cu un 
management defectuos. Acest lucru începe să se schimbe 
întrucât managerii cu ceva experienţă urcă în ierarhia 
corporațiilor. Cu toate acestea, nebunia.com de la sfârşitul 
anilor '90 nu a ajutat la nimic. In 2000, firma de securitate 
corporativă Kroll Associates emitea cecuri pentru 17 
directori şi membri din conducerea companiilor de 
internet. S-a dovedit că 39% dintre aceştia fuseseră găsiţi 
vinovaţi de fraudă, nu declaraseră un jaf bancar ce 
avusese loc de curând, violaseră tot soiul de legi şi se 
asociaseră cu organizaţii criminale. Astfel de probleme nu 
sunt neobişnuite în rândul directorilor de companii, dar 
Kroll a evidenţiat că procentul acestora din companiilor 
neconectate la internet este de zece la sută. Domeniul.com 
era atât de plin de oameni care nu ştiau ce fac, încât 
răufăcătorii au profitat de această oportunitate şi au intrat 


imediat în scenă. Acest lucru avea implicaţii serioase 
pentru securitatea internetului. De exemplu, companiile 
noi sunt cele mai predispuse la a face greşeli în ceea ce 
priveşte această zonă. Cu atât de multe probleme de 
rezolvat înainte de a începe, nu se acordă prioritate 
securităţii din timpul navigării pe internet. Acest lucru se 
petrece mai ales atunci când conducerea companiei este 
formată din persoane care nu au prea multe cunoştinţe 
despre internet. 

Multe, cornuri care au murit şi unele care au 
supravieţuit au suferit drept urmare spargeri jenante (şi de 
multe ori scumpe). Cele mai devastatoare spargeri au fost 
cele în care s-au furat cărţi de credit sau informaţii despre 
clienţi. In unele cazuri, sute de mii de informaţii despre 
numere de cărţi de credit au fost furate. Vestea despre 
site-uri conduse de manageri care nu dădeau doi bani pe 
securitate s-a răspândit rapid printre hackerii black hat. 
Drept urmare, astfel de site-uri au fost atacate frecvent. 

VORBEŞTE CU JUDECĂTORUL 

Departamentul Apărării încearcă să îi prindă şi să îi 
aresteze pe cei care le atacă site-urile. În mare parte, se 
face asta pentru a-i descuraja pe alţii şi pentru a da un 
exemplu. Cea mai mare parte din cei prinşi sunt 
adolescenţi. Pentru că mai degrabă sunt o pacoste, armata 
încearcă să recupereze cel puţin costurile de prindere a 
hackerului şi de reparare a pagubelor. Aceste costuri pot fi 
de la 100.000 $ până la câteva milioane pentru fiecare 
incident. Sistemul juridic american face de multe ori dificil 
acest lucru. Există un caz care demonstrează asta. În 
1999, Departamentul Apărării l-a prins pe Chad D. Davis 
atacând un site web al armatei SUA. A pledat vinovat pe 5 
ianuarie 2000. Armata dorea să îşi recupereze pierderile. 
Dar judecătorul a fost de acord să ia în considerare 
declaraţia apărării conform căreia armata nu reuşise să ia 
măsurile necesare pentru a proteja serverul şi să ţină cont 
de acest lucru atunci când va stabili costurile totale. S-a 


dovedit că, deşi armata remediase punctele vulnerabile ale 
serverelor, acel server în cauză nu fusese reparat. Armata 
ştia despre această problemă şi chiar luase măsuri cu ceva 
vreme înainte. Dar când site-ul fusese mutat pe serverul 
actual, administratorul de sistem responsabil a neglijat 
instalarea noilor programe. Acest lucru i-a permis lui Davis 
să intre şi să înlocuiască materialul armatei cu un mesaj 
care anunţa spargerea. Judecătorul a declarat armata 
vinovată pentru că nu a luat măsuri de precauţie într-o 
problemă de care avea cunoştinţă. 

CYBER-RĂZBOINICI ÎN REZERVĂ 

Departamentul Apărării pierdea  cyber-războinici 
instruiți în timpul nebuniei, corn de la sfârşitul anilor '90, 
şi încerca să compenseze această realitate nedorită prin 
alcătuirea unor unităţi de  cyber-război. Instruirea 
soldaţilor pentru a ataca şi proteja site-urile de internet 
era costisitoare. Dar aceste trupe puteau face mult mai 
mulţi bani folosindu-şi abilităţile în civil. În cele din urmă, 
în 2001, cineva şi-a dat seama că asta nu era unica 
problemă. Intotdeauna existase un deficit de oameni bine 
pregătiţi din punct de vedere tehnic în domeniile care pe 
piaţa de muncă civilă erau la mare căutare (programatori 
şi operatori de toate felurile). De aceea, soluţia, aşa cum a 
fost dezvoltată în ultimele decenii, era de a acoperi aceste 
lipsuri prin formarea unor unităţi de rezervă specializate. 
Armata nu îi putea împiedica pe oameni să plece, dar se 
putea juca cu ei inducându-le sentimentul de vinovăţie şi 
astfel îi convingea să se înscrie într-o unitate de rezervă. 
Multe trupe au făcut acest joc. Dădeau dovadă de 
patriotism, făceau un ban în plus şi, dacă ar fi izbucnit un 
război, puteau lua parte la el. Acest lucru le-a surâs în mod 
deosebit cyber-războinicilor. Practica pe care o făceau pe 
timp de pace era captivantă, dar în vreme de război ştiau 
că vor avea parte de şi mai multă acţiune, de multe ori 
umăr la umăr cu cei mai buni hackeri ai naţiunilor 
duşmane. 


De asemenea, existau şi alte avantaje. Deşi 
„rezerviştii” ar fi lucrat pentru armată numai o lună pe an, 
ar fi fost suficient de mult pentru a-i ţine la curent cu ceea 
ce puneau la cale trupele cyber-războinice active. Mai 
mult, rezerviştii puteau veni cu cele mai noi instrumente şi 
tehnici ale internetului civil. 

Fără aceşti cyber-războinici de rezervă, armata ar fi 
trebuit să apeleze la consultanţi civili la vreme de război. 
În mijlocul unei situaţii urgente, civilii, oricât de buni ar fi 
fost, erau nevoiţi să înveţe ce făcea armata. Pe lângă 
timpul petrecut pentru acest lucru, se verificau şi trecutul 
şi cazierele acestora. Armata mai avea şi opţiunea de a 
angaja rezervişti în calitate de contractori civili pentru 
unele proiecte. Astfel se economiseau bani inclusiv pentru 
instruire (despre metodele de operare ale armatei). 

Şi apelul la patriotism şi mândrie naţională a dat 
rezultate. Unităţile de rezervă cyber-războinice au avut un 
mare succes în procesul de recrutare. Pe lângă recrutarea 
cyber-războinicilor militari care plecau, oferta era valabilă 
pentru toţi tinerii care activau în domeniul securităţii pe 
internet. Departamentul Apărării are deja cinci unităţi de 
rezervă (cu un total de 182 de cyber-războinici extrem de 
bine pregătiţi) şi plănuieşte să ajungă la 600 până în 2007. 
Şi atacurile din 11 septembrie au ajutat la procesul de 
recrutare. 


SIMULAREA PRESEI 

Jandarmii armatei americane (în număr de 2.200) 
sunt considerați infanteria de elită a acesteia. 
Antrenamentele sunt intense, dar nu se mai limitează 
numai la luptă. În ultimii ani, tot mai multe exerciţii au 
inclus ipoteza că de multe ori ziariştii vor fi prezenţi pe 
câmpul de luptă. De aceea jandarmii învaţă cum să aibă de 
a face cu jurnaliştii care ajung în mijlocul luptei sau sunt 
deja acolo când soseşte armata. Acest lucru s-a întâmplat 
deja în timpul unor misiuni pe timp de pace. Jandarmii mai 


tineri nu sunt tocmai încântați, dar îşi dau cu toţii seama 
că un câmp de luptă modern este de multe ori plin de 
oameni din presă şi că această problemă trebuie rezolvată. 
Războiul informaţional a devenit crucial pe măsură ce 
reportajele din mass-media au început să fie transmise în 
timp real. Acum, jurnaliştii stau departe de câmpul de 
luptă şi folosesc telefoane prin satelit şi aparatură care le 
permite să raporteze, în timp real, cu ajutorul camerelor 
video de calitate. Luptătorii trebuie să ştie cum să facă 
faţă acestei situaţii. Dacă spui ceva nepotrivit la momentul 
nepotrivit şi adaugi şi un film ce te poate induce în eroare, 
vei fi nevoit să îţi asumi pierderea cyber-războiului. Orice 
va ajunge la ştirile TV se va răspândi pe internet în fiecare 
colţ al lumii în numai câteva ore. Cel care a făcut gafa îşi 
va da seama că localnicii, care până atunci erau prietenoşi, 
nu vor mai fi chiar la fel şi poate vor trage şi în el. În 
cyber-război nu se folosesc gloanţe, dar în mod sigur se va 
apela la ele în foarte scurt timp. 


PARTEA ÎNTUNECATĂ A UTILIZĂRII SITE- 
URILOR MILITARE 

Departamentul Apărării a fost întotdeauna preocupat 
de OPSEC (de securitatea operaţională). Adică, aşa cum 
spune armata, de „procesul de ascundere faţă de inamici a 
informaţiilor despre capacități şi/sau intenții prin 
identificarea, controlarea şi protejarea probelor de obicei 
neclasificate despre planificarea şi executarea activităţilor 
susceptibile”. Asta înseamnă că informaţiile militare sunt 
foarte bine controlate. Atunci când a fost lansat World 
Wide Webul oamenii responsabili de OPSEC şi-au dat 
seama în scurt timp că au de-a face cu o problemă majoră. 

Trupele au abordat webul cu entuziasm şi au început 
să creeze site-uri pentru unităţile proprii. Mândria a fost 
întotdeauna un mijloc important de a întări moralul şi de a 
păstra buna dispoziţie a trupelor (şi a familiilor lor). Ideea 
unei pagini web pentru o unitate s-a răspândit mai repede 


decât un incendiu. Pe aceste pagini erau postate nume şi 
informaţii biografice despre trupele din unitate, cu ce se 
ocupa unitatea în momentul respectiv şi tot felul de lucruri 
de interes pentru trupele din unitate, dar şi pentru 
teroriştii şi naţiunile străine care la un moment dat s-ar 
putea lupta cu astfel de unităţi. În acest punct, aşa cum au 
descoperit ofiţerii responsabili de OPSEC, bunele intenţii 
au şi o parte întunecată. 

Nu a trecut mult timp până când agenţiile secrete au 
descoperit că inamici reali sau potenţiali au început să se 
conecteze la site-urile militare. Aici exista o sursă foarte 
mare de informaţii despre armata americană, actualizată 
în mod regulat de propriile trupe care făceau asta cu 
mândrie. Paginile unităţilor erau atât de populare încât 
acestea pur şi simplu nu au putut fi interzise. Chiar dacă s- 
ar fi apelat la aşa ceva, civilii (care erau de multe ori la 
dispoziţia trupelor) le-ar fi putut reînfiinţa în altă parte. 
Mai mult, o mare parte din informaţiile de pe pagina 
unităţii erau disponibile oricui umbla prin baza militară şi 
accesa paginile de noutăţi sau citea ziarul unităţii. Totuşi, 
accesul acesta atât de uşor a salvat timpul şi banii de 
călătorie ai răufăcătorilor dând în acelaşi timp mari dureri 
de cap responsabililor de OPSEC care se şi închipuiau puşi 
la zid de reprezentanţii Congresului. 

De aceea armata a răspuns aşa cum face de obicei în 
astfel de situaţii, a emis reguli şi îndrumări pentru paginile 
web militare (oficiale şi neoficiale, întrucât mare parte din 
aceste pagini erau create din iniţiativa trupelor în timpul 
liber şi cu propriile resurse). În primul rând, nu aveau să 
mai fie postate informaţii considerate în mod normal 
confidenţiale sau clasificate. Aici erau incluse planificarea 
mişcărilor trupelor sau operaţiuni care nu fuseseră 
anunţate oficial. De asemenea, a devenit ilegală postarea 
diferitelor informaţii personale detaliate (adresa sau 
numărul de telefon al militarilor, de exemplu). Chiar şi 
înainte de 11 septembrie 2001, astfel de date erau 


considerate folositoare de către terorişti. 

Aceste restricţii nu au ridicat nemulțumiri în rândul 
militarilor şi al familiilor lor. Dar aveau noimă pentru cei 
din armată. Mai important decât atât este că armata nu a 
încercat să se amestece în e-mailurile trupelor. De fapt, 
acestea erau încurajate. Chiar şi marinarii şi în special cei 
din submarine aveau acces la acest serviciu. E-mailul era 
un puternic factor de creştere a moralului trupelor, mai 
ales în cazul celor care erau separați de familie timp de 
mai multe luni. E-mailul devenise extrem de popular dat 
fiind că multe trupe erau trimise în misiuni de menţinere a 
păcii în zone izolate, locuri unde nu puteau fi însoţite de 
familii. Militarii erau încântați pentru că acest moral 
ridicat făcea ca unităţile să fie mai fericite şi să dea mai 
mult randament. Acest lucru a păstrat tot mai mulţi 
oameni în armată. Era foarte trist că tot mai multe 
persoane părăseau armata de fiecare dată când 
contingente însemnate erau trimise în misiuni de păstrare 
a păcii pentru un timp îndelungat şi în locuri izolate. 

Dar nici e-mailul nu era scutit de problemele OPSEC. 
Deşi trupele erau avertizate să nu discute pe e-mail despre 
informaţii delicate sau clasificate, nu exista nicio 
modalitate simplă de a împiedica acest lucru. Celor de pe 
nave sau din locuri izolate unde armata oferea conexiune 
la internet li se scanau e-mailurile automat în căutare de 
astfel de informaţii. Orice mesaj suspect ar fi fost blocat, 
fiind acuzat de violarea OPSEC. Dacă mesajul era curat, 
acesta pleca mai departe. Dacă nu, expeditorul era 
contactat şi era consiliat în materie de OPSEC. Orice cont 
de e-mail, mii era scanat. Cu toate acestea, multe trupe 
aveau conturi de e-mail nonmilitare. Unii procedau astfel 
pentru că preferau, la fel ca mulţi civili, să separe e- 
mailurile de la serviciu de cele personale. Alţii o făceau 
pentru că uneori e-mailului militar i se crea o copie în 
timpul procesului de monitorizare. Un alt motiv era, 
desigur, faptul că multe trupe nu erau de acord să li se 


monitorizeze mesajele. Chiar dacă software-ul era cel care 
scana, rămâneau totuşi americani, iar americanii iau 
intimitatea mai serios decât multe alte naţiuni. 

Lucrurile devin şi mai rele. Cei de la OPSEC au 
supravegheat iniţial chaturile militare. Altele sunt folosite 
de subordonați ai celor din armată. Toată lumea vorbea 
despre chestiuni profesionale, iar lucrurile spuse de ei îi 
aduceau de multe ori pe cei de la OPSEC pe culmile 
disperării. Odată, un tânăr administrator militar de sistem, 
în încercarea de a găsi modalităţi de a face serverul navei 
pe care se afla mai sigur, a fost surprins descriind detalii 
tehnice despre securitatea serverului pe un chat. 
Marinarul nu încerca decât să obţină nişte sfaturi tehnice 
gratuite, dar oricine din cei care se aflau în acel chat ar fi 
putut lua notițe. Instituţiile legale şi agenţiile de informaţii 
secrete care monitorizaseră chaturi de tot felul s-au 
împiedicat de multe violări ale OPSEC precum aceasta. Nu 
se puteau face prea multe lucruri, cu excepţia accesării 
acestor chaturi prin conturile militare pentru că armata 
are software care identifică cine ce spune. Era nevoie de 
mai multă consiliere OPSEC. 

Şi flota este îngrijorată cu privire la scurgerile de 
informaţii întrucât navele au acum acces la internet. 
Pentru protecţie dar şi pentru elementul de surpriză, flota 
depinde de neidentificarea navelor ei atunci când se află în 
largul mării. Unii marinari au fost deja prinşi dezvăluind 
date despre locaţia în care se află în timpul conversaţiilor 
de pe chat. 

Un scenariu cu privire la care flota este îngrijorată e 
ca nu cumva teroriştii să afle adresa familiei unui marinar 
de pe o pagină web, să răpească un membru al familiei şi 
să facă apoi presiuni asupra marinarului pentru a da 
informaţii. Deşi acest scenariu poate părea un pic forţat, 
toată lumea îşi dă seama acum că avem de-a face cu o 
generaţie de terorişti nemiloşi, cu imaginaţie bogată. 
Teroriştii actuali s-au folosit deja de răpiri pentru a forţa 


soldaţii să spioneze în folosul lor. 

Nu există soluţii uşoare pentru niciuna din aceste 
probleme. Pentru moment, armata trebuie să pună în 
balanţă avantajele unei pagini web şi eventualitatea unor 
noi pericole. 


CUM SĂ SPARGI O REŢEA FĂRĂ CALCULATOR 

Unele forme de hacking sunt extrem de periculoase 
şi nu necesită niciun fel de cunoştinţe despre programare. 
De exemplu, se poate obţine (cu ceva efort şi vreo 500 $) 
un radio care operează pe frecvențele folosite de turnurile 
de control ale aeroporturilor. Din moment ce aceste 
radiouri sunt portabile, impostorul se află de obicei într-o 
maşină şi se deplasează permanent astfel încât să fie greu 
de prins chiar şi de o echipă de poliţie. Deşi hackerul din 
acest caz nu are nevoie de cunoştinţe despre computere, 
ar trebui să poată înţelege procedurile de control al 
traficului aerian. Într-o astfel de situaţie, este posibil să 
direcţionezi două sau mai multe aeronave într-un punct în 
care să se producă o coliziune în aer. Oricare ar fi 
motivele, forma aceasta de vandalism este mai populară în 
Marea Britanie, unde numărul acestui fel de incidente a 
ajuns de la trei în anul 1998 la peste 20 în anul 2000. 

Există unul sau două cazuri serioase pe an în SUA, 
iar vinovaţii sunt de cele mai multe ori prinşi şi întemnițați. 
Activitatea din Marea Britanie se pare că este opera a 
numai trei indivizi şi niciunul nu pare a fi terorist. Un 
motiv pentru incidenţa mai mare a „detectării avioanelor” 
(reținerea numerelor de identificare ale avioanelor şi un 
interes mare pentru operaţiunile aeroportului) este 
popularitatea de care se bucură. Trebuie menţionate două 
lucruri. Pentru a duce la bun sfârşit un atac eficient este 
nevoie de echipament şi informaţii tehnice. În al doilea 
rând, datele şi echipamentul sunt de multe ori uşor de 
găsit. 


CAPITOLUL 8 CYBER-RĂZBOINICII 
Termeni tehnici 


Glosarul complet, ce include şi termenii definiţi mai 
jos, poate fi găsit la sfârşitul cărţii. 


CERT - Computer Emergency Response Team1, 
fondată iniţial de Departamentul Apărării SUA în 1968 
pentru a analiza rapid înşelătoriile sau dezastrele majore 
de pe internet. CERT operează în afara Universităţii 
Carnegie Mellon şi încă mai este principala instituţie 
internaţională pentru rezolvarea problemelor de pe 
internet. 

CIC - Combat Information Center2. Inventat în 
timpul celui de al Doilea Război Mondial, când au apărut o 
mulţime de senzori electronici (radar, aparate de sunet) şi 
părea o idee bună să trimiţi toate aceste informaţii către o 
încăpere mare (de pe o navă sau un buncăr) unde aveau să 
fie sortate, puse pe hărţi şi ecrane pentru a putea fi 
asimilate de comandanții care luau deciziile. În ziua de azi, 
CIC-urile sunt camere pline de monitoare de calculator. La 
un moment dat, CIC a devenit o sursă pentru descrierile 
science-fiction despre cum ar trebui să arate „puntea unei 
nave spaţiale”. 

Perioada de luare a deciziei este timpul de care ai 
nevoie ca să recunoşti informaţiile, să îţi dai seama la ce se 
referă, să iei o decizie şi să o pui în practică. În termeni 
militari, pilotul sau comandantul unităţii de infanterie care 
are cea mai scurtă perioadă de luare a deciziei va câştiga. 
Aceste perioade joacă de asemenea un rol în crearea 
software-urilor şi combaterea infracţiunilor pe internet. 
Viteza contează. 

ASN [National Security Agency (Agenţia pentru 
Siguranţa Naţională din SUA)] - Este o organizaţie secretă 
(în timpul Războiului Rece, guvernul nici măcar nu 


recunoştea că există) care dezvoltă coduri secrete 
(criptare) pentru a păstra secrete comunicațiile americane 
confidenţiale. ASN se ocupă de asemenea şi cu dezlegarea 
codurilor inamicilor (decriptare). Utilizarea tot mai mare a 
criptării pe internet a atras o mare parte din atenţia ASN. 

NIPC este Național Infrastructure Protection 
Center3. A fost înființat de către FBI pentru a supraveghea 
prinderea infractorilor pe internet. 

NIPRNET este o structură a Departamentului 
Apărării care are numai câteva conexiuni la internetul 
obişnuit. 

SIPRNET este (0) structură secretă a 
Departamentului Apărării care trimite toate informaţiile 
folosind criptarea (codarea) şi nu este conectată la 
internetul pe care noi ceilalți îl folosim. 

Red Attack (sau Echipa Red ori Echipa Tiger) constă 
într-un grup de experţi în internet care îţi va sparge 
sistemul pentru a vedea cât de bună este apărarea pe care 
o ai. Acest lucru poate fi costisitor (începe de la 5.000 $ şi 
ajunge rapid la şase cifre), în funcţie de cât de mare este 
sistemul. 

Hai să discutăm despre lucrurile de bază. 

Cine sunt cyber-războinicii? Sunt trupe care chiar 
duc lupta pentru informaţii. Nu orice informaţii, ci date 
care joacă un rol crucial şi care stabilesc cine va câştiga şi 
cine va pierde. Adică se referă la majoritatea trupelor de 
luptă. Navele de război, tancurile şi avioanele de luptă 
operează în grupuri unite unele cu celelalte în reţele de 
informaţie. Sediile centrale primesc atât de multe date 
încât un obiectiv important este sortarea lor suficient de 
rapidă pentru a fi utile. Dar noi ne vom concentra asupra 
cyber-războinicilor care apără ei înşişi reţelele şi le atacă 
pe ale inamicului. Reţeaua principală este internetul, dar 
sunt şi multe altele mai mici. 

Cine are armate de cyber-războinici? SUA, China, 
Rusia, Japonia, Coreea de Sud şi majoritatea naţiunilor 


europene au organizat unităţi speciale pentru atacarea şi 
apărarea internetului şi a reţelelor mai mici. Ţările mai 
mici văd aceste eforturi ca pe un mod de a nivela terenul 
de joacă pentru atunci când se vor confrunta cu un 
duşman mai mare. SUA sunt privite ca fiind vulnerabile în 
mod special în faţa atacului cyber-războinic, pentru că 
americanii folosesc cel mai mult internetul. 

Care dintre aceste forţe este mai periculoasă şi cine 
se pricepe mai mult sau mai puţin la cyber-război? SUA au 
cele mai impresionante forţe de cyber-războinici, dar 
China a declarat în mod public că vede cyber-războiul ca 
fiind cea mai puternică armă a sa într-un viitor război cu 
America. 

De ce a devenit internetul câmp de luptă? Ideea de a 
folosi internetul pe post de câmp de luptă este parte dintr- 
un concept mai amplu, numit război informaţional. Ideea 
de bază este că nu numai internetul, ci şi informaţiile în 
general sunt cheia spre eficacitatea forţelor armate. Astăzi 
avem parte de mult mai multe informaţii şi acela care 
deţine mai multe şi ştie cum să le folosească va câştiga 
orice război viitor. Ducerea lui pe internet sau pe orice alt 
fel de reţea este doar o parte a acestei bătălii pentru 
informaţii 


VA FUNCŢIONA CYBER-RĂZBOIUL? 

O mare parte din ceea ce se poate face cu cyber- 
războiul constă doar în speculaţii, în parte pentru că în 
mod constant apar noi echipamente şi tehnologii şi pe de 
altă parte pentru că de abia de curând au început strategii 
militari să ia în considerare şi acest aspect ca o nouă 
formă de război. Gândeşte-te: ideea de a folosi 
computerele peste tot este recentă. Computerele au fost 
inventate în timpul celui de al Doilea Război Mondial „când 
existau numai câteva. Ele au avut puţin de a face cu 
Războiul din Vietnam din anii '60. De abia în timpul 
Războiului din Golf din 1991 s-a conturat conceptul de 


„cyber-războinic”. În anii '90 a avut loc o explozie a 
folosirii PC-urilor şi a reţelelor. Inainte de această perioadă 
„ele erau utilizate numai de maniaci şi de oamenii de 
afaceri cutezători. 

Principala reţea era cea deţinută de companiile de 
telefonie. La sfârşitul anilor '90, lumea se schimbase. Toată 
lumea ştia ce este un PC, cei mai mulţi dintre noi aveau 
unul şi erau conectaţi la internet. La fel şi majoritatea 
companiilor, agențiilor guvernamentale şi unităților 
militare. Niciun sistem de comunicații în masă de dinainte 
nu se mai dezvoltase atât de repede. La scurtă vreme s-a 
descoperit că experiențele din trecut nu erau prea 
folositoare. Sau erau? 

Cyber-războinicii pot fi găsiți ascunşi în sediile 
centrale pline de monitoare şi tehnicieni talentați care 
furnizează comandaţilor ultimele informaţii despre cine 
(sau ce) apare sau dispare de pe ecran. Este de fapt 
povestea mai veche de 50 de ani despre radare şi operatori 
de sunet care îşi folosesc echipamentul pentru a afla unde 
se află inamicul şi ce pune la cale. Numai că este la scară 
mai mare, cu mult mai multe aparate electronice conectate 
între ele şi conduse din acelaşi loc. Flota SUA a început să 
folosească aşa ceva acum 60 de ani. Au numit această 
structură CIC (Combat Information Center). Pe atunci nu 
aveau decât radare, sonare şi multe radiouri pentru a 
comunica cu alte nave sau avioane. La vremea respectivă 
era tehnologie avansată. Dar numărul aparatelor 
electronice a crescut tot mai mult atât în calitate, cât şi în 
cantitate. Armata şi forţele aeriene au adoptat şi ele 
abordarea CIC a flotei. La apariţia internetului, era evident 
că fiecare unitate avea nevoie de un CIC. Nu numai fiecare 
unitate, dar de multe ori şi maşinile de luptă individuale 
precum avioanele şi tancurile de atac. Când am intrat în 
secolul XXI, nu mai era vorba doar de război, era cyber- 
război. 


RĂZBOIUL INFORMAŢIONAL ATUNCI ŞI ACUM 

Războiul informaţional a început ca unul dintre acele 
concepte ce provocau agitaţie în anii '90 prin armată şi 
guvern. De fapt, este o farsă de marketing. lar o mare 
parte dintre lucruri au existat de multă vreme, dar acum 
sunt prezentate astfel încât să fie mai uşor să obţină bani 
de la plătitorii de taxe. În timpul anilor '90, sute de 
organizaţii militare şi guvernamentale diferite şi-au 
modificat misiunea pe care o aveau pentru a se implica în 
războiul informaţional. Războiul informaţional înseamnă să 
faci ceea ce ai făcut întotdeauna, dar mai rapid, cu ajutorul 
computerelor şi al reţelelor de informaţii (precum 
telefoanele mobile şi internetul). Pe scurt, războiul 
informaţional nu este ceva nou. Ideile de bază au existat 
de mai multe mii de ani, dar versiunea actuală ce foloseşte 
înalta tehnologie este funcţională de aproape un secol. 

Din moment ce războiul informaţional înseamnă o 
grămadă de ţări amestecate într-o nouă bătălie, a apărut 
într-un nou mod de luptă formidabil: cyber-războiul. De 
multe ori, cele două noţiuni se suplinesc una pe alta, dar 
ambele acoperă multe operaţiuni distincte. Acestea includ 
noţiunile prezentate în următoarele paragrafe: 

Comandarea şi conducerea războiului - să acţionezi 
în aşa fel încât să îngreunezi comunicarea şi controlul 
inamicului asupra forţelor sale de luptă. Este un principiu 
antic de război. Totuşi, este poate cel mai eficient aspect 
militar al războiului informaţional. Cheia este să fii în stare 
să iei decizii mai repede decât oponentul tău şi apoi să le 
pui în practică. Acest lucru se referă la scurtarea timpului 
necesar pentru luarea unei decizii. Sau, aşa cum îi place 
armatei să spună, „să întrerupi ciclul decizional al 
inamicului”. Nu ar trebui să existe nimic misterios cu 
privire la acest timp, este un aspect al vieţii. Tot ce facem 
se învârte în jurul acestui aspect. Armata a creat un 
acronim: OODA (observă ceva, orientează-te în funcţie de 
ceea ce s-a întâmplat, decide cum să reacţionezi, 


acţionează). Timpii de luare a unei decizii nu sunt diferiţi 
în viaţa civilă. De exemplu, dacă vezi un anunţ pentru un 
nou loc de muncă, dar întârzii mai mult timp cu trimiterea 
candidaturii faţă de altcineva la fel de calificat pentru 
slujbă, atunci nu ai noroc (altcineva va obţine postul). 

Totuşi, războiul informaţional ne poate împiedica să 
observăm. Dacă nu avem acea informaţie nu ne putem 
orienta cum trebuie, nu putem lua o decizie şi, cel mai 
important, nu putem acţiona. De exemplu, să presupunem 
că un expert în computere a intrat într-una din reţelele 
care ajută la adunarea informaţiilor secrete pentru SUA. 
Hackerul inamic a şters unele informaţii şi a modificat 
unele date, creând o imagine greşită a ceea ce se întâmplă 
pe câmpul de luptă. Acestea fiind făcute, comandanții 
americani vor observa o versiune greşită a realităţii şi vor 
ajunge să ia decizii dezastruoase. Consecința: 
bombardarea zonelor unde se presupune că se află 
rezervele de muniţie şi vehiculele inamicului, dar în care, 
de fapt, se află tabere de refugiaţi. Înţelegi? 

Securitatea operaţională. Numită OPSEC 
(OPerational SECurity) de oamenii din armată. Se referă la 
împiedicarea duşmanului să pună mână pe informaţii utile. 
Nevoia de OPSEC a generat sloganuri precum cele din cel 
de al Doilea Război Mondial: „Gurile slobode scufundă 
navele” şi „Duşmanul ascultă”. OPSEC supraveghează 
informaţiile secrete. Înseamnă să te asiguri că 
documentele secrete sunt bine depozitate, iar mesajele 
electronice sunt codate sau nu sunt uşor de citit de către 
inamic. Mai înseamnă şi să instruieşti trupele să protejeze 
informaţiile importante pentru ele. 

Războiul electronic. Se referă la folosirea 
mijloacelor electronice în anticul joc al înşelătoriei. 
Incepând cu telegraful intrat în uz în 1850, războiul 
electronic a ajuns să conteze în al Doilea Război Mondial, 
iar acum este o parte standard din arsenalul oricărui 
războinic profesionist. Dezvoltarea războiului electronic se 


pliază pe istoria tehnologiei din ultimii 150 de ani. De la 
invenţia telegrafului din 1850, în anii 1870 a apărut 
telefonul, apoi radioul în jurul anului 1900, sonarul în 1906 
şi radarul în anii '30. In timpul celui de al Doilea Război 
Mondial au fost dezvoltate cele mai multe arme electronice 
pe care azi le avem (bombele inteligente, contramăsurile 
electronice, AWACS, CIC, computerele şi reţelele). Practic, 
ultimii 60 de ani i-am petrecut îmbunătăţind armele 
electronice pe care le-am inventat în cel de al Doilea 
Război Mondial. 

Întărirea. Înseamnă creşterea rezistenţei aparatelor 
electronice la EMP (pulsul electromagnetic). Unul dintre 
efectele secundare ale războiului nuclear este EMP-ul. 
Este un val de înaltă energie care distruge sau avariază 
microelectronicele (adică totul, de la echipamentul militar 
la telefoane mobile, televizoare şi PC-uri). Adaugă cinci 
sau zece procente la costurile unui microcip şi îl poţi ţine 
departe de efectele EMP Nu există o protecţie maximă, 
dar e suficient de bună pentru guvern. Şi doar pentru că 
este puţin probabil ca armele nucleare să fie folosite, nu 
înseamnă că poţi ignora EMP-ul, întrucât există un număr 
tot mai mare de aparate care pot genera un EMP 
distrugător fără o explozie nucleară. Aceste generatoare 
de EMP sunt văzute ca o posibilă armă nimicitoare. Treci 
cu un camion (în care se află un generator EMP) pe lângă 
Pentagon sau pe Wall Street şi eliberează o doză de 
energie electromagnetică. Majoritatea PC-urilor şi a 
aparaturii electronice pe o rază de o sută de metri vor 
deveni nefuncţionale. Mai mult, date importante se pierd, 
iar operaţiunile vor merge foarte prost până când 
echipamentul va fi înlocuit şi toate defecţiunile reparate. 
Cele mai multe electronice din echipamentul militar sunt 
întărite, dar majoritatea PC-urilor folosite de armată şi de 
companii nu sunt. 

Hackerii. Aceştia sunt oamenii care se pot conecta 
pentru a provoca pagube pe internet folosind nimic mai 


mult decât un PC. Acesta este un război de gherilă în care 
aproape oricine, de oriunde din lume, se poate implica. Nu 
ai nevoie decât de un computer, un modem şi ceva 
hotărâre. Este ceva nou pentru că de abia au fost formate 
reţelele de computere internaţionale pe care le poate 
accesa aproape oricine. Internetul este cel mai bun 
exemplu în acest sens. O mare parte dintre programatorii 
plictisiţi sau alţi oameni care au mult timp la dispoziţie şi 
răutate în suflet navighează pe internet căutând-o cu 
lumânarea. Acest lucru se întâmplă de decenii. De 
asemenea, au loc multe înşelătorii pe reţelele din cadrul 
companiilor. Puţine infracţiuni, dar multe înşelătorii. S-au 
făcut câteva încercări, în ultimul deceniu, de a transforma 
problema hackerilor într-o armă militară. Nu a fost uşor. 
Înşelătoria nu este întotdeauna o armă utilă. Dar 
rezultatele pot fi spectaculoase dacă reuşeşti să-l introduci 
pe unul dintre cyber-războinicii tăi într-o reţea inamică în 
timpul războiului. Acest lucru nu s-a întâmplat decât în 
ficţiune, dar multe naţiuni încearcă din greu ca în viitor să 
fie ceva real. 

Blocajul informaţiilor. Acesta este o variantă a 
practicii antice de a bloca accesul navelor cu provizii pe 
teritoriul inamic. Cum datele de acum sunt foarte 
importante, nimeni nu poate închide sateliții, legăturile 
prin cablu sau turnurile de antene cu unde de înaltă 
frecvenţă care transmit date către teritoriul inamic. Uneori 
le poţi opri pentru că le controlezi (compania care 
furnizează acces telefonic pe distanţe mari, să zicem, 
Irakului, poate fi convinsă să oprească accesul Irakului la 
reţeaua internaţională de telefonie). Vor exista efecte 
secundare după o vreme, mai ales în zonele cu mai multă 
tehnică. Operațiunile bancare internaţionale, internetul şi 
comunicațiile de tot felul depind de aceste reţele la mare 
distanţă. Desigur, ţările pot folosi radioul. Dar acesta este 
limitat şi nu poate înlocui cu adevărat sateliții de 
comunicaţie şi cablurile cu fibră optică. 


Războiul bazat pe informaţii. Cum radioul şi 
televiziunea au devenit mass-media, în anii '60 a devenit 
clar că mass-media electronică poate avea un efect decisiv 
asupra opiniei publice şi a luării deciziilor politice. Chiar şi 
înainte de asta, tiranii de toate felurile (mai ales naziştii şi 
comuniştii) şi-au dat seama cât de important este să deţii 
controlul mass-media (mai ales al celei scrise) şi să o 
foloseşti pentru propriile nevoi. Prin controlarea mass- 
media, tiranii puteau scăpa nevinovaţi pentru uciderea în 
masă. Pe măsură ce tot mai mulţi au început să înţeleagă 
cum funcţionează mass-media în colectarea şi distribuirea 
informaţiilor, tot mai mulţi oameni au participat la crearea 
şi influențarea a ceea ce trece drept ştire. Grupurile de 
presiune au înţeles de asemenea că dacă pot genera 
publicarea unui anunţ de presă, vor atrage atenţia 
directorilor de ştiri radio şi TV şi îşi pot face mesajul 
cunoscut mai uşor (şi ieftin). Exemple excelente de 
războaie bazate pe informaţii au avut loc în timpul 
Războiului din Golf din 1991 şi al celui din Afganistan din 
2001. Ştirile sunt considerate acum o armă şi sunt folosite 
ca atare. 

Războiul psihologic. Este folosit de multă vreme şi 
se rezumă la răspândirea informaţiilor demoralizatoare şi 
eronate în tabăra inamicilor, încă este utilizat şi încă mai 
funcţionează. De asemenea, este mult mai uşor de purtat 
cu ajutorul internetului. 

Dar mai trebuie luat în considerare un aspect al 
războiului informaţional. Acesta este definit în mare parte 
de modul în care foloseşti informaţiile ca armă împotriva 
trupelor inamice. Poţi bloca informaţia atunci când încerci 
să îţi ţii duşmanul în întuneric (prin distrugerea facilităţilor 
de transmisie radio şi televizată) sau poţi să te aperi de ea 
atunci când încerci să elimini informaţiile false pe care 
inamicul ţi le furnizează pe computer, telefon sau prin 
spioni. Se poate să preiei controlul asupra sistemului 
adversarului, cu tehnicile şi  electronicele potrivite. 


Tehnologia de care este nevoie într-un război informaţional 
include radarele de bruiere sau transmisiile radio (prin 
difuzarea multor „zgomote” electronice), dar şi reţelele de 
intruziune de înaltă tehnologie (viruşi sau atacuri DDOS 
care încetinesc anumite zone ale internetului) despre care 
citim în ziare şi ne temem că vor deveni mai utilizate în 
viitor. Războiul informaţional nu este ceva nou, numai că 
acum avem multe aparaturi şi tehnici care ne sporesc 
capacităţile şi numărul țintelor pe care putem să le 
atacăm. Sporirea capacităţilor şi dependenţa de software 
şi hardware au crescut nevoia militarilor de a percepe 
ţintele războiului informaţional ca făcând parte din 
planurile de război. Căci dacă nu vor face acest lucru s-a 
constatat că duşmanul o va face. Dependenţa noastră tot 
mai mare de echipamentul electronic şi de internet a făcut 
ca războiul informaţional să nu mai fie doar un aspect al 
războiului, ci principalul aspect. 


RĂZBOIUL DIN GOLF, PRIMUL RĂZBOI 
INFORMAŢIONAL 

Războiul din Golful Persic din 1991 este de multe ori 
amintit ca fiind primul război informaţional. Ei bine, a fost 
şi nu a fost. Acel război a folosit mai multe elemente 
considerate ca făcând parte dintr-un război informaţional. 
Dar în acelaşi timp, nu s-a făcut nimic în acel război din ce 
nu se făcuse şi înainte. 

Campania aeriană a fost deschisă cu un atac asupra 
sediilor centrale ale inamicului, a comunicaţiilor şi 
serviciilor vitale. Nimic nou până aici. Numai că în 
Războiul din Golf atacul a fost mai rapid şi mai complet 
decât în trecut. Nimic nou nici aici. De la al Doilea Război 
Mondial, conflictele ţărilor industrializate au fost mai 
rapide şi mai globale, învăţaseră din experienţă. 

Coaliția Războiului din Golf a dus o campanie de 
război psihologic asupra irakienilor care a fost remarcabil 
de eficientă, cel puţin dacă socotim viteza cu care s-au 


predat irakienii atunci când forţele terestre ale Coaliţiei au 
apărut în vecinătatea lor. Nu este nimic nou nici aici. S-a 
mai întâmplat de câteva ori în ultimul secol. Era un război 
informaţional, în măsura în care erau aruncaţi fluturaşi 
deasupra trupelor irakiene în care li se spunea exact cum 
să se predea şi care puneau accent pe avantajele predării 
(deveneau oaspeţi ai saudiţilor şi nu erau omorâţi de 
americani). 

Războiul din Golf a fost de asemenea în mare parte 
un război electronic, folosind metode vechi, deşi existau 
echipamente noi, care fuseseră inventate cu jumătate de 
secol mai devreme, în cel de al Doilea Război Mondial. 
Mass-media, de exemplu, era folosită foarte mult de 
ambele părţi pentru a influenţa opinia publică în timpul 
Războiului din Golf. Repet, aceasta era o tehnică având o 
lungă istorie în spate (de peste patru mii de ani). 

A fost Războiul din Golf un război informaţional 
adevărat? Da, a fost. Şi succesul armelor şi echipamentelor 
de înaltă tehnologie folosite în conflict, plus tot mai marea 
agitaţie cu privire la hackeri au dus la folosirea denumirii 
de război informaţional, mai ales de către armată. A mai 
existat un motiv pentru care această denumire a devenit 
una la modă. Războiul din Golf şi Războiul Rece au luat 
sfârşit în acelaşi timp. Atunci când se termină războaiele, 
bugetul armatei este redus. Pentru a obţine mai mulţi bani, 
ai nevoie de un nou război. Când a apărut în scenă World 
Wide Web la mijlocul anilor '90, nu era nevoie să fii un 
geniu în marketing (sau unul militar) ca să vezi că există 
pericole în creşterea rapidă a fenomenului internetului. 
Denumirea „război informaţional” a existat de multă 
vreme, dar când oamenii de le Pentagon au început să-l 
folosească pentru a descrie aspecte majore ale Războiului 
din Golf şi ale eventualelor războaie viitoare, a prins la 
public. Dintr-odată, atunci când era vorba despre vreo 
agendă sau o situaţie a bugetului care avea nevoie de ceva 
în plus pentru a deveni prioritară, nu era nevoie să spui 


decât 

„Război informaţional” şi banii începeau să curgă. 
Fiecare serviciu militar şi departament a căutat o definiţie 
a războiului informaţional care i-ar putea sluji pentru 
nevoile imediate sau obiectivele pe termen lung. 

Dar până la sfârşitul anilor '90, generalii au început 
să îşi dea seama că războiul informaţional era o 
ameninţare mult mai mare decât crezuseră, între timp, 
fiecare om din interiorul Pentagonului a realizat că cyber- 
războiul se poartă în „vreme de pace”. Într-adevăr, 
războiul informaţional se transformase în cyber-război. 
Imediat, armata şi-a dat seama că are nevoie de foarte 
mulţi cyber-războinici, şi asta rapid. 


RĂZBOIUL INFORMAŢIONAL PE TIMP DE PACE 

Utilizările tipice  nonmilitare ale războiului 
informaţional se referă la spionii industriali şi economici 
care, fie că sunt liber-profesionişti, fie că lucrează ca 
agenţi guvernamentali, încearcă să câştige de partea lor 
un avantaj competitiv prin  dezvăluirea secretelor 
inamicului şi protejarea acelora care aparţin angajatorului. 
Uniunea Sovietică a făcut acest lucru decenii la rând şi a 
avut destul de mult succes. Pe atunci nu se numea război 
informaţional, dar asta era de fapt. Şi poate avea un efect 
militar direct, dacă spionii tăi urmăresc tehnologia 
militară. 

A mai existat un punct de vedere înşelător al 
războiului informaţional care a trecut în general 
neobservat timp de mai multe decenii. Gândeşte-te la 
efectul introducerii PC-urilor în munca experţilor din 
poliţie într-o ţară din lumea a treia. Experții în computere 
introduc numele celor care sunt cunoscuţi ca fiind 
împotriva dictatorului local într-o bază de date. Dintr- 
odată, tiranul este mult mai eficient în a-i ţine sub control 
pe disidenţi. Este un război informaţional. Cei mai 
competenţi practicanți ai războiului informaţional dus de 


structurile de stat au fost comuniştii, iar ei au fost ultimii 
care au adoptat utilizarea computerelor. Uniunea Sovietică 
a demonstrat că încă mai poţi teroriza o mare parte din 
populaţie cu un index şi o bază de date primitivă, având 
control total asupra tuturor mijloacelor media. Un război 
informaţional clasic. 

Nu ai nevoie de arme sau bombe pentru a duce un 
război informaţional. Desigur, pot fi folosite şi arme 
violente. După cum am văzut, majoritatea armelor folosite 
în acest tip de război au fost privite la început ca fiind 
nonviolente - de la redactarea ştirilor la colectarea 
rapoartelor despre vreme. Sunt simple date. Dar o mare 
parte din război este formată din date; chiar şi războinicii 
din triburile primitive care erau înarmaţi doar cu arcuri şi 
săgeți erau conştienţi de valoarea datelor. Informaţii 
despre locul unde se află inamicul, cum luptă şi mediul din 
jurul câmpului de luptă în general. Poate că omul primitiv 
nu avea prea multă tehnologie, dar avea nevoie şi folosea 
foarte multe date. Altfel spus, cât de multe tipuri de triluri 
(folosite de multe ori ca semnale de către războinici) poţi 
identifica? 

De la omul primitiv la cel modern, vedem una dintre 
diferenţele majore, şi anume numărul mult mai mare de 
date disponibile şi gradul mare în care depindem de date 
pe care nici măcar nu le înţelegem sau nu ştim că le avem. 
Ştii cât de multe date sunt transmise între componentele 
maşinii tale? Automobilele au acum microprocesoare şi 
sisteme de stocare a datelor. Fără ele, nu pot funcţiona. 
Hoţii au învăţat că radioul maşinii sau airbagul nu sunt la 
fel de valoroase precum computerul de bord. Mulţi şoferi 
îşi deschid maşina şi constată că a fost forţată portiera, 
computerul a fost deşurubat, maşina a rămas fără creierul 
ei, iar motorul nici măcar nu poate fi pornit. O formă de 
război informaţional este să foloseşti un dispozitiv 
electronic ce opreşte circuitele din computerul vehiculelor, 
făcându-l inutil (fie el vehicul civil, fie militar) şi fără să fie 


lăsate urme vizibile. Aşadar, fie că furi, fie că dai peste cap 
computerul unei maşini, eşti implicat în războiul 
informaţional. 

Dar pentru a crea sau a utiliza lucruri precum cele 
care distrug computerele maşinilor, ai nevoie de cyber- 
războinici. 

Se poate spune că războiul informaţional include tot 
ceea ce faci pentru a păstra integritatea propriilor sisteme 
de informații în calea exploatării, modificării sau 
distrugerii, în vreme ce în acelaşi timp exploatezi, modifici 
şi distrugi sistemele de informaţii ale inamicului în 
procesul de obţinere a unui avantaj informaţional, în cazul 
în care se ajunge la o luptă armată. Aşa abordează 
Pentagonul războiul informaţional. Nu trebuie să foloseşti 
forţa ca urmare a acestui război. Dar ai nevoie de cyber- 
războinici şi în zorii secolului XXI Pentagonul şi-a dat 
seama că nu are nici pe departe suficient de mulţi. 

Dar înainte de a recruta foarte mulţi cyber-războinici 
ai nevoie de un loc în care să îi pui să lucreze. 


AUTORITATEA CYBER-RĂZBOIULUI AMERICAN 

Pentagonul a primit un semnal de alarmă în timpul 
unui joc de război din 1997. Exerciţiul, numit „Receptorul 
eligibil”, a folosit hackeri white hat de la Agenţia pentru 
Siguranţa Naţională pentru a arăta cum este posibil, date 
fiind condițiile actuale, să ataci elemente-cheie din 
economia americană. Hackerii au demonstrat că sistemele 
de control electric ale unor oraşe mari sunt şi ele 
vulnerabile în faţa unor intrări frauduloase similare. De 
asemenea, mass-media a pus accent pe modul în care 
exerciţiul a arătat cum poţi să spargi multe sisteme 911 şi 
să le opreşti. De fapt, aceşti hackeri ai ASN nu au distrus 
sistemul 911 prin accesul la internet, ci pur şi simplu au 
aranjat ca foarte mulţi oameni să sune la 911 în acelaşi 
timp şi să blocheze sistemul. Acest lucru putea fi făcut 
automat folosind computere care să apeleze încontinuu 


911. Dar faptul că încă mai circulă poveşti despre „tipii 
care au spart sistemul 911” este un exemplu de război 
informaţional. Cu toate acestea. 

„Receptorul eligibil” a speriat de moarte conducerea 
politică şi armata americană. Războiul informaţional nu 
mai era doar un truc de marketing al Pentagonului şi toată 
lumea îşi dorea cât mai mulţi cyber-războinici în timp 
scurt. 

Aceste feste au arătat, de asemenea, că legăturile 
prin satelit prezintă şi ele riscuri. De multă vreme a fost 
recunoscut faptul că sateliții sunt vulnerabili în faţa 
hackerilor, întrucât singurul mod de a trimite comenzi spre 
sateliți este prin radio. Majoritatea comunicaţiilor de acest 
fel sunt făcute prin mesaje codate, dar aşa cum am văzut, 
codurile pot fi sparte sau pot fi obţinute de spioni. Oricum 
ar fi, nu afli despre asta până când nu izbucneşte un război 
şi dintr-odată fie altcineva a preluat sateliții, fie i-a avariat. 
Acesta este un alt motiv pentru care militarii se tem atât 
de mult de 

„Atacurile prin surprindere”. Şi nu numai sateliții 
militari sunt în pericol. Există aproximativ 800 de sateliți, 
majoritatea sunt civili, nu militari, şi ştim că sunt 
vulnerabili. De exemplu, în anii '80, un hacker ce se 
autointitula „Captain Midnight” a preluat controlul asupra 
unui transmiţător (una dintre unităţile de 
transmisie/recepţie de pe un satelit) folosit de HBO şi a 
plasat acolo propriul mesaj. In 1999, a circulat un zvon 
neconfirmat despre un hacker care a preluat un satelit de 
comunicaţii militare într-o încercare nereuşită de şantaj. 
Tot în 1999, armata a decis să stabilească un singur sediu 
central care să se ocupe de cyber-război. Prima sarcină, 
desigur, a fost apărarea - pentru a rezolva toate acele 
vulnerabilităţi înspăimântătoare. 

Comandamentul Spaţial al SUA (USSC) a fost (şi 
este) responsabil pentru sateliții militari americani şi 
operaţiunile spaţiale. Aşadar, în octombrie 1999, a fost 


însărcinat cu furnizarea instrumentelor procedurilor şi 
consilierilor meniţi să protejeze reţelele de computere ale 
Departamentului Apărării. Se făcea acest lucru pentru a 
preveni atacurile asupra reţelelor din partea hackerilor, 
teroriştilor şi criminalilor. De fapt, era vorba despre o 
restructurare birocratică. USSC a preluat o organizaţie 
deja existentă în cadrul Departamentului Apărării - JTF- 
CND4. La începutul anului 1999, JTF-CND a fost 
reorganizat după ce, aşa cum spune armata, „exerciţiile şi 
evenimentele reale au demonstrat nevoia unei singure 
agenţii de coordonare care să aibă autoritatea să conducă 
acţiunile necesare pentru apărarea reţelelor naţionale de 
computere de maximă importanţă”. A fost recunoscut 
faptul că JIF-CND este „o soluţie interimară şi că sarcina 
va fi în cele din urmă desemnată unui comandament 
unificat”. 

JTF-CND al Comandamentului Spaţial a fost stabilit la 
sediul central al Agenţiei de Sisteme Informaționale de 
Apărare (DISA5) şi cu un personal de aproximativ o sută 
de oameni operează în permanenţă pentru depistarea 
atacurilor majore ale hackerilor. Exista deja o reţea pentru 
depistarea intruziunilor şi monitorizarea sistemelor, iar 
acum cineva era responsabil pentru urmărirea lor şi 
organizarea unei apărări în cazul unui atac major. Aceasta 
este o procedură militară tipică şi destul de practică. 
Atunci când te confrunţi cu o nouă ameninţare, primul 
lucru pe care îl faci este să trimiţi avertizări atunci când 
tipii răi se îndreaptă spre tine. 

Comandamentul Spaţial a stabilit patru niveluri de 
alertă, în funcţie de cât de periculoasă este ameninţarea 
cyber-războinică. Cel mai jos nivel de alertă este „Infocom 
Alpha”, iar cel mai serios este „Infocom Delta”. Atunci 
când este declarat un „Infocom Alpha”, administratorilor 
de sistem ai Departamentului Apărării şi utilizatorilor li se 
comunică să schimbe parolele (în cazul în care cyber- 
războinicii inamici le-au furat pe cele existente), să 


limiteze utilizarea telefonului mobil (sunt uşor de 
interceptat), să actualizeze cheile folosite pentru criptarea 
comunicaţiilor secrete (în cazul în care inamicul a 
decriptat cheile actuale şi adună toate informaţiile găsite), 
să facă o copie suplimentară a documentelor importante; 
personalul militar este îndemnat să actualizeze protecţia 
împotriva viruşilor de pe computerele de acasă, să 
revizuiască lista de control al securităţii şi, desigur, să 
raporteze activităţile suspecte. În timpul războiului 
„chinezo-american” dintre hackeri de la începutul anului 
2001 (după incidentul EP-3), Comandamentul Spaţial a 
trecut la „Infocom Alpha”. Procedurile pentru celelalte trei 
niveluri de alertă sunt secrete. Dar pornind de la ce se 
cunoaşte despre procedurile „Infocom Alpha”, de la toată 
munca tehnică ce s-a efectuat, antrenamentele pentru 
nivelurile mai serioase de alertă vor avea nevoie de mult 
mai mulţi cyber-războinici. Poate de aceea detaliile sunt 
ţinute secret, pentru că ar fi evident că va fi nevoie de mai 
mulţi ani pentru recrutarea şi instruirea unui număr 
suficient de mare de cyber-războinici care să se ocupe de 
problemă. 

Comandamentul  Spaţial foloseşte două rețele 
internet private. Conduce afacerile prin NIPRNET (Non- 
classified Internet Protocol Router Network), care este 
reţeaua militară ce are unele legături cu internetul şi are 
peste două milioane de servere. Acestea sunt ţinta a circa 
o sută de intruziuni care au loc în fiecare zi. Majoritatea 
sunt script kiddies care se joacă, dar 10 - 20 dintre aceste 
încercări sunt destul de bine puse la punct pentru a 
necesita investigaţii suplimentare. 

NIPRNET conţine o mulţime de date logistice 
(provizii, cereri de combustibil, muniţie şi altele 
asemănătoare) şi chestiuni legate de personal (adrese, 
numere de telefon şi chiar numerele cărţilor de credit). 
După 11 septembrie 2001, au fost stabilite mai multe 
restricţii în privinţa accesului la NIPRNET. încă mai puteai 


trimite şi primi e-mailuri, dar pentru utilizatorii civili era 
mai greu să pătrundă. 

Separat de NIPRNET, funcţionează SIPRNET (Secure 
Internet Protocol Router Network). Această reţea nu este 
conectată la internet (deşi funcţionează cu tehnologia 
internetului) şi îşi codează datele. Rareori este atacată şi 
spargerile sunt numai câteva, dacă nu chiar deloc (toate 
discuţiile despre atacurile asupra SIPRNETI sunt 
clasificate). Reţeaua este folosită de armată pentru a 
discuta despre orice subiect secret. SIPRNET este 
disponibil peste tot în lume prin reţeaua de comunicaţii 
militare americane. 

În octombrie 2001, Comandamentul Spaţial şi-a 
asumat responsabilitatea pentru războiul ofensiv de pe 
computere. Aici era inclusă şi dezvoltarea instrumentelor 
şi sistemelor de atac clasificate. 

Comandamentul va dezvolta, testa şi grupa aceste 
instrumente ofensive pentru a fi folosite în războaiele 
viitoare. Această zonă este pusă la punct ca răspuns la 
faptul că singurul mod în care poţi construi un sistem de 
apărare aeriană în epoca cyber-războiului sau cel puţin 
unul care să aibă şanse să încetinească atacurile aeriene 
americane este prin folosirea reţelelor de computer. 
Acelaşi lucru se întâmplă şi pentru comandarea şi 
controlarea sistemelor necesare pentru forţele terestre şi 
navale. Astfel, accentul pus pe dezvoltarea armelor poate 
scoate din funcţiune sisteme similare. Deşi este un război 
mai puţin distructiv, prin folosirea semnalelor electronice 
în locul bombelor, este şi mai eficient. Nu se vrea a fi un 
„război fără arme”, analogul militar al „biroului fără 
hârtii”. Această formă de cyber-război se concentrează pe 
războiul informaţional. Prin distrugerea sau încetinirea 
capacităţii inamicului de a comunica, aduna şi analiza 
informaţii, armele lor devin mult mai puţin eficiente. 
Forţele aeriene practică acest lucru încă din cel de-al 
Doilea Război Mondial, prin utilizarea războiului electronic 


menit să oprească apărarea antiaeriană a inamicului. 
Orbirea  radarelor şi bruierea comunicaţiilor permit 
bombardierelor americane să ajungă la ţintele lor cu foarte 
puţine pierderi. Cyber-războiul extinde această formă de 
luptă pentru a include orice e conectat la internet sau 
oricare altă reţea electronică. 

Ca întotdeauna, cheia către reţelele de arme 
eficiente este găsirea slăbiciunilor înainte ca utilizatorul 
inamic să o facă. Aşa cum am discutat, este o situaţie în 
continuă schimbare, întrucât administratorii de reţele 
străini îşi descoperă ei înşişi vulnerabilităţile şi le repară. 
Dacă un atac cyber-războinic eşuează din cauza aceasta, 
atunci foloseşti bombele. Dar fiecare atac cibernetic 
american care reuşeşte înseamnă mai puţine avioane şi 
piloţi americani puşi în pericol. Iar acele bombe inteligente 
sunt şi ele scumpe, aşadar cyber-războiul poate fi mai 
ieftin. 


TRUPELE CYBER-RĂZBOINICE DIN LUME 

Cyber-războiul militar (atacarea computerelor 
Departamentului Apărării prin internet) nu a provocat încă 
pagube majore. De partea civililor, costurile pentru a face 
față unui atac cibernetic asupra sistemelor comerciale 
depăşesc 50 de miliarde de dolari pe an. Încă se mai 
consideră că cyber-războiul are loc atunci când cineva 
atacă serios SUA. Adică atunci când unitățile de cyber- 
războinici îşi dezlănțuie armele cele mai puternice. Încă 
mai există discuţii între diplomaţi şi avocaţii 
Departamentului Apărării cu privire la natura războinică a 
acestor acţiuni. De unde vine această nesiguranţă? Dacă o 
naţiune poate lansa un atac cibernetic major fără să se 
legitimeze, cui îi declari război? 

Nu este sigur să mergi pe acest drum, pentru că 
cyber-războinicii americani construiesc în permanenţă 
arme şi tehnici tot mai bune pentru depistarea originilor 
atacurilor şi identificarea atacatorilor. Dat tot este posibil 


să aibă loc un mare atac anonim, cel puţin teoretic. Nu se 
ştie dacă o ţară ar risca o astfel de acţiune, pentru că dacă 
atacul ar avea succes, probabil că SUA ar ignora diplomaţii 
şi ar declara război oricum. Asta s-a întâmplat cu al-Qaeda 
şi talibanii, cu toate că niciuna dintre grupări nu îşi asumă 
responsabilitatea pentru atacurile din 11 septembrie. 

N Au existat deja unele cyber-războaie de natură legală. 
În Asia de Est, China şi Taiwan se ceartă de ani de zile pe 
aceiaşi cyber-războinici. De fapt, au fost tentative de atac 
serioase, cu toate că ambele părţi neagă acest lucru. Unele 
acţiuni de hacking asupra site-urilor militare SUA au fost 
reperate în organizaţiile cyber-războinice chineze. 

Pe lângă China şi Taiwan, cele două Corei, Japonia şi 
Singapore au pus la punct unităţi cyber-războinice. Coreea 
de Sud a făcut-o pentru a apăra infrastructura electronică 
a ţării de atacurile venite din partea Coreei de Nord. Timp 
de mai multe decenii, Coreea de Nord a folosit terorismul, 
amenințările şi spionajul pentru a chinui sudul. Liderul 
Coreei de Nord, Kim Jong Il, este cunoscut ca un utilizator 
de computer avid, aşa că este uşor să ne închipuim că 
există un anume entuziasm pentru cyber-război chiar la 
nivelul conducerii. Coreea de Sud are o populaţie foarte 
bine pregătită din punct de vedere informatic, iar locuitorii 
au descoperit că au mult mai multă pregătire pentru cyber- 
război decât ar fi crezut. Milioane de oameni de aici care 
au devenit programatori (profesionişti sau amatori) în 
ultimele trei decenii, pe măsură ce ţara a devenit un 
important producător de PC-uri şi componente pentru ele, 
au început să folosească în mod natural internetul şi au 
descoperit hackingul. Când cei din sud au descoperit ce fel 
de înşelătorii cyber-războinice pot face nordicii, au început 
să îşi organizeze apărarea. Din păcate, Nordul are o slabă 
infrastructură cu care să atace. Dar există China, Rusia şi 
Japonia. Totuşi, acestea sunt naţiuni cu care China 
derulează afaceri şi cu care are relaţii destul de bune. Dar 
Coreea de Sud îşi dă seama că dispune de o armă foarte 


puternică. Mai mult decât vecinii ei, cu excepţia Japoniei, 
Coreea de Sud dispune de oameni foarte talentaţi, care pot 
duce la bun sfârşit atacuri cibernetice şi, mai important 
decât atât, pot apăra națiunea de astfel de atacuri. 

Japonia a organizat unităţi cyber-războinice pentru 
că şi-a dat seama că are cea mai mare expunere 
electronică în acea parte a lumii, într-adevăr, în 
vecinătatea Coreei de Nord nu există probabil vreo ţintă 
cibernetică mai apetisantă decât Japonia. Ambele naţiuni 
şi-au conectat o foarte mare parte din economie la 
internet, mai mult decât oricare altă naţiune. Japonezii s- 
au concentrat pe apărare. Au multe de protejat, dar din 
motive culturale (sunt foarte politicoşi) şi din cauza 
agitaţiei persistente cu privire la rolul lor agresiv în cel de 
al Doilea Război Mondial, nu au făcut prea multe pentru 
dezvoltarea metodelor de apărare. 

Nu la fel se întâmplă cu chinezii, unde există o 
combinaţie între utilizarea tot mai mare a internetului, 
extinderea rapidă a industriilor tehnologice şi un puternic 
simţ naţionalist, care a creat o mare putere cyber- 
războinică. De asemenea, chinezii sunt unici pentru că 
guvernul lor a încercat şi a reuşit în mare parte să 
controleze internetul din China. Desigur, nicio naţiune nu 
poate deţine controlul absolut asupra internetului. Dar 
guvernul chinez a mers mai departe decât oricine 
altcineva. Efortul este susţinut de miile de chinezi capabili, 
patrioţi şi buni cunoscători ai internetului, care sunt 
nerăbdători să ajute guvernul în acest sens. Aceşti hackeri 
chinezi proguvernamentali îi întrec numeric pe acei 
hackeri black hat independenţi care bagă spaima în 
guvernele şi companiile din alte ţări. 

Oricât de buni ar fi hackerii chinezi, nu au fost în 
stare să îşi acopere urmele. Unele dintre eforturile lor de 
peste ocean au fost identificate. Ştim ce pot face chinezii, 
cel puţin în general, şi ştim că sunt buni. Ce nu ştim este 
cât de buni sunt şi ce cyber-arme ar putea dezlănţui mai 


exact în timpul sau în perspectiva unui război. Acesta este 
cel mai înspăimântător aspect al războiului cibernetic. 
Cele mai bune arme sunt acelea care sunt ţinute secrete 
până la folosire. Victima lovită de un nou tip de cyber-atac 
trebuie mai întâi să îşi dea seama ce se petrece după care 
să treacă în apărare şi să remedieze pagubele. Cu cât este 
mai mare şi mai eficientă forţa cibernetică a unui popor, cu 
atât pot fi dezvoltate mai multe atacuri neaşteptate şi 
instrumente. 

Exemple despre dibăcia cyber-războiului chinez au 
fost văzute în luptele duse pe internet între hackerii 
chinezi şi cei taiwanezi în ultimii ani. Disputa dintre cele 
două ţări cu privire la independenţa Taiwanului s-a dus în 
cea mai mare parte pe internet. Acţiunile au fost minore în 
general, de ştergere reciprocă a site-urilor. Dar au existat 
indicii că se poate şi mai rău. Cele mai distrugătoare 
atacuri pe internet au nevoie de multă pregătire, lucru 
care de obicei presupune să te furişezi în computerele 
victimei pentru a vedea ce fel de apărare are. In 2000, 
cyber-războiul dintre cele două ţări a devenit un fel de 
sport naţional. Dar aceasta a fost doar partea vizibilă a 
luptei. 

Programatorii de ambele părţi au dezvoltat nişte 
tehnici excelente de apărare a paginilor web, drept urmare 
a acestor atacuri. Mai puţin evidente sunt încercările 
regulate de a sparge site-urile militare şi guvernamentale. 
În august 1999, mai mult de o mie de ATM-uri din Taiwan 
au fost deconectate din cauza unui atac al hackerilor 
chinezi. Atât guvernul chinez, cât şi cel taiwanez sunt 
împotriva acestor atacuri, dar neoficial (şi uneori chiar pe 
faţă) le încurajează. Niciunul dintre „hackerii patrioţi” nu a 
fost arestat, cu toate că mulţi dintre ei au fost interogaţi de 
oficialii securităţii propriului guvern. Poliţia secretă a 
Chinei a supravegheat cu atenţie o parte dintre aceşti 
hackeri despre care se ştie că dau mai departe informaţii 
despre punctele slabe ale guvernului. Deşi sute de cyber- 


războinici chinezi sunt înrolați în armată sau în guvern, 
există mii de voluntari care sunt oameni liberi la fel ca 
majoritatea celor de pe internet. Aceşti voluntari a căror 
identitate este de multe ori necunoscută sunt cei care 
neliniştesc guvernul. Dar birocraţii comunişti care conduc 
China sunt dispuşi să suporte acest lucru atât timp cât 
voluntarii rămân în mare parte loiali guvernului şi sunt 
capabili să ajute la eforturile cyber-războinice. 

La începutul anului 2001, Taiwan a dezvăluit că 
măreşte forţele secrete ale războiului informaţional la 
dimensiunea unui batalion. Unităţii i-a fost oferit 
echipament nou (PC-uri şi instrumente software de ultimă 
generaţie) şi un cec în alb pentru achiziţiile necesare 
viitoare. De asemenea a făcut ceva zarvă, lăudându-se cu 
peste o mie de viruşi gata să fie lansați asupra Chinei în 
cazul unui război. Dacă nu sunt setaţi să atace doar ţinte 
specifice, aceşti viruşi se răspândesc peste tot pe internet 
producând mutilări la nivel mondial. În timpul anului 2001, 
se presupune că Taiwanul a lansat asupra Chinei trei 
viruşi, care au cauzat aproximativ jumătate din atacurile 
cibernetice la nivel global. Taiwan are buzele pecetluite 
atunci când i se cer informaţii despre astfel de chestiuni. 
Cu toate acestea, nici China nu dezvăluie nimic despre 
capacităţile ei de atac şi vorbeşte numai despre unităţile 
defensive. Eforturile ambelor ţări amintesc de faptul că 
armele cyber-războinice au viaţă scurtă, întrucât depind de 
erorile de software care sunt în permanenţă descoperite şi 
corectate. Dar China deţine supremaţia în acest domeniu, 
căci numărul inginerilor de software şi al hackerilor este în 
creştere, astfel încât poate descoperi şi exploata erorile de 
pe internet mai repede decât oricine altcineva. 

Partea cea mai proastă este că această ţară nu a ţinut 
ascuns faptul că susţine acest tip de abordare mai ieftină a 
războiului. Deşi trebuie plătite salariile (unele foarte mici 
după standardele SUA) cyber-războinicilor chinezi care 
lucrează în instituţiile centrale, cea mai mare parte din 


muncă este făcută de voluntari patrioţi din rândul 
inginerilor şi programatorilor chinezi. Avântul acestora a 
putut fi văzut în altercaţiile cu Taiwan, când voluntarii au 
intervenit imediat pentru a-şi apăra ţara. Singura parte 
bună în toată această situaţie este că taiwanezii sunt 
perfect conştienţi de poziţia lor în liniile fruntaşe ale 
cyber-războiului ce se pregăteşte. Dar în cazul în care 
China ar da drumul armelor sale, prima care va suferi va fi 
Asia de Est, după care haosul va lovi SUA. Conştiente de 
atacurile-surpriză pe internet pe care le-ar putea lansa 
China, în anul 2000, forţele aeriene americane au deschis 
Centrul de Operaţiuni Aerospaţiale din Langley, Virginia. 
Singura sa misiune era să caute şi să găsească cea mai 
recentă tehnologie civilă de internet care să confere 
forţelor aeriene un avantaj în cazul unor atacuri. Una 
dintre problemele majore ale faptului că armata duce un 
război informațional este că, spre deosebire de 
organizaţiile civile, armata are nevoie de mult mai mult 
timp pentru a achiziţiona echipamentul certificat pentru uz 
militar şi a-l distribui trupelor. 

Întrucât civilii şi trupele au aceleaşi „arme” într-un 
război informaţional, armata trebuie să se asigure că nu 
este scoasă din luptă de populaţia pe care se presupune că 
trebuie să o apere. În anii '90 a fost de remarcat viteza cu 
care chinezii au putut furniza trupelor cele mai noi 
echipamente pentru computere din producţia civilă, iar 
SUA încearcă să facă acelaşi lucru, recunoscând că partea 
chineză are un echipament cyber-războinic mai performant 
decât cel american. Acest lucru se datorează în mare parte 
faptului că forţele aeriene cumpără computere, la fel ca 
oriunde în armată, o dată la câţiva ani. In acea perioadă, 
livrarea acestora a fost întârziată de procesele intentate de 
producători, care avuseseră pierderi în urma înţelegerii de 
a furniza tehnologie nouă. Cum procesele s-au întins pe 
mai multe luni de zile, tot mai multe persoane din forţele 
aeriene au remarcat că echipamentele pe care şi le-au 


cumpărat pentru acasă sunt mult mai performante decât 
cele ale guvernului, pe care le foloseau la serviciu. În 
prezent, forţele aeriene şi-au schimbat politica de achiziţie 
a PC-urilor, astfel încât să nu rămână în urma potenţialilor 
duşmani care cumpără aparatură de ultimă oră. 

În anul 2000, forţele aeriene americane au creat cea 
de-a 527-a divizie de atacuri spaţiale. Această unitate avea 
să fie un partener real pentru cyber-războinicii americani. 
Acest tip de abordare luase naştere în urma jocurilor de 
război de la sfârşitul anilor '90, care au arătat că SUA 
devin tot mai dependente pe vreme de război de tot mai 
marea flotă de comunicaţii şi sateliți de recunoaştere şi 
navigare. Cu toate acestea, nimeni nu se obosise să caute 
metode de a ataca reţeaua de sateliți americani şi atunci 
când a fost abordată problema s-au descoperit foarte multe 
vulnerabilităţi. Una dintre cele mai problematice se 
referea la reţelele de radio care controlau sateliții. Cu 
toate că era codat, acest sistem era la fel de vulnerabil ca 
şi internetul. Şi o mare parte din traficul de pe internet, 
mai ales cel utilizat de armată, depindea de acei sateliți 
pentru a transfera date dintr-o parte a lumii într-alta. Una 
dintre cele patru subunități ale celei de a 527-a divizii s-a 
specializat în „Red Attack” (descoperirea celor mai 
eficiente metode de atacare a inamicului, de preferinţă 
înaintea acestuia). Era deja ceva obişnuit pentru firmele de 
securizare a internetului să înfiinţeze „Echipe Tiger” de 
hackeri experţi, care să testeze apărarea organizaţiilor 
tocmai prin atacarea lor. Echipajul „Red Attack” al forţelor 
aeriene făcea acelaşi lucru cu reţelele wireless care 
controlau sateliții militari ai Americii. 

SUA are de asemenea sute de cyber-războinici în 
cadrul FBI unde sunt vânaţi hackerii implicaţi în acte 
criminale. Dar nu numai FBI şi Departamentul Apărării 
sunt în căutarea numărului tot mai mare de criminali 
cibernetici. Trezoreria americană este responsabilă de 
depistarea falsurilor, a spălărilor de bani şi de orice alt tip 


de fraude financiare. În anul 2000, a adoptat în cele din 
urmă religia internetului şi a cerut ca Serviciile Secrete să 
fie extinse cu o sută de agenţi care să fie antrenați în arta 
crimei pe internet. 

Multe dintre instrumentele de hacking folosite de 
infractori sunt similare, de multe ori identice cu acelea 
folosite de cyber-războinici, astfel că pe timp de război FBI 
şi Trezoreria americană vor avea şi ele resurse cyber- 
războinice. 


MISTERIOASA  CHINĂ ÎŞI DEPĂŞEŞTE 
TRECUTUL 

La sfârşitul anului 2001, China a sărbătorit prima 
generaţie de ofiţeri care au urmat un curs de un an despre 
operaţiunile psihologice pe timp de război. Ţara organizase 
deja mai multe unităţi cyber-războinice şi investea foarte 
mulţi bani în antrenamentul inginerilor experţi. Un factor 
major de motivație pentru acest program este 
conştientizarea faptului că internetul şi mass-media au 
devenit arme militare puternice. Există o mare ironie aici 
deoarece, pentru mai multe mii de ani, China s-a aflat în 
primul front a dezvoltării noilor operaţiuni de război 
psihologic. Interesul chinezilor faţă de această formă de 
război a făcut ţara să pară atât de exotică pentru străini. 
De exemplu, se ştie că în China medievală se folosea foarte 
mult practica luării ostaticilor, ceva ce nu era necunoscut 
nici în Europa. Regele cerea ca principalii nobili (sau 
potenţiali trădători) să îşi trimită unul dintre fii la curtea 
sa. Motivul oficial pentru asta era ca tânărul fiu (de multe 
ori un copil de opt-nouă ani) să îl poată cunoaşte pe rege şi 
viceversa. Motivul adevărat era că dacă tatăl băiatului l-ar 
fi trădat pe rege, „ostaticul” ar fi fost ucis. In ceea ce 
priveşte loialitatea, chinezii erau foarte practici, după cum 
se vede. De exemplu, o zicală chineză spunea: „Cea mai 
uşoară cale de a cuceri o fortăreață este cu un măgar”. 
Adică un măgar încărcat cu aur şi argint pentru mituirea 


garnizoanei. De aceea familiile celor mai mulţi dintre 
comandanții de fortărețe locuiau în altă parte, într-un loc 
unde oamenii împăratului să nu îi poată ucide atât de 
repede, dacă tăticul vindea fortăreaţa împăratului. 

Pe scurt, chinezii au conştientizat de multă vreme 
importanţa reţelelor de informaţii, a încrederii (în generalii 
şi comandanții principalelor fortărețe) şi a instrumentelor 
pentru influențarea amândurora şi pentru conducerea 
guvernului. 

Plini de ingeniozitate, înţelepţii chinezi au scris multe 
cărţi despre cum să foloseşti trucurile războiului psihologic 
şi informaţional pentru a-l face pe comandantul fortăreței 
să se predea necondiţionat. Cum? Simplu: întocmeşte un 
raport fals care să ajungă la împărat şi care să spună că 
fortăreaţa a fost vândută pe mită. Apoi te asiguri că cel 
care comandă fortăreaţa a aflat despre moartea soţiei şi a 
copiilor (câteodată, alături de bunici, fraţi sau surori). 
Dacă reuşeşti să faci asta (nu e uşor dar s-a întâmplat de 
multe ori) probabil vei obţine fortăreaţa la jumătate de 
preţ, pentru că acel comandant va fi furios că i-a fost ucisă 
familia. Mesajele false, zvonurile bine plasate şi alte 
tehnici dorea să deţină mai mult control asupra criptării, 
ceva ce oamenii care dirijau şi utilizau internetul doreau ca 
nimeni să nu aibă. FBI doreşte să poată pătrunde oriunde 
pe internet (cel puţin în Statele Unite) şi să poată citi orice 
material codat trimis sau primit de firmele americane. Deşi 
declară că încearcă doar să apere pe toată lumea de 
infractorii internetului, cei mai mulţi utilizatori de internet 
(atât indivizi, cât şi companii) îl văd ca pe „fratele mai 
mare”. 

FBI avea totuşi o piaţă pentru software-ul lui, şi 
anume agenţiile guvernamentale. Sistemul Intra Guard era 
un software creat pentru a apăra reţelele (guvernamentale 
sau private) de atacurile cibernetice. Opțiunile lui 
includeau detectarea activităţii suspecte şi înregistrarea 
datelor pentru investigaţiile ulterioare. Intra Guard era 


practic un produs comercial aprobat de FBI. Astfel era mai 
uşor de vândut agenţiilor guvernamentale, dar clientela 
tradiţională a FBI era împotriva vânzărilor către 
organizaţii nonguvernamentale. lar companiile nu doreau 
ca FBI să monitorizeze ce fac ele pe internet. 

Existau şi probleme de cooperare. Această problemă 
a existat întotdeauna între FBI şi alte agenţii 
guvernamentale. FBI vrea să culeagă informaţii, dar nu 
doreşte să ofere nimic. Este o problemă veche. Multe 
agenţii au învăţat să se descurce cu acest obicei prost al 
FBI. Totuşi, în acest caz, celelalte agenţii, mai ales CIA şi 
Departamentul Apărării, au simţit că sunt mai bine 
echipate pentru a face faţă problemelor de securitate pe 
internet şi şi-au dat seama că se pot lipsi cu totul de 

FBI. Mai mult, NIPC nu poate merge pe urmele 
infracţiunilor de peste ocean, ăsta este terenul CIA. în 
plus, atacurile pe internet pot fi uşor făcute să pară că 
provin de peste ocean, iar cele din afara SUA pot fi făcute 
să pară că provin din America de Nord. Din fericire, acest 
tip de înşelătorie a devenit mai uşor de descoperit. Dar 
până să aibă cei de la NIPC habar de unde vine atacul, se 
diminuează posibilitatea ca FBI să preia cazul sau nu. 

În 2000, pentru a face lucrurile mai interesante, 
Departamentul Apărării a încercat să preia controlul 
asupra operațiunilor de război informaţional prin 
reorganizarea bugetului militar, astfel încât să includă o 
organizaţie separată care să facă ceea ce făcea deja NIPC. 
FBI s-a împotrivit, iar NIPC a câştigat. Dar când George 
Bush a devenit preşedinte în 2001, Departamentul Apărării 
a făcut din nou o mişcare pentru a conduce războinicii 
informaţionali. Problema era încă sub semnul întrebării la 
începutul anului 2002 şi va continua probabil să rămână 
aşa, întrucât birocraţii se luptă între ei pentru controlul 
asupra noului câmp de luptă şi asupra tuturor banilor 
adiţionali care sunt investiţi în războiul informaţional. 

De asemenea, la început, cea mai mare parte din 


resursele NIPC erau folosite pentru instruirea agenţilor 
FBI în legătură cu investigaţiile misterioase de pe internet 
sau pentru a susţine investigaţiile FBI. Deşi FBI a declarat 
că era unul din apărătorii securităţii internetului, celelalte 
agenţii guvernamentale nu s-au împăcat cu ideea. FBI era 
ignorat şi se luau măsuri pentru preluarea rolului 

„Conducerii” în securitatea internetului de către 
Departamentul Apărării. FBl-ului nu i-a surâs deloc ideea 
şi, începând de la 11 septembrie 2001, a arătat un mai 
mare grad de cooperare şi bun-simţ. Fără îndoială, un rol 
în această nouă atitudine l-a avut un raport critic al 
Biroului Guvernamental de Audit din iulie 2001. Cam în 
aceeaşi perioadă, propriii tehnicieni ai NIPC au reuşit să 
infesteze reţeaua internă cu virusul Sirlam. Era extrem de 
jenant, întrucât cine mai avea încredere în FBI pentru a-l 
proteja de problemele de pe internet dacă nici măcar nu se 
poate apăra singur de un virus obişnuit? 

Firmele de securitate pe internet erau foarte 
descurajate de lipsa de cooperare a FBI. Acesta punea 
multe întrebări, dar dădea puţine răspunsuri. Nu era 
tocmai un schimb liber de informaţii. Mai mult, FBI ŞI 
NIPC erau depăşite de potenţialul hackerilor existenţi în 
firme. Puteai crede că FBI nu spune multe pentru că nu 
prea are multe de spus. Acest lucru părea confirmat de 
faptul că aproape toate alertele de securitate ale NIPC 
erau pentru atacuri care erau deja în plină desfăşurare. De 
fapt, NIPC luase fiinţă într-o lume în care organizaţiile, în 
mod special CERT şi alţi câţiva furnizori de software 
antivirus, creau deja alerte. De asemenea, CERT avea o 
relaţie mult mai bună cu firme şi cu agenţiile 
guvernamentale. 

O altă problemă era că cei mai mulţi hackeri black 
hat care puteau fi prinşi tindeau să fie ori minori americani 
ori străini din ţări unde hackingul nu era pedepsit prin 
lege. Cele mai multe companii erau reticente cu privire la 
abilitatea FBI de a prinde hackeri. De aceea, numai 


aproximativ o treime dintre atacurile hackerilor sunt 
raportate. Lumea afacerilor şi-a dat seama de multă vreme 
că de fapt guvernul nu are resursele necesare pentru a 
investiga intruziunile sau pentru a preda vinovatul, în 
cazul în care îl prind, FBl-ului - care să îl aresteze şi să îl 
judece. FBI nu vrea să recunoască faptul că primeşte astfel 
de cazuri care i se înmânează după ce partea cea mai grea 
din investigaţie a fost făcută deja. Firmele implicate sunt 
de multe ori mulţumite să se conformeze numai să rămână 
în termeni buni cu federalii. 

Performanţele lipsite de strălucire din jurul NIPC ŞI 
FBI sunt măcar recunoscute la Washington ca fiind o 
problemă. Dar, momentan, nimeni nu are o soluţie. 


CYBER-RĂZBOINICII DISPĂRUȚI 

Forţele armate americane au îmbrăţişat internetul şi 
odată cu el pericolul de a fi atacate pe această cale. Dar 
luând în calcul cât de vulnerabile pot fi trupele, instituţiile 
au de-a face cu o tot mai evidentă dispariţie a experţilor de 
care au nevoie pentru a se apăra. 

Aceşti „soldaţi” cu experienţă în calculatoare pleacă 
în turmă. Un motiv ar fi oportunităţile mai bune din punct 
de vedere economic de pe piaţa civilă. Dar un alt motiv 
esenţial este volumul extrem de mare de muncă ce este 
pus pe umerii acestor cyber-războinici. Pe măsură ce 
forţele armate instalează tot mai multe reţele, întâmpină 
mai multe probleme şi o mai mare expunere la hacking. 
Problema principală este că cea mai bună apărare 
împotriva spargerii reţelelor sunt administratorii de 
sistem, care să actualizeze şi să securizeze software-ul. 
Cele mai multe spargeri sunt urmare a unui software prost 
instalat sau neactualizat cu ultimele îmbunătăţiri şi 
protecţii. Cererea de administratori de sistem bine 
pregătiţi îi face pe tinerii militari cu astfel de abilităţi să fie 
la mare căutare pe piaţa civilă. Armata a avut ceva de 
furcă pentru a-i convinge să se reînscrie. 


Un alt motiv important care îi face pe cyber- 
războinici să nu rămână înrolați prea mult este obligaţia de 
a transloca aceste trupe atunci când apare o nouă situaţie 
de criză. Armata foloseşte peste tot reţele şi lucrează la 
echiparea infanteriei de luptă şi a vehiculelor blindate cu 
astfel de reţele. Când trupele sunt trimise în locuri precum 
Bosnia, sunt setate reţele locale (şi conectate peste tot în 
lume cu sateliții mobili). Au existat probleme cu acest 
lucru în Bosnia; ca urmare, mulţi cyber-războinici s-au 
trezit trimişi din nou acolo, de mai multe ori. Problemele 
cu reţelele şi computerele din alte zone oarecum mai 
liniştite precum Coreea, Afganistan şi Golful Persic creează 
o altă cerere de specialişti care să fie trimişi acolo. Nu este 
modul de viaţă ideal pentru cei mai mulţi oameni, mai ales 
pentru soldaţii căsătoriţi. 

lar astăzi majoritatea soldaţilor sunt căsătoriţi. De 
multe ori trupele trebuie să aleagă între cariera militară şi 
căsnicie. De obicei câştigă cea din urmă. 

Atunci când internetul s-a răspândit la începutul 
anilor '90, armata lucra deja la „interconectarea” navelor, 
avioanelor şi tancurilor. Astfel puteau fi trimise informaţii 
despre ţinte şi date, despre locul unde se aflau forţele 
aliate şi cele inamice. Uşurinţa cu care putea fi folosit 
internetul părea o soluţie ideală. Dar exista şi un revers al 
medaliei. Internetul era creat de mii de programatori 
independenţi. Software-ul era de multe ori gratuit şi 
actualizat în permanenţă de voluntari pasionaţi. Atunci 
când modifici foarte mult un software, mai faci şi greşeli. 
Greşelile care îţi scapă sunt cele care nu afectează 
operaţiunea, ci mai degrabă compromit securitatea. Aceste 
capcane şi fisuri sunt cauza celor mai multe atacuri. 
Cealaltă mare gaură în securitate este munca din interior, 
adică o parolă furată. In cazul sistemelor guvernamentale, 
aproximativ 95% din intrările ilegale în sistem sunt acte de 
spionaj care implică de obicei o parolă furată. Cea mai 
bună apărare împotriva acestor probleme sunt 


administratorii de reţea competenţi care încearcă să 
controleze toate modificările de software şi să îşi 
actualizeze sistemele. Dar niciodată nu au fost suficient de 
mulţi administratori de reţea, iar atunci când armata şi-a 
extins reţelele a descoperit că duce lipsă de cyber- 
războinici. Angajarea contractorilor civili mult mai scumpi, 
de multe ori foşti cyber-războinici, ajută într-o oarecare 
măsură. Dar Congresului nu îi place preţul mult mai mare 
pe care îl percep civilii. 

Armata încearcă să se adapteze folosind tot mai 
multă automatizare pentru actualizarea software-urilor. 
Corporaţiile, care se confruntă cu aceeaşi lipsă de 
personal, merg şi ele în aceeaşi direcţie. Dar pentru 
repararea sistemelor automate sunt utili în mai mare 
măsură civilii. Acest lucru face diferenţa. Aşadar armata 
încearcă să compenseze prin restricționarea severă a 
gradului în care serverele militare pot fi setate şi accesate. 
Deşi această politică este frustrantă pentru trupe, oferă 
totuşi o mai bună securitate. Dar asta nu compensează 
faptul că armata nu reuşeşte să păstreze personalul tehnic 
calificat, în caz de cyber-război, această criză de personal 
va fi responsabilă pentru eventualele înfrângeri. 


ECHIPA DE EVALUARE A RISCULUI ONLINE 

Recunoscând că personalul său pentru securitate 
web nu se ridică la nivelul experţilor civili, Departamentul 
Apărării a apelat la vechea tehnică de a aduna rezerviştii 
cu abilităţile speciale de care era nevoie şi le-a dat mână 
liberă. La începutul anului 2000, Departamentul Apărării a 
instituit o unitate de rezervă plină de experţi în internet 
care avea să petreacă un weekend pe lună verificând site- 
urile militare publice cu informaţii delicate sau clasificate 
(care nu aveau ce căuta acolo). Această unitate, cunoscută 
sub numele Web Assessment Team (sau WRAT, aşa cum îşi 
spunea unitatea) este un exemplu tipic pentru noua 
abordare a Departamentului Apărării în ceea ce priveşte 


securitatea computerelor. După ce a parcurs 800 de site- 
uri web care aveau legătură cu Departamentul Apărării, 
echipa a găsit 1.300 de subpagini cu probleme de 
securitate. Au fost găsite zece site-uri unde erau postate 
detalii despre planurile de război (de obicei strict secrete) 
ale Statelor Unite. WRAT este de asemenea responsabil 
pentru îmbunătăţirea securităţii site-urilor acestei instituţii 
şi foloseşte o serie de tehnici demonstrate (dezvoltate de 
companiile comerciale în apărarea propriilor secrete) 
pentru a face asta. 


CYBER-REZERVIŞTII 

Înainte ca Statele Unite să aibă o armată, aveau 
rezervişti locali. În mare parte, era o chestiune legată de 
bani. Soldaţii cu normă întreagă sunt scumpi. Ideea 
rezerviştilor, care de fapt este una antică, foloseşte pur şi 
simplu civili antrenați şi echipați pentru a se lupta ca o 
armată. Atunci când există o ameninţare, sunt chemaţi 
rezerviştii. 

Ei bine, încă ne mai aflăm în epoca rezerviştilor, 
atunci când vine vorba de trupe care pot purta un cyber- 
război. Singura problemă este că nimeni nu i-a organizat 
pe aceşti rezervişti. Cu excepţia WRAT (descrisă mai sus), 
ideea este doar o altă propunere ce dă târcoale 
Pentagonului. 

Propunerile în sine variază. Una dintre ele a avut ca 
rezultat înfiinţarea WRAT. Altele au identificat hackeri 
talentaţi printre oamenii care activau deja în rezervele 
unităţilor de război secret şi electronic. O altă propunere 
este formarea unei forţe speciale de securitate pentru 
supravegherea internetului. Problema principală a unei 
forţe de poliţie cu normă întreagă este că momentan (şi în 
viitorul apropiat) există o atât de mare lipsă de forţă de 
muncă (instruită, ca să nu mai spun talentată) încât ar fi 
dificil să organizezi o astfel de unitate cu nivelul de 
salarizare al guvernului. 


O soluție ar fi încercarea de a organiza şi 
recompensa eforturile pro bono care se depun de ceva 
vreme pentru securitatea cibernetică. Mulţi hackeri white 
hat talentaţi se satură şi pleacă singuri în căutarea tipilor 
răi. Un astfel de exemplu este proiectul Honey Net 
(reţeaua voluntară a serverelor Honey Pot7 creată pentru 
a atrage, analiza şi raporta activităţile şi tehnicile folosite 
de hackerii black hat). 

Armata a instituit deja unităţi de rezervă cyber- 
războinice, pentru că armata a avut deja peste un milion 
de oameni în unităţi de rezervă. Câteva mii dintre aceştia 
sunt calificaţi ca experţi în internet, în cea mai mare parte 
datorită slujbelor lor civile. Mulţi alţii ar putea fi aduşi la 
acest nivel cu instruire suplimentară. Acest tip de instruire 
ar putea fi oferită de guvern şi foarte puţini ar refuza, 
pentru că i-ar putea ajuta să avanseze în carierele actuale. 

La fel ca multe gărzi naţionale şi unităţi în rezervă, 
companiile cyber-războinice şi batalioanele pot fi chemate 
în caz de urgenţă naţională, în acest caz, nu ar fi pentru 
uragane sau incendii forestiere, ci pentru situaţii în care 
există un avânt al vandalismului pe internet sau chiar un 
cyber-război. La începutul anului 2001, a existat un 
asemenea eveniment, când hackerii Chinei au atacat 
infrastructura internetului american din cauza incidentului 
cu avionul EP-3. Mai târziu în acelaşi an, rezerviştii cu 
expertize internet au fost chemaţi să ajute din nou la 
războiul împotriva terorismului. Singurul dezavantaj al 
acestor unităţi este că mulţi membri au slujbe în domenii 
legate de internet, slujbe unde li se simte lipsa atunci când 
sunt chemaţi în cazul unei urgenţe. Dar angajatorii lor ştiu 
acest lucru şi îşi pot reorganiza activitatea. 

O altă opţiune pentru guvern ar fi să înfiinţeze o 
cyber-corporaţie ca o companie controlată de guvern, să 
găsească oameni foarte bine pregătiţi, să le dea foarte 
mulţi bani şi mână liberă. Cyber-corporaţia ar putea să 
plătească la nivelul pieţei oamenii potriviţi şi să aibă în 


acelaşi timp o bună relaţie cu agenţiile guvernamentale şi 
firmele care cheltuiesc foarte mult pentru securitatea 
reţelelor (bănci şi firme de intermediere, de exemplu). 
Fiind o corporație separată, cu scopuri bine definite, 
cyber-corporaţia nu ar fi întinată de operaţiunile politicilor 
de birou cărora le-a căzut pradă NIPC. Cea mai mare parte 
din activitatea infracţională de succes e rezultat al 
neglijenţei victimei. In privinţa aceasta cyber-corporaţia nu 
ar putea face prea multe. Dar majoritatea înşelătoriilor de 
pe internet ar putea fi eliminate dacă acesta ar fi suficient 
de bun pentru a vâna şi strânge informaţii despre ce fac 
vandalii black hat. Aceşti ţipi nu fură atât de mult pe cât 
distrug. Dar pentru o companie care trebuie să plătească 
milioane de dolari pentru costuri de personal suplimentar 
care să repare pagubele, nu este o situaţie cu mult diferită 
de un furt pe faţă. FBI ar putea face arestări în continuare 
şi nu ar trebui să îşi mai facă griji pentru a atrage hackeri 
extrem de talentaţi cu un nivel scăzut al salarizării. 

Soluţia tradiţională pentru acest tip de problemă este 
încheierea unui număr mare de contracte cu „Beltway 
Bandits” (firmele de consultanţă în domeniul apărării din 
zona Washington, DC). Asta este ceea ce au făcut Forţele 
Speciale Armate în 2000. Au fost identificate 14 proiecte, 
dintre care majoritatea se ocupau cu cercetarea unor 
modalităţi mai bune pentru a apăra computerele de 
hackeri. Intenţiile erau foarte bune. Guvernul dorea să 
dezvolte un software care să urmărească activitatea din 
interiorul serverului şi să activeze o alarmă dacă vreun 
utilizator părea a fi un hacker ce încearcă să preia 
controlul asupra serverului. Celălalt mare domeniu de 
cercetare era dezvoltarea unui software care nu numai că 
declanşa o alarmă şi aştepta intervenţia umană, dar ar fi 
oprit automat unele părţi din sistem pentru a împiedica 
orice activitate din partea hackerului. In mod sigur erau 
nişte măsuri care meritau efortul. Dar existau câteva 
probleme legate de modul în care Departamentul Apărării 


avea de gând să procedeze. În primul rând, deşi 
consultanţii în apărare aveau oameni excelenți, nu erau la 
fel de buni ca cei din industria securităţii internetului, 
deoarece un software precum acesta este dezvoltat 
întotdeauna de piaţa civilă. Dar Pentagonul putea controla 
acei Beltway Bandits în moduri în care nu putea controla 
firmele comerciale. Există o relaţie amiabilă între 
Departamentul Apărării şi aceşti consultanţi. Dacă 
Pentagonul are nevoie de un studiu care să arate că 
ratarea înregistrată a fost de fapt o mişcare sclipitoare, 
există un consultant în apărare care poate realiza asta. 
Aceşti oameni fac foarte multă muncă utilă, dar pentru că 
supraviețuirea lor depinde de numărul de contracte 
încheiate, actele necurate de genul acesta sunt doar un 
preţ mic de plătit pentru a face afaceri. Pentagonul a avut 
succes în a încheia contracte cu cercetători universitari 
sau consultanţi care să cerceteze zonele exotice. Aşa a fost 
pornit şi internetul. Dar într-un mediu care se dezvoltă 
rapid din punct de vedere tehnologic, studiile sunt deja 
învechite înainte să fie terminate. Structura şi atmosfera 
liberă a internetului sunt foarte populare printre cei din 
noua generaţie de hackeri. Nu poţi schimba acest lucru, 
iar dacă armata şi guvernul nu vor face rost de forţa de 
muncă de care au nevoie, exceptând situaţia unui război 
major şi mobilizarea naţională, va fi nevoie de nişte idei 
inovatoare de recrutare şi organizare. 


CUM VA ARĂTA CYBER-RĂZBOIUL 

De fapt, foarte puţine atacuri pe internet vor omori 
oameni în mod direct. Cu toate acestea, nu asta este ceea 
ce îi îngrijorează pe cei din armată. Pentru că în prezent 
internetul este centrul unei reţele mult mai mari, forţele 
armate pot fi mai puţin eficiente dacă internetul este 
atacat cu succes. Asta înseamnă că mai multe trupe 
americane ar fi ucise în vreme ce pagubele inamicului ar fi 
mai mici. De exemplu: 


Mesajele false de e-mail pot fi uşor trimise. Şi copiii 
pot face asta şi uneori chiar o fac. O serie de mesaje false 
sau derizorii trimise de cineva care are o listă de ordine şi 
recunoaşte cum trebuie să arate un mesaj legal, poate 
provoca foarte multe pagube înainte să ne dăm seama. 
Dacă îţi baţi capul să verifici toate textele de neînțeles 
care însoțesc mesajele de e-mail şi ştii ce trebuie să cauţi, 
poţi să îţi dai seama foarte repede cum arată un mesaj fals. 
Dar înainte să îşi dea seama cineva că mesajele nu sunt 
reale, mii de astfel de texte vor fi dat peste cap activitatea 
forţelor noastre, trimițând nave, avioane, provizii, sateliți 
şi unităţi terestre în direcţii greşite. S-ar crea haos pentru 
mai multe zile, dacă nu chiar săptămâni, în plus, inamicul 
(care a trimis mesajele false) ar şti unde se îndreaptă 
oamenii tăi, putându-şi îmbunătăţi posibilităţile de atac. 
Toate astea pot fi făcute de inamic prin simpla infiltrare în 
reţelele noastre pe timp de pace. Exact acest tip de lucruri 
se petrece acum. Problema este că nimeni nu a inventat 
încă instrumentele necesare prinderii tuturor pungaşilor 
sau măcar detectării lor. Şi noi procedăm la fel. 

— Un alt atac pe internet în primele faze ale unui 
război ar fi unul care corupe bazele de date militare. De 
fapt, nu ai vrea să corupi (amestecarea aleatorie a datelor) 
aceste baze de date în modul tradiţional, întrucât ar fi emis 
un mesaj de eroare atunci când trupele şi strategii noştri 
le-ar folosi. Nu, trebuie să faci schimbări care să asigure 
trimiterea greşită a proviziilor şi a pieselor de schimb de 
către sistemele automate de reaprovizionare. Vrei să 
schimbi ţintele bazelor de date, astfel încât proiectilele şi 
bombele noastre inteligente să rateze ţinta, iar 
echipamentul nostru electronic să detecteze şi să bruieze 
mai greu radarele inamice. Programele de „adormit” sunt 
un software care este implantat într-un computer de pe o 
navă de război. Când aceste programe sunt activate, 
computerele şi bazele de date ale navei pot fi paralizate în 
nenumărate moduri. Poţi de asemenea implanta programe 


de „adormit” în computerele forţelor aeriene sau unităţilor 
armatei. Activarea lor se face printr-o comandă trimisă pe 
internet sau atunci când computerul victimei face anumite 
lucruri precum rularea programelor ce indică punerea la 
cale a unui război. Implantarea acestor programe este cea 
care ocupă timpul unităţilor pe timp de pace (şi căutarea 
lor). Este greu să le implantezi, dar nu imposibil. Şi atunci 
când găseşti unul dintre aceste programe, e de preferat să 
îl ţii secret. La fel ca o capcană camuflată controlată 
printr-o telecomandă, vrei să dezactivezi programele de 
„adormit”, dar să faci inamicul să creadă că sunt încă 
intacte şi gata de a fi folosite. 

— Înşelătoria pe internet poate scoate din uz unele 
echipamente. Echipamentele militare sunt numite, pe bună 
dreptate, „de înaltă performanţă”. Asta înseamnă că pot 
funcţiona în siguranţă, în cea mai mare parte a timpului, în 
limitele performanţelor pe care le au. Înseamnă că un 
asemenea dispozitiv este mai rezistent la eşecuri în cazul 
în care este distrusă o componentă importantă. Operatorii 
echipamentelor militare (avioane, arme, electronice) sunt 
instruiți cu grijă astfel încât să ştie când utilizează aceste 
echipamente peste limita lor. Această situaţie nesigură 
este permisă în cazul armatei pentru că în luptă ai de 
multe ori de ales între a fi ucis cu siguranţă sau a fi 
probabil ucis dacă forţezi limitele acestor aparate. Cele 
mai bune exemple sunt avioanele cu reacţie. In vreme de 
război, piloţii pot forţa motoarele şi o parte din 
componentele electronice un pic mai mult. Asta înseamnă 
că motorul poate fi distrus cât de curând, dar viteza mai 
mare pe care o ai îţi poate salva viaţa în luptă. 

Astăzi, o mare parte dintre aceste echipamente 
riscante sunt controlate total sau parţial de software. O 
altă îmbunătăţire este că poţi modifica uşor acest software 
pentru a face echipamentul mai eficient împotriva noilor 
tehnici descoperite de inamici. Uneori aceste schimbări 
sunt făcute printr-o reţea, de cele mai multe ori sunt 


făcute pe un computer conectat le reţea, după care 
software-ul nou este manual adus la echipament şi 
descărcat. Astfel poţi vedea ce fel de posibilităţi are cineva 
care ştie câte ceva despre software-ul tău şi a obţinut 
acces la reţelele tale. 

— Există un anumit tip de program de „adormit” 
numit „adulmecător”. Acest program va copia mesajele şi 
datele transmise de tine şi le va trimite direct la tipii răi. 
Poate de asemenea analiza mesajele şi datele trimise. In 
cazul în care identifică ceva foarte important, 
adulmecătorul va pândi transmisia. Dacă nu opreşti toate 
mesajele care corespund profilului, vei provoca pagube şi 
utilizatorului îi va fi mai greu să îşi dea seama că are un 
software inamic pe computer. Din când în când oamenii se 
aşteaptă ca ceva să nu mai meargă bine la computerul lor. 
Aşa că, atât timp cât utilizatorul caută o eroare şi nu un 
adulmecător, poţi continua să produci pagube pentru mai 
multă vreme. 

— Toate aceste pagube nu trebuie neapărat să fie 
îndreptate numai către ţinte militare. Pentru a însemna 
ceva, atacurile trimise coalizat trebuie să fie îndreptate 
către ţinte mai mari, care să se prăbuşească sau care să ne 
afecteze serios capacitatea de a ne apăra. Sunt anumite 
ţinte specifice către care şi-ar îndrepta inamicul atacurile 
cibernetice. Dacă trimiţi atacurile individuale către zone 
prea diferite, pagubele totale vor fi mai puţin răsunătoare. 
Vrei să provoci foarte multe pagube într-o clasă de ţinte, 
pentru a avea un efect decisiv. Există trei tipuri de arii de 
atac asupra cărora e bine să te concentrezi: 

Deplasarea forţelor. Aici sunt incluse nave, trupe de 
luptă terestre şi avioane care sunt trimise într-o zonă de 
război. Dacă ele pot fi încetinite sau scoase din funcţiune, 
chiar şi numai pentru o vreme, asta va afecta lupta. Toate 
unităţile de luptă americane depind de accesul la internet 
în timp de pace şi, într-o mai mică măsură, în timpul 
operaţiunilor de război. Fiecare navă are propria reţea de 


internet, dar şi alte reţele. Navele de război şi cele de 
întărire sunt cele mai vulnerabile în faţa atacurilor pe 
internet. Unităţile forţelor aeriene îşi petrec mai mult timp 
cu partea de logistică (se ocupă de provizii) şi întreţinerea 
avioanelor de război care se îndreaptă spre luptă. Poate că 
cele mai vulnerabile ţinte ale forţelor aeriene, cel puţin în 
forţele aeriene americane, sunt sutele de transporturi. 
Avioanele de război nu se pot lupta peste ocean fără un 
avion care să transporte piese de schimb, arme şi alte 
provizii şi care să-l însoţească. Un atac major concentrat 
asupra unităţilor aeriene de transport ar da peste cap 
deplasarea forţelor americane peste ocean. De asemenea, 
ar întârzia deplasarea unei divizii aeriene. 

Facilităţi critice. Armata foloseşte noţiunea „misiune 
critică” pentru a se referi la ceva care, dacă eşuează, ar 
putea periclita succesul operaţiunii. In capul listei s-ar afla 
orice are legătură cu transporturile sau comunicațiile. 
Aeroporturile militare şi civile sunt foarte puternic 
dependente de computere şi reţele. Un atac cibernetic 
asupra lor le-ar putea opri pentru mai multe zile sau le-ar 
reduce capacităţile pentru o perioadă mai lungă decât atât. 
Centrele controlate prin satelit sunt şi ele vulnerabile. Aici 
pagubele ar putea fi şi mai mari. Dacă atacul cibernetic ar 
fi suficient de puternic, ar putea scoate de pe orbită mai 
mulţi sateliți. Ca să le poţi înlocui ai avea nevoie de luni 
sau chiar ani de zile. Alte facilităţi vulnerabile în cazul unui 
atac sunt centralele de energie nucleară, cele de energie 
electrică şi sistemul telefonic. Lovirea puternică a 
oricăreia dintre ele ar avea efecte militare demne de luat 
în seamă. Sistemele minciunilor critice. Aici ne referim la 
computere sau grupuri de computere specifice, care 
controlează © anumită funcțiune militară. Deşi 
Departamentul Apărării are mii de reţele diferite de 
calculatoare, o mică parte dintre ele sunt considerate 
„critice”. Desigur, acestea sunt cel mai bine protejate 
sisteme şi cel mai greu de spart, ceea ce face ca un atac 


cibernetic asupra lor să fie şi mai util. Exemple de astfel de 
sisteme sunt acelea care controlează traseul proviziilor, 
accesul la sateliți spioni, transporturile aeriene şi navale 
(ce transportă, unde se află şi încotro se îndreaptă), detalii 
despre războiul electronic, structura reţelelor de 
comunicaţii şi aşa mai departe. Înţelegi la ce mă refer. 
Unele sisteme de computere guvernamentale pot duce de 
asemenea la implicaţii dacă sunt dezactivate, precum 
acelea care se ocupă de plătirea firmelor ce furnizează 
materialele militare (de la bocanci la bombe). 
Departamentul de Justiţie este în permanenţă pus în gardă 
cu privire la spioni şi sabotori. Dacă inamicul poate 
pătrunde în computerele 

Departamentului de Justiţie care conţin informaţii 
despre ce crede SUA cu privire la spionii străini, pot fi 
provocate foarte multe pagube. 

Internetul s-a dovedit a fi extrem de util pentru 
armată, dar în acelaşi timp, aceasta a căpătat o foarte 
mare vulnerabilitate. Militarilor le este mult mai uşor să 
acceseze internetul şi să beneficieze de avantajele lui 
decât le este să construiască apărarea împotriva atacului 
cibernetic. SIPRNET (versiunea codată a internetului, care 
nu este conectată la internetul obişnuit), deşi este mult 
mai sigur, este de asemenea mult mai puţin util decât 
internetul obişnuit. 

Nu vom şti cine a câştigat cursa pentru utilizarea 
internetului ca armă militară până când nu va izbucni un 
război şi vom afla cine este mai vulnerabil şi cine are cele 
mai puternice arme. Cyber-războinicii lumii se pregătesc 
pentru acest război şi sunt pe bună dreptate neliniştiţi cu 
privire la cine va câştiga, atunci când acel război va 
izbucni. 


CAPITOLUL 9 
„ARMELE ŞI INSTRUMENTELE CYBER- 
RAZBOINICULUI 


TERMENI TEHNICI 

Glosarul complet, ce include şi termenii definiţi mai 
jos, poate fi găsit la sfârşitul cărţii. 

Decriptarea înseamnă spargerea codurilor (chei de 
criptare) folosite pentru a păstra informaţiile secrete. 
Inaintea secolului XX, se referea la descifrarea puzzle- 
urilor, întrucât pe vremea aceea criptarea se baza pe 
lucruri precum substituirea (folosirea anumitor numere 
sau simboluri în locul literelor). Dar în ultima sută de ani, 
au fost create aparate care să utilizeze coduri mai 
complexe, iar în timpul celui de-al Doilea Război Mondial 
au fost create computere care să testeze mai rapid toate 
„Ssubstituirile” posibile pentru spargerea codurilor. Practic, 
decriptarea se referă fie la folosirea unor computere mai 
puternice pentru a încerca toate combinaţiile posibile până 
poţi citi codul, fie la (şi asta îi sperie cel mai mult pe 
utilizatorii de criptare) folosirea unor algoritmi speciali 
pentru a găsi erori în rutina de substituire. 

Exploatarea datelor se referă la o nouă tehnologie 
în care sunt folosite cantităţi imense de date, precum 
achiziţionarea de produse de către milioane de indivizi 
anual, ca instrument statistic de găsire a unor corelaţii 
utile. De exemplu, ce fel de produse cumpără oamenii 
înaintea sau în timpul anumitor evenimente (plecarea în 
vacanţă, în preajma sărbătorilor) pentru diferite niveluri 
de venit. Exploatarea datelor dezvăluie tipare de 
cumpărături necunoscute înainte şi favorizează o mai bună 
comercializare. Această abordare există de mai bine de un 
secol, dar, folosind exploatarea datelor, beneficiul este 
mult mai rapid şi mai exact. 

Instrument pentru ghicirea parolei - este un 


program (numit de multe ori şi „dicţionar de parole”) care 
foloseşte o listă extinsă (uneori cu peste un milion de 
elemente) a parolelor cunoscute sau tipice pentru a putea 
intra ilegal pe un site sau pe un server protejat prin parolă. 
Nu ai nevoie decât de un nume de utilizator. Aceste 
instrumente nu mai sunt la fel de utile cum erau, pentru că 
tot mai multe site-uri blochează numele de utilizator 
pentru care se introduc prea multe parole incorecte (între 
trei şi zece, de exemplu) una după alta. Apoi site-ul îi 
spune utilizatorului să încerce din nou peste aproximativ 
cinci minute. Este în regulă pentru un utilizator adevărat şi 
suficient de mult pentru a face programul de ghicire a 
parolei ineficient. În acest fel, ar dura zile întregi să testezi 
sute de mii de parole posibile. Fără acea suspendare, 
instrumentul de ghicire ar da rezultate în câteva minute 
sau în cel mult o oră. 

Armata, mai ales cea din Statele Unite, a preluat 
internetul repede şi cu aplomb. Pentru că războiul nu este 
tipul de context la care ne gândim atunci când ne referim 
la internet, trupele au avut nevoie de ceva imaginaţie 
pentru a face lucrurile să meargă. Armata americană a 
învăţat cum să utilizeze internetul ca armă de luptă în cea 
mai mare parte a anilor '90. După toată această perioadă, 
încep să apară o mulţime de arme militare „eficientizate de 
internet”. 

Un aspect neobişnuit al creării de instrumente 
militare pentru internet este că cele mai multe au fost 
elaborate iniţial de civili. Aşa că trupele au trebuit să 
adapteze o mare parte din instrumentele de hacking civile 
pentru utilizare militară. 


CUTIA CU UNELIE A CYBER-RĂZBOINICULUI 

Din punctul de vedere al cyber-războinicului, cea mai 
bună parte a muncii sale este că armele sunt ieftine şi uşor 
de obţinut. De fapt, nu trebuie să cari nimic după tine. 
Toate armele esenţiale sunt disponibile pe internet sau pot 


fi înmagazinate acolo. În acelaşi timp, unii cyber-războinici 
pot să îşi depoziteze cutia cu unelte pe propriul tău 
computer. 

Mai mult, poţi antrena un cyber-războinic în numai 
câteva săptămâni. Cele mai multe dintre instrumentele de 
bază pot fi găsite pe internet ca echipament pentru orice 
PC conectat la internet. Mii de soldaţi cyber-războinici pot 
fi instruiți cu uşurinţă într-o perioadă scurtă de timp. 
Teama ne este provocată de faptul că e un lucru pe care l- 
ar putea face şi o ţară precum China. Deşi mulţi hackeri 
experimentați îşi vor automatiza o mare parte din muncă, 
sunt încă unele lucruri care funcţionează mai bine dacă 
este implicată şi un pic de judecată umană. Hackerii sub 
acoperire nu au fost niciodată prea bine ascunşi. Intră pe 
internet, mergi la un motor de căutare (precum 
google.com) şi scrie „hacker tools” (cu ghilimele). Vei 
obţine peste 10.000 de rezultate. Ceea ce se află pe prima 
pagină accesată este mai mult decât suficient pentru 
oricine. 

Cei care creează instrumentele de hacking o fac 
destul de natural pentru a fi cât mai uşor de utilizat. De ce 
să le pui la dispoziţia tuturor? În mare parte pentru că 
singura recompensă pentru cei mai mulţi hackeri este 
propria mândrie. Sunt mândri atunci când creează cele 
mai eficiente instrumente. Exista o vreme, cu un foarte 
mulţi ani în urmă, când hackerii se lăudau cu ce reuşeau 
să facă datorită acelor instrumente. Dar acest lucru este 
mai puţin întâlnit azi. Federalii sunt mai vigilenţi şi sunt 
destul de buni la identificarea oricărei persoane care 
vorbeşte mult prea mult despre spărturile provocate. De 
asemenea există o mai mare probabilitate ca poliţia să îi 
trimită la închisoare pe hackeri, mai degrabă decât să le 
dea o amendă sau să ceară o pedeapsă cu suspendare. Dar 
mai este un motiv pentru care există atât de multe astfel 
de instrumente. Cei care protejează internetul le folosesc 
pentru a fi siguri că serverele lor sunt în siguranţă. 


Folosind instrumente de hacking, mai ales pe acelea care 
examinează milioanele de computere conectate la internet, 
căutând terminale neprotejate care le vor permite să 
recurgă la alte înşelătorii, poţi măcar să vezi cu ce te 
confrunţi. 

Instrumentele de bază sunt  Verificatorii de 
securitate, Scanerele de reţele şi Adulmecătorii de 
pachete. Acestea sunt folosite pentru a găsi serverele 
vulnerabile sau chiar PC-urile conectate la internet. Dacă 
ai de gând să spargi un sistem, primul lucru pe care 
trebuie să îl faci este să găseşti unul în care poţi intra. 
Scanerele sunt de obicei automatizate şi setate să verifice, 
raportând situaţiile în care găsesc sisteme vulnerabile. 
Această abordare automatizată poate iniţia un program de 
verificare, deşi acest lucru este mai eficient atunci când 
este făcut cu supravegherea unui om. Un astfel de 
program pătrunde mai adânc într-un sistem vulnerabil 
obţinând mai multe detalii despre cum este setat şi despre 
gradul de vulnerabilitate. Adulmecătorii de pachete pur şi 
simplu preiau datele care intră sau ies dintr-un sistem 
pentru a încerca să obţină parole sau pur şi simplu pentru 
a supraveghea informaţiile necodate care se află acolo. 
Sunt mii de programe care fac aceste verificări, scanări 
sau adulmecări. De asemenea, vei găsi instrumente şi 
sfaturi pentru combaterea acestora. De aceea este nevoie 
de atât de multă activitate pentru crearea acestor 
instrumente. Are loc un război şi nimeni nu reuşeşte să 
aibă decât o victorie de moment. Aşa că în fiecare zi sunt 
create noi căi de apărare şi atac. La sfârşitul anilor '90, 
puteai verifica şi scana fără teamă, pentru că nu erau 
multe site-uri care să se ferească de aceste activităţi. Nu 
mai este cazul. Oamenii sunt prinşi în efracţie, iar numărul 
condamnărilor, sau cel puţin al depistărilor, este tot mai 
mare. Aşadar trebuie să înveţi şi cum să îţi ascunzi urmele. 
Acest lucru se întâmplă în cazul cyber-războinicilor, deşi 
nu toate forţele militare sunt atât de precaute pe cât ar 


trebui. Un număr tot mai mare de intruziuni şi spargeri 
sunt identificate ca venind din locuri suspecte precum 
Rusia sau China. Vorbim despre iniţiative ale unor instituţii 
controlate de guvern, nu numai despre universităţile din 
cele două ţări. 

Testarea şi scanarea fac parte din instructajul de 
bază al noilor cyber-războinici. Spargerea unui site 
vulnerabil necesită foarte multă îndemânare şi experienţă. 
Marea diferenţă dintre miile de încercări de hacking care 
au loc în fiecare zi şi cyber-război este că majoritatea 
încercărilor de a pătrunde în computerul altcuiva sunt 
făcute de amatori. Astfel de lucruri sunt un fel de hobby 
pentru foarte mulţi copii şi destul de mulţi adulţi. Cyber- 
războinicii care sunt antrenați pentru a lansa atacuri 
militare pe internet operează diferit, chiar dacă 
instrumentele folosite sunt similare cu cele utilizate în 
fiecare zi de script kiddies sau de hackeri profesionişti. 

Kitul de instrumente pentru hackerii militari va fi mai 
standardizat, pentru că orice operaţiune militară pentru 
cyber-război va implica sute sau chiar mii de oameni. 
Instrumentele standardizate fac mai uşoară instruirea 
oamenilor şi compararea rezultatelor între cei care fac 
parte din echipă. De asemenea, uşurează actualizarea 
instrumentelor tuturor, ceea ce trebuie făcut frecvent. 
Internetul este într-o permanentă schimbare şi asta 
înseamnă că şi instrumentele de care este nevoie pentru a 
fi spart trebuie să se schimbe. În plus, creatorii acestor 
instrumente găsesc mereu metode tot mai bune pentru a le 
exploata. 

Un alt lucru de ţinut minte. Detalii despre cum 
operează mai exact cyber-războinicii este un secret extrem 
de bine păstrat. Un lucru înţeles foarte repede de cei 
implicaţi în această formă de război a fost că secretizarea 
este cea mai puternică armă din arsenalul tău cibernetic. 
Cu cât inamicul ştie mai multe despre cum operezi, cu atât 
mai puţin succes vei avea. Aşadar, ceea ce descriu este 


cum ar trebui să se organizeze şi să opereze orice 
organizaţie cyber-războinică. S-au scurs destul de multe 
informaţii în ultimii ani, pentru a ne da de înţeles că mai 
sunt multe de aflat. 

Chiar dacă sunt obţinute informaţii despre o reţea a 
inamicului (printr-un spion sau un e-mail trădător - orice 
ar fi ia-l cu tine), tot trebuie să scanezi şi să verifici pentru 
a confirma că este informaţie reală şi nu vreo capcană. 

Scanarea şi verificarea sunt părţile cele mai uşoare 
în dezvoltarea unui atac cibernetic. Toată desfăşurarea 
pentru pregătirea unui atac poate fi rezumată printr-un 
acronim: SPAA (Scanează, Probează, Analizează, Atacă). 
De multe ori mai sunt şi alţi paşi de urmat dacă vânezi un 
site ce nu este disponibil publicului. Un exemplu ar fi 
reţelele private de internet ale armatei (SIPRNET, Intelink, 
NIPRNET ŞI GOVNET). Numai obţinerea accesului la 
aceste reţele este o operaţiune majoră şi ar ţine mai mult 
de tehnicile tradiţionale de spionaj şi ascultare a 
convorbirilor. În timpul Războiului Rece, SUA au folosit un 
submarin nuclear pentru a intra în sistemul secret de 
comunicaţii militare al Rusiei. Asta pentru că o parte a 
cablului transoceanic de comunicaţii traversează o bază de 
submarine ruseşti de pe o insulă. Acea realizare a fost mai 
târziu demascată de un trădător american şi acelaşi tip de 
înşelătorii au loc şi în cazul cyber-războiului. Este o 
afacere murdară. 

Cyber-războinicii ar lăsa pe seama altora (spioni, 
agenţi străini, trădători) obţinerea accesului la reţelele 
private, lucru necesar pentru a provoca pagube serioase 
țintelor militare. Dar o mare parte dintre ele sunt 
conectate la internetul la care avem cu toţii acces. Iar aici 
şi-ar depune eforturile şi ar pune în aplicare instrumentele 
majoritatea cyber-războinicilor. 


INSIRUMENIE ŞI TEHNICI ALE METODEI 
SPAA (SCANEAZA, PROBEAZA, ANALIZEAZA, ATACA) 


Scanarea poate fi descrisă cel mai bine ca fiind 
schiţarea (şi actualizarea) unor hărţi ale unui internet 
mereu în schimbare. Acestea nu sunt hărţi adevărate, în 
cele mai multe cazuri, ci liste uriaşe cu locaţii de pe 
internet şi cu ce se află acolo mai exact (din punct de 
vedere tehnic). O mare parte dintre acestea sunt făcute cu 
instrumente disponibile, majoritatea fiind automatizate. 
Pur şi simplu dai drumul acestor scanere peste tot sau 
măcar într-o secţiune din internet şi primeşti înapoi 
raporturi cu ce au găsit. Internetul este o bestie uriaşă cu 
peste 50 de milioane de servere şi peste două miliarde de 
pagini web. Practic, scanarea înseamnă cartografierea 
unei anumite porţiuni din internet, dar pentru scopurile 
militare americane este nevoie de o actualizare constantă 
a hărţii întregului internet, cu mai multe detalii despre 
zonele militare şi guvernamentale. „Harta” este stocată 
într-o bază de date, iar această bază de date este un bun 
de mare importanţă al armatei. Este de asemenea şi un 
instrument major pentru cyber-războinicii tăi şi o parte 
dintre uneltele noi-nouţe ar trebui adoptate pentru a putea 
lucra cu această bază de date. Scanarea pe internet se 
face la un nivel foarte ridicat şi se bazează pe detectorii de 
scanere puşi pe o serie de servere. Dacă stai pe internet 
mai mult de câteva ore, probabil vei fi scanat. Dacă pui un 
server nou pe internet, în numai câteva ore va începe să fie 
scanat. Multor oameni le place să facă hărţi ale 
internetului. De fapt, mare parte din această scanare 
provine din dorinţe pur mercantile (precum 
comercializarea hărților de internet sau verificarea 
automată de actualizări pentru software-ul PC-ului). Dar, 
de asemenea, este făcută de script kiddies sau alte 
persoane ce caută să înşele. Cyber-războinicul doreşte să 
identifice serverele militare sau guvernamentale şi să vadă 
cât de bună este securitatea lor. In unele cazuri, anumite 
tipuri de organizații militare/guvernamentale au automat 
parte de mai multă atenție după ce au fost identificate în 


timpul unei scanări. Altfel, numai site-urile care sunt foarte 
vulnerabile sunt vizitate din nou pentru a fi folosite pentru 
atacuri. Scanarea profită de faptul că fiecare computer de 
pe internet trebuie să poată furniza automat anumite 
informaţii tehnice, atunci când sunt cerute de un alt 
computer. Aceste întrebări şi răspunsuri automate ţin de 
acele rutine ale internetului care menţin webul în 
funcţiune. Dar un hacker foloseşte acest sistem de 
identificare periodică pentru a obţine multe informaţii utile 
referitor la cine îl foloseşte şi ce structură are. 

Probarea este un tip de scanare mai detaliată, în care 
hackerul va înşela sistemul automat (în moduri prea 
tehnice pentru a fi explicate aici) pentru a obţine mai 
multe informaţii despre structura unui server sau a unei 
reţele locale. Dată fiind creşterea măsurilor de securitate 
de pe internet, probarea înseamnă o mai bună examinare a 
unui server. Uneori acest lucru este făcut cu un instrument 
automat. Adesea, ţinta studiată este ea însăşi o reţea 
conectată la internet. Dacă scanările şi probările tale vor 
găsi un site cu adevărat valoros, vei trimite un hacker 
talentat pentru a-l verifica şi nu vei folosi un sistem 
automat. Atunci când testezi trebuie să ai grijă să nu fii 
detectat. Este mai puţin probabil ca un hacker uman să 
facă ceva care să declanşeze alarma de intruziune, spre 
deosebire de unul automat. Incepând cu anul 2000, 
utilizarea detectării intruziunilor de software a devenit 
ceva obişnuit. Acest software a fost creat pentru a prinde 
hackerii în mijlocul acţiunii, fără a le da de ştire că sunt 
urmăriţi. Administratorul serverului ar fi astfel anunţat şi 
ar începe un joc de-a şoarecele şi pisica, în care hackerul 
are rolul şoarecelui. 

Toată această activitate ar fi înregistrată într-un 
jurnal pentru analize ulterioare. Normal, cei mai 
competenţi hackeri sunt de obicei destul de dibaci pentru 
a recunoaşte un detector de intruziune pe server şi evită 
să fie descoperiţi. Intotdeauna este posibil să treci de un 


astfel de detector, aşa cum este posibil să treci de 
majoritatea sistemelor de alarmă ale clădirilor. Mai întâi 
afli ce fel de sistem de detecție este folosit (există tot felul 
de indicii, dar unele dintre ele sunt foarte vagi şi subtile). 
Dacă eşti destul de bun pentru a-ţi da seama cu ce fel de 
sistem de detecție te confrunţi, profiţi de slăbiciunile lui şi 
reuşeşti să treci de el. Nu este la fel de simplu pe cât ne 
este prezentat în filme. Şi aici are avantaj armata 
cibernetică cu cel mai vast kit de instrumente. Mai mult, 
experţii în securitate şi cyber-războinicii americani deţin 
supremaţia, pentru că cea mai mare parte din software-ul 
internetului este creat în Statele Unite. Astfel americanii 
au un acces mai bun la secretele acestuia. Dacă nu se 
profită de un asemenea avantaj (prin folosirea lui, 
ignoranţa poate fi un element decisiv în cazul unui cyber- 
război. Dar uneori un truc vechi precum „alarme false 
frecvente” poate face un administrator de sistem enervat 
să dezactiveze sistemul de detecție. Acest procedeu a fost 
folosit foarte multă vreme de tâlharii profesionişti pentru a 
trece de sistemele de alarmă, (cei de la pază se satură să 
tot descopere că nu are loc niciun jaf, se decid că e ceva în 
neregulă cu alarma şi o opresc pentru restul nopţii până va 
fi verificată de tehnician dimineaţa). A fost folosit şi pentru 
atacarea serverelor bine protejate. Un administrator de 
sistem bine pregătit va recunoaşte trucul, dar nu toţi sunt 
atât de ascuţiţi la minte. 

Uneori, trebuie însă să rişti atunci când probezi, mai 
ales atunci când, de exemplu, pare că programul tău de 
ghicire a parolei ţi-ar putea obţine accesul ca utilizator 
„legal”. Spre deosebire de alte instrumente şi arme cyber- 
războinice, care sunt ţinute secrete până la izbucnirea 
războiului, instrumentele de test trebuie folosite pe timp 
de pace, când toţi cei implicaţi adună constant informaţii 
despre cum funcţionează adversarul. De asemenea, se pot 
obţine informaţii despre modul de operare al trupelor 
cibernetice ale fiecărei naţiuni. 


Poate dura mult timp să analizezi site-urile şi reţelele 
inamicului. Ce încercăm să aflăm este modul în care este 
gestionat site-ul şi ce hardware şi software este utilizat 
pentru asta. Există mii de programe diferite şi componente 
de calculator care pot fi folosite într-un server şi toate 
combinaţiile vor avea un rezultat diferit dacă încerci să 
intri prin efracţie. Dacă obţii un acces total (capacitatea de 
a rula oricare dintre programele site-ului), munca ta este 
mult mai uşoară. Dar cu site-urile bine protejate de azi, 
analiza ta trebuie să testeze noi combinaţii. Trebuie să te 
furişezi, în cazul în care reuşeşti să intri şi chiar să aduni 
informaţii din bârfele de pe net, presa publică sau alte site- 
uri. De fapt, în cazul site-urilor cu adevărat importante se 
fac analizări în mod constant. Asta pentru că serverele 
care ţin site-urile în funcţiune sunt în permanenţă 
actualizate. Ceea ce înseamnă că site-ul pe care l-ai probat 
şi analizat atât de amănunţit luna trecută va fi un site cu 
totul diferit peste câteva luni. Şi asta înseamnă că atacul 
tău bazat pe analizele precedente va fi mai puţin eficient. 

De fapt, atacul asupra site-urilor are loc în două faze. 
Pentru site-urile pe care ai putut să pătrunzi, poţi lăsa în 
urmă câteva bucăţi de software utile pentru monitorizarea 
site-ului şi raportarea celor aflate. Dar există riscul ca 
acele bucăţi de software să fie descoperite. Aşa că trebuie 
să pui în balanţă riscurile şi beneficiile. În cazul atacurilor 
DDOS (Distributed Denial of Service) ai nevoie de 
programe care să transmită multe „deşeuri” serverului pe 
care vrei să îl dezactivezi. Cele mai bune locuri pentru a le 
implanta sunt PC-urile care sunt mereu conectate la 
internet prin conexiuni de mare viteză. Asta înseamnă 
computere personale cu modem prin cablu sau conexiuni 
DSL. în cazul site-urilor la care vrei să îţi păstrezi accesul, 
mai ales pe vreme de război, e indicat să pui un program 
foarte bine camuflat care să observe ce se petrece şi, 
desigur, să păstreze accesul activ. Este un lucru extrem de 
valoros, întrucât îţi permite nu numai să aduni parole, dar 


şi să depăşeşti problema site-urilor care îşi schimbă 
constant parolele. Este însă greu să faci asta, pentru ca 
cele mai multe dintre site-urile importante sunt mereu 
scanate şi analizate de proprietarii care caută exact astfel 
de programe inamice. Dar chiar şi dacă nu laşi nimic în 
urmă, analizarea site-urilor-ţinta îţi oferă o imagine mai 
bună despre armele care le-ar putea dobori într-un 
moment crucial. Aceste „încărcături de război” sunt 
programe trimise către site-urile sparte chiar înainte de a 
izbucni războiul. Uneori, ele vor face acelaşi lucru ca 
programele plus alte sarcini imediate precum coruperea 
sau distrugerea datelor. Există şi viruşi care pot fi eliberaţi 
ca parte a unui atac cibernetic. Aceşti viruşi sunt creaţi 
pentru a şterge site-urile inamice, şi nu pe ale tale sau cele 
ale prietenilor şi aliaţilor tăi. Există cantităţi imense de 
instrumente disponibile pe web pentru crearea viruşilor şi 
o mare parte din cyber-războinicii oricărei ţări îşi vor 
petrece majoritatea timpului creând sau modificând viruşi. 
Majoritatea naţiunilor cu un program cyber-războinic activ 
au arsenaluri de zeci sau sute de astfel de viruşi speciali 
pentru război. 

Aceste naţiuni cu forţe cibernetice, adică majoritatea 
ţărilor, trebuie de asemenea să îşi apere luturile de 
instrumente şi arsenalul. Deşi acesta din urmă (conţinând 
viruşi şi alte încărcături războinice) este stocat pe reţele 
ce nu sunt conectate la internet, trupele cibernetice 
trebuie să fie online în cea mai mare parte a timpului, cu 
propria scanare, probare şi analizare a instrumentelor. Ori 
de câte ori nu sunt, pot fi observate şi analizate. Gândeşte- 
te la ele ca la un mare joc de şah, dar unul în care îţi poţi 
crea singur piesele şi poţi modifica regulile. 


SIPRNET ŞI AMENINŢAREA 


În 1994, exact la timp pentru explozia utilizării 
internetului datorită apariţiei Word Wide Web, 


Departamentul Apărării a înfiinţat SIPRNET. Era o reţea 
care folosea tehnologia şi instrumentele internetului, dar 
funcţiona complet separat de acel internet. SIPRNET a fost 
construit pentru a transmite mesaje şi documente strict 
secrete. În acelaşi timp, guvernul a creat INTELINK (un 
internet separat, pentru ca FBI, CIA, DEA, ASN să facă 
schimb de informaţii) şi NIPRNET (un alt internet distinct, 
neclasificat, pentru armată). SIPRNET era de asemenea 
criptat (toate datele erau trimise folosind un cod secret) şi 
considerat a fi invulnerabil. Sau nu? La sfârşitul anului 
1999, nişte experţi în reţele de la Departamentul Apărării 
au devenit un pic îngrijoraţi. Agenţia pentru Siguranţa 
Naţională şi alte organizaţii au creat „echipe Red” de 
hackeri pentru a ataca reţelele Departamentului Apărării 
cu instrumente de hacking disponibile pe scară largă. 
Normal, în unele locuri au intrat şi în altele nu. Dar cel mai 
înfricoşător lucru învățat a fost că sistemele 
Departamentului Apărării nici măcar nu au detectat 99% 
dintre atentate (reuşite sau nu). 

Acest lucru i-a pus pe oameni pe gânduri în legătură 
cu cât de sigur este SIPRNET. Cei din interior ştiau că 
este, teoretic, posibil să spargi SIPRNEI. Dar credeau că 
ar fi fost nevoie de resurse considerabile sau de ajutor din 
interior. Pe măsură ce erau prinşi tot mai mulţi spioni după 
Războiul Rece şi era conştientizat faptul că unii dintre ei s- 
ar putea să nu fie prinşi niciodată, perspectiva unui om din 
interior care să ajute la spargerea SIPRNET a devenit o 
posibilitate. Colapsul Uniunii Sovietice din 1991 a trimis 
mulţi (acum şomeri) maeştri sovietici în spionaj către SUA 
ca să îşi caute de lucru. Aceşti ţipi au fost mult mai 
eficienţi decât am crezut şi nimeni nu mai poate presupune 
acum că este puţin probabilă pentru ei o slujbă în interior. 
La sfârşitul anilor '90 s-a aflat că sovieticii au cumpărat, 
mituit şi şantajat atât de mulţi oameni care lucrau în 
guvernul american, încât existau foarte puţine mari 
secrete pe care sovieticii să nu le aibă. 


Departamentul Apărării trecuse deja prin nişte 
experienţe jenante cu viruşi care, într-un fel sau altul, 
intrau de pe internet pe reţele protejate (sunt mai multe, 
dar SIPRNET este cea mai bine păzită şi singura reţea 
strict secretă). De obicei, povestea e aceeaşi, utilizatorii 
iau un virus de pe internet, îl mută pe computerul 
SIPRNET printr-o dischetă şi se răspândeşte. Un alt mod, 
deşi mai puţin frecvent, este atunci când un server care 
este conectat la internet este mutat fizic într-o nouă 
clădire, unde cineva spune: „Hei, avem nevoie de un alt 
server pentru lucrurile de pe SIPRNET şi este unul 
nefolosit aici...” Firesc. 

„Noul” server a adunat probabil ceva viruşi atunci 
când a fost conectat la internet, care se răspândesc în tot 
SIPRNET-ul. 

Se presupune că ambele tipuri de probleme ar fi 
trebuit rezolvate până acum, dar o altă problemă cu 
SIPRNET este că totul în legătură cu el este atât de secret 
încât numai câteva persoane sunt autorizate să îi verifice 
securitatea. Şi mai există şi posibilitatea mereu actuală a 
unui om din interior care să trădeze SIPRNET-ul. In lumea 
reală, este de mult timp recunoscut faptul că sursa 
principală a intruziunilor serioase (în comparație cu cele 
de amuzament) este un om din interior care furnizează 
parolele şi alte informaţii importante, de care este nevoie 
pentru a intra într-un sistem atât de bine protejat. 

Odată ce problema Y2K a fost rezolvată, 
Departamentul Apărării a început să cheltuiască miliarde 
de dolari pentru a întări securitatea şi reţelele. Aici era 
inclus şi SIPRNET, care a avut parte de acelaşi tip de 
supraveghere constantă pe care o primeau reţelele 
neclasificate. Acest efort a fost considerat necesar pentru 
ca SIPRNET (care a folosit mereu propria reţea de 
legătură prin satelit, linii terestre şi cabluri subacvatice) să 
ofere acces tot mai multor locaţii din lume. 

„Succesul” SIPRNET-ului a dus la nevoia creării 


GOVNET-ului, un internet separat pentru întreg guvernul. 
De fapt, este o idee bună, dar nu din motivele pe care şi le 
închipuie cei mai mulţi oameni. Cele mai mari probleme 
ale internetului nu sunt numărul de ciudaţi şi nebuni care 
trimit viruşi. Nu, marile probleme sunt anom mitatea şi 
capacitatea de a-ţi proiecta liber propriul spaţiu web 
atunci când ai nevoie. GOVNET, care nu se află în spaţiul 
public, ar face ca fiecare utilizator să fie responsabil. 
Nimeni nu ar fi anonim. Nu ar exista instrumente vitale 
pentru hackeri, disponibile pe GOVNET care ar fi, practic, 
proprietatea guvernului. Singurul software disponibil aici 
ar fi lucrurile de care este nevoie pentru afacerile 
guvernului. Cealaltă cauză a insecurităţii internetului sunt 
software-urile prost scrise, care ar putea fi controlate pe 
GOVNEI. Pe site-urile acestuia nu ar avea voie să 
funcţioneze decât software aprobat. Poate că nu va fi la fel 
de sclipitor ca site-urile comerciale, dar va fi mai sigur. Ce 
vrei mai mult de la guvern? Dacă vrei lumini, mergi la 
Hollywood! 

De fapt, guvernul nu este prea încântat de GOVNEIT. 
În primul rând instalarea lui costă miliarde de dolari şi dă 
mai mult de muncă angajaţilor. Cum va fi un spaţiu 
cibernetic paralel, nu vei putea accesa aceleaşi site-uri ca 
pe internet. Desigur, fiecare birou guvernamental va avea 
unul sau mai multe PC-uri conectate la internetul obişnuit. 
Dar un motiv nerostit pentru reticenţa faţă de GOVNET 
este incapacitatea de a schimba reţeaua, pentru activităţi 
nelegate de slujbă. Şi acele câteva aparate conectate la 
internet vor fi probabil într-o zonă comună pentru mai 
mulţi angajaţi unde nu vei putea naviga de plăcere fără a fi 
observat. Mai mult, motivul principal pentru care fiecare 
birou guvernamental va avea o conexiune obişnuită la 
internet este acela că guvernul va păstra unele site-uri ca 
serviciu public şi vor trebui gestionate e-mailurile primite 
de la cetăţeni şi organizaţii nonguvernamentale, care nu 
au acces la GOVNET. Poţi avea PC-uri setate să acceseze şi 


GOVNET-ul şi internetul, dar asta înseamnă că viruşii luaţi 
de pe internet vor ajunge în acelaşi computer care se 
conectează la GOVNET. Există modalităţi prin care poţi 
preveni mutarea viruşilor de pe o reţea pe alta, cel puţin 
teoretic. Dar practic, nu vor avea efect 100%, şi nici măcar 
50%. 

Avem deja un exemplu în acest sens cu INTELINK 
(internetul izolat, pentru organizaţiile ce dispun de 
informaţii secrete din SUA), care pur şi simplu nu a fost 
folosit prea mult. Până după 11 septembrie 2001, când 
toată lumea implicată în serviciile secrete s-a adaptat şi a 
început să folosească INTELINK, pentru o vreme. Dar aşa 
cum a demonstrat internetul, dacă creezi ceva ce atrage 
natura umană, oamenii vor veni. Procedează invers pentru 
a împiedica oamenii să meargă în tot felul de locuri 
ciudate, şi vor sta la depărtare. Internetul privat ţine la 
distanţă nebunii şi hackerii, dar nu este atrăgător nici 
pentru utilizatori. 

Mai este şi problema banilor. Guvernul SUA 
cheltuieşte aproape 50 de miliarde de dolari pe an pentru 
computerele şi reţelele lui. Jumătate sunt pentru 
Departamentul Apărării şi majoritatea afacerilor strict 
secrete sunt încredințate reţelelor acestui departament. 
Urgenţa de a mări securitatea chestiunilor foarte critice 
(strict secrete) este mai mare decât cea a protejării 
agenţiilor guvernamentale, ale căror site-uri pot fi atacate 
de viruşi şi hackeri cu intenţii rele, fără a fi ucişi oameni. 


EXPLOATAREA DATELOR, OLAP ŞI PERIEREA 

Acest ocean tot mai mare de documente electronice 
oferă o şansă unică de război informaţional, precum 
exploatarea datelor. Aceasta a fost inventată pentru a ajuta 
departamentele de marketing în vânzarea produselor. 
Ideea din spatele exploatării datelor este destul de simplă. 
Folosind computere şi programe de statistică, poţi săpa 
prin cantităţi imense de date în căutarea unor corelaţii 


utile între grupurile de oameni (mai ales cei înstăriți) şi 
anumite produse. Profesioniştii în marketing caută să 
cumpere şi să producă tipare preferenţiale, astfel încât să 
poată fi dezvoltate produse noi de succes, iar cele deja 
existente să poată fi îmbunătăţite. Cine cumpără aşa ceva? 
Sau, mai important decât asta, cine vrea să cumpere ceva 
ce nu există încă? Producătorii şi vânzătorii au adunat 
îndelung date despre preferinţele clienților, dar 
„exploatarea” manuală a acestor date nu a fost 
întotdeauna profitabilă. Cu ajutorul computerului este. 

Exploatarea datelor comerciale a ajuns la maturitate 
în anii '90, când computerele s-au ieftinit şi au devenit 
suficient de puternice pentru a face faţa masei de date 
colectate de vânzători şi producători. Exploatarea 
tradiţională a datelor aplica doar instrumentele obişnuite 
de statistică pentru corelarea unor categorii diferite de 
date. Dar această abordare s-a schimbat în anii '90, atunci 
când noile software-uri şi PC-urile mai puternice au permis 
comercianților şi nu numai, statisticienilor sau altor 
maniaci să facă aceste analize. 

Comercianţii nu erau prea interesaţi de modul în 
care se făceau acestea, atât timp cât puteau extrage unele 
informaţii utile cu care să facă bani. Odată ce oamenii au 
început să câştige bani din exploatarea datelor, au fost 
investite sume mari în sistemele de exploatare a datelor, 
iar statisticienii şi programatorii au devenit mai interesaţi. 
Acest lucru a dus la ideea de procesare analitică online 
(OLAPI1, cunoscut şi sub numele de Analiză Rapidă a 
Informaţiilor Multidimensionale împărţite sau FASMI2). Pe 
Wall Street, OLAP este realizata cu o masă constantă de 
date despre piaţa financiară, dar ceea ce a făcut-o specială 
este faptul că OLAP are caracteristicile unui joc video. 
Utilizatorul programului de exploatare a datelor poate 
pune o întrebare despre cine produce cărămizi sau o altă 
marfă şi obţine informaţiile grafic. Iar graficul poate fi o 
curbă de distribuţie familiară (puncte mici înşirate în jurul 


unei linii care merge din colţul stâng din partea de jos a 
ecranului înspre colţul drept de sus). Poţi obţine orice 
imagine vrei (grafice în formă de plăcintă, în formă de bară 
sau chiar grafice 3D). Toate acestea au dus la noi tehnici şi 
noi termeni de specialitate. Astfel avem „perierea”, care îi 
permite utilizatorului să selecteze orice fel de date 
disponibile şi să şteargă sau să adauge un alt element, în 
general să caute prin date până găseşte ceea ce caută sau 
cel puţin ceva util. Această abordare interactivă pentru 
care nu este nevoie de statisticieni bine pregătiţi sau 
experţi în computere este foarte populară printre oamenii 
de afaceri şi analiştii informaţiilor secrete. 

Nici firmele din domeniul public şi fără îndoială nici 
CIA nu vor pierde prea mult timp cu OLAP dar vor lucra 
off-line folosind informaţii din băncile de date. Acesta este 
un alt termen nou şi se referă la terabiţi (mii de gigabiţi) 
de date ţinute pe hard drivere pentru analize instant. Dar 
pentru cyber-războmici, OLAP va servi ca unul dintre cele 
mai puternice instrumente. Nu neapărat o arma, ci mai 
degrabă un mijloc de căutare, care nu numai că va 
evidenția informaţii dar va descrie şi ce se ascunde în 
spatele aparenţelor. Analiza a milioane de atacuri asupra 
sistemelor de computere este o muncă tipică pentru OLAP. 
Din motive practice, ar fi imposibil să treci manual prin 
toate acele date. Cu OLAP poţi face asta în câteva minute. 

Cele mai multe companii folosesc OLAP pe baze de 
date mari, pentru a afla când şi cine le-a achiziţionat 
produsele pe parcursul a mai multe luni sau mai mulţi ani. 
Important e că nu trebuie să fii un expert pentru a folosi 
software-ul OLAP Dacă îţi cunoşti afacerea (de exemplu, 
vânzarea de parfumuri sau motociclete), poţi găsi rapid 
tipare de vânzare prin folosirea acestui program. 

S-a descoperit că exploatarea datelor are de 
asemenea şi utilizare militară. Agenţiile de informaţii 
secrete, mai ales de la apariţia sateliţilor-spion şi 
renaşterii electronice, au colectat mult mai multe 


informaţii decât puteau sorta. Este un mic secret murdar 
al instituţiilor secretizat acela că există depozite pline de 
casete cu date care nu au fost niciodată examinate. 
Fotografii făcute prin satelit, semnale electronice şi 
mesaje, toate au fost adunate în cantităţi mult prea mari 
pentru a putea fi examinate. 

Evident, agenţiile de informaţii secrete au fost 
primele care au văzut aceste oportunităţi. Utilizarea 
software-ului ca să sortezi toate aceste lucruri poate duce 
la aflarea unor informaţii importante despre forţele armate 
străine; unde se află, cum operează. Nu ai putea niciodată 
să angajezi, să plăteşti şi să instruieşti suficient de mulţi 
analişti umani pentru a face asta. Erau pur şi simplu prea 
multe date, care conţineau prea puţine informaţii utile. 
Tehnologia pentru exploatarea datelor a schimbat totul. In 
anul 2000, s-a strecurat informaţia că CIA cerea 
Congresului o sumă mare de bani cu care să cumpere mai 
multe computere noi care să examineze, ei bine, tot 
internetul, permanent, până în cel mai mic detaliu. Inclusiv 
fiecare chat room (sau măcar o parte dintre ele, pentru că 
multe sunt protejate de parole, deşi şi acest lucru se poate 
rezolva). Ca parte a acestui proiect, CIA vrea să 
construiască o reţea separată bazată pe internet, astfel 
încât angajaţii CIA să poată face schimb de informaţii în 
mai multă siguranţă. De asemenea, CIA doreşte să 
cumpere noi computere şi echipamente de reţea pentru a- 
şi îmbunătăţi eforturile actuale de a pătrunde în 
companiile şi organizaţiile suspecte că ar susţine 
organizaţiile duşmane Statelor Unite. 

Nu a fost prima incursiune a CIA în exploatarea 
datelor. La începutul anilor '80, a cumpărat foarte multe 
noi staţii de lucru. Software-ul era creat pentru a permite 
analiştilor să sape printre gigabiţii de date pe care îi avea 
agenţia în fişierele existente. Era util, dar să nu uităm că 
cele mai noi computere de azi sunt de peste o sută de ori 
mai rapide (şi mult mai ieftine) decât staţiile de lucru de 


acum 20 de ani. În ziua de azi, poţi face o exploatare a 
datelor serioasă şi rapidă. Succesul în vânarea multora 
dintre teroriştii din anii '90 s-a datorat în parte acestor 
eforturi de exploatare a datelor. 

Acum CIA vrea să relanseze jocul acesta şi să meargă 
în căutarea tuturor bulgărilor de aur îngropaţi în 
miliardele de pagini web, mesaje Usenet şi conversații din 
chat room, plus cel mai probabil, o mare parte din traficul 
e-mailurilor. Este o analiză clasică a informaţiilor dar la o 
scară nemaiauzită. Cu atât de mulţi oameni pe internet, 
sunt foarte mulţi cei implicaţi în planuri teroriste ucigaşe 
care vor lăsa să scape bucăţi mici de informaţii în 
momente şi locuri diferite. Pentru teroriştii de pe internet, 
informaţiile pe care le lasă în urmă nu par să aibă vreo 
valoare secretă. Dar dacă faci rost de suficient de multe 
astfel de informaţii şi le pui repede cap la cap, poţi afla 
lucruri utile despre cine ce face, cu cine, cui, când şi cu ce. 

Altfel spus, dacă sunt câteva sute de milioane de 
oameni ce comunică în mod constant pe internet, nu se 
poate să nu existe şi informaţii utile. Ajută să poţi citi 
mesajele electronice ale celorlalţi oameni, iar CIA face 
acest lucru de mai multe zeci de ani. Dar şi mai utilă este 
abilitatea de a sorta marele râu de date pe care îl 
reprezintă internetul. Astfel vor ieşi la iveală lucruri a 
căror existenţă era necunoscută. Din păcate, din cauza 
naturii secrete a CIA, nu vom afla niciodată ce au făcut mai 
exact şi cum au procedat, cel puţin nu până când aceste 
date vor fi declasificate - zeci de ani de aici înainte. Dar 
ştim, din ce au făcut utilizatorii comerciali cu exploatarea 
datelor sau din ce plănuiesc să facă, ce poate scoate o 
agenţie de informaţii secrete de pe internet. Pe scurt, 
organizaţiile de informaţii secrete pot extrage multe 
elemente importante din cantităţile imense (miliarde de 
mesaje) de date. De exemplu, dacă sute de terorişti din 
jurul lumii menţionează, în termeni vagi şi neoficiali, un 
anumit tip de operaţiune şi alţii menţionează o anumită 


persoană-cheie (folosind chiar nume diferite), toate aceste 
date pot fi puse cap la cap, ca într-un joc de puzzle mortal. 
Foarte curând, observi un tipar pentru o anumită 
operaţiune şi afli cine sunt cei implicaţi în ea. 


DISPOZITIVELE DE ASCULTARE ŞI RĂZBOIUL 
INFORMAŢIONAL 

Când au apărut primele sisteme de comunicaţie 
electronică în anii 1850, nu a trecut mult timp până ca 
cineva să îşi dea seama cum să asculte (urcai pe un stâlp 
de telegraf şi ataşai propria cheie de telegraf de cablul 
acestuia printr-un alt fir). Astfel auzeai ceea ce era bătut 
de operatorii de telegraf care foloseau linia. Cheia de 
telegraf era un dispozitiv care arăta ca maşina de scris cu 
o cheie. Dacă apăsai pe cheie, se întrerupea curentul 
electric şi se auzea un clinchet la capătul celălalt al firului. 
Acest tipar al clinchetelor (codul Morse) a început să nu 
mai fie folosit de armata prin anii '90. 

Dispozitivele de ascultare au fost vreme îndelungată 
un instrument valoros pentru prinderea criminalilor, 
spionilor sau teroriştilor. În anul 2000, erau 1.190 de 
dispozitive aprobate de instanţă în SUA, o parte dintre ele 
pentru spionaj şi investigaţii de terorism. Numărul lor 
exact este secret, dar probabil nu depăşeşte câteva zeci. 
Cele mai multe astfel de dispozitive se foloseau în cazurile 
cu droguri. FBI îşi dăduse seama deja ca cele mai bune 
informaţii despre spionaj şi terorism vin de peste ocean şi 
SUA avea (şi încă mai are) o mare reţea de sateliți care 
adună informaţii, staţii la sol şi nave. America are mână 
liberă pentru a aduna informaţii de peste ocean, dar multe 
restricţii legale se aplică în SUA. Şi guvernul şi-a dat 
seama că spionii şi teroriştii profitau de internet. Aşa că la 
sfârşitul anului 1999, FBI a venit cu ideea de a intercepta 
traficul de pe internet pentru a căuta mesaje primite sau 
trimise de terorişti. „Ascultarea” se face prin obţinerea 
unui ordin judecătoresc pentru un ISP (precum AOL) care 


să permită computerelor FBI să verifice toate mesajele ISP 
care vin sau care pleacă. Această abilitate tehnică a fost 
numit CARNIVORE. În vara anului 2000, FBI a declarat că 
acesta este singurul factor important pentru detectarea şi 
respingerea a până la şase atacuri pe zi ale al-Qaeda 
(organizaţia lui Osama bin Laden). Această urmărire a 
internetului nu face decât să caute o listă de cuvinte pe 
care, să zicem, teroriştii islamici le folosesc în e-mailurile 
lor. Cauţi mesaje de e-mail care conţin de exemplu cuvinte 
precum: 

„Allah”, „distruge”, „necredincios” (nonmusulman). 
Poţi de asemenea căuta mesaje care vin sau se duc la 
anumite adrese de e-mail şi, pe lângă mesajele care conţin 
cuvintele suspecte, poţi lua toate mesajele pentru o analiză 
ulterioară. Dacă mesajul este codat, trebuie să decizi dacă 
merită efortul de a-l decoda (să spargi codul folosit). Chiar 
şi după 11 septembrie 2001, acest tip de „ascultare” s-a 
dovedit folositor în găsirea teroriştilor. 

S-a dus vestea despre CARNIVORE, lucru de altfel de 
aşteptat (prea mulţi profesionişti în computere din afara 
FBI erau implicaţi în ţinerea lui sub secret) şi al-Qaeda a 
început să folosească mai multe mesaje de e-mail codate 
sau alte forme de comunicare. Cu toate acestea, veştile 
despre CARNIVORE au dus la un mare scandal în SUA 
când existenţa sa a devenit cunoscută în anul 2000. Deşi 
tehnica nu era nimic altceva decât o variantă modernă a 
dispozitivelor de ascultare, aplicată pe internet, foarte 
mulţi oameni au început să facă referiri la faptul ca Fratele 
cel Mare le citeşte e-mailurile. FBI a justificat existenţa 
programului CARNIVORE în faţa Congresului şi a 
publicului american prin următoarea declaraţie: 

„Furnizorii de servicii online şi personalul lor sunt şi 
ei subiecţi ai legilor supravegherii electronice, însemnând 
ca supravegherea electronică neautorizată a clienţilor lor 
(sau a oricui altcineva) este interzisă, iar răspunderea 
penală şi civilă poate fi implicată de violarea drepturilor 


cetăţeneşti. Nu numai că sunt interzise interceptările 
neautorizate, dar la fel este şi divulgarea conţinutului 
comunicaţiilor care au fost interceptate ilegal. Pentru 
acest motiv, printre altele, furnizorii de servicii online au 
foarte mare grijă să asigure asistenţă în îndeplinirea 
supravegherii electronice conform ordinului judecătoresc. 
În unele situaţii, furnizorii de servicii optează pentru 
oferirea de servicii «complete», în mod special ducerea la 
bun sfârşit a interceptării şi furnizarea rezultatului final al 
acesteia, dar, în multe cazuri, furnizorii sunt înclinați 
numai către oferirea nivelului de asistenţă necesar pentru 
a permite agenţiilor împuternicite de lege să efectueze 
interceptarea. 

În ultimii ani, a devenit extrem de obişnuit ca FBI să 
ceară şi judecătorii să emită ordine pentru interceptări de 
Tipul III care sunt mai detaliate decât alte ordine ce 
vizează supravegherea serviciilor clasice de telefonie. 

Pentru a fi implementate cu succes, acestea au 
nevoie de tehnici mai sofisticate pentru a ne asigura că 
numai acele mesaje pentru care există autorizaţie 
judecătorească sunt interceptate. Detaliile foarte multe din 
ordinele judecătoreşti se referă la două chestiuni. 

Prima, complexitatea rețelelor de comunicații 
moderne precum internetul şi complexitatea 
comunicaţiilor utilizatorilor moderni cer o mai clară 
distincţie decât mai vechile comunicaţii analogice. De 
exemplu, utilizatorii de internet folosesc frecvent serviciile 
de mesagerie electronică precum e-mailul, pentru a 
comunica cu alte persoane într-o manieră care aminteşte 
de vechiul apel telefonic, folosind numai textul în locul 
vocii. Astfel de mesaje sunt de multe ori ţinta 
interceptărilor ordonate de justiţie. Utilizatorii folosesc şi 
servicii precum World Wide Web care arată mai mult ca o 
mass-media tipărită decât ca un apel telefonic. În mod 
similar, unele servicii de internet, ca de exemplu 
transmisiile video, au mai multe în comun cu televiziunea 


decât cu un telefon. Aceste tipuri de comunicare devin 
într-o mai mică măsură ţintele unei interceptări. 

În al doilea rând, pentru multe servicii de internet, 
utilizatorii împart aceleaşi canale de comunicaţie, adrese 
etc. Aceşti factori fac interceptarea mesajelor pentru care 
există autorizaţie judecătorească foarte dificilă. De aceea 
ordinele judecătoreşti conţin tot mai multe detalii pentru a 
elimina interceptarea comunicaţiilor care sunt în afara 
scopului ordinului. 

Ca răspuns la o nevoie critică de instrumente pentru 
implementarea ordinelor judecătoreşti complexe, FBI a 
dezvoltat un număr de instrumente tehnice care sunt 
incluse în programul software numit «Carnivore». Acesta 
este un analizator de reţea specializat sau «adulmecător» 
care funcţionează ca o aplicaţie obişnuită pe un PC 
obişnuit ce foloseşte sistemul de operare Microsoft 
Windows. El «adulmecă» porțiunile potrivite de pachete 
din reţea, copiind şi înmagazinând numai acele pachete 
care se potrivesc unui filtru setat de program, în 
conformitate cu ordinul judecătoresc. Acest filtru poate fi 
extrem de complex, ceea ce conferă FBl-ului posibilitatea 
de a colecta transmisiunile care sunt în conformitate cu 
specificaţiile ordinelor judecătoreşti, de a urmări şi 
localiza suspecți, de a face interceptări de Tipul III etc. 

Este important să înţelegem ce am vrut să spun prin 
«adulmecare». Problema separării mesajelor utilizatorilor 
de pe internet este una complexă. Totuşi, asta este exact 
ce face Carnivore. Nu caută în conţinutul fiecărui mesaj, 
dar le colectează pe cele care conţin anumite cuvinte-cheie 
precum «bombă» sau «droguri». Selectează mesaje 
bazându-se pe criterii stabilite în ordinul judecătoresc, de 
exemplu, mesajele trimise sau primite de pe un anumit 
cont sau de la un anumit utilizator. Dacă programul este 
instalat la un anumit moment în reţea şi nu poate deosebi 
mesajele aşa cum este specificat în ordinul judecătoresc, 
pur şi simplu lasă toate mesajele să treacă neînregistrate. 


Se pune întrebarea: «Ce sens are să mai folosim 
Carnivore atunci?» De multe ori, ISP-urile, mai ales cele 
mari, şi-au dezvoltat abilităţi care le permit să se 
conformeze parţial sau total ordinelor legale. De exemplu, 
multe ISP-uri pot «clona» sau intercepta, atunci când li se 
cere acest lucru în mod legal, e-mailurile de la sau către 
anumiţi utilizatori de conturi. În astfel de cazuri, aceste 
abilităţi sunt satisfăcătoare şi permit o aplicare totală a 
ordinului judecătoresc. Cu toate acestea, în cele mai multe 
cazuri, ISP-urile nu au astfel de abilităţi sau nu le pot pune 
în practică în condiţii de siguranţă. De asemenea, cele mai 
multe sisteme concepute de furnizorii de servicii online 
sau achiziţionate «de pe piaţa neagră» nu au capacitatea 
de a face diferenţa într-un mod corect între mesaje în 
conformitate cu ordinul judecătoresc. Mai mult, 
numeroase ordine judecătoreşti nu vizează doar e-mailul, 
specificând ca alte protocoale să fie interceptate, precum 
mesageria instant. În astfel de cazuri, o căsuţă poştală 
donată nu este suficientă pentru a fi în conformitate cu 
ordinul judecătoresc. 

Acum, cred că este important să înţelegeţi cum este 
folosit Carnivore în practică. Mai întâi, există problema 
scării la care este utilizat. Acesta este un dispozitiv folosit 
la scară mică, numai atunci când este nevoie şi unde este 
nevoie. De fapt, fiecare dispozitiv Carnivore este depozitat 
în laboratorul FBI din Quantico până în momentul în care 
este nevoie de el. Este întrebuințat pentru a satisface 
nevoia de informaţii a unui singur caz sau ordin 
judecătoresc şi ulterior, după expirarea ordinului, este scos 
din uz şi retrimis în Quantico. 

Cea de-a doua problemă este legată de interferența 
reţelelor. Carnivore prezintă siguranţă atunci când este 
instalat pe reţele IP. Este conectat la un dispozitiv pasiv de 
colectare şi nu are nicio capacitate de a transmite ceva 
reţelei. De fapt, putem asigura faptul că sistemul nostru 
este izolat satisfăcător de reţeaua de care este ataşat. Mai 


mult, Carnivore este ataşat la reţea numai după ce se 
solicită şi se obţine aprobarea personalului tehnic de la 
ISP 

De fapt, acest lucru ridică o a treia problemă - aceea 
a cooperării ISP-ului. Până acum, Carnivore nu a fost 
niciodată, din câte ştiu, instalat pe o reţea ISP fără 
asistenţă din partea personalului tehnic ISP Internetul 
este un mediu extrem de complex şi eterogen pentru astfel 
de operaţiuni şi vă asigur că fără cunoştinţele tehnice ale 
personalului ISP ar fi foarte dificil, poate chiar imposibil, 
pentru agenţiile împuternicite de lege să implementeze cu 
succes şi să respecte cerinţele stricte ale unui ordin de 
interceptare. De asemenea, FBI depinde de personalul ISP 
pentru a înţelege protocoalele şi arhitectura reţelelor 
acestora. 

Un alt motiv important pentru utilizarea sistemului 
Carnivore este integritatea datelor. Aşa cum ştiţi, Legea 
901 din cadrul reglementărilor federale cere autentificarea 
dovezilor ca  precondiţie pentru acuzare. Utilizarea 
sistemului Carnivore de către FBI pentru a intercepta şi 
înregistra comunicațiile justifică o custodie neîntreruptă şi 
furnizarea unui martor ce poate depune mărturie pentru 
recuperarea dovezilor şi derularea procesului. Performanţa 
este un alt motiv esenţial pentru preferarea acestui sistem 
în locul «adulmecătorilor» de pe piaţă. Spre deosebire de 
software-ul acestora din urmă, Carnivore este creat pentru 
a intercepta şi înregistra comunicațiile selectate în mod 
complet, fără «pachete omise». 

În concluzie, aş vrea să menţionez că în ultimii cinci 
ani sau chiar mai mult, am fost martori la o creştere 
continuă a situaţiilor în care computerele au fost implicate 
în producerea infracţiunilor, incluzând aici infracțiunile 
tradiţionale şi activităţile teroriste care au fost plănuite şi 
duse la bun sfârşit folosind internetul. Capacitatea 
instituţiilor împuternicite de lege de a investiga eficient şi 
de a preveni aceste infracţiuni este, în parte, dependentă 


de abilitatea noastră de a aduna dovezi ale acestor delicte, 
conform legii. Aşa cum internetul devine mai complex, la 
fel sunt şi provocările care ne revin de a menţine 
stabilitatea. Nu am putea face acest lucru fără cooperarea 
continuă a partenerilor noştri şi a inovaţiilor precum 
software-ul Carnivore. Aş vrea să pun accent pe faptul că 
FBI nu iniţiază interceptări, nu instalează şi nu activează 
programe de înregistrare şi nici nu foloseşte dispozitive de 
colectare şi înregistrare a datelor fără o autorizaţie legala 
din partea instanţei”. 

24 iulie 2000, declaraţie în fața Congresului 
susținută de Donald M. Kerr director al Diviziei de 
Laboratoare, FBI 


FBI merge deja mai departe decât în cazul Carnivore, 
cu un „adulmecător” de reţele pachet care poate accesa 
surse mai mari de date şi nu doar ISP-uri individuale. FBI 
crede că a susţinut o poziţie convingătoare în faţa 
judecătorilor privind legalitatea „adulmecării” ca fiind 
echivalentul unei interceptări telefonice pentru internet. 
De asemenea, FBI pune accent pe faptul că aproape două 
treimi dintre dispozitivele de interceptat sunt pentru 
aparatură wireless (în general telefoane, dar şi pagere şi 
altele asemănătoare) şi astfel îşi justifică cererea pentru 
un asemenea dispozitiv în cazul unei persoane (şi a tuturor 
căilor de comunicaţii pe care acea persoană le foloseşte). 

FBI este ofensat de părerile pe care le primeşte de la 
grupurile de libertăţi civile în ceea ce priveşte dispozitivele 
de ascultare (care sunt puţine) şi lucruri precum 
CARNIVORE (care caută mesaje de la anumite persoane, 
nu e-mailurile tuturor). De asemenea, federalii ştiu că 
practic nu au resursele (oameni sau echipamente) 
necesare pentru a verifica prea multe e-mailuri. Şi din 
punct de vedere legal nu pot accesa decât mesajele 
oamenilor pe care curtea le permite să îi verifice. Mai 
mult, atunci când există cazuri în care se abuzează de 


accesul FBI, de cele mai multe ori este vorba despre un 
funcţionar corupt care vinde informaţii infractorilor. 
Funcţionarul respectiv este de obicei condamnat şi trimis 
departe pentru o vreme. Între timp, fără lucruri precum 
CARNIVORE, au loc mai multe infracţiuni. Dar este de 
multă vreme la modă să vorbeşti cu emfază despre Fratele 
cel Mare şi acest lucru nu se va schimba prea curând. 


CYBER-RĂZBOINICUL CEL MAI RAPID 
CÂŞTIGĂ 

La fel ca şi armata, forţele aeriene americane 
implementează capacităţi de război informaţional de mare 
viteză. Pentru o lungă perioadă de timp, una dintre marile 
provocări ale forţelor aeriene a fost să detecteze, să 
focalizeze şi să atace apărarea inamicului cu rapiditate. 
Dacă forţele aeriene pot face asta mai repede decât îşi 
foloseşte inamicul armele, mai puţine avioane vor fi 
doborâte sau forţate să abandoneze atacul. Timp de 
decenii, avioanele speciale au fost folosite pentru 
detectarea şi atacarea radarelor din apărarea aeriană 
inamică. Asta înseamnă că un număr mare, de multe ori 
majoritatea avioanelor trimise să atace ţintele duşmane, 
erau acolo doar pentru a înfrunta apărarea aeriană a 
adversarului. 

Dar tehnologia merge mai departe, iar acum forţele 
aeriene vor avea grijă ca fiecare avion de vânătoare sau 
bombardier din unitatea de atac să poată detecta radare şi 
asta cu o mai mare precizie. Acest lucru este făcut prin 
instalarea mai multor zeci de senzori în toate avioanele 
(inclusiv în avioanele-cisternă şi avioane de transport sau 
avioane de război electronic). Fiecare senzor detectează 
orice semnal radar care îl loveşte, la fel ca şi frecvenţa 
acestuia, direcţia şi ora exactă. Aceste informaţii împreună 
cu localizarea exactă a navei atunci când fiecare semnal a 
fost primit sunt transmise imediat (de multe ori printr-un 
satelit de comunicaţii) către un avion sau staţie de la sol 


printr-un computer care preia informaţiile, calculează de 
unde a venit fiecare semnal (pană la 50 de picioare3) şi 
află ce fel de radar este. Apoi computerul poate ordona 
unui avion ce transportă proiectile sau bombe să lovească 
ţinta. Cum semnalele radar sunt de obicei preluate înainte 
ca avionul să intre în raza de acţiune a proiectilelor 
inamicului, computerul poate sfătui avionul dotat cu 
proiectile cu rază mare de acţiune să lanseze una asupra 
radarului. De asemenea armata are şi alte proiectile cu 
rază mare de acţiune (de la 160 până la 300 de kilometri) 
care pot face acest lucru. Chiar şi artileria poate fi folosită, 
dacă se află în zona de acţiune. Şi, în multe situaţii, 
artileria poate fi în apropiere (şi poate fi aceea care 
răspunde prima). 

Mulţi inamici potenţiali au remarcat eficacitatea 
atacurilor americane asupra unităţilor antiaeriene inamice 
şi ştiu să îşi pornească radarele numai în ultimul minut. 
Această tehnică a fost folosită cu un oarecare succes de 
către sârbi în 1999 şi este bine cunoscută de către oricare 
alt posibil duşman. Astfel avioanele americane pot fi 
reperate şi poate fi trimis un proiectil asupra lor înainte ca 
apărarea americană să poată face ceva. Dar cu noul 
sistem, pe care nu îl vom vedea folosit încă vreo cinci sau 
mai mulţi ani, avioanele americane pot lovi orice radar 
înainte ca duşmanul să îşi stabilească ţinta. Acesta este un 
bun exemplu despre cum este aplicat războiul 
informaţional pentru folosirea armelor. Viteza ucide, mai 
ales într-un război informaţional. 


CÂMPUL DE LUPTĂ AL INTERNETULUI 

Atunci când a apărut World Wide Web la începutul 
anilor '90, mulţi oameni au văzut utilizări inteligente ale 
acestei noi tehnologii. La fel şi armata americană, care a 
dezvoltat ideea unui câmp de luptă pe internet. Au numit-o 
„digitalizare” (a câmpului de luptă), un concept ce 
presupune instalarea unor monitoare în cele mai multe 


vehicule de luptă şi comandă. Soldaţii individuali aveau să 
aibă „computere de corp” şi informaţiile aveau să fie 
afişate pe un dispozitiv asemănător unor ochelari. 
„Computerul de corp” este în lucru de câţiva ani, dar 
ecranul plat afişat în vehiculele blindate, avioanele şi 
sediile centrale este deja aici, la fel ca şi în dispozitivele 
cele mai bune de comunicare. 

În luptă, informaţiile despre locul unde se află 
trupele inamice sau aliate, la fel ca şi poziţia câmpurilor 
minate sau a obstacolelor sunt probleme de viaţă şi de 
moarte. Noul echipament digitalizat permite trupelor să 
comunice mai uşor unele cu altele. Acum că ştii unde este 
toată lumea, nu mai auzi mesaje repetate la nesfârşit 
precum „unde eşti?” şi altele asemenea. Pentru că este 
vorba despre armată şi are loc o luptă, comunicațiile sunt 
mai disciplinate decât cele obişnuite de pe chat. Chiar şi 
aşa, trupele au fost încântate de numărul tot mai mare de 
computere şi aparatură de comunicaţii. Spre sfârşitul 
anilor '90, armata a experimentat instalarea 
echipamentelor computerizate în vehicule terestre şi 
avioane şi punerea în funcţiune a câmpului de lupta de pe 
internet. 

În martie 2001, armata SUA a trimis 7.500 de trupe 
de la a patra divizie de infanterie la Centrul Naţional de 
Antrenament pentru a testa cele mai noi echipamente 
digitalizate. Trupele dispuneau acum de aparate de 
comunicare digitale care le permiteau să facă schimb 
urgent de date video, vocale sau scrise între vehiculele 
blindate, artilerie, avioane, infanterie şi sedii centrale. 
Ideea era de a avea o forţă de luptă care poate reacţiona 
mai rapid decât inamicul. Prin atacarea țintelor mai 
repede, duşmanul cade într-un mare dezavantaj. 
Dintotdeauna, transmiterea informaţiilor despre inamic 
către comandant a fost o problemă pentru soldaţi. Forţa 
digitalizată rezolvă asta. Comandantul ştie mereu unde 
sunt propriile trupe şi obţine informaţii mai bune despre 


adversar într-un timp mai scurt. Impactul va fi similar cu 
ceea ce s-a întâmplat când maşinile de poliţie au primit 
radiouri acum vreo 50 de ani. Dintr-odată, o infracţiune 
precum jaful unei bănci a devenit mult mai periculoasă. 
Odată ce era raportată o infracţiune, poliţia putea folosi 
rapid radioul pentru a chema întăriri şi putea primi 
informaţii de la martori sau, să zicem, poliţişti pedeştri 
care îi văzuseră pe jefuitori în flagrant delict. Radioul 
singur nu a revoluţionat războiul la fel de mult pentru că 
bătăliile sunt un proces mult mai complex şi mai haotic 

Digitalizarea şi folosirea computerelor plus soldaţii 
care au ani de experienţă pe internet vor face o mare 
diferenţă. Dar un alt motiv pentru care armata a fost 
nerăbdătoare să testeze unităţile digitalizate în condiţii de 
luptă a fost ca să descopere acele lucruri pe care nu le 
luaseră încă la cunoştinţă. Noi forme de război tind să 
creeze oportunităţi şi capcane pe care nimeni nu le-a 
prevăzut. Aşa cum multe armate s-au împiedicat de 
războiul „fulger” de la sfârşitul anilor '30 şi începutul 
anilor '40 cu rezultate inegale, acelaşi lucru se aşteaptă să 
se întâmple cu  digitalizarea, atunci când această 
tehnologie va intra pe câmpul de luptă. 

Armata pune accent pe nerepetarea aceloraşi greşeli 
întâlnite în trecut, când au fost introduse tehnologii 
complet noi. Ideea de a le oferi trupelor un internet pe 
care să îl poată folosi chiar pe câmpul de luptă poate fi o 
mare realizare sau un dezastru major. La Centrul Naţional 
de Antrenament, unde au loc exerciţii de luptă foarte 
realiste, trupele au avut tendinţa să creadă că ştiu unde se 
află totul şi s-au concentrat pe a-l lua prin surprindere pe 
inamic. Teoretic, este un lucru bun. Digitalizarea îi conferă 
utilizatorului un avantaj informaţional. În vreme ce 
inamicul încă mai încearcă să îşi dea seama cine pe unde 
se află, forţa digitală ştie unde este toată lumea şi execută 
un atac zdrobitor. În realitate nu toate informaţiile de pe 
ecran erau corecte şi actualizate, iar acest lucru a dus la 


unele explozii minore, dar jenante, la Centrul Naţional de 
Antrenament. Acest lucru s-a întâmplat când ecranul 
computerului spunea că se află un tanc inamic acolo, dar 
de fapt era un vehicul aliat. Trupele au avut probleme şi cu 
pătrunderea în câmpuri minate sau drumuri blocate pe 
care nimeni nu le-a găsit în baza de date. Aceste situaţii 
pot fi caracterizate ca fiind bătăi de cap date de noua 
tehnologie. Dar de asemenea arată că tehnologia 
digitalizată funcţionează cel mai bine, asta dacă 
funcţionează, numai cu trupe instruite şi disciplinate. Aşa 
cum experienţa pe internet îţi permite să faci lucrurile mai 
repede (ca utilizarea unui motor de căutare sau setarea 
unui chat room), şi trupele vor petrece mult timp 
folosindu-şi tehnologia pe câmpul de luptă al internetului 
astfel încât să o poată exploata eficient. Cei mai mulţi 
membri ai trupelor de azi au crescut cu videoclipuri şi 
jocuri pe calculator. Şi asta i-a învăţat o lecţie periculoasă. 
Jocurile pe computer arată aproape întotdeauna informaţii 
clare. Ceea ce vezi este ceea ce trebuie să înfrunţi. Pe 
câmpul de luptă, lucrurile nu sunt la fel de bine stabilite. 
De fapt, să ştii să evaluezi informaţii ambigue (ceea ce vezi 
pe ecranul computerului nu este neapărat realitatea) este 
una dintre acele abilităţi necesare supravieţuirii în luptă. 
Aşa că generaţia Nintendo trebuie să scape de unele 
obiceiuri proaste înainte de a putea face faţa câmpului de 
luptă digitalizat. 

Războiul din Afganistan a fost un test parţial pentru 
digitalizare, în primul rând pentru că nu toate 
echipamentele digitale existau şi atunci. Dar o mare parte 
dintre ele erau, iar rezultatele au fost destul de 
spectaculoase. De asemenea, forţele aeriene au lucrat, pe 
parcursul anilor '90, la propria versiune de digitalizare 
(care deja se potriveşte cu o parte din digitalizarea 
armatei). Obiectivul forţelor aeriene era să poată lovi 
ţintele la mai puţin de zece minute după ce le vedeau. De 
ce zece minute? Pentru că în timpul Războiului din Golf din 


1991, în încercarea fără succes de a găsi şi iovi 
lansatoarele de proiectile irakiene aveau nevoie, se pare, 
de un timp de reacţie de zece minute (între stabilirea țintei 
lansatorului şi ajungerea bombei la aceasta). Irakienii 
aveau nevoie de cel puţin zece minute pentru a pleca de 
acolo, aşa că dacă i-ar fi lovit într-un timp mai scurt de 
atât, i-ar fi putut distruge. Aşadar nu este nimic magic la 
cele zece minute, este doar un număr bazat pe ceea ce îţi 
trebuie pentru a lovi un anumit tip de ţintă. Grupurile mici 
de tancuri sau camioane pot elibera o zonă în câteva 
minute, dacă ştiu că au fost localizate. Dar acest context 
le-a oferit forţelor americane un scop. 

În Afganistan, digitalizarea forţelor aeriene a 
însemnat sisteme de recunoaştere (sateliți, avioane, 
JSTARS, avioane teleghidate) pentru a găsi ţinte, un avion 
de comanda (unde se afla un tip care putea autoriza 
atacurile, renunțând la avocaţii şi politicienii care au 
încetinit lucrurile în Kosovo şi în Războiul din Golf) şi 
bombardiere în apropiere pregătite să lanseze o bombă 
inteligentă care să poată lovi ţinta. Mai întâi această 
abordare a fost folosită în Afganistan pentru a distruge 
vehiculele militare aflate în mişcare. A funcţionat destul de 
bine şi în destul de scurt timp talibanii stăteau în afara 
drumurilor atunci când credeau că sunt bombardiere 
americane prin apropiere. Apoi a venit impulsul din partea 
războiului terestru. Acesta a folosit trupele speciale 
americane şi controlorii de la sol ai forţelor aeriene pentru 
a comunica direct cu bombardierele de deasupra. Tipii de 
la sol foloseau un laser pentru a „lumina” ţinta pentru 
bombă sau navigația GPS prin satelit pentru a localiza 
ţinta şi a trimite acele coordonate bombardierului, moment 
în care coordonatele intrau într-un sistem de navigaţie prin 
GPS şi bomba era lansată. La început, forţele aeriene au 
crezut că pot trimite bombele spre ţinte în 11 minute. La 
sfârşitul anului 2001, făceau acest lucru în mai puţin de 10 
minute. 


Unele dintre sistemele de detecție şi de comunicaţie 
folosite în Afganistan erau improvizate. Se construiau 
dispozitive mai uşor de folosit, cumpărate sau puse în 
mâinile trupelor în anul 2002. Aceste dispozitive erau o 
combinaţie între binoclu şi un detector laser care capta 
locaţia exactă a țintei şi o transmitea direct către 
bombardierul de deasupra, unde coordonatele erau 
introduse într-o bombă ghidată prin GPS. Echipajul 
bombardierelor dispune de ecrane de computer care pot 
arăta locaţia detectoarelor de ţinte de la sol şi locul unde 
va fi trimisă bomba, deşi computerul avionului poate de 
asemenea să calculeze rapid dacă bomba este prea 
aproape de trupele aliate. Uneori nu se poate face nimic şi 
cei de la sol trebuie să anunţe echipajul bombardierului că 
va fi o lovitură la mică distanţă de ei. 

Experienţa din Afganistan a demonstrat un alt aspect 
al modului în care armata foloseşte tehnologia. Pe câmpul 
de luptă, trupele pot improviza. Ei numesc asta „eficacitate 
pe câmpul de luptă”, pentru că, atunci când îţi este pusă 
viaţa în pericol, tinzi să fii foarte creativ cu ceea ce ai. În 
ultimele două decenii, tot mai multe trupe şi-au luat 
computerele personale şi alte aparaturi în luptă sau 
operaţiuni de instruire. Departamentul Apărării depinde de 
faptul că trupele vor improviza atunci când va începe focul 
şi vor inova pe câmpul de luptă al internetului. Bazându-ne 
pe experienţele trecute, probabil acesta este modul în care 
se vor desfăşura lucrurile. 

Tehnologia câmpului de lupta al internetului nu este 
numai pentru trupele de război. Aceeaşi tehnologie este 
introdusă peste tot în armată, la fel cum a fost răspândită 
în toate organizaţiile, de la angajaţii fabricilor la avionul cu 
reacţie al unui CEO. La sfârşitul anului 2000, armata 
americană a pus poliţia militară să testeze un nou sistem 
„MP digital”. Acesta este format dintr-un computer 
portabil şi o pereche de ochelari speciali care conţin o 
cameră video ce trimite un flux constant de imagini cu 


ceea ce MP (poliţia militară) priveşte. În interiorul uneia 
dintre lentile este un monitor (la fel ca cele disponibile 
pentru jocuri). Acest ecran poate afişa date sau imagini, 
practic orice ai vrea să vezi pe un ecran obişnuit de 
calculator (deşi rezoluţia nu este la fel de bună, ci doar 
480 până la 640). De exemplu, un MP poate căuta, folosind 
comenzi vocale sau un ID introdus pe o tastatură portabilă 
(purtată pe braţ aşa cum există în prezent pentru costume 
spaţiale), fotografii cu oameni urmăriţi sau fotografia din 
dosar atunci când suspectezi că cineva din sistem încearcă 
să intre cu un ID fals. Sistemul MP digital este creat 
pentru a oferi poliţiei militare acces la mai multe 
informaţii, ceea ce în ultimul secol s-a dovedit a fi cea mai 
mare achiziţie din arsenalul unui poliţist. Acest lucru este 
adevărat în mod specia] pentru operaţiunile antiterorism 
unde sunt folosite foarte multe ID-uri false pentru a-i duce 
pe băieţii răi în locuri unde nu ar trebui să se afle. 
Ansamblul digital MP include şi o „carte digitală” de 
mărimea unui PDA care conţine documente suplimentare 
de care MP s-ar putea să aibă nevoie. Acest dispozitiv a 
fost creat şi pentru soldaţii din infanterie, dar problemele 
legate de rezistenţa şi durata bateriilor au făcut ca 
dispozitivul să nu fie practic pentru acest tip de muncă. 
Dar pentru un MP care nu se mişcă la fel de mult ca un 
infanterist şi tinde să fie mai aproape o rezervă proaspătă 
de baterii, sistemul funcţionează, iar în viitor va fi creat un 
sistem mai de încredere pentru a fi folosit de infanterie. 
Dar aceste dispozitive wireless pentru câmpul de 
luptă al internetului au toate o mare vulnerabilitate: 
posibilitatea de a fi sparte. Din nefericire, este nevoie şi de 
securitate pe internet, odată cu numărul tot mai mare de 
aparate wireless pe care le folosesc oamenii. Aici sunt 
incluse telefoanele mobile, PDA-urile şi dispozitivele de e- 
mail (precum Blackberry). Desigur, atunci când acestea au 
fost vândute pentru prima dată, producătorii au spus că 
vor rezista în faţa hackerilor. S-au înşelat şi acum 


securitatea internetului wireless este o mare afacere. 
Armata va cumpăra o versiune a celei mai robuste 
securităţi wireless disponibile (care foloseşte o formă de 
coduri). Dar militarii tot vor fi vulnerabili, deşi inamicul va 
fi nevoit să muncească mai mult pentru a sparge aceste 
sisteme. Cea mai mare problemă în privinţa căreia ar 
trebui să fie îngrijorate trupele este bruierea (o versiune 
wireless a atacului DDOS) care va acoperi mesajele 
wireless cu zgomot electronic. 

În timp ce SUA deţin supremaţia cu tehnologia 
digitalizată, alte naţiuni o adoptă şi ele. În anul 2000, 
armata franceză a adoptat un sistem de informaţii digital 
pentru recunoaşterea vehiculelor, tancurilor şi vehiculelor 
antitanc. Suedia a demonstrat un alt aspect al digitalizării. 
A început să dezvolte o astfel de tehnologie în anii '70 
pentru forţele aeriene, dar a ţinut secret acest lucru. 
Suedezii şi-au dat seama că nimeni altcineva nu mai 
lucrează la aşa ceva şi au realizat că, dacă sunt singurii 
care o au, vor avea o forţă aeriană mult mai eficientă decât 
inamicul lor probabil, Rusia. Acest lucru scoate în evidenţă 
un alt aspect al noii tehnologii militare. Dacă ai ceva nou şi 
duşmanul ştie despre asta, pot fi dezvoltate contramăsuri. 
Sau în cazul digitalizării luptei aeriene, pot construi acelaşi 
sistem pentru propriile avioane şi îţi vor anula avantajul. 
Aşa că, dacă poţi, ţine secrete lucrurile noi. Ruşii au folosit 
cu succes această abordare înainte de cel de-al Doilea 
Război Mondial lansând noi arme despre care germanii nu 
ştiau nimic şi înregistrând o mare reuşită. SUA au făcut 
acelaşi lucru cu avioanele invizibile (nedetectabile prin 
radar) pe care le-au ţinut ascunse până au fost puse în 
funcţiune. La sfârşitul Războiului Rece a fost dezvăluit 
faptul ca ruşii au dezvoltate mai multe arme (torpile de 
mare viteză, proiectile şi altele similare) despre care 
nimeni din Occident nu ştia nimic. 

Chiar şi canadienii, care multă vreme au fost zgârciţi 
cu cheltuielile militare, au comandat un nou sistem de 


mesagerie militară pentru 26 de milioane de dolari şi au 
adoptat cu entuziasm tehnologia internetului pentru uz 
militar. Ţări precum Canada şi China, cărora nu le place 
(sau nu îşi pot permite) sa cheltuiască bani pentru 
tehnologie militară, au descoperit că este mult mai ieftin şi 
mai eficient să adaptezi tehnologia nouă a internetului 
pentru utilizare militară. Computerele personale şi 
internetul se dovedesc a fi, pentru armată, cea mai 
puternică tehnologie pe care au întâlnit-o vreodată. 

Pentru majoritatea naţiunilor, digitalizarea aparatelor 
costă mai mult decât vor să cheltuiască pentru forţe pe 
timp de pace. Dar acest lucru se schimbă pe măsură ce văd 
forţele americane operând mult mai eficient cu aparatura 
digitala. În timpul Războiului din Kosovo din 1999, a 
existat o diferenţă clară de eficacitate între forţele aeriene 
americane şi cele europene. Bombele inteligente 
americane şi aparatura electronică superioară erau mult 
mai puternice decât cele pe care le aveau europenii. Nu 
era un secret că europenii nu aveau aceleaşi arme 
inteligente şi aparatură de înaltă performanţă pe care o 
foloseau avioanele de război din SUA, dar pentru mai bine 
de un deceniu, europenii încercaseră să se convingă 
singuri că toate acele aparate ale yankeilor sunt 
supraestimate şi nu merită cheltuiala. Ups! 

Este adevărat că vei plăti mai mult şi vei avea mai 
multe dificultăţi de înfruntat dacă vrei să fii primul care 
are cele mai noi tehnologii şi echipamente. Oricine s-a 
grăbit să cumpere cel mai nou tip de aparat electronic 
cunoaşte sentimentul. Un nou tip de computer, camera 
video sau reţea wireless, toate vor costa mai mult şi vor 
prezenta mai puţină siguranţă decât dacă aştepţi un an sau 
doi. Dar aşteptarea poate fi fatala când vine vorba de 
echipament militar. Aliaţii noştri europeni au aflat acest 
lucru în timpul campaniei de bombardamente din Kosovo, 
în 1999. Noi eram acolo pentru a deturna ţintele, deoarece 
tehnologia europeană mai puţin performantă a avioanelor 


ar fi periclitat succesul operaţiunilor. Europenilor nu le 
place să spună cu voce tare că tehnologia militară 
americană a salvat viaţa multor piloţi de-ai lor, dar aşa s-a 
întâmplat. Şi s-a întâmplat din nou în Afganistan. Veteranii 
ruşi ai războiului lor din anii '80 au spus iniţial că afganii 
vor înfrânge trupele americane şi se vor dovedi nişte 
adversari formidabili. După ce au văzut cum funcţionează 
noua digitalizare, cu trupele speciale terestre folosind 
radiouri speciale, detectoare cu laser şi aparatură GPS şi 
cu forţele aeriene cu bombe GPS, veteranii ruşi tindeau să 
remarce înţelept: „Dacă am fi avut şi noi aşa ceva...” 


COLOR ŞI GHIDAT PRIN SATELIT 

Unul dintre mulţii paşi înainte pe care războiul 
informaţional i-a adus este abilitatea de a oferi trupelor 
tehnologie care este mai ieftină şi mai puternică datorită 
numărului mare de civili care folosesc acelaşi echipament. 
În acest caz, ecranele computerelor. În ultimii ani, 
utilizatorii de PC au remarcat, cu oarecare plăcere, că 
ecranele computerelor devin mai mari, mai uşoare şi mai 
ieftine. Ei bine, varianta mai uşoară (ecranul plat) te va 
costa în plus. Dar chiar şi acesta devine mai ieftin. 

Trupele au nevoie de astfel de lucruri. Gândeşte-te la 
asta: sunt mai multe trupe se luptă uitându-se la un ecran 
decât numărul infanteriştilor, Bine ai veni în secolul XXI. 

Nimeni de la Departamentul Apărării nu va spune 
dacă reclamaţiile trupelor cu privire la multele lucruri 
nesemnificative (ecranele monocrome încă instalate în 
tancuri, avioane, nave şi posturi de comandă) au ceva de-a 
face cu toate astea. Dar sunt numeroase acele actualizări 
ale echipamentelor care implică instalarea ecranelor color, 
de multe ori mai mari, în echipamentele militare. 
Adevăratul motiv este că de-a lungul anilor armata a făcute 
cercetări intense despre „ingineria umană” şi a descoperit 
că generaţia de trupe crescută cu PC-uri şi jocuri video 
este mult mai eficientă dacă are la dispoziţie un ecran mai 


mare şi mai colorat. Cu cantitatea mai mare de informaţii 
generată de sateliți, avioane cu pilot automat, camere 
video şi mulţi alţi senzori, este uşor să ratezi ceva când 
toate invadează ecranul. De multe ori, prea multă 
informaţie creează confuzie şi devine contraproductivă. 
Dar aşa cum a aflat Wall Street în anii '80, dacă ai grijă 
când proiectezi modul în care sunt distribuite lucrurile pe 
ecran, devii mult mai eficient. 

Cu toate acestea, există un element critic în legătură 
cu care trupele trebuie să îşi facă griji şi cei de pe Wall 
Street nu: unde se află? Sistemul de navigaţie bazat pe 
sateliți GPS tocmai îşi făcea apariţia online când a izbucnit 
Războiul din Golf din 1991. Dispozitivele erau relativ 
scumpe. In ciuda preţului ridicat şi a performanţei mai 
puţin importante, GPS-ul a avut un mare succes în rândul 
trupelor. Această poveste de dragoste a continuat. 
Unităţile sunt atât de ieftine acum (unele noi coboară şi 
sub 100 $) încât de multe ori trupele cumpără unul în plus 
în caz că cel asigurat de guvern se strică. De asemenea, a 
fost observat faptul ca de multe ori trupele merg la 
exerciţiile de antrenament cu un laptop echipat cu GPS şi 
un sistem de hărţi ce foloseşte CD-ROM-uri. Acest lucru a 
atras atenţia oficialităților. Evident, trupele de rang 
inferior au fost primele care au avut ideea acestei metode 
de navigare neoficiale. Desigur, combinaţia laptop/GPS 
este o inovaţie comercială de la mijlocul anilor '90. Dar a 
ajuns atât de ieftină încât majoritatea maşinilor noi o vor 
avea în următorii ani (acum este echipament opţional). 
Sistemul este foarte comun pentru automobilele japoneze 
(în Japonia, unde numerele clădirilor sunt alocate în 
general în funcţie de cel care construieşte primul pe o 
stradă, şi nu mergând dintr-un capăt al străzii către 
celălalt). 

Sistemele de cartografiere militară sunt un pic 
diferite, întrucât arată şi locaţia vehiculelor aliate. Acest 
lucru se poate realiza pentru că fiecare vehicul transmite 


în permanenţă locul în care se află (conform GPS-ului) faţă 
de vehiculele din apropiere. Mai există o versiune în lucru 
care va arăta şi ultima poziţie raportată a vehiculului 
inamic. Au existat teste ale sistemelor care permit ca 
aceasta informaţie să fie trimisă la sediile centrale şi la 
avioanele de deasupra. Acest lucru face ca tancurile şi 
avioanele să fie mult mai eficiente şi reduce risipirea 
muniției aliaţilor. 

Marina americană a adoptat ecranul color ca 
instrument al războiului informaţional datorită numărului 
mare de fani Star Trek care au devenit amirali în cele din 
urmă. Acestor amirali nu le place întotdeauna să vorbească 
despre acest aspect, deşi au mai scăpat informaţii din când 
în când. Dar văzând cât de uşor era comandată o navă 
ficțională dintr-o cameră plină de ecrane, au fost create 
diferite modele în ultimele două decenii. Cel mai recent 
efort este o navă de comandă echipată cu un „zid al 
cunoaşterii”. Acesta constă într-o serie de monitoare care 
arată situaţia navelor, avioanelor şi vehiculelor amfibie. Pe 
lângă hărți şi date, sistemul poate încorpora şi 
teleconferinţa. Cum preţurile scad pentru ecranele mai 
mari, acestea sunt cele instalate. Folosirea ecranelor plate, 
Chiar dacă sunt mai scumpe, de fapte duce 3 a 
economisire. Utilizarea unui număr mare de tuburi 
catodice generează prea multă căldură pentru aerul 
condiţionat de pe nave. lInnoirea aparatelor de aer 
condiţionat costă prea mult, aşa că ecranele plate, care 
emană mai puţină căldură şi consumă mai puţină energie, 
permit achiziţionarea unui număr mai mare de monitoare 
fără a fi nevoie de schimbarea aparatelor de aer 
condiţionat. 

Mai multe ecrane mari sunt esenţiale din cauza 
cantităţii mari de informaţii care intră în sistem. Sateliții, 
UAV-urile şi avioanele de recunoaştere pot trimite acum 
imagini video în timp real şi alte informaţii electronice. E- 
mailurile primite de la nave şi submarine au devenit ceva 


standard, având în vedere toţi marinarii cărora le este dată 
o adresă de e-mail atunci când se înrolează. Marina 
foloseşte de asemenea şi telefoane mobile şi PDA-uri 
wireless la bord. Toate aceste aparate pot trimite 
informaţii către centrul de comandă şi către zidul 
cunoaşterii. Aici ai parte de un război informaţional ca 
exerciţiu de grup. În faţa zidului cunoaşterii lucrează peste 
o duzină de ofiţeri şi experţi tehnici. Pe măsură ce apar 
informaţiile, apar şi oportunităţi, probleme şi potenţiale 
soluţii. Grupul acţionează împreună, făcând schimb de 
idei, rezolvând rapid problemele şi profitând de 
oportunităţi. Aceste sisteme de informaţii sunt considerate 
acum atât de vitale încât exerciţiile şi testele de azi includ 
situaţii în care trebuie să faci faţă atacurilor asupra 
sistemelor de informaţii ale navei. Da, chiar şi în mijlocul 
oceanului, flota este îngrijorată cu privire la hackerii răi 
care ar putea provoca pagube. Dar cel mai important este 
să exersezi cum să funcţionezi după ce nava este lovită de 
un proiectil şi o parte din sistemele războiului 
informaţional intră în avarie. 

De fapt, flota a fost prima care a dezvoltat conceptul 
de „structură multimedia” a sediilor centrale. În timpul 
celui de-al Doilea Război Mondial, a fost creat Centrul de 
Informaţii de Luptă. Nu existau ecrane de tip televizor, 
televiziunea era de-abia la început pe atunci. Dar nişte 
panouri mari (cu poziţia avioanelor şi navelor) erau pe 
atunci actualizate manual pe baza transmisiilor audio; 
ulterior au fost introduse şi alte dispozitive. Englezii au 
folosit un sistem similar pentru a purta Bătălia Angliei din 
1940. Aceasta campanie a implicat de multe ori peste o 
mie de avioane în acţiune în acelaşi timp. Fiecare sediu 
central de azi are computere şi cele mai multe dintre ele 
au un program de grafică ce arată ce se petrece pe câmpul 
de luptă. În timpul Războiului din Golf, un anumit joc de 
război al Departamentului Apărării a fost folosit doar 
pentru abilitatea lui de a afişa situaţia tactică (exista o mai 


puţină încredere în capacitatea de predicţie a jocului în 
sine). 

Nu numai că ajunge mai multă informaţie la 
comandanţi, dar numărul detaliilor creşte (calitatea este 
adăugată la cantitate). Unul dintre mani fani ai HDIV 
(High Definition TV, care în curând va fi un standard 
naţional) este armata. HDTV, spre deosebire de camerele 
de televiziune folosite în prezent pentru recunoaşterea 
avioanelor, UAV-urilor şi chiar şi a trupelor terestre, este o 
tehnologie oarecum confuză. HDTV aduce mai multe 
detalii şi claritate. Acest lucru permite computerelor să 
deceleze elementele de înşelătorie şi să calculeze lucruri 
precum viteza vehiculelor sau a avioanelor care apar în 
imagine. 

La sfârşitul anului 2000, flota americană a început să 
modifice USS Coronado, nava-comandant a celei de-a Treia 
Flote, pentru a o echipa cu o mare parte dintre jucăriile 
noi ale războiului informaţional. Această navă a slujit ca 
„laborator” pentru testarea acestor lucruri noi de 
management al informaţiei în luptă, înainte ca ele să fie 
instalate şi pe restul navelor. 

Totul se învârteşte în jurul informaţiei, nu doar la a o 
avea, ci şi la a o expune clar, pentru ca trupele să poată 
vedea ce se întâmplă atunci când sunt în situaţii dificile. 
Este ca un joc pe calculator. Dar dacă pierzi, mori cu 
adevărat. De aceea, unul din considerentele de proiectare 
ale acestor sisteme este să fie rezistente în faţă hackerilor. 
Aşa cum a fost descoperit în cazul internetului, spargeri 
posibile (discutate în perioada de început a internetului), 
au deveni în cele din urmă reale. Pe câmpul de luptă, o 
spargere a reţelei de informaţii militare poate face rapid 
ca situaţia să devină fatală. 


AIRNET ŞI INFORMAŢIA VENITĂ DE SUS 
Armata SUA a îmbrăţişat războiul informaţional pe 
câmpul de luptă, dar are probleme cu obţinerea întregului 


echipament de care are nevoie (sau, după cum se pare 
uneori, nu are nevoie). La sfârşitul anului 2000, au scăzut 
la jumătate cheltuielile de achiziţie a elicopterelor A2C2S 
(Army Airborne Command and Control System). De 
asemenea, a amânat introducerea unor mitraliere 
modernizate UH-60 din 2000 până în 2004. 

Aceste elicoptere trebuie folosite ca posturi aeriene 
de comandă pentru comandanții de brigadă şi de divizie. 
Incepând cu Vietnam, trupele au urât imaginea unui 
comandant zburând pe deasupra într-un elicopter, pentru 
că de obicei însemna că bătrânul vedea probabil câmpul de 
luptă cu binoclul şi critica subofiţerii şi ofiţerii de la sol. 
Fără să ştii, te trezeşti că ai un general la radio care îţi 
spune să te deplasezi un pic spre nord şi să alergi prin 
pădure. Generalul nu ştie, desigur, că în pădure este o 
mică mlaştină şi nicio cărare. Dar, hei, arată atât de liber şi 
simplu de acolo de sus... Aceasta este partea rea în a avea 
prea multe informaţii greşite. Chiar şi generaţia de ofiţeri 
care abia fusese promovată în timpul Războiului din 
Vietnam pare să uite că, de îndată ce au devenit generali, 
toţi au obţinut un elicopter şi au început să îşi trateze 
trupele ca pe nişte soldaţi de jucărie într-o cutie de nisip. 
Aşa arată partea întunecată a războiului informaţional. 
Recunoscând problema şi realizând că toţi generalii au 
crescut cu reluări ale serialului Star Trek, armata a decis 
să profite de noile bunătăţi electronice şi a încercat să le 
îndese pe toate într-un elicopter Black Hawk (UH-60). 
Acest lucru i-ar permite comandantului să adune informaţii 
dintr-un număr mai mare de surse (sateliți, avioane de 
recunoaştere, trupe terestre) dar şi să ştie unde se află 
trupele lui în fiecare moment. Instalarea aparaturii pe un 
UH-60 alături de echipajul cu mitraliere şi alte câteva 
persoane subordonate i-a permis comandantului să fie mai 
mobil şi mai puţin în pericol de a fi ucis. Cartierele 
generale au fost în mod deosebit vulnerabile în faţa 
proiectilelor şi atacurilor aeriene, din cauza volumului 


mare de mesaje electronice care erau trimise. Toate acele 
transmisii au făcut ca, în jargon, cartierele generale să fie 
numite 

„Magneţi de proiectile”. Având aproximativ o 
jumătate de duzină de elicoptere A2C2S pentru fiecare 
divizie, acestea au devenit o ţintă mai dificilă. Această 
abordare a permis de asemenea comandantului să îşi 
viziteze personal unităţile subordonate, ceea ce este 
întotdeauna un lucru bun, de care este şi mai mare nevoie 
din cauza dependenţei tot mai mari a subordonaţilor faţă 
de informaţiile electronice. 

Dar războiul nu este un joc video, iar elementului 
uman trebuie să i se acorde atenţie şi acest lucru se face 
cel mai bine personal. Îndeplinirea acestui program 
ambițios depindea de nişte contractori care trebuiau să 
aibă noul echipament gata la timp sau disponibil în 
variante mai simple. 

Dând probabil vina pe Y2K, contractorii au ratat 
termenele-limită. Atunci când va fi dat în cele din urmă în 
funcţiune, A2C2S va fi dotat cu cinci staţii de lucru 
computerizate. Ecranele plate şi microprocesoarele mai 
puternice fac posibil acest lucru. A2C2S este o altă 
componentă din programul de digitalizare al armatei, care 
va permite vehiculelor de luptă şi comandanților să aibă un 
schimb de informaţii instant despre locul în care se află şi 
datele pe care le cunosc despre inamic. Acest lucru 
măreşte abilitatea trupelor americane de a găsi şi lupta cu 
inamicul. A fost dintotdeauna un mare avantaj să ai o forţă 
mai rapidă, exceptând elementul negativ al 
micromanagementului. Nimeni nu ştie sigur cum se vor 
rezolva toate acestea în luptă, dar puţini generali de pe 
planetă vor să fie ultimii care să aibă acces la câmpul de 
luptă al inter netului. 


ŞUETĂ MILITARĂ 
La sfârşitul anului 2001, Marina Regală Britanică a 


reunit pentru exerciţii în Golful Persic cea mai mare forţă 
de nave de război de la Războiul din Insulele Falklands din 
1982. Forţele includeau o bază a aviaţiei, 2 distrugătoare, 
4 fregate, 2 submarine nucleare, 2 nave amfibie, 5 
dragoare şi 11 nave de rezervă. Aviația mobilizată includea 
15 aeronave Harrier şi 25 de elicoptere. Aproximativ 8.500 
de marinari erau implicaţi. Ceea ce a făcut acest exerciţiu 
cu adevărat diferit a fost utilizarea intensă a internetului. 
Fiecare navă avea propriul intranet (o structură de reţea 
ce poate opera fără acces la nimic din afara navei), dar şi 
conexiuni criptate la internet între nave. În loc să 
folosească radioul pentru comunicare, s-a folosit foarte 
mult chatul. Dar spre deosebire de un chat room public, 
Marina a folosit obişnuita „disciplină a netului” (care 
precede internetul de mai bine de jumătate de secol), 
astfel încât mesajele importante să nu fie pierdute în 
discuţii. O unitate de comando a navelor are nevoie de 
foarte multă comunicare între nave pentru a ţine 
operaţiunea în desfăşurare. Marea parte a acestor lucruri 
nu apare în filmele despre operaţiuni navale, pentru că ele 
nu înseamnă de fapt nimic pentru public. Este vorba 
despre multe materiale tehnice, dintre care cea mai mare 
parte este formulată în jargon. Cele mai multe nu trebuie 
trimise în mare grabă, aşa că marinarii din fiecare navă au 
destul timp la dispoziţie pentru a tasta mesajele pe chat. 
Acest lucru oferă avantajul înregistrării detaliilor: cine ce a 
zis şi când (aceste spaţii secretizate de chat salvează toate 
convorbirile într-un fişier şi pentru fiecare mesaj al fiecărei 
persoane este afişată ora la care a fost trimis). Radioul 
este încă disponibil pentru mesajele urgente. De fapt, 
radioul este chiar mai liber pentru mesajele urgente 
întrucât majoritatea acestor mesaje sunt acum tastate. 
Dacă un marinar aude că soseşte un mesaj prin radio, ştie 
că este foarte important şi nu doar ceva administrativ de 
genul „apropie-te cu 3 kilometri şi redu viteza la 15 
noduri”. Mai mult, odată ce sunt rezolvate toate 


problemele, poţi folosi cu uşurinţa transmisia de alte date 
digitale, precum hărţi şi informaţii despre forţele inamice. 
În plus, internetul este o tehnologie de comunicaţii 
valoroasă pentru că aproape fiecărui recrut îi este deja 
familiar. Este ieftin, securitatea este destul de bună (deşi 
majoritatea utilizatorilor civili nu îşi fac probleme în acest 
sens) şi este foarte flexibil. De obicei, navele sunt la destul 
de mare distanţă de inamic pentru a face dificilă bruierea 
sau spargerea traficului pe internet de la o navă la alta. 


EXPERŢII ÎN PROIECTILE PE CÂMPUL DE 
LUPTĂ AL INTERNETULUI 

Ideea de a folosi internetul pe câmpul de luptă a 
prins contur chiar înainte de existenţa internetului. Când 
au fost date în folosinţă telefoanele şi radioul în timpul 
Primului Război Mondial (1914 - 1918), militarii mai 
grijulii au observat cum aceste noi aparaturi electronice 
permit informaţiei să traverseze mult mai repede haosul de 
pe câmpul de luptă modern. Dar toate astea erau în stadiul 
de teorie, pentru că liniile telefonice erau deseori 
întrerupte pe câmpurile de luptă din Primul Război 
Mondial, iar radiourile de atunci nu erau foarte portabile. 
Dar până la începerea celui de-ai Doilea Război Mondial 
(1939 - 1945), apăruseră destul de multe radiouri 
portabile. Chiar şi înainte, în anii '30, ofiţerii artileriei 
americane au găsit o modalitate de a obţine printr-un radio 
sau telefon mesaje de oriunde, pe o distanţă de mai multe 
mile de-a lungul liniei de front, de la cineva care dorea 
deschiderea focului asupra unei ţinte aşa încât, în mai 
puţin de o oră, sute de arme de artilerie să lovească acea 
ţintă. Această minune a anilor '40 a băgat spaima în 
germani, dar era nevoie de multă muncă. Nu existau 
computere care să facă toate calculele necesare, iar 
persoana din faţă putea face o greşeală fatală atunci când 
raporta poziţia țintei 

Mergem cu paşi repezi spre 2001 şi dealurile aride 


din nordul Afganistanului. Trupele au radiouri mai bune şi 
alte dispozitive electronice pentru evidenţierea locației 
țintelor. Aliaţii noştri afgani sunt amuţiţi de modul în care 
americanii pot vorbi la un radio, apasă câteva butoane şi 
apoi, în numai câteva minute, culmea de la aproape o milă 
depărtare dispare cu un vuiet şi un nor de praf. Inamicul a 
fost acolo, dar nu mai este. Numai dacă nu iei în calcul 
părţile corpului uman împrăştiate într-un crater larg. 

Şi asta nici măcar nu era lucrul la care se gândeau 
tipii inteligenţi în timpul anilor '90. Ideea lor, numită 
NetFires, este încă în lucru. Acest sistem a fost creat de 
către armată şi nu depinde de forţele aeriene. Dar depinde 
de un câmp de luptă pe internet care va face ca toţi băieţii 
buni să ştie unde se află cei răi. Pare uşor, pentru că 
tehnologia internetului se îmbunătăţeşte în permanenţă şi 
lucrurile sunt repede dezvoltate de milioane de utilizatori 
pasionaţi. Armele care ar profita de pe urma tuturor 
acestor informaţii sunt o altă problemă. Chiar şi cu viteza 
internetului, ţintele importante, precum tancurile, se pot 
mişca în continuare. De aceea, pentru ca acest câmp de 
luptă al internetului să funcţioneze, trebuie să poţi lovi 
ţintele aproape imediat ce le vezi. 

Pentru a ucide, au fost create două noi proiectile. 
Principalul este PAM (Precision Attack Missile). PAM este 
un proiectil cu un diametru de 178 de milimetri care 
cântăreşte 45 de kilograme şi are o rază de acţiune de 50 
de kilometri. PAM atacă de sus cu un focos de 12 
kilograme. Astfel poate nimici orice tanc, lovind partea mai 
subţire a blindajului. PAM-urile sunt lansate pe verticală 
din ceea ce pare un container de 1,2x1,8x1,2 metri (lăţime 
x adâncime x înălţime). De fapt, chiar ESTE un container. 
Proiectilele sunt scoase din fabrica în acest container 
sigilat. Fiecare astfel de container are 15 proiectile şi 
poate fi transportat în spatele unui camion sau vehicul de 
teren Humvee. Odată ce conectezi un container PAM la 
câmpul de luptă wireless al internetului, proiectilele sunt 


gata de lansare. În funcţie de câte ţinte inamice sunt 
estimate, ofiţerilor le sunt desemnate anumite zone ale 
câmpului de luptă şi li se dau parole pentru containerele 
PAM din acea zonă. Aceşti ţipi devin „experţii proiectilelor” 
şi sunt autorizaţi să trimită unul sau mai multe PAM-uri 
împotriva oricărui vehicul inamic care apare pe ecranul lor 
(care poate fi orice, de la un „Laptop de război” învechit la 
un ecran plat mai mare situat într-un cort al cartierului 
general sau într-un buncăr). Câmpul de luptă al 
internetului foloseşte aeronave, UAV-uri, sateliți şi senzori 
tereştri pentru a alege ţinte. Atunci când expertul 
proiectilelor vede o ţintă pe care vrea să o distrugă, doar o 
indicație şi un click vor trimite coordonatele țintei la un 
container PAM din apropiere, va lansa PAM-ul către o 
locaţie aproximativă, unde senzorii proiectilului vor alege 
ţinta, şi se va îndrepta spre ea. De cele mai multe ori, 
senzorii vor declara ţinta distrusă şi vor ajusta ecranul 
expertului proiectilelor în consecinţă. 

Admiţând faptul că vor fi situaţii, precum cele în care 
ţintele sunt situate în păduri şi jungle, care vor împiedica 
senzorii să găsească prea multe ţinte, există un al doilea 
proiectil, LAM-u3 (Loitering Attack Missile), care are 
aceeaşi greutate ca şi PAM-ul, numai că este un proiectil 
care va zbura pentru aproximativ 45 de minute în căutarea 
unei ţinte. Dacă nu este găsită niciuna, se prăbuşeşte pur 
şi simplu şi explodează. Dacă este detectată o ţintă cu un 
radar încorporat (radar cu laser, sau LADAR, de fapt) şi 
software-ul încorporat recunoaşte vehiculul ca fiind unul 
inamic, proiectilul atacă de sus. Cu toate că focosul LAM- 
ul, şi nu este suficient de puternic pentru a distruge cea 
mai mare parte a tancurilor, orice altceva va fi probabil 
distrus prin ardere. 

Elementele majore ale acestui sistem au fost deja 
testate şi toată chestiunea va fi probată în 2003. Nimeni nu 
îşi face iluzii că versiunea 1.0 a NetFires va funcţiona atât 
de bine. Atât de multe lucruri pot merge prost cu 


identificarea țintelor, siguranţa proiectilelor şi chiar 
câmpul de luptă al internetului. Odată ce vor fi rezolvate 
toate aceste probleme (probabil la versiunea 3.0), tot va 
trebui să îţi faci griji în legătură cu ce va face inamicul 
pentru a se apăra împotriva NetFires. Dat fiind gradul 
mare de dependenţă de comunicațiile wireless, NetFires 
va trebui să îşi facă griji să nu fie atacat, bruiat sau în 
general dat peste cap. Când aduci internetul pe câmpul de 
luptă, trebuie să te aştepţi că vor fi şi hackeri acolo. 


CAPITOLUL 10 
DUŞMANUL: HACKERI BLACK HAT, SCRIPT 
KIDDIES ŞI CRACKERI 


TERMENI TEHNICI 
Glosarul complet, ce include şi termenii definiţi mai 
jos, poate fi găsit la sfârşitul cărţii. 


Software de securitate - programe care scad 
şansele computerului tău de a fi avariat de atacurile de pe 
internet (viruşi, în mod special). Cel mai comun software 
de securitate este software-ul antivirus (care 
monitorizează PC-ul cu privire la prezenţa viruşilor şi îi 
elimina pe cei găsiţi) şi software-ul firewall (care 
blochează accesul oricărui element dăunător în PC). 

Există cel puţin 30 de reviste şi aproape 500 de 
buletine de ştiri, mii de spaţii pentru chat şi câteva sute de 
mii de site-uri dedicate crackerilor, hackingului de tip 
black hat şi tot felul de comportamente frauduloase pe 
internet. Numele câtorva din aceste site-uri spun destul de 
clar ce se petrece acolo: hackers.com, securityfocus.com, 
rootshell.com, insecure.com, piracy.com şi tăticul tuturor: 
2600.com. Dar chiar şi cu tot acest ajutor, numai 
aproximativ zece la sută dintre hackerii autodidacţi ştiu cu 
adevărat ce fac. Restul pur şi simplu descarcă instrumente 
de hacking şi merg să se joace cu ele pe web. Rezultatul 
sunt cele peste un milion de infracţiuni de pe net în fiecare 
an, plus multe milioane de alte încercări de acţiuni ilegale 
pe internet. Dacă eşti vreodată păcălit de vreunul dintre 
aceşti infractori, este foarte posibil să fie vorba despre 
vreun adolescent antisocial care a găsit instrumente 
infracţionale şi susţinere pe net. 


HACKERI BLACK HAT 
Hackerii black hat, profesioniştii în computere cărora 


le place să producă pagube importante pe internet, nu 
sunt un grup prea mare. Sunt băieţi buni care, dintr-o 
serie de motive, au întrecut măsura şi şi-au folosit 
abilităţile pentru a produce pagube utilizatorilor de 
internet. Un motiv pentru înclinațiile nestăpânite ale 
acestor persoane poate fi chiar natura internetului. 

Internetul (şi mai ales World Wide Web) a devenit un 
instrument extrem de util pentru mulţi oameni, inclusiv 
pentru armată. Deşi este dat în folosinţă încă din 1969, 
acesta s-a răspândit rapid atunci când a devenit o 
operaţiune comercială în 1991 şi chiar şi-a luat zborul 
câţiva ani mai târziu când a apărut World Wide Web. Din 
păcate, simplitatea şi eficacitatea internetului a fost 
obţinută prin folosirea mai multor instrumente şi tehnici 
puse cap la cap de voluntari într-o atmosferă deschisă şi 
bazată pe încredere. Cu toate acestea, cu cât mai mulţi 
oameni au intrat pe net, cu atât a devenit mai normal să nu 
ai încredere în nimeni. Dar fapta fusese deja făcută, 
software-ul de care era nevoie pentru funcţionarea 
internetului nu mai putea fi retras şi protejat cu o mulţime 
de funcţii de securitate. Şi astfel avem un număr tot mai 
mare de hackeri (oameni care plănuiesc să ajungă acolo 
unde nu ar trebui să se afle) şi crackeri (aceia care o fac cu 
rele intenţii) care fac viaţa tristă (sau mai rău) 
utilizatorilor de internet. 

Vulnerabilitatea de bază a internetului sunt 
numeroasele portiţe care permit informaţiei să pătrundă 
pe un server sau să iasă de pe el (un PC care face paginile 
web disponibile internetului). Gândeşte-te la „portiţe” ca la 
nişte linii separate de telefon deschise de către PC-ul tău 
pentru a permite unor sarcini diferite să fie îndeplinite 
simultan pe internet. Această capacitate este cea care îţi 
dă voie să descarci un fişier în timp ce mergi de pe o 
pagină web pe alta. In funcţie de cât de puternic este PC-ul 
tău, poţi descărca mai mult de o duzină de fişiere o dată în 
timp ce urmăreşti două sau trei pagini web. Fiecare locaţie 


de internet (sau pagină de pe World Wide Web) rulează pe 
un computer (numit server) care este în permanenţă ataşat 
la internet printr-o conexiune telefonică. Internetul 
funcţionează pentru că orice utilizator poate găsi rapid o 
pagină web, un fişier de descărcat, sau orice altceva. O 
mare parte din lucrurile pretenţioase pe care le poţi face 
pe web (cumpărături, jocuri sau admirarea unor grafice pe 
o pagină web) implică programe de pe serverul care 
permite toate acestea, sau deschid serverul pentru intrări 
ilegale pentru aceia care ştiu cum funcţionează noul 
software. De multe ori există mai multe programe diferite 
care rulează pe server pentru a susţine o pagină web şi 
oricare din aceste programe poate avea o deschidere 
(port) intenţionată sau neintenţionată pentru un utilizator 
web care pătrunde în server. Aceasta este acţiunea de 
hacking (sau cracking). 

În perioada de început a webului, hackingul era un 
sport inofensiv. Dar crackeri mai puţin cinstiţi (cunoscuţi şi 
cu numele de „hackeri black hat”) ştiu că odată intraţi pe 
un server, de multe ori pot prelua controlul şi pot face tot 
felul de înşelătorii. Mai sunt şi alte reţele în afara 
internetului, care pot fi sparte, dar este mult mai greu. 
Nicio reţea nu este perfecta, astfel încât nimeni nu este 
complet invulnerabil la atacuri. Dar unii sunt foarte bine 
protejaţi. Acest nivel de securitate are nevoie însă de timp, 
bani şi talent pentru a fi implementat şi niciodată nu sunt 
suficient de multe astfel de elemente, mai ales în 
organizaţii mari precum Departamentul Apărării. Un 
server bine protejat consumă de obicei prea mult timp 
pentru ca un utilizator legal să intre şi să îl folosească. În 
timpul anilor '90 a avut loc dezvoltarea a două tipuri 
diferite de securitate pe internet. Marile organizaţii şi 
utilizatorii bine pregătiţi au servere bine apărate şi PC-uri 
apte pentru internet. Dar majoritatea utilizatorilor şi cele 
mai multe site-uri web nu sunt la fel de bine protejate. 
Acele site-uri securizate sunt atacate de cei mai pricepuţi 


hackeri black hat din ambiţie sau pentru că ceva aflat pe 
server merită efortul de a fi furat. Site-urile şi utilizatorii 
mai puţin securizaţi sunt loviți atât de hackeri talentaţi 
(pentru practică, pentru un câştig uşor, plictiseală etc.), 
cât şi de milioanele de amatori (care nu lasă nicio 
amprentă vizibilă pe site-urile mai bine protejate). 

Hackerii black hat au creat un arsenal în plină 
dezvoltare de arme ce pot fi folosite împotriva site-urilor 
militare şi comerciale. Cu cât atacurile sunt mai 
amenințătoare, cu atât sunt şi apărările mai îndârjite: 

Atacurile DDOS (Distributed Denial of Service) 
întrerup serviciul de pe o reţea locală. Serverele web din 
sediile militare şi organizaţii au grijă de toate e-mailurile 
care intră şi care ies. Un atac DDOS va inunda serverul cu 
atât de multe mesaje, încât serverul nu va putea face nimic 
altceva decât să încerce să înfrunte invazia. Din 1999, 
există multe softwareuri care protejează serverele de 
atacurile DDOS, dar în 1999 nu prea existau multe astfel 
de atacuri şi nici prea multe software-uri noi care să le 
facă faţă. Aşa că la început armata a creat linii separate şi 
mai bine protejate pentru cea mai mare parte a mesajelor 
critice (cam cinci la sută din total). 

Cu această abordare, traficul noncritic putea fi sigur, 
dar problemele adevărate rămân. În cele din urmă au fost 
instalate software-uri capabile să detecteze rapid şi să 
respingă atacurile DDOS pe site-urile care îşi puteau 
permite investiţia. Dar Departamentul Apărării este 
îngrijorat de gradul de complexitate tot mai mare al 
acestor atacuri. S-a observat că cineva a analizat cu 
atenţie Departamentul Apărării şi site-urile comerciale. 
Mai mult, acum există atacuri DDOS care atacă părţi 
diferite ale site-urilor mari cu diferite tipuri de arme 
DDOS. Cu această abordare, este posibil să ataci un site 
din direcţii diferite şi să eviţi măsurile de siguranţă, iar 
site-ul să nu mai poată funcţiona timp de mai multe zile. 
De asemenea, a fost descoperit recent că ruterele (PC-urile 


specializate care direcţionează traficul pe net) pot fi şi ele 
atacate. Multe mecanisme de protecţie împotriva 
atacurilor DDOS se bazează pe ajustarea ruterelor pentru 
a devia cantităţile masive de atacuri DDOS asupra unui 
site. Cum dezvoltarea acestor forme mai sofisticate de 
atacuri necesită mai mult timp şi efort, se crede că unele 
guverne au angajat hackeri black hat pentru a crea o astfel 
de armă. Aşadar, deşi DDOS nu mai este arma 
înfricoşătoare care era în 1999, reprezintă încă o 
amenințare dacă este utilizat de programatori bine 
instruiți care ştiu ce fac. 

Programele „Vampir” precum viermele Morris din 
anii '80 erau încă văzute ca o amenințare. Un program 
„Vampir” pătrunde în serverul tău şi face două lucruri. În 
primul rând începe să funcţioneze. De fapt nu face nimic, 
doar consumă din energia de procesare. Apoi „Vampirul” 
începe să se înmulțească. În scurt timp (câteva minute) 
serverul tău va fi atât de ocupat să ruleze sutele de copii 
de „Vampir” încât nu va mai putea face altceva. De 
asemenea, unele programe de felul acesta încearcă să 
folosească capacităţile de e-mail ale serverului pentru a se 
trimite către alte servere. „Vampirii” sunt într-adevăr o 
ameninţare întrucât pe software-ul de internet sunt găsite 
tot mai multe erori care oferă mai multe oportunităţi 
pentru ca un „Vampir” să se instaleze pe sistemele 
vulnerabile. Suspendarea de genul acesta în cazul unui 
server militar ar însemna viaţa sau moartea pentru trupele 
care depind de acel server pentru informaţii sau alte 
servicii. Armata a venit cu mai multe soluţii anti „Vampir”. 
Acestea includeau schimbări ale sistemului de operare 
care prevenea rularea în acelaşi timp a mai mult de câteva 
copii ale aceluiaşi program şi limita puterea de procesare 
pe care o folosea un program. De asemenea au fost 
instalate sisteme de detectare care căutau tipare ce 
indicau prezenţa unui „Vampir”. O mare parte din aceste 
idei de protecţie au fost acum incluse în software-urile de 


securitate nou apărute. Dar armata nu poate aştepta ca 
sectorul comercial să le producă şi a încercat să rezolve 
această problemă. Acesta este un motiv pentru care 
Departamentul Apărării cheltuieşte mai mult de 20 de 
miliarde de dolari pe an pentru sisteme informatice. 

Un tip comun de atac al hackerilor este a te strecura 
pe un server militar şi că copiezi fişiere pentru a le face 
publice. Uneori hackerii nu încearcă decât să puncteze 
politic prin  dezvăluirea secretelor Departamentului 
Apărării. Hackerii black hat de acest fel sunt numiţi în mod 
obişnuit „hacktivişti”. Sunt şi situaţii în care fişierele nu 
sunt făcute publice, dar îşi fac drum către un guvern 
inamic. Cea mai bună soluţie găsită până în prezent a fost 
lăsarea unui număr mare de „ispite” aparent suculente, 
dar în realitate fără nicio valoare pe care hackerii să le 
găsească cu uşurinţă. Adevăratele bunătăţi sunt făcute să 
pară că nu merită deranjul. Conceput a fost extins la 
instalarea serverelor „Honey Pot” pentru a atrage hackerii. 
Aceste Honey Pot-uri sunt echipate cu software de 
detectare a intruziunii şi identificare pentru a ajuta la 
prinderea hackerilor. 

— O altă metodă din anii '80 este un program care 
pătrunde pe un sistem, caută o foaie de lucru şi fişiere de 
date după care schimbă cifrele aleatoriu. Apoi programul 
se autodistruge şi dispare orice urmă a lui. Este un tip de 
hacking foarte meschin pentru că poate trece ceva vreme 
până când îţi dai seama că datele au fost corupte. Până 
atunci este posibil să nu mai ai nicio copie bună rămasă 
(fişierele corupte au fost copiate de mai multe ori peste 
copiile bune). Este destul de dăunător pentru o companie, 
care poate pierde foarte mulţi bani în urma unui astfel de 
atac. Dar în cazul fişierelor militare, oameni pot muri. 
Singura apărare în faţa unui astfel de atac, pe lângă 
prevenirea lui înainte de toate, este un software care 
generează o sumă de control fun număr unic creat din 
datele din fişier) şi o înmagazinează într-un alt fişier. 


Înainte să fie făcute copii de rezervă (o dată pe zi sau de 
mai multe ori), noi sume de control sunt generate şi 
comparate cu cele stocate. Sistemul va ignora fişierele 
care sunt editate (astfel de editări pot fi confirmate prin 
verificarea prezenţei recente a vreunui utilizator autorizat 
care să le fi făcut), dar se va aştepta la aceeaşi sumă de 
control pentru multele fişiere care nu sunt schimbate în 
fiecare zi. Dacă vreuna din aceste sume este diferită, 
administratorul de sistem este alertat şi pagubele produse 
pot fi reparate prin folosirea copiilor de rezervă bune. Dar, 
vai! sistemul sumelor de control este rar folosit în primul 
rând pentru că nu sunt mulţi hackeri black hat atât de 
meschini, încât să folosească un astfel de program. Dar 
ideea şi tehnicile există pentru a ţine acest tip de atac la 
mare circulaţie. Mai mult, un hacker black hat foarte 
talentat poate trece de protecţia sumei de control 
(asigurându-se că schimbările făcute sunt de aşa natură 
încât să nu modifice suma de control). De partea apărării, 
sistemele de operare recente au venit cu o criptare 
încorporată pentru documentele şi fişierele selectate. 
Chiar şi un black hat cu adevărat dedicat ar avea bătăi de 
cap cu schimbarea secretă a datelor din documentele 
codate. 

Un alt tip de spargere ce dă coşmaruri sistemelor 
militare este acela care lasă un port deschis în server. 
Acest lucru îi permite să se întoarcă cu uşurinţă pentru a 
face ce doreşte. Poţi face asta prin spargerea unui 
computer şi lăsând un mic program care îţi oferă acces 
uşor şi nedepistat la server oricând vei dori în viitor. 
Această tehnică ar putea fi folosită dacă un guvern inamic 
ar plănui un atac de tipul celui de la Pearl Harbor. Dacă o 
mare parte din serverele americane ar putea fi atacate 
astfel, ar putea fi produse pagube foarte mari într-o scurtă 
perioadă de timp odată ce încep ostilitățile. Cea mai bună 
apărare împotriva acestor atacuri este monitorizarea 
constantă a serverelor în căutarea activităţilor neobişnuite 


legate de porturile de comunicare care ar putea indica 
existenţa unui astfel de atac. 

Un atac informaţional asemănător celui anterior este 
unul care sta pe un server şi activează (de obicei cu 
rezultate distructive) la o anumită dată sau când au loc pe 
server anumite evenimente (precum o activitate care să 
indice performanţa unei funcţii vitale, ca pregătirea pentru 
o operaţiune militară majoră). O cale de apărare este 
copierea periodic a tuturor informaţiilor de pe site şi apoi 
schimbarea datelor sau a tiparelor de rulare care ar putea 
atrage atacul. Nu este o soluţie grozavă, dar pentru cei cu 
adevărat paranoici sau pentru administratorii de reţea 
extrem de precauţi va fi suficientă. 

După cum putem vedea din aceste tehnici, 
comunitatea hackerilor black hat (chiar formează una, 
mulţi dintre ei comunicând unii cu alţii) este cu siguranţă 
foarte talentată. Hackerii black hat care au revenit pe 
drumul cel bun subliniază şi ei că ceea ce îi motivează cel 
mai mult este atitudinea „poţi să faci asta mai bine?” şi 
dorinţa de a se lăuda cu abilităţile tehnici fără a fi 
constrânşi de restricţii morale. 


TIPARE DE ATAC 

Riptech, o companie de securitate pentru computere 
cu 300 de clienţi în 25 de ţări, păstrează înregistrările 
tuturor activităţilor de pe reţelele clienţilor (printre multe 
alte servicii de securitate). Este o măsură de securitate 
destul de comună. Deşi Riptech nu acoperă o mare parte 
din activitatea de pe internet, monitorizează un segment 
reprezentativ. A publicat un studiu despre 128.000 de 
atacuri care au avut loc în 5, 5 miliarde de înregistrări în 
ultimele şase luni ale anului 2001. In primele şase luni ale 
anului a avut loc o creştere de 80%. 

Deloc surprinzător, 30% dintre atacuri au venit din 
SUA. Nu este surprinzător pentru că aceasta este ţara cu 
cea mai mare concentraţie de servere şi utilizatori de 


internet. Dar SUA au furnizat numai 3, 5 atacuri la 10.000 
de utilizatori web. Cea mai mare proporţie a atacurilor a 
venit din partea Israelului, cu 26 de atacuri la 10.000 de 
utilizatori. În ceea ce priveşte originea atacurilor, SUA au 
fost urmate de Coreea de Sud, China, Germania, Franţa, 
Canada, Taiwan, Italia, Marea Britanie şi Japonia. Cele mai 
multe dintre atacuri au fost de calitate inferioară, dar 43 % 
din clienţii Riptech au raportat cel puţin un atac serios. 
Cele mai multe din acestea păreau să fie făcute la 
întâmplare, dar 39% au fost deliberate. Viruşii Code Red şi 
Nimba au reprezentat 63% din toate atacurile, dar au fost 
excluşi din studiu pentru că ar fi trucat rezultatele. 
Companiile publice sunt de două ori mai expuse riscului de 
a fi atacate decât organizaţiile private sau nonprofit. 


HACKERI BLACK HAT ŞI HONEY POTI-URI 

Spre deosebire de reţelele comerciale anterioare, 
internetul este folosit la scară largă. Un utilizator maliţios 
şi bine pregătit poate merge oriunde şi poate face multe 
înşelătorii; chiar şi distruge întreaga reţea. Navigarea în 
spaţiul cibernetic, monitorizarea şi vandalizarea site-urilor 
a devenit un sport de practicat. Există „o mişcare 
underground black hat (hacker)” ce îşi doreşte să ajungă 
în locuri unde nu ar trebui să fie şi unde fac ce le pofteşte 
inima. Hackerii white hat au fost depăşiţi numeric şi 
înfrânți. Dar acest lucru se schimbă. Putin. 

Cel mai mare avantaj pe care îl au hackerii black hat 
este doar cel numeric. Există mai multe milioane de „script 
kiddies” care folosesc instrumentele de hacking pentru a 
desfăşura operaţiuni nocive pe web. O fac doar de dragul 
distracţiei, în acelaşi spirit care motivează mulţi 
adolescenţi puşi pe şotii. Dar script kiddies găsesc 
vandalismul pe internet mult mai distractiv pentru că 
pagubele sunt făcute la un nivel mai mare, şansele de a fi 
prinşi sunt mai mici şi nu este nevoie să te confrunţi faţă-n 
faţa cu victimele. Cea mai mare parte a comunicării se 


desfăşoară în chat room, unde poate fi tolerat jocul 
preferat al adolescenților, acela de a te da drept altcineva. 
Nici măcar nu trebuie să fii foarte inteligent. Termenul de 

„Script kiddies” provine din uşurinţa cu care 
instrumentele create de hackerii black hat sunt utilizate şi 
puse la dispoziţia oricui pe internet. Aceste instrumente nu 
necesită de obicei mai mult de o indicație şi un click şi 
furnizează scripturi uşor de folosit pentru hackerii black 
hat în devenire. 

Înşişi hackerii black hat sunt mult mai puţini, numai 
câteva mii (sau numai câteva sute dacă îi pui la socoteală 
numai pe cei cu adevărat talentaţi care au trecut de partea 
întunecată). Cei mai mulţi dintre script kiddies au sub 18 
ani şi astfel e puţin probabil să fie prinşi şi închişi. Dar 
hackerii white hat care se plictisesc de vreun script kiddie 
care merită efortul de a fi urmărit, descoperă că un singur 
apel telefonic către părinţii acestuia de multe ori dă 
rezultate. Hackerii black hat preferă să rămână în 
continuare anonimi pentru că sunt suficient de mari pentru 
a fi arestaţi şi condamnaţi. Şi o mare parte dintre ei chiar 
sunt. 

Dar cei mai îngrijorători hackeri black hat sunt 
adevărații infractori. Unu dintre aceştia lucrează pentru 
guverne şi îşi folosesc abilităţile pentru spionaj şi furt de 
tehnologie. Aceştia sunt cei care lucrează pentru bani. 

Comunitatea underground a infractorilor internetului 
deţine o mulţime de informaţii. Sfaturi tehnice şi 
vulnerabilităţi ale internetului, toate sunt oferite la schimb 
prin intermediul unor chaturi protejate de parolă şi pe 
grupurile de e-mail codate. Script kiddies joacă un rol 
major în furnizarea unei mari părţi din aceste informaţii. 
Numerele contează şi ei au timp berechet să cutreiere 
internetul şi făcând mişcări periculoase pe care hackerii 
black hat mai în vârstă le evită. Copiilor le place să se 
laude şi hackerii black hat ascultă şi iau notițe despre noile 
modalităţi de protecţie descoperite de script kiddies. 


Atunci când hackerii black hat văd o nouă 
vulnerabilitate promițătoare, operează singuri. Sunt foarte 
precauţi. Infractorii black hat îşi planifică operaţiunile cu 
la fel de mult profesionalism ca un jaf armat. Nimic nu este 
lăsat la voia întâmplării, întrucât dacă eşti prins îţi poate fi 
fatal (în China, hackerii black hat prinşi comiţând 
infracţiuni sunt uneori ucişi). Un hacker black hat talentat 
îşi va observa ţinta cu atenţie şi în mod sistematic pentru 
a-i afla slăbiciunile şi metodele de protecţie. Acest proces 
se poate întinde pe mai multe zile sau săptămâni cu pauze 
pentru a cerceta metodele de protecţie necunoscute sau o 
posibilă slăbiciune din software-ul site-ului. Atunci când 
reuşeşte să intre pe site, hackerul black hat va lua 
informaţiile şi va pleca. O mai mare perioadă de timp va fi 
acordată studierii celor găsite. În cele din urmă, după sute 
de ore de muncă, hackerul black hat va face următoarea 
mişcare şi va fura ceva sau pur şi simplu va bloca site-ul. 

Până de curând, singurul mod în care puteai afla 
despre o operaţiune de succes a unui hacker black hat era 
atunci când deja nu se mai putea face nimic. Şi uneori nici 
măcar atunci. Hackerii black hat îşi acopereau urmele cu 
atenţie. Pentru ei, o operaţiune de succes era una ce nu 
era descoperită niciodată. Principala metodă de a-ți 
acoperi urmele este să găseşti înregistrările serverului, cu 
tot ce se întâmplă pe site (cine intră pe server şi ce face), 
şi să ştergi intrările care pot identifica pătrunderea prin 
efracţie. De multe ori este un lucru greu de făcut întrucât 
aceste înregistrări sunt adeseori codate sau protejate prin 
detectarea  intruziunii sau printr-un software anti- 
falsificări. Dar este semnătura unui hacker black hat să nu 
lase nicio probă în urma sa. 

Atunci hackerii white hat au venit cu termenul de 
Honey Pot. 

Un Honey Pot este un server de internet (un PC pe 
care rulează un site web) care pare real, dar este 
monitorizat cu atenţie pentru a înregistra tot ce face 


hackerul black hat. Astfel, hackerii white hat pot aduna 
informaţii despre hackerii black hat şi au mai multe şanse 
de a-i prinde. Din cauza costurilor mari şi a volumului 
mare de muncă, nu este practic să pui acest software de 
monitorizare pe fiecare site. Băncile şi serverele de înaltă 
securitate ale guvernelor au sisteme de protecţie care 
monitorizează fiecare (sau aproape fiecare) intruziune şi se 
opresc dacă este detectată vreo intrare neautorizată. Acest 
lucru nu ajută la identificarea hackerilor black hat, dar 
aceste site-uri nu vor decât să rămână în siguranţă şi nu să 
facă pe poliţiştii. 

Honey Pot-urile s-au dovedit a fi instrumente utile 
pentru a afla ce fel de instrumente şi tehnici folosesc 
hackerii black hat. De exemplu, Honey Pot-urile pot arăta 
cum îşi acoperă hackerii black hat urmele (prin 
modificarea înregistrărilor sau alte trucuri de care nimeni 
nu a mai auzit până acum). Acest lucru ajută la construirea 
unei mai bune apărări. De asemenea, acestea îi deranjează 
pe hackerii black hat, făcându-i mai puţin încrezători 
atunci când se gândesc dacă nu cumva fiecare site pe care 
îl sparg este măsluit pentru a-i prinde. Odată ce s-a 
răspândit vestea că există Honey Pot-uri, hackerii black 
hat au fost nevoiţi să îşi petreacă mai mult timp încercând 
să afle dacă serverul pe care îl sparg este sau nu un Honey 
Pot. Acest lucru nu este tocmai uşor, ceea ce îi bucură pe 
hackerii white hat. 

Cu toate acestea, hackerii black hat ştiu că există 
Honey Pot-uri şi ca războiul tehnologic abia a început. 
Hackerii white hat fac aceste Honey Pot-uri din ce în ce 
mai performante. Ca bonus, ei adaugă elemente serverelor 
non-Honey Pot pentru a-i face pe hackerii bine pregătiţi să 
creadă că este de fapt un server-capcană. Astfel, o parte 
din tipii răi sunt ţinuţi la distanţă. O sperietoare de ciori 
electronică, ca să spun aşa. Un bonus, cum ar veni. 

Toate acestea nu se petrec în văzul lumii. Mii de 
administratori de servere au software ilegal instalat pe 


sistem în urma unor acte de vandalism (mai ales 
respingerea serviciilor, sau atacuri DDOS). Guvernul 
american a detectat mai multe spargeri ale site-urilor 
militare şi furturi de informaţii. Ceea ce îi îngrijorează sunt 
spargerile pe care nu le-au descoperit. Deşi nu se aud 
multe lucruri despre asta, din motive evidente, Honey Pot 
a devenit o armă militară. Pe timp de război hackerii black 
hat militarizaţi ar putea distruge serverele 
Departamentului Apărării mai repede decât un proiectil. În 
acel moment, o parte dintre script kiddies şi-ar putea da 
seama că sunt posibili trădători. Dar până atunci, puştii 
vor doar să se distreze. 


CYBER-CRIME ŞI CYBER-TERORISM 

Odată ce lumea a părut că a supravieţuit spaimei Y2K 
relativ nevătămată, atenţia a fost îndreptată către alte 
modalităţi de a afecta funcţionarea unui PC. într-adevăr, 
unul dintre câştigurile verificărilor masive şi reprogramării 
proiectului Y2K (pentru a nu se prăbuşi programele pentru 
că anul era înregistrat cu două cifre, iar computerele să 
recunoască „00” drept 1900 în loc de 2000) a fost numărul 
masiv de erori găsite în programele de comunicare. 
Proiectul Y2K cerea ca o mare parte din software să fie 
monitorizată aşa cum nu mai fusese până să apară 
pericolul avariilor cauzate de Y2K. înainte de asta, 
atitudinea obişnuită la adresa unui software era „dacă nu e 
stricat, nu-l repara”. Dar multe software - un care păreau 
să funcţioneze bine aveau de fapt probleme ce nu aveau 
nicio legătură cu Y2K. Existau multe software-uri vechi de 
30 de ani pe care puţini programatori le mai înțelegeau cu 
adevărat. Dacă ele cedau, era angajat un consultant scump 
care le repara, dar nimeni nu să obosit să pună pe cineva 
să verifice dacă există probleme mari care mustesc în 
interior. Din cauza miliardelor de dolari cheltuiţi pe 
rezolvarea problemelor Y2K, multele chestiuni ale 
software-urilor mai vechi au devenit cunoscute. Dintr- 


odată, lucruri până atunci necunoscute au devenit 
importante. Acest fapt cumulat cu posibilitatea tot mai 
mare de atac asupra computerelor prin conexiuni la 
internet au făcut ca tot mai multe companii şi lideri 
guvernamentali să fie conştienţi de ameninţarea ignorată 
anterior. 

Când lumea se pregătea de ieşirea din anii '90, 
existau mulţi ciudaţi cu intenţii rele pe internet cărora le 
plăcea să exploateze erorile software-urilor de comunicaţii, 
să ajungă acolo unde nu ar trebui să meargă şi să facă 
lucruri pe care nu ar trebui să le facă. Organizațiile 
guvernamentale şi militare erau preocupate cel mai mult 
de folosirea acestor atacuri ca armă militară. Unele 
naţiuni, în special SUA, cheltuiseră deja bani pentru cyber- 
război şi deveneau conştiente de unele vulnerabilităţi 
potenţiale majore. Oamenii îşi dădeau seama că există o 
ameninţare chiar cu arme nucleare, război chimic şi 
folosirea armelor biologice 

— Departamentele poliţiei şi agenţiile secrete de 
informaţii au, de obicei, un grad ridicat de securitate în 
sediile lor centrale. Dar sunt multe „filiale” cu securitate 
slabă. Agenţiile secrete de informaţii lucrează de obicei cu 
departamentele de poliţie locale şi înregistrările 
electronice de aici sunt şi mai uşor de accesat. Genul 
acesta de infracţiune stârneşte foarte mult interesul 
organizaţiilor infracţionale şi hackingul se pare că şi-a 
găsit locul aici (să găsească numele martorilor oculari, 
dacă vreun gangster e investigat sau are microfoane 
amplasate). 

— Un alt domeniu cu un impact militar şi multe 
beneficii pentru terorişti e spargerea şi subminarea 
sistemelor computerizate ale judecătoriilor şi închisorilor. 
Operațiunile de acest fel prezintă deja un mare interes 
pentru bandele de infractori, care deseori îşi oferă 
serviciile oricui oferă suficienţi bani. Jocul cu sistemele 
computerizate ale judecătoriilor şi închisorilor face 


posibila scoaterea oamenilor tăi de nivel mic şi mijlociu din 
închisoare (şi din ţară înainte să fie rearestaţi). 

Sistemele computerizate ale imigrărilor şi vămii. 
Spargerea lor poate da voie sabotorilor şi spionilor să intre 
(sau să iasă) într-o ţară inamică mai uşor. Serviciile 
computerizate al vămii care au fost sparte pot lăsa să 
pătrundă contrabanda cu bombe şi tehnologie furată. 

Sistemele de apărare aeriene sunt de mult timp 
computerizate. Statele Unite au făcut asta prima dată în 
1950 (ce a dus la producţia şi crearea primelor modemuri). 
Spargerea acestor sisteme le poate pica sau poate da voie 
raporturilor false să apară pe ecranele radarelor inamice. 

Sistemele controlului de trafic aerian sunt legate 
printr-o reţea, în mod ironic, cea mai bună apărare a 
sistemelor controlului de trafic aerian sunt computerele 
vechi care le rulează. Asta face şi mai dificil (dar nu 
imposibil) cyber-războinicilor sau teroriştilor să intre şi să 
comită infracţiuni (sau să intervină subtil în operaţiunile 
aeriene pentru a perturba operaţiunile de război). 
Computerele mai vechi nu au fost create să aibă acces la 
internet şi majoritatea hackerilor nu sunt familiarizați cu 
acestea. Sistemele controlului de trafic aerian militar, care 
folosesc computerele moderne, sunt mai bine protejate, 
dar tot vulnerabile. 

— Un alt sistem de transport vulnerabil sunt căile 
maritime. E adevărat în privinţa acelor râuri şi canaluri ce 
depind de baraje ca să regleze nivelurile de apă pentru 
traficul sigur al bărcilor şi vapoarelor. Accesul la acele 
sisteme (cel puţin cele care au acces la internet) ar furniza 
o oportunitate de a provoca daune sistemelor de irigație şi 
de distribuţie a apei. 

— Dispozitivele industriale (centrale electrice 
nucleare şi convenţionale, centrale chimice, rafinării sau 
alte dispozitive industriale) sunt vulnerabile dacă sunt 
modificate prin conectarea la internet. Asta ar cauza 
rănirea sau uciderea a mii de civili, ca să nu mai vorbim de 


daunele sau distrugerea dispozitivelor. 

De reţinut: multe dintre sistemele enumerate mai sus 
poate că au fost sparte cu succes deja, dar nu s-a observat 
pentru că există atât de multe probleme care sunt cu 
siguranţă (sau asta se crede) consecinţele erorilor umane. 
Majoritatea problemelor sistemelor computerizate s-au 
datorat întotdeauna erorilor umane (fie în crearea lor, fie 
în întreţinerea hardware-ului sau software-ului). Intr- 
adevăr, au existat mai multe probleme cauzate de erori 
umane, comparativ cu spargerea evidentă a sistemelor, 
încât e foarte greu să găseşti un hacking bun printre toate 
problemele cauzate de prostia oamenilor. 


CYBER-CRIMINALI 

Activitatea infracţională pe internet creşte odată cu 
numărul operaţiunilor comerciale vulnerabile efectuate 
online. Au existat mereu tehnicieni care s-au dedat 
infracţiunilor şi s-au îmbogăţit (sau au fost închişi) 
folosindu-şi competențele ilegal. Târziu în Războiul Rece, 
sovieticii au recrutat echipe de hackeri din Europa de Vest 
să spargă sistemele militare ale NATO şi cele 
guvernamentale. Informaţiile secrete erau ţinta lor şi 
cunoaştem doar infracțiunile pentru care hackerii au fost 
prinşi şi condamnaţi. Hackerii infractori în general sunt 
deschişi ofertelor oricui (pentru o sumă corectă) să facă 
orice. 

Mai îngrijorător era numărul crescut de cyber- 
infractori ce operau în Rusia şi Europa de Est după 
Războiul Rece. Aceste grupuri aveau o mare îndemânare şi 
se orientau asupra băncilor şi alte site-uri bine protejate. 
Sunt trei motive principale pentru o asemenea concentrare 
de talent de hacking în acest domeniu. Primul era sistemul 
educaţional din era comunistă care producea mai mulţi 
ingineri şi oameni de ştiinţă decât locuri de muncă. Apoi, 
era de mult timp o lipsă a hardware-ului decent în ţările 
comuniste. Ce era disponibil tindea să fie o tehnologie 


primitivă comparabil cu ce se găsea în Statele Unite, ce le 
cerea programatorilor de acolo să muncească mai mult cu 
mai puţin. Mai mult, naţiunile comuniste nu-şi permiteau 
să cumpere computere mai noi, mai bune şi mai puternice 
o dată la un an sau doi, aşa că programatorii trebuiau să 
folosească la maximum hardware-ul vechi şi limitat. Aceste 
economii socialiste sărace produceau mulţi programatori 
prost plătiţi cu competenţe excelente. Apoi, în timpul 
perioadei comuniste un programator talentat nu avea cum 
să creeze un nou produs şi să beneficieze de pe urma lui. 
Într-adevăr, se practica furtul, software-ul din Vest era 
văzut ca ceva ce putea fi furat, sau de luat 

(ignorând copyrightul şi protecţiile patentate) pentru 
dezvoltarea de noi produse. A pârata software-ul altcuiva 
şi a-l folosi fără să ţii cont de drepturile intelectuale (sau 
de alt fel) a devenit o parte a culturii locale. Acest fenomen 
a produs şi competenţe superioare de hacking. În timp ce 
mulţi programatori din această regiune au revenit, mulţi 
au rămas de partea întunecată. Competenţele au devenit 
disponibile pentru operaţiuni infracţionale, militare sau 
teroriste pe internet şi Europa de Est a devenit paradisul 
cyber-infractorilor. Gangsterii mai convenţionali erau 
rapizi în învăţarea escrocheriilor pe internet. Unele din 
bandele de infractori din Europa de Est erau mai eficiente 
decât cele vestice şi ştiau cum să-şi motiveze hackerii prin 
teroare, sau cu bani. lar preţul eşecului unei escrocherii 
era deseori moartea. Nu e genul de motivaţie predată de 
şcolile vestice de afaceri, dar este eficientă până la un 
punct. 

La începutul secolului XXI, Rusia şi naţiunile est- 
europene, sub presiunea Americii şi a celorlalte naţiuni 
europene, au început să aresteze cyber-infractorii. Dar din 
cauza gradului de corupţie din Europa de Est (mai ales în 
Rusia), oficialii guvernamentali iau parte, uneori, la 
escrocherii. Ocazional, asta se făcea oficial, când hackerii 
erau plătiţi de guvern să facă spionaj militar şi industrial. 


Cum mulţi dintre infractori sunt un fel de patrioţi, mai sunt 
alţii (ca multe bande cecene din Rusia) care lucrează cu 
teroriştii. Ca majoritatea infractorilor, hackerii se vând 
oricui. Pentru agenţiile antitero vestice, aceasta e o 
problemă mare când vine vorba de instrumente de codare 
ilegale vândute de hackerii din Europa de Est. Majoritatea 
naţiunilor determină ce fel de instrumente de codare pot fi 
vândute direct şi infractorii est-europeni au văzut în acest 
proces încă o escrocherie profitabilă (ca şi drogurile, 
prostituţia, şantajul şi aşa mai departe). Teroriştii, ca şi 
infractorii de rând, foloseau cele mai puternice sisteme de 
codare ca să-şi ţină comunicațiile secrete. 

E mult mai greu pentru infractori, totuşi, să obţină 
servicii de cyber-război ce pot răni conaţionalii hackerilor. 
De exemplu, doar câţiva hackeri europeni ar ajuta la 
spargerea sistemului controlului de trafic aerian, sau 
sistemului de comunicaţii al rachetelor nucleare în acele 
ţări. Dar pot deveni mercenari pe viitor. De exemplu, 
bandele cecene (musulmane şi câteodată pro-al-Qaeda) îşi 
dezvoltă propriile grupuri de hacking, deci o asemenea 
precizie ar putea să nu mai fie o problemă pe viitor. 

Hackerii din Vest şi superputerile de software în 
dezvoltare precum India şi China furnizează suficiente 
locuri de muncă legitime şi profitabile (şi sigure) pentru 
cei ce ar fi tentaţi să încalce legea. Acest lucru s-a 
întâmplat mereu în Vest, când şi un hacker condamnat îşi 
poate găsi un loc de muncă bun după ce iese din 
închisoare. Totuşi, tentaţiile sunt mereu acolo. Mulţi 
programatori indieni şi chinezi îşi petrec mult timp liber 
învățând complexitatea internetului. Aceasta duce mai 
întâi la manipulare din joacă. Apoi, deseori, duce, ca de 
multe ori înainte, la escrocherii (fraude cu carduri de 
credit, de obicei). Tinerii programatori tind să-şi dezvolte 
un simţ al invincibilităţii şi asta-i duce să încerce, şi 
câteodată să reuşească, un furt calificat pe internet. Acest 
fapt e înrăutățit de ezitarea marilor companii financiare de 


a raporta aceste furturi. Dar lucrurile se schimbă, iar 
companiile împreună cu, poliţia îşi dezvoltă competențele 
în urmărirea şi prinderea cyber-infractorilor. Dar cel puţin 
pentru prima decadă a secolului XXI, economiile în plină 
dezvoltare din Europa de Est, şi mai ales Rusia, vor 
rămâne un teren propice pentru săvârşirea infracţiunilor 
pe internet. 


SCHEME OBIŞNUITE DE FRAUDĂ PE 
INTERNET 

Majoritatea infracțiunilor de pe internet sunt Jow- 
tech. Şi cele mai multe se fac prin email. Oricine foloseşte 
e-mailul ştie totul despre „spam” (mail nesolicitat) şi aşa 
acționează cei mai mulți infractori pe internet. În ciuda 
naturii Jow-tech a infracţiunilor, e important de ştiut acest 
aspect, pentru că şi escrocheriile high-tech exploatează 
natura umană. Amintiţi-vă, majoritatea intruziunilor ilegale 
în sistem se fac prin parolele furate. 

Mai jos e o listă a celor mai des întâlnite infracţiuni 
pe internet. Dacă vei fi tentat să pici într-una din curse, n-o 
face. Acum vei şti mai bine. 

Oportunităţile de afaceri (deseori un fel de ofertă 
„lucrează de acasă” cum ar fi introducerea de date sau 
răspunsul la e-mailuri pentru o firmă). Funcţionează prin 
afişarea unei oportunităţi atractive, cu nimic de pierdut, 
„fără obligații”, Totuşi, se percepe o mică taxă 
administrativă. În zilele dinaintea apariţiei e-mailului, taxa 
era mai mare pentru a acoperi costurile reclamelor sau a 
expedierii prin poştă. Dar spamul nu necesită plicuri, 
timbre sau material printat şi e mult mai ieftin. Trimiterea 
spamurilor nu costă nimic. Asta le permite infractorilor să 
perceapă o „taxă de procesare” mai mică, ce sigur va fi 
plătită. Deseori cam de zece sau douăzeci de dolari, atât 
de mică. Hoţul scapă folosindu-se de viteza internetului. 
Trimite spamuri la milioane de oameni, adună banii la o 
căsuţă poştală (închiriată sub un nume fals), depune 


cecurile (într-un cont deschis cu un act de identitate fals), 
le încasează şi dispare înainte ca cineva să se aştepte să 
primească serviciile promise. Aceşti infractori ştiu destule 
despre cum funcţionează internetul pentru a folosi IP-uri 
false. Singurii infractori care sunt prinşi făcând aceasta 
sunt amatorii care nu şi-au calculat timpul de acţiune şi 
stau destul de mult într-un loc ca să fie prinşi. 

Furtul cardurilor de credit e în continuă creştere. 
Cele mai furate informaţii atunci când site-ul unor firme e 
spart sunt cele legate de cardurile de credit. Stai pe lângă 
site-urile hackerilor black hat şi ale unor script kiddâes şi 
curând vei avea acces la numerele cardurilor de credit 
furate (pentru o sumă sau pentru că cineva e generos). 
Folosirea plasticului furat poate fi înşelătoare, deoarece 
industria cardurilor de credit în valoare de trei miliarde de 
dolari îşi permite o tehnologie de ultimă oră şi talentul de 
a-i urmări pe aceşti escroci. Din nou, profesioniştii cu 
experienţă scapă şi tinerii amatori sunt prinşi din prima. 
Unu script kiddies caută un site de e-business cu informaţii 
despre cardurile de credit şi, pentru o perioadă în anii '90, 
puteau trece de protecţia slabă sau neglijentă des întâlnită 
pe atunci pentru a fura informaţii despre cardurile de 
credit. În ziua de azi, pot ajunge într-un Honey Pot, urmat 
de o vizită a FBI (frauda cardurilor de credit este o 
infracţiune federală şi agenţilor le place să aresteze 
amatori ca o avertizare pentru ceilalţi). 

— Cererea de informaţii oficiale. Această cerere falsă 
poate veni de la o companie sau de la o agenţie 
guvernamentală cu care destinatarul lucrează. O schemă 
întâlnită e să trimită spamuri clienţilor unui ISP (cum ar fi 
AOL sau Earthlink) cu cereri ciudate (dar care arată 
oficial) pentru informaţii despre noile carduri de credit. ,... 
pentru că există o problemă cu prezentul card de credit”. 
După ani de zile de avertizări din partea ISP-urilor, oamenii 
tot cad pradă. Un spam fals trimis de guvern pretindea a fi 
de la Fisc şi cerea destinatarului să completeze un 


chestionar în 48 de ore „altfel...”. Spamul cerea informaţii 
precum numerele de asigurare socială şi datele contului 
bancar. Acesta continuă să apară an de an în perioada de 
două luni de dinainte de plata impozitelor de pe 15 aprilie. 

Fraudarea instituţiilor financiare e făcută doar de 
profesionişti. Hackerul trebuie să ştie cum funcţionează 
băncile şi instituţiile financiare. În multe din aceste 
organizaţii se obişnuieşte ca unele tranzacţii să fie 
autorizate printr-un e-mail de la o sursă cunoscută. Ca să-ţi 
reuşească, trebuie să afli cine poate fi înşelat să aprobe un 
împrumut, transfer bancar sau altceva. Genul acesta de 
lucruri poate uneori să implice un grup hacking puternic şi 
rareori spamul. 

Frauda prin investiţii e un alt spam preferat. Cel mai 
întâlnit implică o persoană (expeditorul spamului) care 
caută un partener (victima) deţinător de cont bancar 
pentru a facilita mutarea ilegală (sau semilegală) a unor 
sume de bani dintr-un cont străin. Consecința e golirea 
contului tău bancar. O altă fraudă prin investiţii este 
vinderea la preţuri foarte mari a sistemelor de protecţie, 
sau a celor fantomă (false) pe internet. Acest gen de 
înşelăciune se făcea faţă în faţă, dar acum se face mult mai 
eficient pe internet. Ca întotdeauna, dacă vrei să faci ceva 
rapid şi eficient, foloseşte computerul. 

Neonorarea comenzilor de bunuri şi servicii e de 
obicei consecința incompetenţei, nu a fraudei, dar 
rezultatul e acelaşi. Din nou, viteza internetului permite 
multor fraude ca aceasta să reuşească. Reclamele prin 
spamuri, deseori realizate cu îndemânare grafică HTML, 
sunt create să arate veridic. Aceste escrocherii deseori iau 
carduri de credit, care necesită mai multă muncă din 
partea infractorilor (companiile de carduri de credit 
sunt atente la asemenea infracţiuni). Câteodată sunt 
oferite servicii, cum ar fi ajutor în luarea unei slujbe 
sau unui împrumut. O variaţie pe internet a acestora a 
folosit licitaţiile online foarte populare. În ciuda eforturilor 


neobosite, pe site-uri precum ebay, încă se fac fraude 
(oamenii vând lucruri pe care nu le au) în acest domeniu. 
Ca întotdeauna, cumpărătorule, ai grijă. 

— Escrocheriile Ponzi (sau piramidale) au o nouă 
viaţă pe internet. Oamenii sunt convinşi să investească în 
ceva foarte sigur (schimb valutar, ipoteci ale caselor din 
străinătate sau mai ştiu eu ce) şi primii investitori primesc 
sume generoase după aceasta. Însă oamenii din spatele 
escrocheriei nu investesc bani. Plătesc unele din sumele 
investite ca „dividende” ca să creeze cerere şi să aducă 
mai mulţi investitori. Când li se pare, hoţilor, că valul 
noilor investiţii a crescut, dispar cu banii. E o înşelătorie 
veche, faimoasă prin anii '20, creată de un domn Charles 
Ponzi, căruia i-a reuşit o escrocherie spectaculoasă de 
genul acesta, după Primul Război Mondial. 


ANUL DDOS 

În vara anului 1999, au avut loc primele atacuri 
DDOS. DDOS, sau atacurile Distributed Denial of Service, 
profită de punctele slabe din protecţia software-ului de 
internet. Multe din comenzile de bază pe care internetul le 
foloseşte pentru ca serverele să comunice între ele pot fi 
falsificate cu uşurinţă (sau „înşelate”). Prin trimiterea de 
comenzi înşelătoare câtorva servere, le poţi păcăli să 
trimită o cantitate imensă de mesaje de control unui 
anumit server. Indiferent de capacitatea unui server (sau, 
câteodată, a unui grup de servere), dacă-i trimiţi destule 
comenzi de control, îl poţi închide. Ei, nu-l poţi chiar 
închide, dar serverul ajunge să se ocupe doar de mesajele 
false şi nu mai are timp să facă altceva. Cam ce se 
întâmplă când prea mulţi oameni se loghează pe site-ul 
Victoria's Secret să vadă prezentarea lenjeriei. Ce a fost 
unic la atacurile DDOS din 1999 a fost utilizarea de 
programe zombie: programe postate în secret pe sute de 
servere ca să lanseze un atac DDOS şi mai intens. Atacul 
din 1999 asupra serverului unei universităţi a blocat 


website-ul acesteia pentru două zile folosind o armată de 
227 programe zombie. 

În primul rând, hackerii black hat chiar treceau de 
partea întunecată pentru a reuşi acest timp de atac. Era 
nevoie de ceva efort să creeze programul zombie şi să-l 
distribuie. De fapt, hackerii aveau propria mişcare 
răufăcătoare Open Source, păstrând chiar şi programul 
zombie, iar cel folosit în 1999 era primul dintr-o serie ce a 
fost constant reparată şi „îmbunătăţită” până acum. 
Viziunea Open Source era destul de înfricoşătoare, pentru 
că însemna că zeci (dacă nu sute) de programatori 
cooperau pe ascuns pe internet pentru a crea instrumente 
de atac asupra internetului. 

În al doilea rând, erau două motive pentru 
dezvoltarea programelor zombie. Cel mai evident dintre 
ele era că puteai genera un flux mai mare de date şi astfel 
să închizi site-uri mai complexe. Dar programele zombie 
făceau şi mai greu de prins vinovatul. Cu vechile tehnici, 
trimiterea de mesaje de control dintr-un loc însemna că 
trebuia să stai online cât făceai asta. Aşa că un hacker 
deştept şi muncitor te putea prinde în flagrant. Nu aveai 
un aşa noroc cu programele zombie, decât dacă prindeai 
hackerul în timp ce instala unul din programe. 

În alt treilea rând, erau atât de multe servere prost 
supravegheate pe care hackerii black hat puteau instala 
mii de programe zombie. Odată ce făceau asta, puteau 
lansa atacuri DDOS capabile să blocheze orice site-uri 
mari de pe internet. În timp ce hackerii white hat şi multe 
firme de software lucrau din greu să dezvolte instrumente 
pentru stoparea atacurilor DDOS, treceau luni de zile până 
ca acestea să apară, şi ani înainte ca programele anti- 
DDOS să fie disponibile pe internet. De fapt, s-a întâmplat 
să apară un fel de cursă a înarmărilor, cu programatorii 
răuvoitori DDOS ce veneau cu un nou software de atac, pe 
cât de repede companiile de protecţie pe internet puteau 
dezvolta noi programe de apărare împotriva DDOS. 


În al patrulea rând, şi ce e mai şocant pentru FBI, se 
pare că exista o vastă reţea underground de hackeri black 
hat despre care nu ştiau. Ups. 

Pe 7 februarie 2000, a mai picat o bombă. Un masiv 
atac DDOS a lovit cel mai popular site web, yahoo.com, 
făcându-l indisponibil pentru câteva ore. În următoarele 
zile, au mai fost atacuri DDOS similare pe site-uri mari 
precum Amazon.com, CNN.com. ETrade şi ebay. Până pe 9 
februarie 2000, internetului, îngreunat de traficul 
suplimentar al atacurilor DDOS, îi luă 26% mai mult (pe 
medie) să ruleze o aplicaţie (cum ar fi să încarce o pagină 
web sau să downloadeze un document). 

Un elev canadian de 15 ani a fost prins şi acuzat de 
lansarea atacurilor DDOS. Deşi era responsabil pentru 
unele din ele (şi a pledat vinovat la începutul lui 2001, fiind 
prins pentru că se lăudase), investigaţiile ulterioare au 
arătat că au fost mii de script kiddies şi hackeri black hat 
care aveau acces la instrumente DDOS şi au ştiut cum să 
le folosească. Până spre finalul anului 2001 au fost 
estimate unul sau două atacuri DDOS pe săptămână 
asupra marilor site-uri, şi mai multe asupra celor mici. 
Marea majoritate erau o pierdere majoră de timp pentru 
succesul site-ului. Dar, cu excepţia câtorva atacuri, cum ar 
fi cel asupra Microsoft de la începutul lui 2001, nu a 
existat un holocaust DDOS. De fapt, la cât de dese erau 
atacurile DDOS, loveau cam un website din 10.000 
săptămânal. Nu doar atât, dar durata medie a unui atac 
DDOS era de zece minute. Se auzea doar de atacurile care 
închideau site-urile zile întregi (sau, cel puţin într-un caz, 
definitiv). 

Se vorbea în cercul hackerilor black hat (legea 
monitoriza acum unele din conversațiile lor „secrete”) de 
închiderea accesului la internet într-o întreagă ţară (cum 
ar fi China sau Egipt) prin atacuri DDOS. Se menţionau şi 
atacuri plănuite cu grijă asupra ruterelor-cheie, de a 
încerca şi bloca accesul la internet în părţi ale Statelor 


Unite sau a marilor website-uri. Ameninţările erau 
credibile, căci era acum disponibil un număr de alte 
programe zombie şi multe tipuri de atacuri ce puteau fi 
duse la bun sfârşit. 

Se pare că o mare constrângere pentru problemele 
DDOS era conştientizarea în cercul hackerilor black hat că 
erau mulţi poliţişti pe urmele lor. Numai FBI avea şase 
investigaţii în desfăşurare la începutul anului 2001. Poate 
cel mai înfricoşător lucru era numărul de hackeri white hat 
foarte capabili care căutau peste tot. Singurul lucru de 
care hackerii black hat şi script kiddies se temeau era un 
hacker white hat nebun - care era şi bun. Aşa au fost 
prinşi, condamnaţi şi trimişi la închisoare majoritatea 
hackerilor black hat. 

Unul din lucrurile despre care nu se vorbeşte în 
comunitatea hackerilor black hat e că, atunci când vine 
vorba de cantitatea şi calitatea îndemânărilor de hacker, 
hackerii white hat au un avantaj considerabil. Pur şi simplu 
sunt mai mulţi hackeri white hat şi cei mai buni hackeri de 
internet tind să fie cei white hat (sau, în cel mai rău caz, 
hacker gray hat, oameni care au fost răuvoitori în trecut, 
dar s-au îndreptat). Hackerii black hat sunt toleraţi cât 
timp nu-i supără pe hackerii white hat prea mult. Dar 
dacă-i enervezi rău de tot pe unii hackeri white hat, vor 
veni după tine. Şi de cele mai multe ori, te vor prinde. 
Dacă eşti norocos, doar te vor umili şi da la o parte. Dacă 
eşti deştept, vei sta pe loc şi vei înghiţi jignirea cât se 
poate de grațios. Căci alternativă e o vizită a FBI. Unii 
hackeri white hat vor să prindă un hacker black hat 
enervant, dar nu vor să-şi piardă timpul ajutând FBl-ul. 
Aşa că cel mai frică hackerilor black hat le e de un hacker 
white hat cu mult timp la dispoziţie. 

Atacurile DDOS asupra Yahoo de la începutul anului 
2001 au fost cele care au introdus guvernul Statelor Unite 
în războiul cibernetic, înainte de aceasta, FBI dobândea 
încetul cu încetul expertiză în IT şi protecţia internetului, 


dar şi o mai bună înţelegere a ceea ce însemna de fapt 
hackingul. În mod normal, FBI trata infracțiunile IT la fel 
ca pe orice altă formă de infracţionalitate. Adică, cazurile 
mari interstatale (ca să devină problemă federală) captau 
atenţia FBI. Toate celelalte erau transferate poliţiei locale. 
Dar asta era o mare parte a problemei FBI. Când era vorba 
de internet, nu era, oricât de mult ne-am gândi, un caz 
local. Şi cele mai multe departamente ale poliţiei locale 
(incluzând poliţia statală) erau la fel de nepregătite în ceea 
ce priveşte problemele de IT şi protecţia internetului pe 
cât era şi FBI. Chiar şi denunţarea unei infracţiuni pe 
internet era dificilă. Mulţi oameni au mers la poliţia locală. 
În majoritatea cazurilor, poliţia ştia că era un caz federal. 
Dar, curând, CIA trecea majoritatea cazurilor procurorului 
general sau doar spunea (cu aşa multe cuvinte) că nu se 
putea ocupa de aceste cazuri. Mult timp în anii '90, FBI se 
străduia să-şi dea seama cum să se descurce cu avalanşa 
de infracţiuni pe internet. Intre timp, companiile, sau 
indivizii bogaţi, trebuiau să plătească investigarea acestor 
infracţiuni. Procurorul general din regiune trebuia să facă 
acuzaţii dacă părea un caz ce se poate câştiga. Abia în 
ultimii am lucrurile au început să se schimbe, căci FBI, 
fiscul şi întregul sistem federal de justiţie a deschis birouri 
unde victimele pot denunța infracţiuni pe internet, iar 
anchetatorii pot urmări infractorii cibernetici. 

Totuşi, existau agenţii federale care aveau cunoştinţe 
despre reţea. Fundaţia Naţională de Ştiinţă (NSE), care se 
ocupa cu tranziţia de la ARPANET la internet, ştia totul 
despre reţea. Dar nu exista o agenţie a poliţiei. De 
asemenea, CIA şi micul sau frate secret, ASN (Agenţia 
Siguranţei Naţionale), ştiau multe despre internet, mult 
mai multe decât FBI, dar CIA nu poate, prin lege, să 
opereze în Statele Unite. Şi treaba ASN e să creeze (să 
cripteze) şi să spargă (să decripteze) coduri secrete. 
Totuşi, CIA a fost mereu în avangarda IT şi tehnologiei 
internetului. 


Deşi mulţi oameni se gândesc la CIA ca la un grup de 
agenţi secreti, adevărul e că majoritatea oamenilor din CIA 
sunt tocilari de un fel sau altul. CIA angajează de mult 
timp hackeri white hat şi intervievează hackeri black hat 
care sunt dispuşi să renunţe la viaţa de infractori (şi fac 
testul cu detectorul de minciuni ca să demonstreze asta). 
CIA are mulţi oameni care studiază sistemele bancare 
străine, de aici abilitatea agenţiei de a „sparge banca”. 
Această informaţie a apărut prima dată în anii '90, când s- 
a aflat că CIA putea (sau deja se întâmplase) să spargă 
conturile bancare din străinătate ale lui Saddam Hussein 
sau pe cele ale teroristului Slobodan Milosevic on pe cele 
ale lui Osama bin Laden. Această abilitate a continuat a fi 
neobservată (deşi a fost denunţată). Totuşi, vorbim despre 
străini care deţin mulţi bani obţinuţi ilegal. Pe de altă 
parte, băncile care sunt atacate de cyber-soldaţii CIA ezită 
să facă plângeri, deşi sunt proteste pe căile diplomatice. 
Desigur, dacă ai abilităţi de hacker ca să pătrunzi în 
băncile străine (care nu sunt la fel de protejate împotriva 
acestui lucru ca băncile din Statele Unite), ai oameni care 
ştiu câte ceva despre infracțiunile informatice pe internet. 

Din fericire, CIA ŞI FBI, agenţii care nu s-au înţeles 
bine zeci de ani, au început să lucreze împreună în timpul 
anilor '90. Acest aspect era important pentru FBI în zona 
cyber-războiului, pentru că CIA are mult mai multe resurse 
în această zonă de care FBI are mare nevoie. Din păcate, 
niciodată nu sunt oameni de ajuns care să se priceapă la 
tehnică. FBI este încă o organizaţie care se bazează pe 
oameni (nu pe tehnică) şi tocilari care caută 

„Angajamente” la guvern e mai probabil să prefere 
un CIA prietenos cu ei (care are multe locuri de muncă 
tehnice). De asemenea, serviciile armatei au unele locuri 
primitoare pentru experţii pe internet, însă doar câteva 
dintre ele sunt pentru civili. Deci dacă vrei să fii un cyber- 
războinic pentru guvern fără să mergi la taberele de 
recruți, CIA a fost, şi este, locul unde trebuie să mergi. 


Între timp, anul DDOS e încă prezent. Mulţi tocilari 
din guvern suferă de paranoia instituţională şi se aşteaptă 
la un nou val de atacuri DDOS. Totuşi, aceasta e una dintre 
problemele celor care lucrează în guvern. Pierzi contactul 
cu realitatea. Marile site-uri comerciale au trecut, sau tind 
să treacă, peste problema DDOS. Desigur, ameninţarea 
DDOS e încă prezentă. Dar dacă hackerii black hat vor să 
lanseze un atac DDOS asupra cuiva, îşi pierd timpul în 
încercarea de a-l folosi pe (acum) bine protejatele site-uri 
comerciale. Doar dacă nu vin cu o versiune nouă şi 
surprinzătoare de atac DDOS. E posibil, deşi apărarea 
lucrează neîncetat la contramăsuri pentru tipurile de atac 
DDOS încă nefolosite. Singura teamă reală legată de 
DDOS e folosirea unei noi versiuni mai periculoasă ca 
armă în cyber-război. 

Orice tehnică DDOS veche e încă un instrument bun 
pentru torturarea cuiva care deţine un site cu buget mic şi 
aici se regăsesc cele mai multe atacuri DDOS în aceste 
zile. Ca să parafrazez o zicală mai veche: „bogatii sunt mai 
protejaţi de DDOS, în timp ce săracii captează mai mult 
atenţia hackerilor black hat”. 


FEDERALII PREIAU CAZUL 

Din moment ce internetul e o reţea naţională, orice 
infracţiune comisă este o abatere federală, statală sau 
locală. Aceasta înseamnă că FBI trebuie să se ocupe de ea. 
Însă FBI dintotdeauna nu a preluat imediat noile forme de 
infracţiune interstatală. Dar, ca toţi cei asociaţi cu 
internetul, chiar şi FBI în final a trebuit să acorde atenţie. 
Până la sfârşitul anilor '90, agenţii federali (FBI, Serviciul 
Secret, CIA, Brigada Antidrog, ATF) se dădeau peste cap 
să ajungă din urma valul de infracţiuni ce creştea pe 
internet. Desigur, FBI nu se aştepta să urmărească toţi 
infractorii de pe internet. Pur şi simplu, erau prea mulţi. 
Dar FBI a făcut ceea ce era obişnuit să facă - a urmărit 
cazurile de interes major. Un foarte bun exemplu de un 


astfel de caz a implicat un miliardar american, hackeri 
ruşi, o mare companie americană, şantaj şi o maşinaţie 
internaţională. Într-un cuvânt, tot ce-i place FBI-ului la un 
caz. Mai jos este comunicatul guvernului dat la prinderea 
vinovaţilor. Fiţi atenţi că, de la începutul lui 2002, cei doi 
hackeri ruşi au încercat, fără prea mult succes, să evite 
extrădarea în Statele Unite. Domnul Bloomberg (acum 
primarul miliardar al oraşului New York) şi compania sa 
sunt pregătiţi să ajute la condamnarea celor doi ruşi, care 
probabil se vor întoarce în Statele Unite până la sfârşitul 
lui 2002. 

14 August 2000, procurorul Statelor Unite Districtul 
de Sud al statului New York 

MARY JO WHITE, procurorul Statelor Unite pentru 
Districtul de Sud al New York-ului, şi BARRY W. MAWN, 
împreună cu adjunctul directorului aflat la conducerea 
sucursalei din New York a Biroului Federal de Investigaţie, 
anunţă că OLEG ZEZOV, aka „Oleg Zezev”, aka „Oleg 
Dzezev”, aka „Alex”, şi IGOR YARIMAKA, cetăţeni ai 
Kazahstanului, au fost arestaţi pe 10 august 2000 în 
Londra, Anglia, pentru că ar fi intrat în sistemul informatic 
al Bloomberg L.P. („Bloomberg”) din Manhattan în 
încercarea de a sustrage bani din conturile companiei. 

ZEZOV ŞI YARIMAKA sunt urmăriţi pe baza a trei 
capete de acuzare dezvăluite astăzi. Fiecare e acuzat de 
amestec în comerţ folosind şantajul, şantajarea unei 
corporaţii folosind mijloace de comunicare amenințătoare 
şi acces neautorizat în sistemul informatic. 

Conform acuzațiilor, ZEZOV a obţinut acces 
neautorizat în sistemul informatic intern Bloomberg de la 
computere aflate în Almaty, Kazahstan. În primăvara 
anului 1999, sau cam în acea perioadă, Bloomberg furniza 
servicii cu date de bază prin intermediul unui program 
numit „Open Bloomberg” corporației  Kazkommerts 
Securities („Kazkommerts”), aflată în Almaty, Kazahstan. 
ZEZOV e angajat al Kazkommerts şi e una dintre cele 


patru persoane de la Kazkommerts asociate contractului 
dintre Kazkommerts şi Bloomberg. 

Mai mult, potrivit acuzațiilor, ZEZOV a trimis un 
număr de e-mailuri lui Michael Bloomberg, fondatorul şi 
deţinătorul companiei Bloomberg, folosind numele „Alex”, 
cerând ca Bloomberg să-i plătească 200.000 de dolari în 
schimbul unor informaţii referitoare la modul în care 
ZEZOV a reuşit să se infiltreze în sistemul informatic. 

Aşa cum se arată în acuzaţii, Michael Bloomberg i-a 
trimis un e-mail lui ZEZOV propunându-i să se întâlnească. 
Se crede că ZEZOV i-a cerut lui Michael Bloomberg să 
depună 200.000 de dolari într-un cont din străinătate. 
Bloomberg a deschis un cont la Deutsche Bank în Londra 
şi a depus 200.000 de dolari în cont. Potrivit acuzaţiei, 
Michael Bloomberg i-a propus să rezolve problema în 
Londra şi ZEZOV a fost de acord. 

Cum s-a formulat în acuzaţia împotriva lui 
YARIMAKA, la 6 august 2000, YARIMAKA ŞI ZEZOV au 
zburat din Kazahstan la Londra. La 10 august 2000, 
YARIMAKA ŞI ZEZOV sau întâlnit cu oficialii de la 
Bloomberg L.P, inclusiv cu Michael Bloomberg şi cu doi 
ofiţeri de poliţie din Londra, unul dându-se drept director 
al Bloomberg L.P, iar celălalt ca traducător. La întâlnire, 
se pare că YARIMAKA a pretins că e un fost procuror din 
Kazahstan şi le-a explicat că-l reprezintă pe „Alex” şi că se 
va ocupa de termenii de plată. Potrivit acuzaţiei, 
YARIMAKA ŞI ZEZOV şi-au repetat cererile la întâlnire. La 
puţin timp după întâlnire, YARIMAKA ŞI ZEZOV au fost 
arestaţi. 

Pe 11 august 2000, YARIMAFKA ŞI ZEZOV au fost 
prezentaţi în faţa magistraturii din Londra şi le-a fost 
refuzată cauţiunea. Statele Unite vor cere extrădarea. 

Dacă vor fi condamnaţi, YARIMAKA ŞI ZEZOV riscă 
până la 20 de ani de închisoare pentru amestec în comerţ 
folosind şantajul, doi ani pentru şantajarea unei corporaţii 
folosind mijloace de comunicare amenințătoare şi un an 


pentru acces neautorizat în sistemul informatic. Fiecare 
inculpat riscă o amendă de 250.000 de dolari, dublu faţă 
de câştigul brut venit de pe urma infracţiunii, sau dublu 
faţă de pierderea financiară a altor persoane decât 
acuzatul venit de pe urma infracţiunii, pentru fiecare cap 
de acuzare. 

Domnişoara WHITE a lăudat efortul anchetatorilor 
Biroului Federal de Investigaţii, anchetatorilor de la 
Scotland Yard şi autorităţilor din Kazahstan. Domnişoara 
WHITE şi-a exprimat aprecierea pentru Michael 
Bloomberg şi Bloomberg L.P. pentru cooperare. 
Investigația e în curs. 

Domnişoara WHITE a afirmat: „Internetul nu e un 
adăpost sigur pentru infractori. Cum demonstrează acest 
caz, prin cooperarea oficialilor poliţiei străine şi a 
companiilor americane, hackerii care folosesc internetul 
pentru a şantaja companiile americane şi accesează 
sistemele informatice cu uz intern vor fi prinşi şi trataţi cu 
rigurozitate indiferent de locul în care trăiesc”. 

Domnul MAWN a afirmat: „Investigația şi acuzările 
ar trebui să îndepărteze ideea că, folosirea unui computer 
pentru comiterea unor infracţiuni la celălalt capăt al 
globului asigură o zonă de securitate faţă de privirea 
atentă a forţei poliţiei. De fapt, creşterea infracţionalităţii 
pe computer în ultimii ani a avut drept urmare o cooperare 
mai strânsă între agenţiile poliţieneşti din lume. Această 
investigaţie arată cooperarea dintre companiile americane 
şi partenerii noştri internaţionali de combatere a crimei în 
secolul XXI”. 

OLEG ZEZOV, 27 de ani, şi IGOR YARIMAKA, 37 de 
ani, locuiesc în Almaty, Kazahstan. Procurorii generali ai 
Statelor Unite PAUL B. RADVANY ŞI JOSEPH V. De 
MARCO se ocupă de acuzare. Învinuirile nu sunt simple 
acuzaţii, iar inculpaţii beneficiază de prezumția de 
nevinovăție până la demonstrarea contrariului. 

Pe lângă cazurile izolate, FBl-ului îi place să 


urmărească un mare număr de cazuri ce pot fi închise şi 
duse 3 a judecată. li plac şantajul şi conspiraţiile. Ocupă 
prima pagină în presă şi, dacă acuzarea are succes, mulţi 
răufăcători ajung în închisoare. 

În mai 2001, FBI a anunţat încheierea cu succes a 
„Operațiunii Cyber Loss”. In urma investigaţiei au fost 
capturate 90 de persoane şi companii care au fraudat 
peste 56.000 de oameni prin intermediul internetului şi i- 
au înşelat pe aceşti oameni cu peste 117 milioane de 
dolari. Ca majoritatea operaţiunilor de acest fel, nu doar 
FBI a fost implicat. Centrul Naţional de Combatere a 
Crimei şi Centrul de Fraudă pe Internet, nou fondat de FBI 
la începutul anului 2000, au luat parte. 

„Operaţiunea Cyber Loss” a fost o încercare a poliţiei 
de a băga frica în miile de cyber-infractori care operau pe 
internet. Centrul de Fraudă pe Internet se voia a fi un loc 
centralizat unde victimele infracţiunilor pe internet îşi pot 
denunța pierderile. Asta însemna să dea voie tuturor celor 
care foloseau internetul să participe în programul 
„supravegherii cyber-comunităţii”. Adunând toate aceste 
plângeri, FBI putea cu uşurinţă să identifice cine erau 
marii escroci. Ca în orice alt domeniu al infracţiunilor, un 
mic număr de infractori dă socoteală pentru o sumă 
disproporţionată de fapte ilegale. Acest program 
operaţional dă voie FBl-ului să identifice şi să urmărească 
infractorii mari şi să împiedice un număr foarte mare de 
oameni de a mai fi înşelaţi pe viitor. A fost o operaţiune 
amplă. 

Faza finală naţională a operaţiunii, care a adunat 
vinovaţii, a implicat 27 de agenţii locale ale FBI (Boston, 
Charlotte, Chicago, Cleveland, Dallas, Denver, Detroit, El 
Paso, Houston, Las Vegas, Little Rock, Miami, Minneapolis, 
Mobile, Norfolk, New Haven, Newark, New York, 
Pittsburgh, Phoenix, Portland, Sacramento, St. Louis, San 
Diego, San Francisco, Seattle şi Washington). 

Au fost 61 de cazuri separate, ce implicau o pierdere 


oficială de 117.577.000 de dolari. Însă pierderile erau mult 
mai mari, pentru că nu au putut fi găsite toate victimele. 
Dar s-a estimat un număr de 56.170 de victime. In faza 
finală a investigaţiei, erau 27 de operaţiuni de căutare şi 
arestare care au dus la 57 de arestări, înţelegeri cu 
procurorul sau condamnări şi 90 de puneri sub acuzare. 
Aceste puneri sub acuzare cuprindeau persoane cu 110 
capete de acuzare, printre care fraudă pe mail, fraudă 
informatică, tentative la infracţiunea de furt, spălare de 
bani, fraudă bancară, fraudă prin telemarketing, drepturi 
de proprietate intelectuală (piratarea de software) şi 
transferul interstatal de proprietate furată. 

Pentru că aceste cazuri acopereau o sferă atât de 
mare de infracţiuni, au fost implicate multe organizaţii de 
combatere a crimei. Printre acestea erau Serviciul Poştal 
al Statelor Unite, Fiscul (Divizia de Anchetă Infracţională), 
Comisia de Valori Mobiliare şi Burse, Serviciul Secret al 
Statelor Unite, Serviciul Vamal al Statelor Unite şi 
numeroase organizaţii de combatere a infracţionalităţii 
statale şi locale, printre care Departamentul de Poliţie din 
New York, Poliţia Statală New Jersey, Departamentul de 
Poliţie din Salt Lake City, Departamentul de Poliţie din 
Springville, echipa de informaticieni din Oregon, 
Procuratura Collège Station din statul Oregon, 
Departamentul de Poliție din Texas, Departamentul de 
Poliție din Seattle, Departamentul de Poliție Monroe din 
statul Washington, Departamentul de Poliție Boca Raton 
din statul Florida, Biroul de Control Informatic al statului 
Florida, Poliția Statală Connecticut, Departamentul de 
Poliţie Chula Vârsta din statul California, Departamentul 
de Poliție El Paso din statul Texas şi Departamentul de 
Poliție din San 

Diego. Un aspect tulburător al acestui caz e că, în 
primul an al operațiunii, Centrul de Fraudă pe Internet a 
primit 36.410 plângeri şi 82% dintre ele s-au dovedit a fi 
valide. Acum, mulți dintre oamenii care ajung victime pe 


internet nici nu ştiu unde să facă plângeri. Interesant e 
faptul că victimele fraudelor pe internet tind să fie aceiaşi 
oameni care au căzut pradă escrocheriilor din afara 
internetului. Cei cu vârsta cuprinsă între 18 şi 34 de ani 
alcătuiesc cel mai mare grup online (cam 39% din 
comunitatea de pe internet). Dar şi grupul de 50 de ani şi 
peste e în creştere. Mai mult, utilizatorii de peste 50 de 
ani, probabil pentru că majoritatea sunt ieşiţi la pensie, 
petrec cu 19% mai mult timp pe internet decât ceilalţi 
utilizatori. 

Utilizatorii vârstnici au mai multe avantaje decât cei 
tineri. Asta înseamnă mai mulţi bani pentru investiţii sau 
orice altă escrocherie tentanta de pe internet. Se pare că 
aceiaşi oameni care îi escrocau prin telemarketing pe 
americanii vârstnici, nu o fac pe acelaşi grup de vârstă şi 
pe internet. 

În timp ce multe din escrocheriile de pe internet sunt 
făcute de aceiaşi oameni care încercau să fure bani înainte 
de era internetului, cea mai obişnuită infracţiune pe 
internet e unică în acest loc. Şi anume, nu se plătesc 
bunurile cumpărate la licitaţiile online. În jur de 22% din 
plângerile primite de FBI erau de acest fel. Sumele nu sunt 
mari, dar avem o mulţime furioasă de oameni. Pe locurile 
al doilea şi al treilea stă frauda cardurilor de credit şi a 
investiţiilor (fiecare cu aproximativ 5% din totalul 
plângerilor). Până spre finalul anilor '90, grupurile de 
crimă organizată americane au început să fure pe internet. 
Bandele de infractori de peste ocean (mai ales în Europa 
de Est) au avut un avans de câţiva ani faţă de cele 
americane. 

De fapt, FIC (Comisia Federală pentru Comerţ) s-a 
ocupat de problema plângerilor consumatorilor de pe 
internet cu câţiva ani înaintea FBI. FIC e o agenţie care se 
ocupă de problemele consumatorilor, nu o operaţiune 
poliţienească ca FBI. Dar FTC a fost primul care a observat 
creşterea infracţională pe internet. Multe din escrocheriile 


de pe internet se bazează pe viteză. Să obţină informaţia şi 
s-o folosească rapid. Câteodată, nici infractorii nu înţeleg 
asta. Mulţi hoţi de carduri de credit sau de identitate sunt 
prinşi pentru că nu acţionează în timp util. În timp ce 
cheltuiesc bucuroşi din contul altcuiva, uită că infracţiunea 
nu poate fi depistată dacă schimbă cumpărăturile cu bani 
gheaţă şi dispar. Cumpărăturile cu cardul de credit lasă o 
urmă şi până şi poliţiştii ştiu că nu trebuie să blocheze 
cardurile (ceea ce le dă un semnal de alarmă hoţilor şi 
pleacă din oraş) până când pot descinde în camera de 
hotel în care locuiesc hoţii şi fac arestări. 

FBI, FIC-ul şi alte agenţii guvernamentale dezvoltă 
noi tehnici de identificare, localizare şi arestare a 
infractorilor de pe internet în cel mai scurt timp posibil. 
Prin acestea nu doar că-i prind pe cei mai mulţi dintre ei, 
dar descurajează amatorii care deseori se gândesc (spre 
regretul lor) că prin infracțiunile de pe internet se fac bani 
uşor. E un aspect important pentru că internetul s-a 
dovedit a fi extrem de popular în rândul hoţilor. Priviţi 
cifrele. În 1997, FTC-ul primea doar în jur de o mie de 
plângeri de infracţiuni săvârşite pe internet. Dar până în 
2000, numărul plângerilor a crescut la peste 25.000. Ce e 
mai rău, acesta era doar un sfert din totalul plângerilor 
primite de FIC şi, la acea dată, internetul acoperea doar 
câteva procente din comerţul din întreaga ţară. 

În 2001 şi 2002, cei mai rapizi şi mai deştepţi cyber- 
poliţişti au efectuat sute de arestări şi puneri sub acuzare 
şi au speriat un număr din ce în ce mai mare de infractori 
amatori de pe internet. Dar perspectivele sunt încă sumbre 
căci tot mai mulţi hoţi profesionişti descoperă internetul. 
Infracţionalitatea pe internet era o afacere de 1, 6 miliarde 
de dolari în 2000 şi se aştepta să ajungă la 15 miliarde de 
dolari în 2005. 

Ca rezultat al măsurilor împotriva simplelor 
escrocherii pe internet, cyber-infractorii sunt acum foarte 
probabil profesionişti. Ce e mai rău e că deseori sunt 


profesionişti ce operează peste oceane. Acest lucru 
înseamnă implicarea mai mare a Departamentului de Stat 
şi a Departamentului de Justiţie. Totuşi, multe naţiuni nici 
măcar nu au legi împotriva multora din infracțiunile de pe 
internet. Şi e şi mai rău. Hoţii străini, care nu vorbesc 
engleza bine (necesară pentru multe escrocherii) sau cu un 
cazier care le-ar fi interzis accesul în SUA legal, nu mai 
trebuie să-şi facă griji pentru asta. Pot opera de oriunde 
din lume, atât timp cât au o conexiune la internet. Singurul 
lucru care împiedică toate acestea să producă un val uriaş 
de cyber-infracţiuni sunt companiile americane de carduri 
de credit care au înghiţit multe asemenea pierderi. 
Companiile de carduri de credit, care au propriile resurse 
considerabile  antifraudă, au analizat tranzacţiile cu 
carduri de credit pentru semne de fraudă şi au blocat 
folosirea multor carduri de credit americane în afara ţării. 
Desigur, încă poţi merge la un dealer de maşini din Manila 
să-ţi cumperi o maşină nouă, dar să te aştepţi să răspunzi 
la întrebările cuiva la telefon (de la compania de carduri de 
credit) mai întâi. Majoritatea cardurilor de credit nu mai 
pot fi folosite pentru jocurile de noroc de pe internet şi alte 
operaţiuni online care dau semne de fraudă. De asemenea, 
băncile acordă o atenţie sporită transferurilor online de 
bani, un alt mod preferat de hoţi pentru a lua bani de la 
victime. 

În ultimii 150 de ani, fiecare formă noua de 
comunicaţie electronică (telegraful, telefonul, internetul) a 
fost rapid adoptată de infractori pentru a face escrocherii. 
Când a apărut internetul, frauda prin telefon încă era o 
ameninţare ce creştea. Nu mai e cazul, având în vedere că 
potenţialele victime şi infractorii inventivi au trecut la 
mediul online. Vor mai trece câţiva ani până ce utilizatorii 
de internet să fie mai deştepţi şi mai atenţi la activitatea 
infracţională până la nivelul „normal”. Dar astea vor fi 
doar  escrocheriile tradiționale. Daunele ce implică 
software-ul şi hardware-ul de pe internet nu vor fi cu 


uşurinţă domolite. Dar acesta e un cu totul alt război. 


VULNERABILITĂŢI ÎN CREŞTERE 

Cu numărul de utilizatori de internet în creştere, 
odată cu cel al oamenilor ce testează reţeaua de 
vulnerabilităţi, oportunităţile de săvârşire a daunelor au 
crescut enorm. Asta s-a întâmplat pentru că programele- 
cheie de software disponibile pentru hacking nu s-au 
dezvoltat aşa mult. De fapt, diferitele tipuri de software de 
internet disponibile pentru hacking au scăzut considerabil 
pe măsură ce competiţia a înlăturat mulţi competitori în 
timpul anilor '90. Aşa se explică de ce software-ul de 
internet e luat la puricat de hackeri ca să găsească 
defecte. Găseşte un defect şi poţi face o mulţime de bani 
exploatându-l. Totul se rezumă la asta: nu sunt multe 
programe de software pe piaţă la ora actuală. Software-ul 
pentru servere se află pe milioane de computere şi stă la 
baza paginilor web, dar doar două programe diferite susţin 
aproape 90% din serverele de pe internet. Apache deţine 
56% din piaţă şi Microsoft IIS 30%. Apoi mai sunt şi 
sistemele de operare şi browserele care sunt folosite 
pentru accesarea serverelor. Sistemele de operare 
Microsoft sunt pe 90% din computere şi browserul de 
internet al Microsoft, Internet Explorer, controlează 80% 
din piaţa. 

Când ai câteva milioane de profesionişti de software 
care lucrează cu un număr redus de programe, nu se poate 
să nu fie descoperite defecte. De asemenea e posibil ca 
sutele de milioane de utilizatori să descopere defecte în 
programele software, dar de obicei nu ştiu peste ce au dat 
exact, iar din cauza naturii internetului, informaţia circulă 
repede. Oamenii vorbesc. De la începutul internetului, s-au 
obişnuit să se ajute între ei. Pentru cyber-infractori, acesta 
s-a dovedit a fi paradisul. Atâtea discuţii libere, uneori 
detaliate, despre defectele software-ului pe internet, gata 
de a fi exploatate. In timpul anilor '80, hackerii exploatau 


defectele cunoscute din server şi din sistemele de operare. 
Programele periculoase, care se foloseau de defecte, erau 
scrise ca exerciţii nevinovate ca să se vadă ce se putea 
face. Acestea erau „hack-uri” clasice. Apoi, Morris Worm a 
ieşit în 1988 şi a făcut mult rău. Acel „atac” a fost de fapt 
un accident. Până în anii '90, hackerii black hat, care 
exploatau defectele de software doar de-ai naibii sau 
pentru a fura, s-au înmulţit. Spargerile lor intenţionate nu 
erau accidente. 

Nu e ca şi cum ar fi mult mai mulţi programatori care 
o căutau cu lumânarea, dar erau şi mai mulţi cei care 
doreau să lucreze hackerii black hat. Deşi oamenii aleg tot 
mai puţine programe, serverul de internet şi software-ul 
browserului sunt mai mari şi mai complexe. Dacă faci ceva 
mai mare şi mai complex, în mod automat ai mai multe 
lucruri care pot merge prost. lată, o combinaţie păcătoasă 
a mai multor oameni ce verifică atent mai puţine elemente 
ale mai multor programe de software, ce continuă să 
conţină mai multe defecte la fiecare actualizare. 

Dintr-un anumit unghi, toate astea sunt spre bine. 
Marea majoritate a profesioniştilor în software îşi bagă 
nasul peste tot în server, în sistemul de operare şi 
software-ul browserului şi încearcă doar să facă 
programele să lucreze sigur şi eficient. Când găsesc un 
defect, îl raportează. Şi prin multele raporturi ale erorilor, 
producătorul de software va repara acel lucru imediat. Ei 
bine, nu întotdeauna. Producătorii de software fac bani 
creând noi programe de software, nu reparându-le pe cele 
vechi. Microsoft, în special, e vulnerabil aici. Microsoft nu 
doar produce noi programe de software, dar vine cu noi 
versiuni ale produselor existente aşa frecvent că unele 
sunt versiuni ale vechilor programe aflate încă în uz. E mai 
puţin probabil ca vechile versiuni să fie reparate. În mod 
ironic, cele mai bine menținute (fără erori şi reparate 
rapid) două părţi ale software-ului de internet (software-ul 
pentru serverul Apache şi sistemul de operare Linux) sunt 


software-urile de tip open Source. De fapt, nimeni nu le 
deţine, ci o reţea de utilizatori şi voluntari le menţin. Suna 
ciudat, dar funcţionează. Linux nu e o ameninţare pentru 
Microsoft în domeniul sistemelor de operare, dar Apache 
deţine de fapt majoritatea pieţei. 

Software-ul Microsoft nu e open Source şi celor de 
acolo nu le place să repare toate erorile (e scump). Cu cât 
e mai mare perioada dintre descoperirea noilor erori şi 
repararea acestora, cu atât e mai mare oportunitatea 
infractorilor să îşi dea seama cum să exploateze eroarea şi 
să lanseze programe periculoase pe internet ca să se 
folosească de eroare. Aceste probleme sunt cauza a mai 
mult de jumătate din atacurile hackerilor despre care 
auziţi. 

Soluţia Microsoft la problemă e să militeze pentru o 
lege care să facă ilegala raportarea unei erori altcuiva în 
afară de guvern şi de producător. Posteaz-o la vedere şi te- 
ai ars: ai FBl-ul la uşă şi urmează punerea sub acuzaţie. 
Logica celor de la Microsoft e că, atunci când aceste erori 
sunt anunţate public, băieţii răi au timp să pună la cale un 
mod prin care să exploateze problema. Are sens, dar de 
obicei cele mai rele defecte sunt descoperite de oameni 
diferiţi sau de un grup de oameni în acelaşi timp. Asta-i 
îngrijorează pe cei mai mulţi utilizatori pentru că au 
impresia că, fără presiunea generată de publicitatea pe 
care o au erorile lor, Microsoft le va rezolva cu greu. 
Oamenii văd în acest aspect mai mult decât văd cei de la 
Microsoft dezavantajul anunţurilor publice. 

Fără îndoială, sunt multe erori. În 2000, au fost 
găsite 1.090 de erori în software-ul de internet, dintre care 
4% puteau fi folosite de hackeri pentru a provoca daune 
serioase. În 2001, au fost găsite 2.437 de erori, dintre care 
13% puteau fi exploatate de hackeri. Se poate spune că era 
cyber-războiulul a fost creată de programele de software 
cu erori în creştere şi de hackerii răi. 

Guvernului Statelor Unite nu-i place această situaţie. 


La începutul anului 2002, forţele aeriene ale Statelor 
Unite, care de obicei iau iniţiativa în problemele cyber- 
războiului, au avertizat firma Microsoft să îmbunătăţească 
protecţia software-ului lor repede sau vor risca să-şi piardă 
cel mai mare client al lor, guvernul Statelor Unite. 
Vânzările software-ului Microsoft către guvernul Statelor 
Unite (direct sau indirect prin software-ul instalat în 
hardware) se ridică ia miliarde de dolari pe an. Guvernul 
cumpără de mult timp software-ul Microsoft pentru că e 
cel mai ieftin şi uşor de instalat (dacă nu chiar cel mai uşor 
de folosit). Dar cum tot mai mulţi oameni au locuri de 
muncă dependente de internet, protecţia şi siguranţa 
software-ului Microsoft a devenit o problemă. Şi 
amenințarea nu e una fără temei. Sunt tot mai multe voci 
în interiorul forțelor aeriene care ar prefera un sistem de 
operare Linux mai ieftin şi mai sigur. În timp ce Linux nu 
poate derula multe din jocurile populare pe computerele 
ce folosesc sistemele de operare Microsoft, forţele aeriene 
vad acest lucru ca pe un plus. Şi majoritatea software- 
urilor de care au nevoie forţele aeriene sunt disponibile pe 
computerele ce folosesc Linux. Dar este şi un mare 
dezavantaj. China a adoptat Linux-ul ca sistem de operare 
standard (pentru guvern şi şcoli). Asta înseamnă că 
programatorii chinezi vor fi mai familiarizați cu Linux 
decât cu Microsoft şi astfel mai capabili să spargă 
sistemele Linux. 

Numărul de erori grave găsite în software-ul 
Microsoft e uluitor. La sfârşitul anului 2001, numărul de 
erori de protecţie cunoscute erau: 

Software folosit pentru funcţionarea internetului, sau 
conectarea la internet, şi un număr mare de defecte pentru 
fiecare. 

Microsoft Outlook şi Outlook Express: 20 (deşi 
acestea sunt două programe separate, unele defecte se 
puteau găsi la ambele). 

Microsoft Internet Information Server: 44 (nu doar că 


erau mai multe defecte decât în Apache, dar problemele 
erau şi mai serioase). 

Microsoft Internet Explorer: 47 (cel mai folosit 
browser web şi cel mai periculos de folosit). 

Microsoft Windows 2000: 79 (sunt descoperite cam 
trei noi vulnerabilităţi pe lună de la lansarea sa). 

Microsoft Windows 98: 25 (acum e un sistem de 
operare mai vechi şi încă periculos de folosit). 

Apache: 29 (cel mai folosit şi cel mai sigur software 
de server web). 

Debian Linux: 28. 

Sistemul de operare Macintosh: 2 (versiunea mai 
veche de software MacIntosh şi cel mai sigur sistem de 
operare existent). 

Sistemul de operare Mac X: 10 (cel mai nou sistem 
de operare lansat de Macintosh). În acel timp, noul sistem 
Windows XP scos pe piaţă, proclamat ca cel mai sigur 
sistem de operare Microsoft din toate timpurile, s-a 
dovedit a fi în schimb la fel de plin de erori ca Windows 
2000. Mai mult, existau sistemele răspândite (pentru 
afaceri) de software de baze de date online (ca Oracle). 
Acest software era montat diferit pentru fiecare site, dar 
cam 12% din toate bazele de date online erau sparte în 
2001. 

Din câte se ştie, nu sunt totuşi atât de mulţi hackeri 
răi (black hat) care să exploateze vulnerabilităţile acestor 
programe de software. Hackerii white hat şi 
administratorii de rețea sunt mai liniştiţi din cauza lipsei 
de exploatare. Dar în acelaşi timp, hackerii white hat în 
special sunt conştienţi de gradul de daune ce pot fi făcute. 
Un mod de a privi lucrurile e că cei mai buni din hackerii 
black hat ar folosi mai degrabă aceste defecte de protecţie 
ca să facă bani. Asta înseamnă că defectele sunt exploatate 
ca să fure informaţii sau bani. Cauzarea multor daune doar 
atrage atenţia de la lege şi un hacker black hat priceput nu 


vrea să atragă atenţia. Dar în acelaşi timp, e foarte 
probabil ca cyber-luptătorii militari să cerceteze atent 
aceste defecte pentru a le folosi în situaţiile din timpul 
războiului. Aşa că nu te culca pe-o ureche pentru că un 
mare număr de vulnerabilităţi nu sunt exploatate imediat 
ca să ne dea dureri de cap. 

De asemenea, gândeşte-te că majoritatea atacurilor 
raportate pe internet în 2001 au fost cauzate de doar trei 
viruşi. Şi e foarte probabil ca aceşti trei viruşi să fie 
eliberaţi de trei persoane. Sunt multe daune (miliarde de 
dolari să facă curat) provocate de trei e-mailuri. Au mai 
fost mii de atacuri individuale asupra computerelor 
neprotejate şi ser-verelor pentru a instala programe 
zombie pentru atacuri DDOS sau mai multe alte 
comportamente antisociale similare. Cele mai serioase 
atacuri, împotriva site-urilor comerciale, în scopul furtului, 
probabil au fost cu sutele. Multe din „atacuri”, într-adevăr 
majoritatea, erau automate. 

Doar că nu sunt mulţi oameni pricepuţi care să intre 
pe un site protejat şi să rişte să fie prinşi doar pentru a se 
distra sau să facă bani. 

Majoritatea escrocheriilor de pe internet nu implicau 
vrăjitori programatori care să repare software-ul cu 
probleme, ci simpli infractori de modă veche ce lucrau 
într-un domeniu nou. Cu un număr crescut de defecte ce 
apăreau în software-ul de internet, creşteau riscurile 
pentru noi toţi. 

Din fericire, oamenii care aveau cel mai mult de 
pierdut, mai ales site-urile comerciale, sunt la fel de 
prompti în apărarea site-urilor lor precum hackerii black 
hat în atacarea acestora. Majoritatea computerelor cu 
defecte (Microsoft) serioase sunt folosite de oamenii 
obişnuiţi. Combinația dintre computerele puternice din 
mâinile milioanelor de utilizatori, cu răspândirea 
conexiunilor rapide le dau hackerilor black hat şi cyber- 
războinicilor un nou câmp de luptă gata de a fi folosit. 


Dacă un cyber-război izbucneşte şi nu ai un asemenea 
computer, aşteaptă-te să faci parte din „victimele 
colaterale”. 


AUTOSTRADA PĂRŢII ÎNTUNECATE 

Atacurile militare, precum apa, urmează calea ce nu 
opune rezistenţă. Un asemenea exemplu e una din cele mai 
evidente forme de cyber-război pe internet, atacul DDOS. 
Apărut pentru prima dată în 1999, până la sfârşitul lui 
2001 erau peste 500 de atacuri DDOS pe zi asupra site- 
urilor web şi aparatelor conectate la reţea (de exemplu 
imprimantele). DDOS a devenit o jucărie favorită pentru 
mulţi script kiddies, căci le permite să se furişeze în 
computere neprotejate, să lase programele zombie de care 
au nevoie să lanseze atacul DDOS, apoi să aleagă un site 
web care nu le place şi să-şi activeze programele ca să 
lanseze atacul DDOS şi, apoi, să blocheze site-ul. De 
asemenea, programele zombie pot fi folosite a se infiltra în 
site-ul pe care sunt instalate. Site-urile comerciale şi 
companiile producătoare de software antivirus s-au 
concentrat rapid asupra problemei. Dar acest lucru 
funcţiona doar pentru oamenii care erau conştienţi că au o 
problemă, ştiau că se putea repara, aveau timp şi erau 
interesaţi să-şi protejeze serverele de programele zombie. 
Dar aşa cum atacurile DDOS lansate de zombie apăreau în 
peisaj, la fel apăreau şi milioane de utilizatori de computer 
cu modemuri pe cablu şi conexiuni DSL. Acestea erau 
locurile perfecte în care programele zombie se puteau 
ascunde. În timp ce script kiddies ţineau socoteala 
programelor zombie pe care le puteau planta şi cât de 
greu se putea pătrunde pe un site, computerele individuale 
cu conexiuni „mereu deschise” şi rapide erau şi mai bune. 
Site-urile comerciale şi cele ale universităţilor erau destul 
de bine protejate. Pe cât era de sigur să lansezi un atac 
DDOS, pe atât de periculos devenea să plantezi 
programele zombie. Site-urile comerciale erau din ce în ce 


mai echipate cu detectoare de acces neautorizat şi oameni 
gata pregătiţi care puteau depista intrusul. Federalii te 
puneau imediat sub acuzare. Treaba asta, zombie şi DDOS, 
nu era distractivă dacă erai prins. 

Dar utilizatorii cu modemuri pe cablu cel mai 
probabil habar nu aveau de ceea ce se întâmpla în 
interiorul computerului lor. Aceştia nu se prindeau şi 
probabil nici nu observau programul zombie la treabă până 
ce nu ajungeau acasă şi descopereau că nu mai au 
conexiune la internet şi găseau un mesaj pe telefon de la 
compania de cablu pentru a apela la suportul tehnic să-şi 
„deviruseze calculatorul”. Chiar dacă mulţi utilizatori de 
modemuri pe cablu aveau un firewall şi software antivirus, 
pentru hackeri era mai uşor să se ocupe de asta decât de o 
vizită de la FBI. 

Poate şi mai ameninţător, computerele personale au 
devenit locul principal de lansare a atacurilor în cyber- 
război. O naţiune inamică putea amplasa rapid programe 
zombie militare pe mii de computere personale, computere 
cu o mare capacitate de a accesa internetul. Ca să mai 
vorbim de „duşmanul dintre noi”. O asemenea putere 
putea închide site-urile militare şi guvernamentale zile 
întregi, sau săptămâni, cu atacuri DDOS (şi similare), chiar 
dacă Statele Unite îşi întrerupeau conexiunile la internet 
cu restul lumii. Tot ce trebuia să facă atacatorul era să 
programeze programele zombie militare să treacă la 
„Planul B” dacă nu primeau instrucţiuni de acasă într-o 
anumită perioadă de timp. Depistarea tuturor programelor 
zombie militare putea dura luni întregi, căci majoritatea 
erau pe computere folosite de oameni care nu aveau prea 
multe cunoştinţe tehnice. Din cauza protecţiei scăzute a 
majorităţii computerelor personale, programele zombie 
militare puteau lansa atacuri cu viruşi care să se instaleze 
la rândul lor în mai multe computere personale. 

Atât timp cât unul din ele era încă activ, atacurile 
puteau reîncepe. 


Programele militare zombie sunt o armă perfectă, 
necruțătoare, eficientă, se multiplică singură, e greu de 
detectat şi ieftină. Vulnerabilitatea la atacuri de acest gen 
va dispărea în curând. Într-adevăr, nu vor dispărea 
niciodată de tot, dar toţi se străduiau încă din 1999 să 
dezvolte modalităţi mai bune de protecţie. Asta e uşor de 
făcut, în comparaţie cu înlăturarea atacatorului. Încă puţin 
science fiction lua viaţă. Bun venit în secolul XXI! 


AVEŢI CÂŢIVA VIRUŞI? 

În 2001, Departamentul Apărării s-a arătat iritat când 
a aflat că marile companii americane de software ofereau 
Chinei copii ale viruşilor mortali care nu fuseseră „în 
sălbăticie”. Din peste cei 70.000 de viruşi informatici 
descoperiţi în ultimii 20 de ani, mulţi dintre cei letali nu au 
fost niciodată lansați în reţea (trimişi „în sălbăticie”). Unii 
dintre aceşti superviruşi au fost „în sălbăticie” pentru 
puţin timp înainte să dispară (pentru că erau programaţi 
să se autodistrugă, sau din cauza unui defect conceptual 
care îi împiedica să se răspândească). Puținele companii 
care produc software antivirus menţin arhive cu cât de 
mulţi viruşi pot păstra. Pentru cineva care construieşte un 
arsenal de viruşi informatici militari, aceste arhive sunt o 
resursă valoroasă. 

Având în vedere atitudinile afişate de guvernul chinez 
referitoare la cyber-război şi la Statele Unite (chinezii vor 
să-l folosească pe primul împotriva celuilalt), acest export 
a iscat tensiuni la Pentagon. Totuşi, ca orice lucru care 
implică China şi computerele, nu totul e ce pare a fi. China 
dorea copii ale acelor viruşi ca să poată testa software-ul 
antivirus pe care-l cumpăra. Firmele americane şi-au 
imaginat că acţionează din politeţe, având în vedere că 
erau destul de siguri că nu erau singurii care deţineau 
aceşti 300 de viruşi. Poate asta era tot. La urma urmei, cu 
un an înainte, chinezii au promulgat o lege care pedepsea 
sever pe or cine lansa viruşi. China a început să aibă tot 


mai multe probleme cu viruşii în toată perioada anilor '90. 
Hackerii chinezi lansau viruşi creaţi să facă mai mult rău 
computerelor aflate în China. În acelaşi timp, au existat 
unii viruşi nou creaţi lansați în 2001, care proveneau din 
China. Unii ar putea spune că China voia acces la acele 
arhive americane cu viruşi din cu totul alte motive. 

La sfârşitul anului 2001, erau peste 71.000 de viruşi 
identificaţi „în sălbăticie” (găsiţi pe un alt computer decât 
cel pe care au fost creaţi). Cu zece ani înainte, existau 
aproximativ o mie de viruşi cunoscuţi, în decembrie doar, 
în 2001, 1.256 de noi viruşi au fost descoperiţi. Acum, 
majoritatea viruşilor existenţi sunt fie scoşi din uz 
(hardware-ul sau software-ul pe care au fost creaţi să-l 
atace nu mai există, sau sunt foarte rar conectate la 
internet) sau relativ inofensivi. Unii au fost creaţi să fie 
inofensivi, alţii nu erau creaţi cum trebuie şi nu funcționau 
cum trebuie. Mai mult, mulţi din viruşii „noi” sunt doar 
versiuni ale celor vechi. Şi, câţiva din ei tind să provoace 
majoritatea daunelor. În decembrie 2001, peste 90% din 
atacurile cu viruşi raportate erau făcute de un singur 
virus, Badtrans-B (o versiune a originalului Badtrans). 
Acesta se răspândea ca ataşament la e-mail când era trimis 
sistemelor ce foloseau Microsoft Outlook. 

Poţi cumpăra, sau lua gratis de pe internet, kituri 
„cum să „pentru crearea viruşilor. Crearea lor a devenit un 
hobby fascinant, unu spun că provoacă dependenţă pentru 
mulţi programatori şi ingineri de reţea. De obicei, se face 
schimb liber de idei, sau cel puţin sunt postate în locuri de 
unde ceilalţi le iau şi le duc mai departe. Se pare că sunt şi 
creatori de viruşi izolaţi, şi destul de buni, care comunică 
doar prin munca lor. Le e teamă că unii din ei, sau armata 
chineză, vor dezvolta un „doomsday virus” care va închide 
întreg internetul. Acest lucru e posibil teoretic, cel puţin 
pentru un timp, dacă ataci computerele specializate 
(numite rutere) care controlează munca din culise de pe 
internet. 


Ca majoritatea terorilor necunoscute, acesta are un 
sâmbure de adevăr în el. Şi precum se întâmplă în cazul 
armelor apocaliptice, cea mai bună apărare e să ai şi tu 
una. Cum acest lucru a mers cu armele nucleare (cea mai 
mare armă „apocaliptică”), o armă pe internet de calibrul 
acela va merge doar dacă ceilalţi ştiu că o ai. Dar dacă le 
spui asta, trebuie să le-o explici ca să fie credibilă. Totuşi, 
dacă le dai detalii referitoare la virusul tău apocaliptic, pot 
fi luate contramăsuri care-l vor reduce de la statutul de 
„apocaliptic” ta, să spunem, „pacoste”. 

Probabil China nu doreşte să creeze un virus 
apocaliptic, doar viruşi letali şi asta e destul de rău. 


MICROSOFT PATRIOTUL 

Lipsa de software de protecţie pentru computerele 
personale le-a înlesnit munca infractorilor de pe internet. 
Aceste instrumente vulnerabile erau perfecte pentru 
lansarea de atacuri militare de către cyber-râzboinici. 
Singurul mod de protecţie a serverelor comerciale şi 
militare e actualizarea sistemelor de operare de pe 
computerele personale. Nu e aşa de greu pe cât parc, căci 
cel mai slab punct e sistemul de operare şi lipsa firewall- 
ului şi a software-ului antivirus. Microsoft era 
binecunoscut în anii '90 pentru software-ul slab protejat. 
Dar eforturile de a îmbunătăţi calitatea au eşuat 
lamentabil. Marea majoritate a breşelor de securitate şi a 
atacurilor asupra utilizatorilor de pe internet erau din 
cauza defectelor software-ului Microsoft. La începutul 
anului 2002, Microsoft a anunţat că vor face din crearea 
mecanismelor de protecţie principalul lor ţel. Acesta era 
un mesaj încurajator, căci compania a demonstrat în trecut 
că poate să-şi focalizeze interesul în funcţie de problemele 
existente. 

Presiunea asupra Microsoft a fost mare, nu doar din 
cauza denunţurilor publice şi a comunicatelor de presă ale 
organizaţiilor ce anunțau renunţarea la software-ul 


Microsoft. Aşa că, era o problemă comercială pentru cei de 
la Microsoft. Dar, de asemenea, au fost şi şedinţele 
informative de la Departamentul Apărării şi părerea unor 
oficiali guvernamentali ce se ocupă de protecţia 
computerelor despre faptul că starea proastă a software- 
ului Microsoft punea în pericol siguranţa naţională. Mai 
mult, Departamentul Apărării e cel care plăteşte miliarde 
de dolari firmei Microsoft în fiecare an. Probabil că 11 
septembrie 2001 a jucat un rol în acest demers. Dacă 
Departamentul Apărării era şantajat, putea spune că 
teroriştii sunt ajutaţi în atacurile pe internet de defectele 
impardonabile de protecţie ale software-ului Microsoft. 

Microsoft poate repara multe dintre defectele de 
protecţie folosind actualizările periodice pe care le scoate 
pe piaţă pentru software-ul său. Acestea pot include 
caracteristici suplimentare de firewall, antivirus şi 
software special creat pentru a fi folosit de utilizatorii DSL 
aflaţi „mereu online”. Cel mai nou sistem de operare 
Microsoft, Windows XP are firewall inclus. Dar e nevoie de 
mult mai mult pentru a furniza o protecţie eficientă, mai 
ales să găseşti şi să elimini multe din defectele de 
protecţie înaintea lansării unui nou software. Multe se pot 
face într-un an sau mai mulţi dacă problema ar fi abordată 
direct. Şi Microsoft ştie cu ce are de-a face. Un motiv 
pentru multele defecte de protecţie în software-ul 
Microsoft e efortul de a-l face cât mai uşor utilizabil pentru 
oameni. Apple se află de mult timp în faţa celor de la 
Microsoft la capitolul „uşor de folosit” şi chiar Bill Gates a 
spus că un computer ideal e „unul pe care mama să-l poată 
folosi”. Apple are mai puţine probleme de protecţie, pe de 
o parte pentru că sunt mult mai multe computere ce 
folosesc Microsoft, pe de alta pentru că toate computerele 
Apple au software de reţea integrat în sistemul de operare 
şi acorda o mai mare importanţă protecţiei. 

Dacă va fi un mare cyber-război în următorii câţiva 
ani, numeroasele defecte din software-ul Microsoft vor fi 


scoase tap ispăşitor ca având o contribuţie mare la 
indiferent ce daune vor suferi Statele Unite. Aceasta nu e 
genul de moştenire pe care o companie vrea s-o lase-n 
urma sa, mai ales că o întrevedem. 


CAPITOLUL 11 

CUM SĂ SUPRAVIEŢUIEŞTI CYBER- 
RĂZBOIULUI 

Dacă nu vrei să fii o victimă a cyber-războiului, uite 
ce poţi face şi cum să te păzeşti. Sunt şi unele lucruri 
importante pe care ar trebui să le ştii despre companiile 
producătoare de software de internet. 


MICROSOFT CEL RĂU 

Corporaţia Microsoft este deseori descrisă ca fiind 
singura companie ce are cea mai mare responsabilitate 
pentru problemele de protecţie ale utilizatorilor de 
internet. În mare parte e adevărat, doar pentru că 
Microsoft e cel mai mare furnizor de software pentru 
utilizatorii de internet şi pentru mulţi furnizori de internet. 
Unele din probleme, să se noteze asta, nu puteau fi evitate. 
De exemplu, cine a creat sistemul de operare folosit pe 
majoritatea computerelor personale ar ajunge să aibă un 
nou produs care ar fi cercetat îndeaproape de hackeri 
pentru puncte slabe. Fără îndoială, ar exista puncte slabe, 
pentru că un sistem comercial de operare în masă ar 
trebui să se preocupe de cererea în continuă creştere de 
hardware şi software noi, compatibile. Sistemele de 
operare Microsoft deţin 90% din piaţa în parte pentru că 
au făcut un efort să susţină majoritatea software-ului şi 
hardware-ului vechi şi tot ce a apărut nou. Aceasta a dus la 
mărirea complexităţii sistemelor de operare. Multe lucruri 
pot merge prost într-o astfel de situaţie. Presiunea asupra 
distribuirii de noi versiuni ale sistemelor de operare ar 
însemna că repararea problemelor de compatibilitate ar fi 
mai importantă decât protecţia pe internet. Mai mult, 


sistemele de operare Microsoft au fost create înaintea 
apariţiei internetului, sau a utilizării excesive pe 
modemurile computerelor. Aşa că, multe obiceiuri proaste, 
care nu erau serioase înainte de internet, au devenit fatale 
odată cu apariţia sa. Cel mai bun exemplu e problema 
„buffer overflow”. Practic, aceasta e o eroare de 
programare ce nu apare întotdeauna, ci doar dacă 
programul nu ia combinaţia corectă de instrucţiuni şi de 
date. Rezultatul e blocarea programului. Inainte de 
apariţia internetului, programatorii reparau problemele 
buffer overflow-ului când le descopereau şi nu testau noul 
software ca să le găsească. Dar când un program ce 
mergea pe internet (un browser sau un software de server) 
are probleme buffer overflow, acest defect poate fi 
exploatat de un hacker pentru a introduce un program pe 
un site web sau pe un computer. Şi noul program poate fi 
folosit de către programatorii rău intenţionaţi pentru a 
prelua controlul asupra unui server sau computer. 
Programatorii Microsoft care au creat software-ul de 
internet nu au dat prea multă atenţie problemei buffer 
overflow, văzând-o doar ca pe unul din multele lucruri ce 
pot merge prost într-un program. Programatorii care au 
lucrat la software-ul de comunicare de date întreaga lor 
carieră au dat atenţie şi au fost mult mai rapizi în stoparea 
problemelor buffer overflow. Acesta e un motiv pentru care 
programul serverului Microsoft IIS e mult mai uşor de 
atacat decât software-ul serverului Apache creat de Unix. 
Apache nu e doar de două ori mai stabil decât IIS ca 
operare, ci are mai puţin de o zecime din numărul de erori 
care ameninţă protecţia internetului. 

Microsoft nu doar că a produs multe programe 
software de server pentru internet pline de defecte, dar a 
schimbat licenţele software pentru a „încuraja” clienţii să 
nu folosească altceva în afară de Microsoft. Asta a 
descurajat firmele care foloseau software-ul 

Microsoft pentru uz intern de la a mai folosi 


software-ul de server Apache mai sigur pentru serverul 
site-ului lor. 

Un motiv pentru care Apache era un software mai 
bun, pe lângă erorile mai puţine, era felul în care serverul 
Apache era instalat de utilizator. Când un utilizator instala 
serverul Microsoft IIS, toate opţiunile erau activate. Chiar 
şi pe un server web, sunt multe opţiuni de care nu are 
nevoie nimeni. Şi unele dintre acestea, chiar dacă nu sunt 
folosite, sunt un alt mijloc pentru hackeri de a intra. Când 
instalezi Apache, aproape toate opţiunile sunt dezactivate. 
Dacă vrei unele extraopţiuni, trebuie doar să le activezi, 
dar acea procedură se asigură că ştii ce faci, sau că vrei să 
afli. 

Dar a fost mai rău. Software-ul de server Microsoft 
era prea vulnerabil pentru că se adresa utilizatorului de 
categorie mică şi mijlocie 

Acestea sunt organizaţiile cu oameni care nu 
observau problemele software-ului înainte să declanşeze 
un fel de dezastru transmis pe internet. De asemenea, 
aceste organizaţii cuprind cele mai mari segmente de 
utilizatori de internet (vorbim aici de companii diferite). 
Conceptul designului software-ul Microsoft era să-i facă 
instalarea şi utilizarea cât de simplă posibil. Astfel, cum 
erau multe opţiuni de care nu era nevoie, dacă erau toate 
activate, de obicei se loveau una de alta. Era foarte 
deştept, dar ignora în mare problema vulnerabilităţii la 
hackeri. Când a început să se arate cu degetul la 
Microsoft, reacţia a fost de genul „Cine? Noi?”. 
Programatorii de la Microsoft nu dădeau impresia că nu 
verificaseră protecţia pe internet sau că luaseră în serios 
problema. 

Oricum, majoritatea utilizatorilor de internet nu vor 
avea mult de furcă cu software-ul de server defectuos. Nu, 
o să ai de suferit (dacă nu s-a întâmplat deja) dacă foloseşti 
programul Microsoft Outlook. Cel mai folosit program de 
e-mail de pe planetă, Outlook-ul este şi motivul pentru care 


majoritatea oamenilor sunt atacați de viruşi. Problema e a 

„Opţionalelor”. E un obicei Microsoft acela de a 
adăuga tot mai multe opţiuni programelor, chiar dacă 
marea majoritate a utilizatorilor nu vor avea nevoie 
niciodată de ele. Dar pentru a justifica lansarea noilor 
versiuni de pagini de lucru în Excel sau a programelor de 
procesare a cuvintelor în Word, sunt adăugate mai multe 
opţiuni: au o corporație de condus, angajaţi şi acţionari de 
luat în considerare. În sine nu e o problemă majoră, 
opţiunile rar folosite sunt ascunse şi majoritatea 
utilizatorilor nu le observă. 

Dar „suportul pentru scripting” era o opţiune care 
deschidea oportunităţile rele pentru hackeri. Scriptingul 
nu e nimic mai mult decât un sistem ce permite unui 
programator, sau utilizator, să scrie o listă de comenzi într- 
o pagină care să fie executate automat. Scriptingul e o 
opţiune veche. Fişierele batch (BAT) din anii '80 erau 
fişiere script şi erau foarte populare în rândul utilizatorilor 
de atunci. Chiar şi înainte, limbajele scripturilor erau 
esenţiale pentru rularea uşoară a sistemelor de mare 
viteză de atunci. Microsoft a observat popularitatea 
scriptingului şi i-a extins utilizarea. Cu introducerea Visual 
Basic în anii '90 şi integrarea sa în alte aplicaţii în 1993 
(mai întâi Excel, apoi Word), scriptingul era disponibil în 
aceste programe şi mai ales, oriunde într-un computer 
echipat cu Windows. Când Windows 98 a fost introdus, 
acesta instala automat suportul pentru scripting în toate 
aplicaţiile Windows. Nu le lua mult programatorilor rău 
intenţionaţi să-şi dea seama ce oportunităţi de hacking 
prezenta acesta. Primii viruşi transmişi prin email ce 
foloseau scriptul în fişierele Word sau Excel au apărut în 
1997. Acest lucru a dus la întâmplări nefericite, precum 
viruşii Melissa şi I Love You. De aici lucrurile au mers rău, 
în ciuda faptului că marea majoritate a utilizatorilor nu 
aveau nevoie de aşa mult „suport” pentru scripting. 

Microsoft nu era de vină aici. Microsistemele Sun au 


dezvoltat limbajul Javascript în 1995 pentru utilizarea pe 
browsere web. Chiar şi Microsoft l-a adoptat, deşi şi-a 
adăugat propriile idei cu scriptingul ActiveX. ActiveX 
permitea viruşilor să fie descărcaţi fără cunoştinţa 
utilizatorilor de pe site-urile web. Acest lucru dădea voie 
viruşilor să fie conţinuţi în mesajele ce permiteau HTML.-ul 
(de genul paginilor web) citite pe e-mail. Primul din 
acestea a fost virusul Kak, care a apărut spre sfârşitul 
anului 1999. Dacă deschideai e-mailul şi scriptingul era 
activat, Kak lucra şi făcea schimbări în sistem. Mai întâi, 
se ataşa emailurilor trimise. O dată pe lună afişa un mesaj 
şi închidea Windows-ul. 

Microsoft a reuşit să înrăutăţească situaţia. O altă 
opţiune în Outlook e posibilitatea de a amplasa un program 
într-un e-mail chiar dacă scriptingul nu era activat. Când 
Microsoft a fost alertat asupra problemei în 2001, sfatul 
lor era să nu începi un e-mail cu „begin” (cuvântul magic 
care făcea Outlook-ul să creadă că orice se întâmpla după 
era un ataşament codificat). 

Presiunea utilizatorilor şi-a făcut efectul asupra 
Microsoft în 2002. Microsoft a declarat că protecţia urma 
să fie prioritatea numărul unu în viitor. Putea fi doar 
simpla recunoaştere a unei alte pieţe în creştere. În 2001, 
vânzările de software de protecţie au ajuns la 3, 6 miliarde 
de dolari şi vor ajunge la peste 5 miliarde până în 2003. 
Companiile care furnizează servicii de protecţie a reţelei 
(consultanţă, servicii online) au trecut de la 720 de 
milioane de dolari în 2000 la peste un miliard în 2002 şi se 
aşteaptă să-şi dubleze profitul până în 2005. O parte a 
acestui lucru e că programatorii Microsoft vor fi prea 
ocupați cu rezolvarea problemelor de securitate şi că vor 
avea mai puţin timp să adauge mai multe opţiuni 
nefolositoare. Dar mai întâi va trebui să existe o acţiune a 
Microsoft şi acest lucru va lua timp. Atitudinea asupra 
erorilor găsite în software-ul său era, în mod normal, că, 
dacă numărul acestor defecte putea fi ţinut sub un anumit 


nivel, programatorii puteau continua să adauge opţiuni şi 
să scoată noi produse. Pentru Microsoft, acesta era un mod 
bun de a face afaceri. Industria software-ului pentru 
computere, de la început (la sfârşitul anilor '70), era 
dominată de mulţi amatori şi antreprenori. Producătorii şi 
clienţii s-au obişnuit să caute ce e nou şi totodată să înveţe 
să trăiască cu orice eroare. Majoritatea utilizatorilor nu 
mai întâlniseră un computer înainte să cumpere Windows, 
dar să mai şi folosească unul. Toţi am învăţat să tolerăm 
produsele disponibile pentru că nu exista ceva mai bun. 
Dar astăzi, erorile software-ului de protecţie pe internet au 
un efect notabil asupra utilizatorilor. Întreabă pe oricine 
care are computer şi a avut viruşi. 

E posibil să fabrici software fără erori (sau ceva 
apropiat de asta), în general se întâmplă acest lucru 
pentru aplicaţiile industriale şi militare. Auzi de ele doar 
atunci când erorile apar, pentru că asemenea evenimente 
sunt rare. Dar în general sunt fără erori. Şi japonezii 
produc software fără erori. Costă mai mult să-l creeze, iar 
munca nu e aşa „distractivă” pentru programatori. E 
nevoie de multă disciplină şi de un management acerb să 
produci software fără erori. Evident, Microsoft nu e 
singura sursă de software cu defecte de pe internet, dar e 
cea mai mare şi asta îl face cel mai expus atunci când 
încerci să clarifici situaţia. 

Pentru a reduce numărul de erori, Microsoft ar trebui 
să facă schimbări serioase în modul de operare al 
programatorilor. Se poate face, dar nu imediat. Microsoft 
şi-a luat angajamentul la începutul lui 2002. Înainte de 
sfârşitul lui 2002, puteai vedea aplicarea acestor măsuri la 
unele produse Microsoft. Nu e uşor, dar e posibil, şi dacă 
nu se întâmplă, internetul va avea mari belele. 


INTERNETUL INVIZIBIL 
Când lucrurile merg prost pentru tine pe internet, 
sau din cauza lui, e posibil să nu fie ceva din computerul 


tău care cauzează problema, sau ceva de pe site-urile pe 
care le vizitezi. Mai mult, problema pot fi hackerii care fac 
rău pe „internetul invizibil”. De ani de zile, se credea că 
ruterele, serverele DNS şi software-ul de bază care făceau 
tot ceea ce este invizibil (pentru utilizatori cel puţin) pe 
internet să se mişte eficient, erau sigure. Dar la începutul 
anului 2002 s-a descoperit că de zece ani exista un defect 
(cunoscut ca „vulnerabilitatea SNMP”) în software-ul 
ruterului care îi permitea cuiva cu îndemânarea potrivită 
să închidă ruterele sau să preia controlul asupra lor. 
Hackerii black hat discutau deseori să închidă internetul 
dintr-o ţară întreagă. Acestea sunt glumele pe care ei le 
gustă. India şi China sunt menţionate deseori. 

Ambele ţări au o infrastructură relativ redusa pentru 
funcţionarea internetului, în plus, în aceste ţâri există şi 
probleme culturale (hackerii pot fi la fel de naţionalişti şi 
nesiguri ca orice alt grup). 

Mulţi programatori americani sunt puţin ofensaţi de 
mulţii programatori indieni prost plătiţi (dar 
supercalificaţi) care le iau „locurile de muncă”. 
Programatorii indieni care emigrează în Statele Unite de 
obicei ocupă poziţii sus-puse (sau pun bazele propriei 
companii) prin muncă grea şi calificări superioare. Asta-i 
supără pe unii, aşa că ideea de a închide internetul Indiei e 
un vis des întâlnit. 

Punctele slabe recent descoperite ale ruterelor aduc 
asemenea fantezii mai aproape de realitate. China nu 
trimite la fel de mulţi programatori în Statele Unite, dar 
aceştia sunt naţionalişti şi apar des altercaţii între hackerii 
americani şi chinezi. Închiderea internetului în China, 
măcar pentru câteva zile, e văzută ca cel mai nou hack 
„poţi face asta”. Pentru cyber-războinici, posibilitatea de a 
bloca sau de a prelua controlul asupra unor reţele de 
internet are o valoare militară reala. Înainte de începutul 
anului 2002, problemele SNMP erau descoperite, deja se 
ştia că ruterele şi serverele DNS aveau puncte slabe. Dar 


problema SNMP furnizează hackerului răuvoitor o armă 
mai precisă. Prin exploatarea punctelor slabe ale SNMP 
(prin schimbarea software-ului cu care funcţionează 
ruterul) hackerii pot opri sau devia mari părţi ale traficului 
pe internet. Nu pentru mult timp, căci proprietarii acelor 
rutere puteau în final rezolva problema. Dar impactul unui 
asemenea atac atrage atenţia mass-media pe care o caută 
hackerii. Acesta e mai mult un risc militar decât 
majoritatea punctelor slabe de pe internet. Posibilitatea 
închiderii internetului unei naţiuni sau regiuni, pentru ore 
sau zile, umileşte victimele, forţele poliţieneşti şi militare. 
Sunt şi alte defecte cunoscute sau suspectate pe 
„internetul invizibil” şi acestea rămân o problemă pentru 
perioada următoare. E ceva pentru care să te îngrijorezi şi 
mulţi oameni care folosesc internetul nu dorm din cauza 
asta. 


JOCUL DE-A APĂRAREA 

Sunt multe lucruri pe care le fac profesioniştii pentru 
a păstra în siguranţă site-urile militare şi comerciale, ce 
pot fi folosite de utilizatorii cu buget restrâns. 

Ce mai grea tehnică e setarea computerului, reţeaua 
de acasă sau de birou, astfel încât să nu mai existe 
probleme. Acest lucru înseamnă că vei putea fi atacat de 
hackeri, ce pot afecta o parte a sistemului tău, dar nu-l vor 
închide complet. Pentru că e greu de făcut acesta pentru 
un singur computer, profesioniştii se folosesc de mai multe 
computere dinadins îşi instalează sistemele în aşa fel încât, 
în eventualitatea unui atac sever, să pice doar o parte din 
ele. Din acest motiv pentru atacurile cibernetice e nevoie 
de atât de multă cercetare şi testare înainte ca războiul să 
izbucnească. Marile site-uri militare şi comerciale sunt de 
obicei reţelele reţelelor. Nu vei observa asta dacă intri pe 
un site mare să cumperi ceva, să scoţi ceva la licitaţie sau 
să te joci, dar vei vedea că majoritatea atacurilor de pe 
aceste site-uri nu le închid definitiv. Nu, un DDOS sau un 


atac al viruşilor de obicei va încetini accesul pe un site 
mare. Asta pentru că site-ul a fost creat să facă faţă un 
atac puternic şi să meargă mai departe. Destul de ciudat, 
marile site-uri militare nu sunt la fel de bine echipate, în 
special pentru că Departamentul Apărării nu are atât de 
mulţi bani şi talent pentru a-şi construi site-urile mai puţin 
vulnerabile. Pentru un singur computer, nu poţi face multe 
cu această tehnică, din moment ce toate atacurile îţi vor 
lovi singurul computer. Dar e bine să ştii conceptul, cum 
reţelele de acasă sunt din ce în ce mai întâlnite, mai mulţi 
utilizatori vor considera folositor conceptul „fără şanse de 
eşuare”. 

Mai sunt şi alte tehnici folosite de către cunoscători 
pe care le putem folosi şi noi. De exemplu, fii atent unde îţi 
păstrezi datele, pentru a nu-ți fi furate. Poţi codifica 
paginile şi fişierele importante şi nu-ţi păstra parolele pe 
computer în acelaşi loc unde sunt datele. 

Poate că cea mai mare greşeală a utilizatorilor (şi a 
multor afaceri mici) este arhiva stocată prost prin backup- 
ul datelor. Dacă un hacker îţi atacă serios sistemul, datele 
vor fi distruse sau deteriorate. Singurul mod de a evita 
acest lucru e să ai backupuri cu ce ai pe hard disk. 
Majoritatea utilizatorilor şi mulţi deținători de afaceri mici 
nu se obosesc să facă asta. Cum toate hard disk-urile se 
strică la un moment dat, asta pare a fi o situaţie absurdă. 
Dar oamenii au refuzat să facă backupuri pentru că 
majoritatea au trecut la computere noi înainte ca cele 
vechi să cedeze. Fişierele sunt mutate de pe hard disk-ul 
vechi pe cel nou. Nu au fost suficiente poveşti cu utilizatori 
care-şi pierd tot conţinutul hard disk-ului ca să sperie 
oamenii să facă backupuri în mod regulat. Mai mult, sunt 
companii care vor recupera, pentru o sumă generoasă, 
datele de pe majoritatea hard disk-urilor care aparent sunt 
moarte. Ce trebuie învăţat de aici, dacă eşti vulnerabil în 
faţa unui atac al cyber-războiului, mai bine ţi-ai face 
backupuri de date în mod regulat. În ultimii câţiva ani, 


cum tot mai mulţi oameni şi-au instalat drive-uri CD-RW, 
au început să le folosească exact cu acest scop. Dar 
realitatea e că, nici hard disk-urile predispuse la defecte, 
nici atacurile hackerilor nu există într-un număr aşa mare 
încât să-i facă pe oameni interesaţi de backup. 
Profesioniştii nu numai că fac backup în mod obişnuit 
(uneori chiar şi în fiecare minut), dar le şi păstrează timp 
de generaţii. Adică, există o copie de date separată pentru 
azi, pentru ieri şi uneori chiar de câteva zile (săptămâni 
sau luni). Aceasta va avea drept consecinţă poate zeci de 
copii ale aceloraşi fişiere. Dar dacă iei un virus agresiv, şi 
nu descoperi daunele câteva zile, va trebui să cauţi câteva 
generaţii de date ca să găseşti o copie bună. 

Un alt mare avantaj pe care-l au site-urile 
profesionale militare şi comerciale este accesul la experţi 
în protecţia computerelor. În caz de urgenţă, un mic sfat 
inteligent poate conta mult. Acesta e unul din marile 
plusuri ale unui atac de succes asupra sistemelor de 
comunicaţie. Blochezi sistemul telefonic al unei ţări şi 
duşmanului tău îi va lua mai mult să-şi revină, pentru că 
experţii lor nu vor putea suna să vină cu soluţii. Ca 
utilizator obişnuit, poţi pune un bookmark la site-urile 
producătorilor de programe de protecţie şi programe 
software care acoperă de obicei securitatea internetului 
(www.cert. org e un loc bun de unde să începi, dar sunt şi 
alţii care să-ţi placă). 

Site-urile bine protejate urmează o listă de reguli de 
bază cu ce au voie şi ce nu. Majoritatea nu se aplică 
computerelor personale (cum ar fi să nu dea voie adreselor 
de FTP anonime sau utilizatorilor să încarce fişiere pe 
serverul tău), dar unele da (cum ar fi folosirea unui 
program firewall dacă nu ai un modem pe cablu sau o 
conexiune DSL). FIP-ul anonim e o veche opţiune a 
internetului ce continuă să cauzeze probleme. Ea permite 
oricui să trimită un fişier serverului tău. Dar cineva cu 
instrumentele şi competențele potrivite se poate folosi de 


ele ca să intre pe serverul tău nu doar cu un fişier. Nu 
toate adresele anonime FIP sunt vulnerabile în faţa lor, 
dar sunt şi mulţi administratori de sistem conştienţi de 
pericol. De asemenea, sunt şi multe alte moduri de a 
trimite fişiere încolo şi-ncoace pe internet. Nu la fel de 
rapid ca FIP-ul, dar mai uşor de folosit, e HTTP care se 
foloseşte pe majoritatea site-urilor. 

Un alt obicei al marilor site-uri e acela de a înregistra 
toate operaţiunile. Acum, majoritatea utilizatorilor nu ştiu 
ce înseamnă asta, dar dacă foloseşti sisteme de operare ca 
Windows 2000 sau XP, trebuie să ai câteva programe de 
înregistrare funcţionale. Aceste operaţiuni înregistrează 
doar sarcini importante ale sistemului de operare pentru a 
fi folosite de tehnicienii de service (sau chiar pentru 
sistemul de operare) când repară ceva la sistemul tău. 
Dacă te apuci să cauţi în fişierele Help, poţi găsi unde sunt 
aceste înregistrări şi le poţi vedea. Un text anost, deşi 
poate surprinzător pentru că înregistrează operaţiunile 
eşuate care au fost detectate şi reparate fără să ştii. Deci, 
bun venit în secolul XXI. Marile site-uri fac asta deja şi 
înregistrează aproape totul. Aceste înregistrări deseori 
furnizează primul indiciu că site-ul a fost atacat, într- 
adevăr, hackerii vor vrea să aibă acces la înregistrări ca să- 
şi şteargă urmele. 

Un alt instrument al profesioniştilor din ce în ce mai 
întâlnit la cei care au un singur computer e să fie la curent 
cu reparaţiile. Administratorii de sistem şi-au reparat 
software-ul sistemelor de operare cu sârguinţă ca să 
elimine („patch up”) defectele pe care hackerii le pot 
exploata ca să intre în sistem. E ceva nou în lumea 
computerelor până spre anii '90, când administratorii de 
sistem îşi reparau sistemele de operare doar dacă era 
necesar. Nu de lene, ci din cauza faptului că reparaţiile 
aveau tendinţa să schimbe mai mult decât ce era defectat. 
După aplicarea reparaţiei, puteai descoperi că a creat noi 
erori, sau a schimbat modul de funcţionare a sistemului. 


Schimbarea însemna mai multă muncă pentru 
administratorii de sistem şi mai multă nesiguranţă pentru 
utilizatori. 

Dar asta s-a schimbat după apariţia World Wide Web 
şi explozia utilizării internetului. Această explozie însemna 
că mai multe computere erau expuse internetului şi atât 
ele, cât şi serverele puteau fi sparte. Computerele care 
funcționau ca servere erau cele mai vulnerabile şi cele mai 
valoroase pentru hackeri (serverele păstrau deseori 
informaţii despre cardurile de credit). Dar până la sfârşitul 
anilor '90, hackerii erau pe urmele utilizatorilor de 
internet. Acum era important pentru toţi să-şi facă 
reparaţiile la zi. Acum câţiva ani, majoritatea utilizatorilor 
nu ştiau ce înseamnă o reparaţie a software-ului şi dacă 
încercai să le explici, erau fie furioşi, fie le era frică, sau 
ambele. Furia şi frica sunt reale, dar şi cunoaşterea şi 
bunăvoința instalării reparațiilor pentru software ar trebui 
să fie. Pentru că hackerii pot răspândi automat programe 
virus pe e-mail (şi prin vulnerabilul program Microsoft 
Outlook) unui număr mare de victime, mai mulţi oameni 
cunosc groaznicele consecinţe de „a nu avea cele mai noi 
reparaţii”. 

Microsoft şi-a dat seama imediat că disponibilitatea 
şi nevoia de reparaţii nu-i făceau pe mulţi să-şi ţină 
software-ul updatat la zi. In mod normal, asta nu ar fi mare 
lucru. Mulţi oameni au folosit fără probleme software vechi 
de cinci sau zece ani, fără reparaţii. Dar cu cyber- 
războinicii care caută computere vulnerabile, fără reparaţii 
ca să stocheze programe zombie şi alte chestii, reducerea 
numărului de sisteme nereparate a devenit o problemă de 
securitate naţională. Aşa că Microsoft a ieşit pe piaţă cu 
„repararea automată” odată cu Windows XP în 2001. Erau 
câteva erori la el, bineînţeles, dar a redus numărul 
locurilor în care se puteau ascunde programele zombie. 

Cel mai întâlnit punct slab al computerelor legate în 
reţea a fost din totdeauna parola. Băieţii răi fie le ghicesc, 


fie le fură. Partea cu ghicitul a fost uşoară când spărgătorii 
creau programe-dicţionar. Acestea încercau să se logheze 
folosind o listă a celor mai des întâlnite parole şi, dacă 
niciuna nu mergea, treceau să-şi facă loc, literalmente, 
prin dicţionarul de cuvinte, apoi cuvinte şi numere. De 
fapt, genul acesta de lucruri pot fi combătute cu uşurinţă 
cu un software de logare care recunoaşte un „dictionary 
attack” (care necesită multe încercări ratate de logare din 
partea unui utilizator când sunt încercate parole diferite) 
şi suspendă utilizatorul până ce e verificată situaţia. Genul 
acesta de software de logare nu e unul obişnuit, aşa că 
dictionary attack-urile încă funcţionează. Totuşi, o parolă 
ce conţine un număr egal de litere şi numere va ţine 
dictionary attack-ul mergând până ce probabil va fi 
descoperit înainte de a reuşi să spargă parola. 

În cazul sistemelor sigure, sunt alte moduri de a 
gestiona problemele protecţiei cu parolă. De exemplu, poţi 
avea un sistem call-back. Te loghezi, apoi eşti deconectat 
în timp ce sistemul pe care încerci să-l accesezi sună 
înapoi la un singur număr de telefon. Era o metodă des 
folosită înainte de apariţia internetului, dar funcţionează şi 
acum. Alte modalităţi foarte sigure sunt parolele folosite o 
singură dată (îţi faci o listă de parole şi o parcurgi, folosind 
o parolă după alta, secvențial) şi două sau trei logări 
separate. Cu alte cuvinte, ai nevoie de o altă parolă pentru 
fiecare nivel. Au fost dezvoltate mult mai multe tehnici, dar 
problema principală, cea a furtului parolelor, rămâne. 
Soluţia biometrică începe să prindă contur. O „parolă” 
biometrică ar fi ceva de genul amprentei sau vocii. Şi 
acestea pot fi furate sau transmise, dar mult mai greu. E 
de la sine înţeles că fiecare organizaţie cyber-războinică 
are o divizie pentru spargerea parolelor şi depune eforturi 
să afle cum să intre în sistemele parolate inamice, dar şi să 
le apere pe ale lor. 

Securitatea pe internet e o mare industrie şi ţara cu 
cea mai mare cotă a acestei industrii (Statele Unite) are, 


tehnic, cel mai mare potenţial să treacă de orice program 
de protecţie. Într-adevăr, mulţi experţi din ţările străine 
cred că programele de securitate ce vin din Statele Unite 
vor avea intrări secrete care să permită cyber-războinicilor 
Departamentului Apărării să le acceseze pe timp de război, 
sau chiar în timp de pace, pentru spionaj economic. 
Asemenea căi de intrare sunt deseori ceva mai mult decât 
o parolă specială care nu poate fi schimbată niciodată. 
Nimeni nu va recunoaşte existenţa lor, dar ele există. Iar 
eforturile FBI de a impune legi ce forţează codarea 
sistemelor să aibă o intrare pentru ei, nu au făcut pe 
nimeni să se răzgândească. Partea bună e că paranoia 
intrărilor secrete va determina uneori guvernele străine să 
folosească software de protecţie inferioară. 

Marele dezavantaj al Americii când vine vorba de 
securitatea pe internet e mărimea prezenţei sale. 
Majoritatea reţelei e în Statele Unite, ca şi cei mai mulţi 
utilizatori. Situaţia se schimbă, cum tot mai multă lume 
intră pe internet, dar vor fi întotdeauna mai multe site-uri 
şi utilizatori în Statele Unite decât altundeva. E mai mult 
de protejat, şi pentru că sunt mai mulţi inamici, dar şi mai 
multe ocazii de produce pagube. Departamentul Apărării a 
decis să folosească atât cantitatea, cât şi calitatea în 
construirea mecanismelor de securitate pe internet. Se 
folosesc mai multe nivele de protecţie. Acestea s-au 
dovedit a fi cel mai greu de penetrat atunci când „echipele 
de tigru” ale hackerilor prietenoşi sunt lăsate libere să 
încerce să intre. 

Chiar mărimea resurselor de internet ale Americii 
face, virtual, imposibilă închiderea internetului Statelor 
Unite. Nu e cazul în multe alte ţări ca India, unde atacurile 
la scară largă pot închide internetul în ţară zile întregi, 
săptămâni sau luni. 

La fel precum alte forme de război, când vine vorba 
de internet, cea mai bună apărare e atacul. Cum multe 
competiţii de hacking au arătat, nu există sistem ce nu 


poate fi spart. Competiţiile de hacking oferă premii în bani 
celor care pot sparge un nou produs de protecţie într-o 
anumită perioadă de timp. Aceste competiţii sunt serioase. 
Oameni inteligenţi, competenţi şi dedicați au demonstrat 
în aceste competiţii cum se poate intra pe cel mai bine 
protejat sistem. 

Totuşi trebuie reţinut încă un lucru: „nu contează 
cine e mai bun, ci cine e mai slab pregătit”. Cei care 
lucrează cu cyber-războinici prost pregătiţi vor pierde. 


PĂIANJENI TICĂLOŞI 

Motoarele de căutare, acele site-uri foarte folositoare 
care ne permit să explorăm cyber-spaţiul, s-au dovedit a fi 
un alt defect pe internet. Lucru care demonstrează că 
punctele slabe pot apărea în cele mai neaşteptate locuri. 

Folosind programe numite „spiders”1, acestea caută 
pe internet şi notează ce găsesc. Apoi clasează informaţia 
într-o bază de date. Utilizatorii motoarelor de căutare 
caută în acea bază de date atunci când folosesc aceste 
programe. Ani de zile, „păianjenii” nu au făcut decât să 
vadă dacă un site funcţiona şi notau ce găseau în baza de 
date a motorului de căutare. Totuşi, internetul înseamnă 
inovaţie şi progres. De exemplu, în 2001, motoarele de 
căutare începeau să verifice toate fişierele de pe site-uri 
{nu doar cele HTML sau paginile web, fişierele). Totul era 
spre bine, cum Adobe, fişierele de lucru, Power Point şi 
multe alte tipuri de fişiere erau verificate şi indexate. 
Puteai găsi acum informaţii utile cuprinse în acestea. 

Din păcate, unele din aceste fişiere nu erau în mod 
normal accesibile navigatorilor pe internet şi cuprindeau 
informaţii pe care aceştia nu trebuiau să le vadă. Insă 
„păianjenii” puteau ajunge la ele şi adresele lor web intrau 
în indexul motorului de căutare. Imediat ce aveai adresa 
web, te puteai uita la ele. Gândeşte-te la webmasterii care 
pun parole sau fişiere cu informaţii despre cardurile de 
credit într-un loc în care toată lumea le poate vedea şi, ei 


bine, avem o problemă. Acest lucru a fost iniţial observat 
când utilizatorii motoarelor de căutare raportau că au 
căutat „parola” şi au găsit fişiere care conţineau, ei bine, 
parolele utilizatorilor. 

Singurul mod în care te puteai proteja de această 
problemă era să aduci problema în atenţia oricărui site pe 
care erau informaţii despre parolele şi cardurile de credit. 
Marile site-uri au fost primele care au observat problema 
şi au rezolvat-o. Cum am mai spus, asta se întâmplă pentru 
că ei au administratori profesionişti care să se ocupe de 
asta. Cel mai mult riscă site-urile afacerilor mici şi şcolilor 
care se susţin singure pe propriile servere. În aceste cazuri 
nu există cineva care să fie atent la problemele tehnice. 
Aici fişierele cu parole şi carduri de credit (sau informaţii 
personale) erau lăsate la îndemâna acestor motoare de 
căutare. 

Această problemă nu e o situaţie unică. Internetul 
este o reţea atât de extinsă şi plină de diferite tipuri de 
software că nimeni nu ştie de fapt ce e vulnerabil şi la ce. 
Cel mai bine e să fiu atent şi pregătit să acţionezi repede. 
Pe internet, eşti fie rapid, fie mort. Acest incident arată că 
există multe situaţii periculoase care pot fi exploatate dacă 
exista circumstanţele propice. 


ADWARE 

Utilizatorii de internet au fost obişnuiţi să ia totul 
gratis de pe net. Din acest motiv sunt bannere şi reclame 
peste tot. Dar nu merg la fel de bine pe internet ca la radio 
sau la televizor - şi companiile de publicitate ştiu asta. Aşa 
că s-a venit cu o soluţie tehnologică menită să determine 
companiile de web să plătească şi să-şi menţină site-urile. 
Se numeşte publicitate targetată şi e procesul de 
identificare a utilizatorilor în funcţie de interesele lor şi 
postarea reclamelor la produsele pe care cel mai probabil 
aceştia le-ar cumpăra. 

S-a ajuns astfel la folosirea a ceea ce s-a numit 


„AdWare” sau, pentru necunoscători, „SpyWare”. AdWare- 
ul se descărca cu programe gratuite precum jocurile sau 
sistemele de file sharing. Odată instalat în sistem, 
navigarea pe internet era raportată unui site central unde 
preferinţele tale erau asociate profilelor publicitare ale 
posibililor clienţi. Aşa că, dacă intrai pe multe site-uri auto, 
vedeai mai multe reclame la maşini. Deşi SpyWare-ul nu 
colecta nimic personal în afară de preferinţele de navigare 
şi nu ştia nimic despre tine, mulţi oameni erau deranjaţi de 
acest sistem (deşi mai multora nu le păsa). SpyWare-ul 
trebuia să fie „Opţional” (folosit voluntar). Dar mulţi 
utilizatori nu citesc textul scris cu litere mici când 
descarcă un program gratis de la unele servicii online. 
Marea problemă cu SpyWare-ul este că funcţionează ca 
multe programe zombie ale hackerilor. Doar din cauza 
asta, mulţi utilizatori îşi curăţă computerul de SpyWare şi 
deseori descoperă că s-a furişat acolo. Chiar şi după 
îndepărtarea SpyWare-ului, nu e ceva neobişnuit să 
găseşti, când cauţi după o lună, că tot mai mulţi utilizatori 
au intrat în sistemul lor. Putin înspăimântător, şi nu te 
aştepta ca aceste probleme să dispară. Şi apoi, câţi 
utilizatori ştiu de fapt ce programe sunt pe computerele 
lor? 


HARDWARE ANTIC 

Un avantaj pe care îl au oficialii militari (şi 
guvernamentali) ai Statelor Unite când au de a face cu 
hackerii black hat este vechimea computerelor şi software- 
ului cu care lucrează aceştia. În timp ce majoritatea 
firmelor civile îşi înlocuiesc computerele la doi-patru ani, 
armata şi guvernul le folosesc, câteodată, cam zece ani sau 
mai mult. Nu este aşa de rău pe cât pare. In primul rând, 
când vine vorba de multe sarcini de bază (cum ar fi 
procesarea de texte, paginile de lucru sau bazele de date), 
computerele care au zece ani încă pot face treaba bine. 
Cum organizaţiile militare şi guvernamentale nu au 


niciodată atâtea computere de câte au nevoie, le păstrează 
pe cele vechi decât deloc. Totuşi, e nevoie de ingeniozitate 
şi de o vizită la halele de vechituri ca să găseşti 
componente de schimb pentru maşinăriile acestea vechi. 
Dar tot vei găsi multe din ele în depozitele bazelor militare 
şi birourilor guvernamentale. Până în 2000, FBI încă 
folosea multe computere 386 de la sfârşitul anilor '80 
(aveau doar 2% din puterea unui computer de azi). Marea 
problemă a acestor computere vechi e că nu pot rula 
sisteme de operare şi noi browsere moderne. Aceste 
computere vechi nu pot, fără o mare greutate, să acceseze 
internetul (vechiul software de comunicaţii nu e compatibil 
cu internetul de azi şi browserele recente nu pot rula pe 
vechile 386 ale FBI). E încă posibil să poţi accesa cumva e- 
mailul cu maşinăriile acestea şi este interesant că marele 
avantaj e acela că aceste vechituri sunt mult mai puţin 
vulnerabile în faţa viruşilor dăunători şi viermilor ce 
împânzesc internetul. Literalmente, vechile computere nu 
pot rula viruşii moderni pentru că nu au capacităţile 
cerute. 

Un aspect militar e că multe ţări mai puţin bogate au 
echipament PC vechi. A existat dintotdeauna o piaţă activă 
a computerelor vechi în părţi precum America de Sud, 
Africa şi Asia. Multe armate şi grupări de rebeli din aceste 
zone au echipamente vechi şi imunitate la instrumente 
moderne de hacking pe care computerele scoase din uz le 
lasă în spate. Mai vechi înseamnă uneori şi mai bun, iar 
cyber-războinicii sunt gata pentru asta. 


SOLUŢII NOI 

De frica terorismului pe internet, puţini, dacă nu 
niciunul, oameni au fost ucişi prin intermediul acestei 
reţele. Cel puţin nu încă. Dar ceva atât de imens, care 
ajunge în atât de multe locuinţe şi locuri de muncă şi 
consumă vieţile oamenilor aşa de mult, totuşi, trebuia să 
inspire o oarecare frică. În realitate, majoritatea 


dezavantajelor internetului sunt neplăceri, nu dezastre. 
Pierderea unor fişiere importante pentru afacerea ta din 
cauza unui virus (sau lipsa copiilor de rezervă) e un 
dezastru. Să te lupţi cu toţi script kiddies de peste tot, 
frica de viruşi, nesfârşite reparaţii de software, necazurile 
cu software-ul antivirus şi backup-urile sunt o neplăcere. 
Dar va fi o şi mai mare neplăcere dacă problemele nu vor fi 
rezolvate, iar teama ca teroriştii pot transforma 
neplăcerile în dezastre determină încercări serioase de a 
schimba situaţia. Un motiv pentru care Microsoft şi-a 
anunţat public noua atitudine cu privire la erorile de 
software şi punctele slabe ale sistemului de protecţie (vor 
fi mult mai puţine) este acţiunea legislatorilor care făceau 
gălăgie în privinţa legilor care-i obligau pe producătorii de 
software să fie responsabili de daunele cauzate de 
defectele din programele lor. Nu e o idee nouă, dar până în 
2001 (din cauza unei creşteri acute a punctelor slabe ale 
internetului şi a războiului împotriva terorismului), 
producătorii de software au putut evita problema. Au 
existat câteva încercări de a-i face responsabili în timpul 
anilor '80, căci un număr de utilizatori a reclamat un 
software infectat. Printr-o eschivare elegantă („E vorba 
doar despre computere, noi suntem companii mici”), şi o 
atitudine orientată spre afaceri dublată de promisiuni că 
va fi mai bine, au blocat toate plângerile. În ultimii zece 
ani, producătorii de software au obţinut condiţii mai bune 
pentru ei, sub masca ajutorului oferit în eradicarea 
pirateriei software-ului. E o situaţie destul de bună pentru 
producătorii software-ului de computer. Multe programe 
nu sunt foarte bune, dar sistemul legislativ descurajează 
cu entuziasm orice acţiune legală împotriva producătorilor. 
Dar cu toate problemele internetului, multe dintre ele au 
dus direct spre produsele Microsoft, iar legislaţia în 
vigoare e pusă în discuţie. Acest aspect îi sperie pe 
producătorii de software mult, şi aşa şi trebuie. Toate acele 
procese ar fi scumpe şi chiar dacă multe din ele nu aveau o 


bază, publicitatea negativă le-ar face la fel de mult rău. 
Deci e destul de probabil ca producătorii să 
îmbunătăţească controlul calităţii de acum încolo. 

Totuşi, sunt şi câteva părţi negative asociate cu 
crearea de software mai bun. O lege care ar fi pe placul 
producătorilor este una care să reglementeze modul în 
care erorile de software, mai ales cele legate de internet, 
sunt raportate. Potrivit legilor propuse, oricui găseşte o 
eroare i se cere prin lege să o raporteze imediat agenţiei 
federale apropiate sau producătorului. Publicarea erorii, 
mai ales pe internet, ar fi o infracţiune. Motivul din spatele 
acestui demers e să-i împiedice pe băieţii răi să le 
exploateze înainte ca producătorii să le poată repara. 
Reversul medaliei e că majoritatea oamenilor cred că 
erorile ascunse vor permite producătorilor să ignore o 
parte din ele şi să dureze o perioadă mare de timp până le 
repară pe celelalte. Majoritatea utilizatorilor cred că un 
producător de software care spune: „Ai încredere în mine”, 
ei bine, nu e de crezut. 

Producătorii de software pot vedea că ameninţarea 
cu cyber-războiul poate fi posibilă prin erorile din 
programele lor. Frica e un factor motivator şi când vine 
vorba de cyber-război sunt multe de care să ne temem. 


LUCRURI IMPORTANIE DE FĂCUT 

Dacă ai fost lovit de un virus precum „I Love You”, 
„Melissa”, „Code Red” sau „Nimba”, înseamnă că eşti deja 
o victimă a unei dispute cyber-războinice. Probabil ai fost 
victimă chiar de mai multe ori, pentru că, dacă ai fost 
online şi ai observat că internetul pare „leneş”, este foarte 
posibil ca acest lucru să se fi întâmplat pentru că cineva 
din vecinătate a fost lovit de un atac DDOS major. Va 
încetini şi din viteza de internet a membrilor din reţea. 
Există şi alte metode de a fi atacat pe internet. A fost furat 
vreun număr de card de credit de pe site-ul web pe care îl 
deţii? Este o altă aventură neplăcută, dar comună pentru 


utilizatorii de internet. 

Nu eşti paranoic dacă ai impresia că lucrurile se vor 
înrăutăţi şi mai tare. Cyber-războiul nu are nevoie de 
cineva care să creeze arme. Nu e nevoie decât de câteva 
sute de oameni care să fie dispuşi să facă munca murdară 
şi o bibliotecă cu trucuri meschine pe care nimeni nu le-a 
mai văzut până acum. Un cyber-război major, „Cel Mare”, 
te-ar putea scoate de pe internet timp de mai multe zile 
sau săptămâni sau îţi poate şterge totul de pe hard. 

Aşadar, cum să te protejezi? Există metode pentru a 
face asta. 

Fii atent! Şi în timp ce faci asta, salvează www.cert. 
org, site-ul web care va avea întotdeauna cele mai noi 
informaţii despre securitatea pe internet. Site-ul CERT 
(Computer Emergency Response Team) este unul dintre 
cele câteva care pot fi folosite ca un loc unde merită să te 
opreşti pentru a afla ce se mai întâmplă în domeniul 
securităţii pe internet. 

Mai jos sunt remedii specifice. Ele sunt enumerate în 
ordinea importanţei (cele mai importante sunt primele). 
Fac acest lucru pentru a evidenția că deşi sunt multe căi 
prin care un hacker poate ajunge în PC-ul tău, realitatea 
este că atacurile hackerilor sunt rare. Cele mai comune 
probleme cu hackerii sunt acei viruşi care se răspândesc 
automat din cauza erorilor din Microsoft Windows (mai 
ales scriptingul care este folosit în programul lor de e-mail 
Outlook). Aşadar, din cele 11 puncte enumerate mai jos, 
primele trei îţi vor oferi cea mai bună protecţie. Alege 
nivelul de securitate care ţi se potriveşte cel mai bine. 


1. Dacă foloseşti un software Microsoft, mai ales 
programul de e-mail Outlook (sau Outlook Express), 
opreşte scriptingul. Nu este un lucru uşor de făcut, mai 
ales cu toate acele sisteme de operare Microsoft diferite. 
Pentru a afla cum să faci asta, orice versiune de Outlook ai 
avea, mergi la www.microsoft.com şi caută acolo opţiunea 


Disable scripting. Va apărea un document cu ce trebuie să 
faci în cazul computerului tău. 

2. Nu face nimic cu un fişier ataşat dacă nu ştii ce 
este, nu îl aşteptai sau este de la cineva pe care nu îl 
cunoşti. Chiar dacă primeşti unul din acele fişiere cu 
„lucruri amuzante” (imagini, programe sau documente) pe 
care oamenii le dau mai departe; aşteaptă o zi sau două 
înainte de a-l deschide. Lasă pe altcineva să fie lovit sau să 
dea alarma. Dacă ai oprită macroexecuţia pentru Word sau 
fişiere Excel, poţi deschide aceste documente în siguranţă. 
Dar este mai bine să fii cu capul pe umeri. Dacă nu ştii de 
unde a venit un fişier, află. Dacă nu poţi, şterge-l. Nu e 
mare pierdere. 

3. Dacă foloseşti Microsoft Office şi vrei să eviţi 
macroviruşii, închide execuţia macro. Dacă foloseşti Word 
97, poţi face asta dacă mergi cu mouse-ul la 
Tools/Options/General şi bifezi „Macro virus protection”. În 
Word 2000 se face diferit. Apasă pe 'Tools/Macro/Security 
şi alege High. De fapt, acest lucru închide execuţia macro. 
Dacă ai o altă versiune de Word, mergi la 
www.microsoft.com şi caută „disable macros”. Aceeaşi 
procedură este folosită pentru foile de lucru din Excel. 
Deşi nu sunt la fel de mult răspândiţi sau la fel de mortali 
ca viruşii, cei macro (puşi în funcţiune atunci când deschizi 
documentul) există din 1995 (pentru Word, 1996 pentru 
Excel). 

4. Fii atent când descarci fişiere! Dacă este posibil, 
descarcă numai materiale de pe site-uri cu o bună 
reputaţie. Încă mai există foarte multe programe infestate 
(cu viruşi şi alte programe distructive) pe internet. „Site- 
urile cu bună reputaţie” sunt cele care aparţin companiilor 
importante sau unor oameni pe care îi cunoşti. Cei care 
conduc site-ul dau reputaţie şi siguranţă acestuia. Inainte 
de a le face disponibile, aceştia vor trece toate programele 
descărcabile şi fişierele printr-un program antivirus. Site- 
urile mult mai mici nu fac acest lucru şi acesta este un 


motiv pentru care viruşii rămân în circulaţie. 

5. Multe dintre vulnerabilităţile în faţa viruşilor sunt 
reparate cu actualizări ale sistemului sau ale software-ului. 
Pe măsură ce sunt descoperite erori în acest software, 
producătorii pregătesc programe gratuite pe care le poţi 
descărca şi rula pentru a „petici” software-ul. Sistemul tău 
de operare şi programele de software importante au 
informaţii în sistemele Help” despre locul de unde poţi lua 
actualizări. Multe versiuni recente de software vor folosi şi 
o conexiune la internet disponibilă pentru a se actualiza 
automat. Software-ul AOL face acest lucru de ani de zile. 

6. Un alt element util pentru securitate este un 
program antivirus. Acesta se încarcă de obicei atunci când 
dai drumul la computer şi caută viruşi (şi alte software-uri 
cu probleme) pe care îi elimină atunci când îi găseşte. 
Instalarea unui software antivirus care să ruleze în 
permanenţă pe computer poate destabiliza uneori sistemul 
şi poate crea probleme atunci când descarci materiale de 
pe web sau încerci să instalezi un software nou. Nu uita, 
totuşi, că dacă nu ai un firewall şi foloseşti software 
Microsoft, există erori în acesta care îi pot permite unui 
hacker să pătrundă în computerul tău fără să folosească un 
virus de e-mail sau un document macro. De fapt, dacă ai 
grijă de unde iei fişierele şi ataşamentele de e-mail de pe 
internet sau ce pui în PC-ul tău, poţi rula programul 
antivirus doar o dată pe lună. Când rulezi software-ul anti 
virus, asigură-te că are cea mai nouă bază de date cu 
viruşii cunoscuţi. Nu trebuie decât să fii online. Aşa ca 
verifică informaţiile despre antivirus. Pentru soluţii, mergi 
la orice motor de căutare şi tastează „antivirus software” 
(cu ghilimele) şi îţi vor fi arătate cele mai noi software - un 
de apărare. Este un domeniu care evoluează rapid, aşa că 
este mai sigur să laşi un motor de căutare să te ducă la 
cele mai noi versiuni de software antivirus disponibile. 

7. Asigură-te că ai oprit transferul de fişiere. Această 
opţiune (pe sistemele de operare Microsoft) este găsită fie 


la Network Properties, fie la Properties şi se numeşte 
Sharing pentru segmentul de stocare. Nu ai nevoie de 
transferul de fişiere dacă nu eşti pe o reţea locală. 
Computerele personale au de multe ori transferul de 
fişiere pornit (din greşeală, de obicei, atunci când cineva 
se joacă cu setările computerului) şi singurul mod în care 
poate fi folosit este dacă un hacker intră pe PC-ul tău. 

8. Nu este o idee rea să renunti la Outlook (cel puţin 
pentru e-mail, calendarul/orarul nu sunt nici pe jumătate la 
fel de rele). Există Eudora (www.eudora.com), care este 
mai vechi pe piaţă şi mai sigur decât Outlook. Eudora (şi 
multe produse similare) va înlocui cu uşurinţă Outlook-ul. 
Dacă eşti utilizator AOL, deja eşti mai în siguranţă. Spre 
deosebire de Outlook, foarte puţini viruşi sunt creaţi 
pentru a ataca utilizatori ai programului de e-mail AOL. 
Deşi AOL are peste 30 de milioane de utilizatori, sunt 
aproape de zece ori mai mulţi oameni care folosesc alte 
ISP-uri pentru a intra pe net. Şi cei mai mulţi dintre aceştia 
folosesc software-ul Microsoft. Mai mult, AOL şi Eudora (şi 
alte programe de e-mail decât cele Microsoft) sunt 
construite cu o mare atenţie pentru securitate. Aşa că 
hackerii au două motive să atace ţintele Outlook: Microsoft 
produce un software mai vulnerabil şi există mult mai 
multe vulnerabilităţi de sistem. 

9. Parolele au fost întotdeauna cea mai mare 
problemă de securitate a computerelor şi cea mai mare 
vulnerabilitate pe (sau în afara) internet. Ar trebui să îţi 
schimbi parola des şi să foloseşti unele greu de dezlegat de 
instrumentele hackerilor. Aceasta înseamnă o combinaţie 
greu de ţinut minte de cel puţin opt litere şi cifre. 

Din motive practice, cei mai mulţi oameni nu vor 
pune o parolă greu de reţinut atunci când au de ales. De 
aceea, în multe organizaţii, vezi foarte multe bileţele cu 
parole scrise, lipite de ecranul computerului. Ajutorul este 
pe drum sub forma biometricii, o tehnică ce foloseşte 
lucruri precum amprentele, forma feţei sau chiar „pumnul” 


(modul în care loveşti tastatura) pentru a te identifica. Dar 
între timp, „gândeşte diferit” când e vorba despre 
inventarea parolelor. 

10. Nu folosi întotdeauna opţiunea „save password” 
pentru programe şi site-uri web. Deşi această opţiune îţi 
economiseşte timp în viitor (nu mai trebuie să introduci 
parola), dar este posibil ca hackerii să citească aceste 
parole din listele salvate în fişierele ascunse de pe hard. 
Aşadar, parolele pentru lucruri precum banca sau conturile 
la bursă nu ar trebui salvate pe hard, cu toate că probabil 
nu va fi necesar să introduci astfel de date pe site-uri web. 
Nu te va costa nimic dacă cineva ia parolele pentru nişte 
site-uri de ştiri sau de divertisment. 

11. Nu stoca informaţii despre cardul de credit sau 
contul bancar online sau informaţii despre bursă pe 
computerul tău. Dacă vei păstra o lista cu informaţii 
despre cardul de credit pe computer, nu o lăsa pe hard, ci 
copiaz-o pe un dispozitiv pe care să-l păstrezi în altă parte. 
Cele mai mari instituţii financiare au o mai bună securitate 
pentru internet decât media celor folosite acasă. Dacă 
cineva îţi sparge computerul de acasă, va căuta parole şi 
informaţii despre cardul de credit. Dacă, trebuie să salvezi 
astfel de informaţii pe computer, foloseşte fişiere criptate. 
Sistemele de operare Microsoft precum NI, 2000 şi XP 
suportă toate acestea şi sunt programe disponibile pentru 
sistemele de operare care nu au criptarea încorporată. 
Dacă cineva îţi sparge sistemul, este posibil să treacă de 
codarea ta, dar oferă un grad în plus de protecţie. Ca să 
găseşti software pentru criptarea fişierelor de pe hard, 
mergi la un motor de căutare (precum google.com) şi 
tastează „encrypted folders” (cu ghilimele) şi îţi vor apărea 
cele mai noi produse disponibile. Unele pot fi gratuite, 
celelalte vor fi ieftine. 


PENTRU UTILIZATORII DE MODEM PRIN 
CABLU ŞI DSL 


Dacă ai o conexiune rapidă şi mereu activă (modem 
prin cablu sau DSL), ai nevoie de un program firewall. Fără 
un firewall, eşti momeală sigură pentru hackeri. Când 
foloseai un modem prin telefon erai protejat de mulţi 
hackeri pentru că exista o nouă adresă de internet (IP) de 
fiecare dată când te conectai. Dar cu o conexiune „mereu 
activă” ai propria adresă permanentă de la furnizorul de 
internet (prin cablu sau companie telefonică). Astfel, unui 
hacker îi este mai uşor să te găsească. Dar cel mai 
important pentru hacker este faptul că ai o conexiune 
rapidă. Astfel pot fi produse mai multe pagube celorlalţi 
prin folosirea câtorva metode de atac. Cum PC-ul tău este 
mereu conectat, sunt mai multe şanse să fiu detectat de 
hackeri care scanează netul pentru locuri unde să îşi 
parcheze armele sau etapele intermediare pentru proiecte 
mai ambiţioase. Un program firewall nu va opri un hacker 
cu adevărat determinat, deşi poate încetini orice încercare 
de spargere de pe sistemul tău. De asemenea, un firewall 
acţionează (la propriu) ca un sistem de alarmă împotriva 
infractorilor. Acest lucru îi va face pe cei mai mulţi dintre 
hackeri să se mute către o ţintă mai puţin protejată. 
Singurul mare sistem de operare care are un astfel de 
program inclus este Windows XP Poţi găsi programe 
firewall în cele mai multe magazine software. Online, 
mergi la un motor de căutare şi tastează „firewall 
programs” şi vei vedea câteva disponibile, la fel ca şi 
discuţii între utilizatori şi modul de folosire. Sunt câteva 
firewall-uri bune disponibile gratuit (numai pentru utilizare 
de acasă). La început pot crea confuzie şi par greu de 
folosit. Eşti întrebat dacă accepţi sau refuzi să fii contactat 
de multe surse de care nu ai auzit niciodată. Toate au sens 
dacă eşti un expert în internet, dar pentru cei mai mulţi 
dintre oameni este un pic şocant. Din fericire, poţi 
răspunde cu un la toate acele întrebări dacă laşi pe cineva 
să intre sau să iasă şi îţi vei da seama despre ce este vorba 
din încercări şi greşeli. Acesta este preţul securităţii. Până 


la sfârşitul deceniului, cea mai mare parte din problemele 
de utilizare a firewall-urilor vor fi probabil rezolvate. 
Competiţia face asta şi nu uita ca în cele din urmă (poate 
în cinci-zece ani) securitatea de pe internet se va întări 
destul de mult. Multe dintre software-urile pentru internet 
acordă mult mai multă atenţie securităţii. Dar între timp, 
poţi fi expus riscului. Dacă tot vorbim despre asta, ar 
trebui evidenţiat că numai o parte foarte mică din 
utilizatorii de PC-uri cu o conexiune rapidă vor fi folosiţi 
pentru un atac cibernetic. Numai câteva mii de PC-uri, cel 
mult, vor fi necesare pentru o asemenea operaţiune. Adică 
mai puţin de un PC cu o conexiune rapidă dintr-o mie. Dar 
hackerul poate decide că distrugerea datelor de pe 
majoritatea PC-urilor cu o conexiune rapidă din SUA poate 
avea valoare militară. Acest lucru ar putea fi făcut cu 
câţiva viruşi obişnuiţi. 


UTILIZATORII UNIX/LINUX 

Următoarele sfaturi sunt pentru utilizatorii de Unix 
sau Linux. Dacă nu eşti unul dintre ei, poţi sări peste 
această parte. Şi utilizatorii Unix sau Linux sunt atacați, 
dar nu la fel de mult ca sistemele Microsoft. Chiar şi aşa, 
sunt lucruri pe care le poţi face pentru a-ţi minimaliza 
vulnerabilitatea. De exemplu, nu folosi rutenii decât dacă 
este absolut necesar. Mai exact, nu rula programe precum 
X Windows sau aplicaţii precum IRC. Hackerilor le este 
mai uşor să pătrundă în aceste programe şi odată ce au 
făcut-o au capacitatea de a face mai multe pagube. De 
asemenea, asigură-te că eşti protejat, închide toate 
serviciile de care nu ai nevoie şi păstrează copiile. Acest 
avertisment se aplică în mod special utilizatorilor de Linux. 
Unix este de multă vreme sistemul de operare pentru 
profesionişti. Dar Linux ţinteşte acum un segment de piaţă. 
Deşi Linux (şi Unix) prezintă mai multă siguranţă decât 
sistemele de operare Microsoft, tot mai există pericole. 

Nu uita că, oricât de bun ar fi sistemul de operare, 


orice server sau PC poate fi spart dacă atacatorul este bine 
pregătit şi suficient de insistent. Script kiddies şi hackerii 
black hat tind să evite PC-urile care par să aibă un anumit 
grad de protecţie. Dar în cele mai multe cazuri, un atac de 
succes înseamnă nişte puşti care caută un loc de parcare 
pentru zombie, colecţia de pornografie sau filme furate ori 
informaţii despre carduri de credit. De asemenea, există 
şansa ca PC-ul tău spart să fie preluat de nişte cyber- 
soldaţi sau cyber-terorişti din Orientul Mijlociu care caută 
un loc de unde să îşi lanseze atacurile cyber-războinice. 
Aşadar, opune puţină rezistenţă şi vor pleca să caute un loc 
mai accesibil. E ca bancul despre ce faci atunci când tu şi 
prietenul tău vă întâlniți cu un urs nervos. Urşii pot alerga 
mai repede decât orice om. Dar pentru a scăpa în această 
situaţie, nu trebuie să alergi mai repede decât ursul, ci 
doar mai repede decât prietenul tău. 


NU-ŢI FACE GRIJI, FII FERICIT! 

Dacă faci tot ce este rezonabil posibil pentru a-ţi 
menţine PC-ul în siguranţă, nu are rost să te superi dacă 
un atac informatic te loveşte oricum. Pentru ca orice ar 
ajunge la tine în aceste împrejurări, probabil loveşte o 
mulţime de alţi oameni şi site-uri web mult mai rău. Acest 
lucru, cel puţin, pune presiune asupra mai multor oameni 
să facă ceva (ce tu ai făcut probabil deja). Unul dintre 
adevărurile fundamentale despre internet este acela că 
este relativ uşor să te aperi. Dar pentru că mulţi oameni nu 
iau tehnologia foarte în serios, deşi există motiv pentru 
care ar trebui să o facă, devin vulnerabili în faţa atacurilor 
pe internet. Producătorii de PC-uri şi software-uri şi-au dat 
seama de multă vreme că nu pot vinde o cantitate mare de 
hardware şi software dacă PC-ul nu este la fel de uşor de 
folosit ca un cuptor de pâine. OK, poate că este un pic 
exagerat. Dar producătorii de aparate video au învăţat de- 
a lungul anilor că funcţiile lor de programare banale îi 
zăpăceau pe cei mai mulţi utilizatori. Producătorii de PC- 


uri au adoptat foarte repede, ca martori ai succesului, 
conceptul prezentat de MacIntosh şi Windows, „Point and 
click”. Din păcate, nimeni nu a putut reglementa internetul 
în primele sale etape de dezvoltare pentru a impune o 
securitate puternică. Una dintre marile dezbateri dintre 
utilizatorii de internet este nevoia unei reforme în privinţa 
conducerii internetului şi a software-ului său. Este foarte 
realităţilor să asistăm la naşterea unui nou internet, unul 
care va face faţă lucrurilor precum spamurile, securitatea 
şi apărarea împotriva agresorilor care eliberează viruşi 
doar pentru a vedea ce pagube pot crea. Ajutorul va veni 
cu siguranţă şi merită să-i aştepţi dacă îţi iei unele măsuri 
de precauţie (din cele enumerate mai sus). 


ANEXE 


FORŢELE AERIENE AMERICANE ŞI CYBER- 
RĂZBOIUL 

În anul 2001, forţele aeriene ale Statelor Unite s-au 
plâns că, după un deceniu în care bugetul pentru apărare a 
fost redus, a apărut o altă problemă ce trebuia rezolvată: 
personalul îmbătrânit. Problema în sine este discutabilă 
din moment ce forţele aeriene creează şi construiesc 
avioane pentru a concura cu inamici care nu mai există. Cu 
toate acestea, forţele aeriene au vrut minimum 20 de 
miliarde de dolari în plus pe an pentru a face faţă 
deficitului de şapte miliarde de dolari pe an (sau mai mult) 
începând din 2002. Ceea ce a dus la acest deficit a fost 
dorinţa forţelor aeriene de a da curs unor forme 
netradiţionale de război, în special război informaţional. 
Aici sunt incluse bazele de război ale internetului, loc în 
care forţele aeriene au activat pe parcursul anilor '90. Intr- 
adevăr, forţele aeriene au avut atât de mult succes cu 
eforturile pentru războiul informaţional încât şi-au pierdut 
cei mai talentaţi cyber-războinici, care au ales cariere 
civile mai profitabile. Ei bine, forţele aeriene nu îi pierd în 
totalitate pe aceşti aşi ai războiului informaţional şi pot, 
ceea ce şi fac de multe ori, să îi angajeze din nou în 
calitate de contractori civili (de multe ori la acelaşi preţ cu 
care îi plăteau atunci când erau ofiţeri ai forţelor aeriene). 

Războiul din Afganistan şi războiul împotriva 
terorismului au rezolvat problemele bugetare ale forţelor 
aeriene. Deşi pot cumpăra cu sume mari de bani lucruri de 
care nu au cu adevărat nevoie, banii cheltuiţi pentru cyber- 
război sunt bine folosiţi. Nu uita că, în anul 2002, guvernul 
Statelor Unite a cheltuit 44, 9 miliarde de dolari pe 
computere, software şi reţele. Jumătate din această sumă a 
fost folosită de Departamentul Apărării. Aproape jumătate 
din aceşti bani au fost cheltuiţi sau controlaţi de forţele 
aeriene. Declaraţiile lor ţin loc de explicaţii: 


Declaraţie făcută de către generalul-locotenent John 
L. Woodward Jr., USAF Purtător de cuvânt, Comunicaţii şi 
informaţii, Securitatea informaţiilor. 

Transcrierea discursului ţinut în faţa Comitetului 
Serviciilor Armate în data de 17 mai 2001. 

Domnule preşedinte, stimaţi membri ai comitetului, 
vă mulţumesc pentru interesul continuu de care aţi dat 
dovadă în această problemă naţionala foarte importantă. 
Aceasta este cea de-a patra oportunitate a forţelor aeriene 
de a-şi exprima punctul de vedere în legătură cu acest 
subiect. Cu susţinerea Congresului, eforturile noastre din 
ultimii patru ani au continuat să întărească protecţia 
reţelelor noastre. Ca forţă aero-spaţială, informaţiile şi 
luarea deciziilor rămân puncte critice pentru securitatea 
mondială. După cum şeful personalului forţelor aeriene, 
generalul Ryan, spune, „sistemele noastre de informaţii şi 
reţelele merg la război cu noi şi, pentru că fac parte din 
luptă, trebuie să le tratăm ca pe nişte sisteme armate”. 

În 1997, a început procesul de construire a unei 
reţele puternice pe măsură ce doctrina lor a fost stabilirea 
superiorității informaţiei ca armă fundamentală în orice 
război. La acea vreme, existau planuri de a furniza fiecărei 
baze a forţelor aeriene un sistem de detectare a 
intruziunilor. Deşi am început să instalăm sisteme de tip 
firewall, ele erau excepţia. Pe lângă proiectarea centrelor 
de control ale reţelelor, am dezvoltat un concept de 
securitate, de apărare, cunoscut sub numele de Barner 
Reef la care echipele noastre de specialişti lucrează deja 
de patru ani. 

În 1998, cu ajutorul susţinerii financiare a 
Congresului, am dus la bun sfârşit un program accelerat 
de instalare a unei suite de capacităţi de manageriere a 
reţelelor şi a unor instrumente de protecţie a informaţiilor 
(NMS/BIP) în 109 baze. De asemenea, am instalat sisteme 
de tip firewall, instrumente de scanare şi instrumente de 
manageriere a reţelelor în bazele principale. Conceptul 


nostru de „operaţionalizare şi profesionalizare a reţelelor” 
este în plină desfăşurare; cu alte cuvinte, tratăm reţelele 
ca pe nişte sisteme armate, ceea ce au şi devenit de fapt. 

Pentru a maximiza eficienţa reţelelor noastre mobile 
şi pentru fi siguri că le putem controla corespunzător, 
instrumentele folosite în comunicaţii (pachetele mobile de 
comunicaţii de război) oglindesc instrumentele cele mai 
importante din bazele fixe. 

În 1999, AFCERT a căpătat o importanţă vitală în 
forţele de comando pentru apărarea reţelelor de calculator 
şi am publicat doctrina operaţiunilor informaţionale. 
Fiecare bază a forţelor aeriene avea un centru de control 
al reţelelor cu un set iniţial de instrumente pentru 
protecţia reţelelor şi am început să înfiinţăm centre de 
securitate în cadrul comandamentelor majore. După 
operaţiunea DESERT FOX ne-am consolidat sistemele de 
protecţie întrucât încercările de intruziune în reţelele 
bazelor au continuat să crească. 

În anul 2000, sistemele de detectare a intruziunilor 
apărau fiecare bază operaţională, scanând în mod activ 
reţelele în căutarea activităţilor maliţioase sau a 
vulnerabilităţilor. Am actualizat seturile de instrumente 
pentru protecţia informaţiilor şi am însărcinat centrele de 
control al reţelelor să raporteze scanările, la fel ca în 
cadrul oricărui sistem de arme, prin sistemul de instruire 
şi verificarea resurselor. Conducem un sistem la nivel 
mondial, reţeaua noastră, dar amenințările la adresa ei 
sunt reale şi periculoase. Operaţiunea ALLIED FORCE a 
testat iniţiativa noastră şi am fost martori la ceea ce mulţi 
numesc primul efort „Cyber-războinic”. 

În declaraţia mea de azi, mă voi concentra pe 
succesele operaționale care ţin de securitatea 
informaţiilor, mediul online în care lucrăm şi modul în care 
au progresat în această direcţie. 


Succese operaţionale 


Forţele aeriene au adoptat şi au pus în practică un 
concept interesant numit „One Air Force - One Network” 
1. Conceptul funcţionează în cadrul unei companii sau într- 
un mediu corporatist şi valorifică cele mai bune servicii ale 
întreprinderii. Forţele aeriene echilibrează puterea netului 
şi o pun la dispoziţia fiecărui membru al lor. De fapt, 
continuăm să echilibrăm informaţiile pentru succesul în 
luptă, chiar dacă reţelele noastre de comunicaţii sunt 
supuse în mod repetat testărilor, blocării e-mailurilor, unui 
program de genul 

„Virusul săptămânii”. Totuşi, operaţiunile pe care le 
desfăşurăm continuă neafectate. 

Daţi-mi voie să ilustrez cu câteva exemple: 

— Compania noastră de informaţii a interceptat peste 
315 milioane de încercări de conexiune suspecte anul 
trecut la reţeaua noastră de senzori, ceea ce a dus lao 
medie de o conexiune neautorizată din exterior la fiecare 
20 de milioane de încercări de conectare suspecte. În total, 
impactul a fost nesemnificativ. Aceasta ţine de securitatea 
informaţiilor. 

— Forţele aeriene au ridicat de curând standardele 
INFOCON la un nivel mai înalt din cauza activităţii de 
hacking căreia i s-a făcut reclamă în urma incidentului EP- 
3. Am combătut cu succes acţiunile tot mai dese de 
hacking împotriva capacităţilor misiunii noastre. 

— Un rol critic pentru succesul oricărei misiuni îl are 
Teatrul de Desfăşurare al Comunicaţiilor (TDC) menţionat 
mai devreme. Până azi, am folosit mai mult de 33 de 
terminale de sateliți cu bandă multiplă ce furnizează o 
bună capacitate de răspuns la mare distanţă. Pachetul 
nostru integrat de acces la comunicaţii care oferă o 
infostructură a bazelor mobile, similară bazelor fixe de 
comunicaţii a fost certificat pentru interoperabilitate. 

— Conceptul de recepţie continuă să funcţioneze bine 
pentru misiunile noastre globale. Sistemele noastre de 
informaţii, care conţin atât echipamente de comunicare 


comerciale, cât şi militare, au permis un răspuns prompt şi 
sigur pentru informaţiile secrete, logistica şi susţinerea 
oamenilor din SUA; în caz contrar, am fi fost nevoiţi să 
apelăm la forţele de comando din sud-vestul Asiei. 

— Şi răspunsul nostru în faţa amenințărilor cu viruşi 
a fost îmbunătăţit, în trecutul apropiat, viruşii „I Love You” 
şi „Melissa” au infectat e-mailurile ce au fost deschise de 
mulţi utilizatori. Azi, în urma pregătirilor, a cunoştinţelor şi 
a procedurilor, e-mailurile afectate de viruşi precum 
„Naked Wife” sau „Anna Kournikova” nu au mai fost 
deschise. 

În ciuda succeselor noastre, nu putem subestima 
pericolele care ne pândesc în era informaţională. Doar 
pentru că nu am avut multe probleme de apărare nu 
înseamnă că suntem protejaţi de atacul cibernetic. 

Atacurile cibernetice pe care continuăm să le 
experimentăm sunt reale şi periculoase. În analizele finale, 
situaţia securităţii informaţiilor ne-a asigurat că atacurile 
cibernetice nu sunt decât o neplăcere cu un impact 
neînsemnat asupra operaţiunilor de luptă, dar trebuie să 
continuăm să învăţăm şi să ne îmbunătăţim procedurile 
pentru a fi întotdeauna cu un pas înaintea amenințării lor. 

Mediul informaţional al companiilor și poziţia 
forţelor aeriene. 

Ameninţările puternice şi sofisticate continuă să 
evolueze, obligându-ne să menţinem menţinem o poziţie de 
superioritate informaţională. Muncim pentru a face faţă 
acestor provocări printr-o strategie de apărare în 
profunzime care integrează capacitățile oamenilor, 
operaţiunile şi tehnologia. Prin această strategie ne 
asigurăm că transmitem informații corecte luptătorului, în 
orice moment şi în orice loc. Politica noastră este că 
securitatea e o problemă care priveşte pe toată lumea şi 
până la proba contrarie tratăm fiecare incident ca pe un 
potenţial atac. Până în acel moment, suntem agresivi în 
folosirea programelor de apărare şi recunoaştere. 


— Pentru a sublinia că securitatea informaţiilor este 
o responsabilitate a fiecărui membru al forţelor aeriene, s- 
a iniţiat de la centru o campanie de implementare şi 
recunoaştere cu o durată de un an, care a început în 
ianuarie 2001. Fiind o campanie ce se adresa tuturor 
militarilor noştri, fiecare comandant şi agenţie a forţelor 
aeriene sponsorizează timp de o lună şi dezvoltă un anumit 
program care va fi folosit de toţi ceilalţi. Campania este 
creată pentru a câştiga bătălii şi războaie asigurându-se că 
toţi utilizatorii sunt conştienţi de acest lucru şi îşi iau în 
serios responsabilităţile de securizare a informaţiilor. 

— Comandanții sunt implicaţi la toate nivelurile 
pentru a menţine recunoaşterea tuturor amenințărilor şi 
atacurilor împotriva reţelelor noastre. Am stabilit puncte 
de reper ferme, pentru implementarea INFOCON care se 
asigură că toţi comandanții noştri sunt permanent în temă 
şi pregătiţi pentru atacuri împotriva reţelelor. Mai mult, 
forţele aeriene modifică procesul operaţional deraportare 
şi cer acum rapoarte obligatorii pentru toate incidentele de 
acces informatic neautorizat. 

Forţele aeriene se implică atent în procesul de alertă 
de vulnerabilitate a securității informaţionale şi îl 
îmbunătăţeşte folosind sistemul Time Compliance Network 
Order. Eforturile noastre asigură faptul că vulnerabilităţile 
sunt identificate şi riscurile sunt micşorate prin 
securizarea reţelelor şi folosind un sistem de raportare a 
comenzilor şi controlului folosit la toate nivelurile şi uşor 
de verificat. 

CERT este cea de a 33-a divizie de operaţiuni 
informaţionale a forţelor aeriene. În punctul culminant al 
oricărei bătălii cibernetice, războinicii noştri din prima 
linie sunt profesioniştii în comunicare ai operaţiunilor de 
reţea coordonate de Comandamentul Central, ai centrelor 
de securitate şi de control al reţelelor. Împreună 
monitorizează reţelele forţelor aeriene în timp real pentru 
a identifica activităţile maliţioase. CERT va conduce în 


sens invers acţiunile de apărare şi va iniţia canale de 
raportare către reţelele forţelor de comando. De 
asemenea, sunt responsabili de identificarea 
vulnerabilităţilor reţelelor, de direcționarea rapoartelor 
temporare şi luarea deciziilor. Profesioniştii reţelelor 
noastre asigură misiunile zilnice de comunicare în vreme 
ce se confruntă cu activităţi maliţioase. 

Testăm politica şi procedurile de securitate ale 
asigurării informaţiilor prin inspectarea activităţilor. În 
acest sens avem o politică de inspecții bazate pe misiuni 
similare cu cele ale siguranţei nucleare şi pregătim 
operaţiuni în care sunt antrenate abilităţile noastre de 
supravieţuire - pentru a opera într-un mediu cât mai 
apropiat de cel real. Inspectorul general al forţelor aeriene 
se concentrează pe anumite operaţiuni de manageriere a 
securităţii informaţiilor prin folosirea elementelor de 
inspecţie specială. Centrul de informaţii cyber-războinâce 
conduce şi alte proceduri de evaluare precum: Red 
Teaming, Computer Security Engineering Assessments, 
Mulţi Disciplinary Vulnerability Assessments şi Information 
Assurance Assessment and Assistance Program 
Assessments. Prin Red Teaming se probează în mod 
regulat rețelele noastre, rafinând scanările efectuate de 
CERT şi facilităţile de control ale reţelelor. Suntem 
verificaţi în mod obiectiv prin Agenţia de Audit a Forţelor 
Aeriene şi prin controalele inspectorului general. 

— Punem în aplicare şi testăm în permanenţă reţelele 
pentru a ne asigura că informaţiile despre utilizatori sunt 
disponibile la momentul potrivit şi în formatul potrivit. 
Scenariile unor posibile evenimente sunt create pentru a 
permite oamenilor să-şi desfăşoare activitatea folosind 
procesele şi instrumentele noastre într-un mediu realist. 
Am participat de curând la simularea CJCS POZITIVE 
FORCE 2001, care a inclus cel mai mare exerciţiu de 
apărare a reţelelor - printre jucători numărându-se 
aproape toate centrele de informaţii, toate serviciile şi 


multe agenţii. 

— Mai mult, exerciţii anuale precum Joint User 
Interoperability Communications (JUICE) ne permit să 
testăm configuraţiile comunicaţiilor portabile şi interfețele 
lor, comparându-le cu grila mondială de informaţii. Pe 
lângă oferirea unor oportunităţi extra ordinare de 
instruire, astfel de evenimente ne permit să îmbunătăţim 
configuraţiile echipamentelor, să monitorizăm 
aplicabilitatea seturilor de instrumente şi să evaluăm 
procedurile de raportare. 

— În plus, forţele aeriene trimit mai multe echipe de 
suport Scope Network către bazele aeriene pentru a le 
regla reţelele. Aceste echipe extrem de bine pregătite şi cu 
obiective clare vor mari performanţa reţelelor din bazele 
forţelor aeriene prin vizitarea fiecărei instalaţii recente. 
Prin abordarea lor se va asigura standardizarea, 
configurarea securităţii şi asigurarea unui nivel standard 
de performanţă a reţelelor forţelor aeriene. Scope 
Network vizează optimizarea şi reglarea reţelelor pentru a 
se asigura că sunt configurate corect. De asemenea, aceste 
echipe oferă măsuri la îndemână, analize, instruire şi 
supraveghere pentru a păstra securitatea la cote înalte. 
Experții în securitatea informaţiilor însoțesc aceste două 
funcţii cu detectarea şi direcționarea eficienţei bunurilor 
informaţionale. 

Ne confruntăm cu o provocare demnă de luat în 
seamă, la lei ca şi companiile, în legătură cu oamenii ce 
trebuie recrutaţi, instruiți şi ni păstrarea tehnicienilor de 
reţele bine pregătiţi, capabili să construi, im. i, să conducă 
şi să susţină tehnologiile informaţionale care ne asigură 
eficienţa. Deşi nu există soluţii simple şi rapide pentru 
această provocare de personal, continuăm să operăm la un 
nivel înalt de pregătire. Să vă dau câteva exemple: 

— Aşa cum operatorii de avioane şi cei care le 
întreţin trebuie să fie certificaţi înainte să poată lucra, 
operatorii de reţele şi cei care le întreţin trebuie să fie 


calificaţi înainte de a opera. A fost creată o listă de sarcini 
esenţiale ale unei misiuni pentru a asigura verificarea 
calificărilor oricui va coordona o „misiune” de reţea, în 
acest fel fiind siguri că numai cei care sunt pregătiţi 
pentru sarcina respectivă sunt aruncaţi în joc. Astfel este 
îmbunătăţit suportul nostru pentru operaţiunile de luptă. 
Când sunt chemaţi, aceşti profesionişti licenţiaţi se 
angajează în războiul informaţional, fiind formată o echipă 
integrată de operaţiuni informaţionale care să includă un 
centru mobil de securitate al operaţiunilor de reţea. 

— Recunoaştem nu numai că instruirea este foarte 
importantă pentru oamenii de la securitatea informaţiilor, 
dar, de asemenea, trebuie să găsim moduri de a-i motiva să 
rămână în cadrul serviciului. Un studiu al Gartner Group a 
stabilit că decizia lor de a rămâne este influenţată atât de 
compensaţiile financiare, cât şi de cele psihologice. 
Compensaţiile financiare pentru militari constau în 
bonusuri de reînrolare selectivă pentru 17 din cele 21 de 
domenii listate (inclusiv cel mai mare bonus disponibil 
pentru trei domenii de activitate critice). Conducerea 
forţelor aeriene caută să introducă un bonus pentru 
abilităţi esenţiale şi un plan de economii pe măsura 
fondurilor alocate în acest sens. Pentru civili, s-a 
implementat o bază de salarii speciale pentru lucrătorii de 
la tehnologia informaţională. Compensaţia psihologică 
constă într-o serie de iniţiative care ţintesc instruirea, 
dezvoltarea profesională şi încurajarea iniţiativelor 
personale. Acestea includ accesul ofiţerilor la sistemele de 
comunicaţii  aerospaţiale, expertiza informației şi 
dezvoltarea strategiilor. Programul de operaţionalizare şi 
profesionalizare a rețelelor (OPTN) include continuarea 
educației ofițerilor, Centrul de Excelență a Forțelor 
Aeriene Keesler investind în pregătirea tehnică pentru 
comunicațiile de bază şi avansate, cursuri suplimentare, 
centre de pregătire şi instruire profesională, iniţiativa de 
dezvoltare civilă SCOPE şi serviciul de autoinstruire 


disponibil pe portalul forţelor aeriene. 

Aceste eforturi se concentrează pe ceea ce facem 
pentru a îmbunătăţi punctele forte ale oamenilor noştri. De 
asemenea, trebuie să acordăm atenţie  temperării 
amenințărilor externe la adresa reţelelor noastre. Hackerii 
individuali sau grupurile de hackeri s-au înmulţit în ultimul 
an şi trebuie să rămânem în permanenţă vigilenţi, 
aşteptându-ne la astfel de atacuri în fiecare zi. Rețelele 
bune, procedurile bune, instruirea bună şi instrumentele 
pentru o bună protecţie sunt temelia apărării noastre. 

Aşa cum am spus şi mai devreme, viruşii rămân o 
ameninţare posibilă. În trecutul apropiat, e-mailurile 
infectate cu viruşii „I Love You” şi „Melissa” au fost 
deschise de mulţi oameni, ceea ce a făcut ca un număr 
semnificativ din serverele noastre de e-mail să fie izolate 
de reţea fie pentru a preveni răspândirea viruşilor, fie 
pentru a curăța sistemele afectate. Astăzi, ca urmare a 
instruirii, recunoaşterii, politicii şi procedurilor, e-mailurile 
infectate cu viruşi precum „Naked Wife” şi „Anna 
Kournikova” nu mai sunt deschise. Utilizatorii sistemelor 
computerizate au primit e-mailuri suspecte şi au luat 
măsuri potrivite, cum nu au mai fost luate înainte. Cu toate 
acestea, aceste exemple nu ne lasă să uităm că niciodată 
NU TREBUIE să lăsăm garda jos. 

Daţi-mi voie să subliniez ce facem sau am făcut 
pentru a lupta împotriva amenințărilor care vizează 
sistemele noastre informaţionale: 

— Blocarea reţelelor; 

— Izolarea punctelor vulnerabile cunoscute; 

— Standardizarea protecţiei de bază a informaţiilor şi 
configurarea sistemelor de firewall; 

— Instalarea de software antivirus şi modificarea 
tuturor unităţilor la apariţia unui nou virus; 

— Folosirea sistemelor de detectare a intruziunilor; 

— Standardizarea instrumentelor de scanare a 


internetului; 

— Consolidarea reţelelor şi construirea a noua centre 
pentru operaţiuni şi securitate. 

De asemenea, am dezvoltat şi am folosit o suita de 
instrumente de apărare pentru centrele de control al 
reţelelor şi centrele pentru operaţiuni şi securitate. 


Următorii paşi 

Am realizat foarte multe lucruri de-a lungul ultimilor 
ani, dar trebuie să continuăm să ridicăm nivelul. Aşa cum 
congresul a identificat nevoia pentru un sistem de 
securitate informaţional mai puternic prin aprobarea 
reformei guvernamentale de securitate a informaţiilor din 
cadrul documentului de autorizaţie pentru apărare 
FY2001, forţele aeriene caută şi vor fi în căutarea unei mai 
bune securităţi. Câteva iniţiative-cheie sunt evidenţiate în 
cele ce urmează: 

— Tehnologia/arhitectura. Forţele aeriene continuă 
să actualizeze componentele tehnologici informaţionale în 
toate locaţiile de operare. Sistemul pentru transportul 
informaţiilor de luptă (CITS), Sistemul de management al 
reţelelor şi Programul pentru protecţia informaţiilor de 
bază sunt incluse în cea de a treia etapă, aşa cum am 
afirmat la începutul prezentei declaraţii. În primele două 
etape, forţele aeriene au furnizat hardware-ul necesar 
pentru protejarea barierelor reţelelor, incluzând sisteme 
de firewall, de detectare a intruziunilor, sisteme de 
management standardizat al reţelelor în activitate şi din 
bazele în rezervă şi reţele private virtuale pentru unităţile 
separate din punct de vedere geografic. Etapa a treia oferă 
seturi de instrumente pentru managementul şi protejarea 
intereselor forţelor aeriene prin operaţiunile 
Comandamentului Major, prin centre de securitate la care 
se adaugă Centrul de Operaţiuni al Forţelor Aeriene. 

— Pe lângă folosirea acestor seturi de instrumente, 
creăm un intra net al forţelor aeriene pentru a ne limita 


expunerea pe internet. Reducem numărul conexiunilor 
externe de la 109 la 9 centre de operaţiuni şi de securitate 
a reţelelor. In plus, înfiinţăm o reţea virtuală privată 
pentru utilizatorii obişnuiţi pentru apărarea şi securizarea 
întregului trafic de pe site-urile forţelor aeriene. 

De asemenea, înfiinţăm reţele virtuale private pentru 
protejarea anumitor utilizatori. 

— Am evaluat concepte precum Info Tech cu lideri 
din industria IT care acum sunt pe cale să implementeze 
activitatea forţelor aeriene ca parte a Reţelei Mondiale 
Informaționale. Ne îndepărtăm de sistemul de informaţii 
independente care asigurau buna funcționare a 
comunităţilor individuale şi ne îndreptăm spre operaţiuni 
„centrate pe reţele”, care folosesc aplicaţii web ce susţin 
utilizatori multipli. 

Public Key Infrastructure (PKI) est o altă tehnologie 
pe care o implementăm în strategia de apărare avansată. 
Este vorba de utilizarea unei infrastructuri comune, 
integrate şi interoperabile DoD Public Key pentru a activa 
serviciile de securitate pe mai multe niveluri. 

Common Access Cârd. Adoptăm tehnologia cârdurilor 
inteligente în cadrul forţelor aeriene. Acestea vor înlocui 
cârdurile de identificare standard pentru armată, civili şi 
contractori eligibili. Acest card inteligent va fi folosit 
pentru a permite accesul fizic în clădiri şi spaţii controlate, 
dar şi pentru obţinerea accesului la capacităţile reţelei ce 
calculatoare a departamentului. 

Biometrica. Mulțumită bugetului alocat de congres, 
forţele aeriene au putut implementa elemente ale 
biometricii pentru a susţine eforturile DoD. Strategia 
noastră este să folosim noi tehnologii pentru a susţine 
standardul securităţii informaţiilor împreună cu protecţia 
contingentelor militare, pregătirea medicală, siguranţa 
nucleară şi protejarea sistemelor de arme. Am făcut un 
parteneriat oficial cu Biroul de Management Biometric al 
Armatei şi Centrul de Fuziune Biometrică. Dezvoltăm 


propriul program-pilot în cadrul Agenţiei de Comunicaţii a 
Forţelor Aeriene. Viitorii paşi ai modernizării criptografice. 
Forţele aeriene susţin Agenţia pentru Siguranţa Naţională 
şi efortul OSD de a moderniza capacităţile criptografice. 
Lucrând împreună cu departamentele operaţionale şi de 
achiziţii pentru identificarea celor mai urgente nevoi pe 
care le avem. 

Directiva deciziei prezidențiale 63 (Protejarea 
infrastructurii). Forțele aeriene merg la unison cu guvernul 
şi eforturile DoD de a proteja infrastructura esențială. 
Avem reprezentanți pentru fiecare sector de bază ce 
dezvoltă propriile planuri pentru asigurarea apărării 
infrastructurii sectorului. În plus, lucrăm cu DoD şi căutăm 
moduri de a îmbunătăți procesele funcționale în 
desfăşurare, tintind către o abordare integrată a 
vulnerabilității. 

Iniţiative de conducere şi organizaționale: 

Information Operations General Officer Steering 
Group (IO GOGS). În martie 2000, un grup de conducere al 
forţelor aeriene a revăzut modul în care organizăm, 
instruim,  echipăm şi susţinem forţele operaţionale 
informaţionale; s-au oferit îndrumare şi sprijin pentru a 
asigura integrarea reuşită a investiţiilor semnificative pe 
care le-am făcut şi avem de gând să le facem. Următorul 
IO GOGS este programat pentru iunie 2001. La acea 
întâlnire se vor dezbate numeroase probleme, printre care 
descrierea informaţiilor tactice, operaţionale şi strategice, 
protecţia reţelelor, apărarea structurilor şi finalizarea 
punctelor 2 - 5 din cadrul Doctrinei Forţelor Aeriene. 

Grupul de control ai asigurării informaţiilor. Forţele 
aeriene au stabilit de asemenea un grup transfuncţional de 
control al asigurării informaţiilor pentru a revizui, 
dezvolta, coordona şi recomanda poziţiile Asigurării 
Informaţiilor (AI). Grupul de control este format din ofiţeri 
cu experienţă şi  civili-cheie din forţele aeriene. 
Reprezentanţi de la cercetare şi dezvoltare, achiziţii, 


politică şi comunităţi operaţionale se întâlnesc pentru a 
revizui strategia, politica, structurile, tehnologia, 
programele şi condițiile de finanțare asociate ale 
Sistemelor de securizare a informațiilor din cadrul forțelor 
aeriene. Intenția grupului de control este să ofere o 
politică limpede şi logică, să coordoneze eforturile 
organizaționale pentru a se asigura că forțele aeriene au 
resurse pentru implementarea strategiei AI. Information 
Operations Numbered Air Force (IO NAF). Pe 1 februarie 
2001, forțele aeriene au realiniat forțele noastre de război 
informaţional sub comanda şi structura de control a NAF. 
Agenţia noastră aeriană de informaţii secrete (care era 
anterior o agenţie ce opera pe teren subordonată 
Comandamentului Central al Forţelor Aeriene, 
reprezentantul personalului pentru operaţiuni) a fost 
realiniata sub comanda Comandamentului de luptă al 8-lea 
ce coordona comanda şi capacităţile de control ale forţelor 
aeriene pentru Asigurarea Informaţiilor şi Operațiunile 
Informaționale. 

Operațiunile de reţele ale forţelor aeriene şi centrul 
de securitate (AFNOSC). Forţele Aeriene dezvoltă un set 
de operaţiuni pentru integrarea deplină a securităţii 
reţelelor şi a funcţiilor operaţiunilor sub un singur 
comandant ce deține controlul strategic pentru 
direcționarea acţiunilor la nivel înalt. Această capacitate 
unificată ar trebui să aibă ca rezultat o imagine integrată, 
operaţional comună, cu un răspuns rapid, o capacitate 
mare şi un nivel înalt de eficienţă pentru continuarea 
operaţiunilor. AFNOSC va fi „vârful de lance” pentru tot 
managementul rețelei forțelor aeriene, asigurarea 
informaţiei şi apărarea reţelelor de calculatoare. 

— Biroul Electronic pentru comunicaţii militare 
(MCEB). Comunicaţiile între servicii şi agenţii sunt 
esenţiale pentru succesul luptătorilor angrenaţi în război. 
Luăm parte la activităţile funcţionale ale MCEB. Funcţiile 
incluse sunt C41 şi interoperabilitatea sistemelor de date, 


managementul frecvențelor lor, Al, procedurile şi 
publicările comunicaţiilor militare, operaţiunile de reţele şi 
testarea interoperabilităţii. MCEB coordonează 
îndrumarea operaţională şi direcționarea către CINE, 
servicii şi agenţii. 

Forţele aeriene se concentrează asupra problemelor 
arzătoare şi asupra construirii programelor care pot oferi 
cel mai bun serviciu de informaţii şi protejare a 
informaţiilor posibil. Declararea poziţiei forţelor aeriene 
subliniază importanţa superiorității informaţiilor şi a 
securităţii informaţiilor, iar programele noastre 
demonstrează dedicarea cu care luptăm pentru atingerea 
acestui obiectiv. Avem nevoie de susţinere la toate 
palierele de securitate informaţională şi în programele 
infostructurilor de bază. Expunerea tehnologiei noastre 
informaţionale va susţine efortul forţelor aeriene pentru 
echilibrarea sistemelor de informaţii care ne garantează 
superioritatea informaţiilor. Securitatea informaţiilor este 
cea mai mare prioritate a mea, iar forţele aeriene o pot 
asigura, dar tot este loc de mai bine. Suntem gata să 
punem la bătaie orice resurse adiţionale, fie că este vorba 
despre finanțarea unor capacităţi suplimentare ale 
sistemului de transport al informaţiilor de luptă, de 
accelerarea implementării infostructurii de bază, de 
securizarea tuturor conexiunilor la internet - inclusiv a 
comutatoarelor telefonice, sau de instruirea şi fidelizarea 
personalului pe viitor. 

Trebuie să explorăm noi căi pentru a investiga şi 
condamna cu succes atacurile informatice şi infracțiunile 
pe computer. Temelia legilor tehnologiei noastre 
informaţionale îşi datorează moştenirea legii 
telecomunicaţiilor şi anumitor legături cu Legea 
comunicaţiilor din 1934. A fost una bună şi potrivită la 
vremea ei. Totuşi, lumea cibernetică se mişcă cu viteza 
luminii şi avem nevoie de legi în conformitate cu realitatea 
de azi. Abilitatea de a-i căuta şi prinde pe hackerii care 


atacă pagini web sau grupurile organizate de hackeri care 
pătrund în sistemele de informaţii şi extrag informaţii 
delicate NU TREBUIE să depindă de procesele penale sau 
civile ale infractorilor, depăşite de timp. Legea trebuie să 
fie la curent cu realităţile infracţiunilor cibernetice şi 
nevoile investigaţionale printr-o „gândire liberă”, precum 
folosirea cererilor verbale de căutare şi a magistraţilor 
specializaţi şi instruiți în domeniul IT. Am înţeles că 
Departamentul de Justiţie ia în calcul ca legislaţia să 
reglementeze aceste probleme şi orice astfel de efort 
merită întreaga noastră atenţie. De asemenea, trebuie să 
trimitem publicului un mesaj clar şi puternic: „Dacă 
încălcaţi legile reţelelor de calculatoare, vă vom căuta şi vă 
vom trage la răspundere”. 

Aşa cum am spus mai devreme, toate oportunităţile 
de beneficii suplimentare pentru războinicii noştri 
comunicaţionali şi informaţionali - capitalul nostru 
intelectual - sunt binevenite şi încurajate. Le vom folosi, de 
exemplu, pentru perfecţionarea abilităţilor-cheie şi ale 
ofiţerilor comunicaţionali şi pentru continuarea studiilor 
celor înrolați. 

Națiunea noastră şi forţele aeriene pot fi foarte 
mândre de războinicii noştri  comunicaţionali şi 
informaţionali. În ceea ce priveşte capacitatea de a 
răspunde în faţa unor potenţiale conflicte şi competenţa 
superiorității informaţionale şi a capacităţii decizionale, 
armata SUA nu are pereche. Forţele aeriene americane au 
o mentalitate de învingător, pregătite şi dedicate susţinerii 
nevoilor de securitate ale naţiunii, oriunde, oricând. 


CENTRUL NAȚIONAL PENTRU PROTECȚIA 
INFRASTRUCTURII (NIPC) 

Pentru cei cărora le place să atace internetul, una 
dintre marile realizări este incapacitatea guvernului de a-i 
descoperi. În cazul de față este vorba despre încetineala cu 
care FBI a devenit conştient de realitatea unui cyber- 


război şi de căutarea unor metode de ai face faţă. 
Eforturile lor s-au concretizat în înfiinţarea unei organizaţii 
numite NIPC. NIPC a fost înfiinţat la începutul anului 
1998. Mai jos este declaraţia făcută de Michael A. Vatis, 
directorul NIPC, în faţa congresului, la scurt timp după 
înfiinţare: 

„Daţi-mi voie să explic pe scurt de ce NIPC 
funcţionează în cadrul FBI. în primul rând, după cum ştiţi, 
FBI are programe şi a primit autorizaţie pentru a investiga 
infracțiunile pe computer şi pentru a preveni şi investiga 
actele de spionaj şi terorism. Aceste programe şi 
autorizaţii susţin şi fac parte din misiunile de protecţie a 
infrastructurii. În al doilea rând, în cazul celor mai multe 
atacuri cibernetice, nu sunt cunoscute nici identitatea, nici 
obiectivul infractorului. Acest lucru înseamnă că de multe 
ori este imposibil să stabileşti la început dacă intruziunea 
este o infracţiune, terorism, activitate străina secretă sau o 
formă de atac strategic. Singurul mod în care poţi stabili 
sursa, natura şi scopul incidentului este investigația. 
Competența de a investiga astfel de chestiuni - şi de a 
obţine ordinele judecătoreşti necesare sau citaţiile - cade 
în seama celor împuterniciţi de lege. Asta nu înseamnă că, 
odată ce infractorul este identificat şi scopul atacului este 
cunoscut, reacţiile se limitează doar la aplicarea legii. 

Pur şi simplu, înseamnă că, în cazurile în care 
singurele informaţii pe care le avem sunt că a avut loco 
intruziune, dar nu ştim răspunsul la „cine, ce, de ce, sau 
cum?”, reacţia iniţială trebuie să vină în mod normal din 
partea organelor statului. Dar în mod sigur FBI trebuie să 
coopereze şi să aibă susţinerea altor agenţii care pot 
furniza informaţii relevante. De exemplu, dacă se află că o 
intruziune este parte a unui atac militar strategic, în mod 
sigur Departamentul Apărării şi alte agenţii responsabile 
pentru securitatea naţională ar putea fi solicitate să 
participe. 

Misiune şi structură 


NIPC încorporează şi extinde misiunea şi personalul 
CITAC din cadrul FBI. Misiunea NIPC este să detecteze, să 
determine, să avertizeze, să răspundă sau să investigheze 
acte ilegale ce privesc intruziunile informatice şi acte 
ilegale atât fizice, cât şi cibernetice care ameninţă sau 
ţintesc infrastructurile noastre de bază. Asta nu înseamnă 
că investigăm sau răspundem pur şi simplu la atacuri după 
ce acestea se petrec, ci că încercăm să le anticipăm pentru 
a le putea preveni. Este o sarcină importantă şi grea. 
Necesită adunarea şi analizarea informaţiilor culese din 
toate sursele disponibile (inclusiv investigaţiile permise de 
lege, surse secrete, date furnizate de companii şi surse 
publice) şi diseminarea analizelor şi avertizărilor în 
privinţa unui atac către posibilele victime, fie că sunt din 
aparatul de stat sau din sectorul privat. 

Pentru a îndeplini această misiune, NIPC se bazează 
pe asistenţa şi informaţiile adunate de cele 57 de birouri 
FBI din teritoriu, de alte agenţii federale, de stat şi agenţii 
locale împuternicite prin lege şi, poate cel mai important, 
sectorul privat. 

Departamentul Apărării este important pentru 
misiunea noastră pentru că dependenţa de informaţii şi 
tehnologii îl face să fie o primă ţintă pentru adversar şi 
pentru că deține o mare parte din resursele 
guvernamentale de apărare împotriva atacurilor 
cibernetice. Agenţiile noastre de informaţii secrete au un 
rol fundamental din cauza responsabilităţii pentru 
adunarea informaţiilor despre ameninţări venite din afara 
graniţelor. Alte agenţii civile cu responsabilitate de 
protecţie care intră sub incidenţa procedurii PDD-63 
pentru infrastructurile critice, precum Finanţele, Energia 
şi Transporturile, au roluri asemănătoare. 

Dar protejarea infrastructurii nu este doar o misiune 
pentru guvernul federal. Guvernele naţionale trebuie să fie 
implicate pentru că deţin şi operează unele dintre 
infrastructurile esenţiale şi pentru că agenţiile sunt de 


multe ori primele care răspund în cazul unei crize. 

În cele din urmă, această misiune necesită implicarea 
profundă a sectorului privat. Companiile private deţin şi 
operează cea mai mare parte din infrastructură, aşa că 
trebuie să fie implicat în eforturile noastre de a le apăra. 
De asemenea, au cea mai mare putere de expertiză în 
identificarea şi rezolvarea problemelor tehnice. 

Ca recunoaştere a rolurilor vitale pe care aceste 
entităţi le au, vreau să subliniez că NIPC se bazează pe 
noţiunea de parteneriat. Construim acest parteneriat în 
primul rând prin reprezentare generală. Intenţia noastră 
este ca la centru să fie convocați numeroşi profesionişti de 
la alte agenţii federale, de la companii locale sau de stat şi 
din sectorul privat. Astfel va fi încurajat schimbul de 
informaţii şi expertiză şi va fi îmbunătăţită coordonarea 
dintre toţi cei implicaţi în cazul unei situaţii de criză. În 
plus, Centrul va spori prezenţa fizică a acestor 
reprezentanţi prin stabilirea unei conexiuni electronice 
între numeroasele entităţi diferite din guvern şi sectorul 
privat care s-ar putea să aibă - sau au nevoie de - 
informaţii despre ameninţări la adresa infrastructurilor 
noastre. 

La fel de importantă este nevoia de a construi un 
drum cu două sensuri pentru fluxul de informaţii şi date 
despre incidente între guvern şi sectorul privat. Guvernul, 
fiind singurul care are acces la informaţiile secrete 
naţionale şi la alte informaţii pentru care este împuternicit 
prin lege, poate avea o imagine de ansamblu asupra 
amenințărilor la adresa statului pe care nicio entitate din 
sectorul privat nu ar putea-o avea pe cont propriu. Trebuie 
să împărtăşim companiilor cunoştinţele noastre. În acelaşi 
timp, trebuie să aflăm de la ele informaţii despre 
încercările de intruziune şi vulnerabilităţile pe care le 
experimentează. Acest lucru ne va ajuta să ne facem o 
imagine mai clară despre vulnerabilităţi şi ameninţări şi ne 
va oferi un punct de pornire pentru prevenirea sau 


contracararea unui viitor atac. Este un concept nou pentru 
noi toţi şi în mod special pentru agenţiile care merg foarte 
departe pentru a proteja sursele sau metodele folosite. Dar 
cred că acest dialog este singurul mod de a veni în 
întâmpinarea preocupării noastre comune pentru 
protejarea infrastructurii. Credem că este posibilă 
împărtăşirea informaţiilor necesare despre amenințări şi 
vulnerabilităţi fără a pune în pericol sursele sau metodele 
şi fără a compromite datele din proprietatea companiei. În 
prezent creăm reguli şi mecanisme pentru a îndeplini acest 
lucru. 

Să vă spun câte ceva şi despre ceea ce nu suntem. 
Nu suntem un superadministrator de sistem al naţiunii şi 
nici ofiterul de securitate responsabil pentru 
infrastructurile sau sistemele tuturor Împotriva 
impostorilor; nici nu dăm sfaturi despre cel mai nou 
software de securitate şi nu oferim remedii pentru a 
rezolva vulnerabilităţile. Acest rol trebuie în mod clar 
îndeplinit de administratorii de sistem din fiecare 
companie, de ofiţerii de informații din agențiile 
guvernamentale şi de grupuri de companii sau alte entităţi 
(precum echipele de intervenţie în caz de urgenţe) cu 
expertiză în reducerea vulnerabilităţilor şi restabilirea 
funcţionării normale a sistemelor. Mai degrabă, rolul 
nostru este să ajutăm la prevenirea intruziunilor şi 
atacurilor prin adunarea de informaţii despre ameninţări 
din surse care sunt disponibile numai guvernului (precum 
informaţiile secrete), şi combinarea lor cu informaţii 
furnizate voluntar de sectorul privat sau obţinute din surse 
publice, prin analize iniţiate şi diseminarea analizelor 
noastre şi a avertizărilor către toţi utilizatorii interesaţi. Şi, 
dacă un atac are loc, rolul nostru este să fim punctul 
central al guvernului federal pentru răspuns la criză şi 
investigaţii. Aceasta este misiunea centrului. Este o 
sarcină importantă şi destul de dificilă şi asupra acestui 
lucru trebuie să ne concentrăm. 


Cum este organizat NIPC 

Pentru a-şi îndeplini obiectivele, NIPC este organizat 
în trei secţiuni: 

— Secţia de investigaţii şi operaţiuni computerizate 
(CIOS) este ramura operaţională şi de intervenţie din 
cadru! NIPC. Prin intermediul ei sunt dirijate investigaţiile 
atacurilor informatice conduse de birourile teritoriale ale 
FBI din toată ţara şi se pun la dispoziţia investigatorilor 
federali sau publici şi a agenţiilor locale guvernamentale 
implicate în securitatea infrastructurii experţi în domeniu, 
echipament şi suport logistic. 

— Secţia de analiză şi avertizare (AWS) serveşte 
drept ramură a NIPC pentru sesizări şi avertizări, oferind 
suport analitic pe parcursul investigaţiilor de atacuri 
informatice şi analize pe termen lung asupra 
vulnerabilităţilor şi amenințărilor. Atunci când este cazul, 
AWS face avertizări strategice şi trimite analize tuturor 
partenerilor implicaţi în asigurarea securităţii 
informaţionale, informându-i în legătură cu posibilele 
vulnerabilităţi, ameninţări şi tendinţe pe termen lung. De 
asemenea, AWS analizează zilnic numeroase baze de date 
guvernamentale sau din sectorul privat, din presă ori din 
alte surse, pentru a strânge informaţii relevante pentru 
îndeplinirea misiunii noastre - incluzând aici centralizarea 
datelor despre atacuri potenţiale. 

— Training, Administration and Outreach Section 
(TAOS) coordonează instruirea şi educarea investigatorilor 
cibernetici din birourile teritoriale FBI, agenţii locale sau 
de stat împuternicite de lege şi organizaţii din sectorul 
privat. Coordonează de asemenea modul în care ajungem 
la companiile din sectorul privat, conducerile locale sau 
centrale, alte agenții guvernamentale şi birourile 
teritoriale FBI. în plus, această secţiune se ocupă de 
adunarea şi catalogarea informaţiilor ce au legătură cu 
„bunurile cheie” din ţară. În cele din urmă, oferă suport 
administrativ întregului centru, ocupându-se de 


problemele legate de personal, buget, contractori şi 
echipament. 

Un document NIPC a oferit mai multe detalii despre 
teoria conform căreia multe alte agenţii guvernamentale 
au văzut centrul nostru ca fiind o instituţie ambițioasă şi 
nimic mai mult. 

NIPC va include persoane din FBI, USSS şi alţi 
investigatori experimentați în infracțiunile pe computer şi 
protecţia infrastructurii, dar şi reprezentanţi trimişi de 
Departamentul Apărării, sau provenind din comunitatea 
informaţiilor secrete şi agenţii de conducere. Centrul va fi 
conectat electronic la reţelele guvernului federal, inclusiv 
la cele ale altor centre de avertizare şi operaţiuni, cât şi 
orice centre de analiză din sectorul privat. Misiunea lui va 
include avertizarea la timp în cazul amenințărilor serioase, 
oferirea unor analize cuprinzătoare, răspunsuri, 
investigaţii. 

Toate departamentele executive şi agenţiile vor 
coopera cu NIPC şi vor oferi asistenţă, informaţii şi sfaturi 
pe care NIPC le solicită în limita legii. De asemenea, toate 
departamentele executive vor împărtăşi  NIPC-ului 
informaţii despre ameninţări, avertizări şi atacuri efective 
asupra guvernului şi infrastructurilor din sectorul privat, 
în limita legii. NIPC va include personal responsabil de 
avertizare, analize, investigaţii computerizate, 
coordonarea răspunsului în caz de urgenţă, instruire, 
acţiune şi de folosirea instrumentelor tehnice. În plus, va 
stabili propriile relaţii directe cu ceilalţi din sectorul privat 
şi va împărtăşi informaţii cu structurile echivalente din 
sectorul privat, precum Centrul de Informaţii şi Analize 
descris în continuare. 

NIPC, alături de agenţia de informaţii, va tria 
informaţiile permise de lege şi de cele secrete pentru 
includerea lor în analizele şi rapoartele pe care le va oferi, 
într-o formă adecvată, agenţiilor federale, de stat sau celor 
locale, celor care operează cu infrastructura esenţială şi 


oricărei alte entităţi din sectorul privat de astfel de 
informaţii şi analize, înainte de diseminarea unor 
informaţii ce ţin de securitatea naţională şi a altor 
informaţii provenite de la comunitatea de informaţii 
secrete, NIPC va coopera în întregime cu întreaga 
comunitate de informaţii secrete prin procedurile 
existente. Fie că are rapoarte complete sau nu, NIPC va 
emite avertizări sau alerte de atac în condiţii de creştere a 
amenințării către orice entitate din sectorul privat care 
împărtăşeşte informaţii şi analize şi către proprietari şi 
operatori. Aceste avertizări ar putea de asemenea include 
îndrumare privind luarea de măsuri de protecţie 
suplimentara de către proprietari şi operatori. Cu excepţia 
situaţiilor de urgenţă extremă, NIPC va coopera cu centrul 
naţional de coordonare înainte de emiterea avertizărilor 
publice pentru atacuri iminente din partea teroriştilor 
internaţionali, statelor străine sau altor puteri străine 
ostile. 

NIPC va oferi un punct central naţional pentru 
adunarea de informaţii legate de ameninţări la adresa 
infrastructurilor. În plus, NIPC va oferi mijloacele 
principale de facilitare şi coordonare a răspunsului 
guvernului federal în faţa incidentelor, temperarea 
atacurilor, investigarea amenințărilor şi monitorizarea 
eforturilor de recuperare a sistemelor afectate. In funcţie 
de nivelul şi natura unei ameninţări sau a unui atac, 
protocoalele stabilite între agenţiile cu funcţii speciale 
(DOI/DOD/CIA) şi decizia finală a preşedintelui, NIPC 
poate primi un rol direct de susţinere fie pentru DOD, fie 
pentru comunitatea de informaţii secrete. 

Centrul de Informații şi Analize (ISAC) este 
coordonatorul naţional, lucrând cu toţi coordonatorii de 
sector, oficialii de legătură din teritoriu şi Consiliul 
Economic Naţional. ISAC se va consulta cu proprietarii şi 
operatorii infrastructurilor esenţiale pentru a încuraja 
crearea unui centru în sectorul privat pentru împărtăşirea 


informaţiilor şi analize. Designul şi funcţiile centrului, 
precum şi relaţia lui cu NIPC vor fi stabilite de sectorul 
privat împreună cu şi sub supravegherea guvernului 
federal. In 180 de zile de la această directivă, 
coordonatorul național, sub supravegherea  CICG, 
incluzând Consiliul Economic Naţional, va identifica 
metode posibile de a oferi asistenţă federală pentru 
înlesnirea înfiinţării unui centru de tip ISAC. 

Un astfel de centru poate servi ca mecanism pentru 
colectare, analiză, triere şi diseminare a informaţiilor din 
sectorul privat atât pentru companii, cât şi pentru NIPC. 
De asemenea, centrul ar putea aduna, analiza şi disemina 
informaţii de la NIPC pentru o distribuire viitoare către 
sistemul privat. Deşi este crucial pentru un parteneriat de 
succes între guvern şi companii, acest mecanism pentru 
împărtăşirea informaţiilor importante despre 
vulnerabilităţi, ameninţări, intruziuni şi anomalii nu 
trebuie să se amestece în schimburile directe de informaţii 
dintre companii şi guvern. Cum în final este creat de 
reprezentanţii sectorului privat, ISAC poate imita anumite 
aspecte ale unor instituţii precum centrele pentru 
controlul şi prevenţia bolilor care s-au dovedit foarte 
eficiente, mai ales în ceea ce priveşte schimburile de 
amploare între sectoarele private. 

Cu un asemenea model, ISAC ar deţine un grad înalt 
de concentrare tehnică şi expertiză. Ar stabili statistici de 
bază şi tipare ale diverselor infrastructuri, ar deveni un 
birou de selectare pentru informaţiile din diferitele 
sectoare şi ar oferi o arhivă pentru informaţiile mai vechi 
care să fie folosite de sectorul privat aşa cum va crede de 
cuviinţă ISAC sau guvernul. Esenţiale pentru succesul unei 
asemenea instituţii ar fi promptitudinea în răspuns ei, 
accesibilitatea, coordonarea, flexibilitatea, utilitatea şi 
acceptabilitatea 


GLOSAR 
Termeni tehnici utilizaţi în această carte: 


Adresa IP - „Internet Protocol Address”, adică ceea 
ce fiecare computer conectat la internet trebuie să aibă 
pentru a putea comunica instant cu altul. Gândeşte-te la ea 
ca şi cum ar fi „numărul de telefon” al internetului. 

Adulmecătorii sunt instrumente de hacking care 
colectează informaţiile ce intră sau ies dintr-un computer 
(de obicei un server). Informaţia este apoi trimisă către cel 
care a implantat adulmecătorul. Adulmecătorii sunt utili 
pentru colectarea parolelor sau a ID-urilor utilizatorilor. 

Apache este un program software (cunoscut şi sub 
numele „software server”) Open Source Movement (adică 
gratis), pentru rularea paginilor web pe un computer- 
gazdă. Majoritatea site-urilor web pe care le poţi vedea 
funcţionează cu Apache. 

Aparatura wireless pentru internet. La început 
arătau ca nişte telefoane mobile un pic mai mari, dar erau 
ataşate la internet în locul sistemului telefonic. 

ARPANET vine de la Advanced Research Projects 
Agency Network. Aşa era numit internetul în anii '70 şi 80, 
când încă mai era un proiect de cercetare al 
Departamentului Apărării. 

ASN [National Security Agency (Agenţia pentru 
Siguranţa Naţională din SUA)] - Este o organizaţie secretă 
(în timpul Războiului Rece, guvernul nici măcar nu 
recunoştea că există) care dezvoltă coduri secrete 
(criptare) pentru a păstra secrete comunicațiile americane 
confidenţiale. ASN se ocupă de asemenea şi cu dezlegarea 
codurilor inamicilor (decriptare). Utilizarea tot mai mare a 
criptării pe internet a atras o mare parte din atenţia ASN. 

Atacul DDOS (Distributed Denial of Service Attack) 
foloseşte mai multe calculatoare pentru a trimite cantităţi 


mari de date către un site. Site-urile pot face faţă doar 
unui număr limitat de utilizatori conectaţi simultan. In mod 
normal, aceasta nu este o problemă, dar dacă acaparezi în 
mod intenţionat toată capacitatea unui site, ca într-un atac 
DDOS, nimeni altcineva nu mai poate folosi acel site. 

Baudul este unitatea de date transferate pe secundă 
printr-o linie telefonică prin intermediul unui modem. Cu 
aproximaţie, opt bauzi corespund unei litere sau unei cifre. 
Aşadar, un modem de 300 de bauzi (din anii '70) poate 
transfera aproximativ 37 de caractere pe secundă. Cele 
mai multe modemuri din ziua de azi operează cu 56.000 de 
bauzi. 

Baza de date este un fişier de pe calculator, de 
multe ori unul foarte mare, care conţine liste de informaţii 
(nume, adresă şi alte lucruri pentru toţi clienţii, sau 
angajaţii, sau orice altceva). Utilizatorii de baze de date 
folosesc un software special pentru a putea să găsească 
informaţii în baza de date şi pentru a face actualizări. 

Bombe inteligente - vechile bombe obişnuite 
(învelişuri de metal umplute cu explozibili şi aruncate din 
avion), cu dispozitive de ghidare ataşate. Acestea conţin 
mici aripioare alimentate de baterii şi comandate cu 
ajutorul unui sistem de ghidare. Bombele obişnuite nu sunt 
foarte exacte, putând ateriza chiar şi la o distanţa de o 
sută de metri de ţintă. Bombele inteligente au o eroare de 
până la zece metri. 

Buffer Overflow Exploitation este o tehnică prin 
care trimiţi un anumit tip de date către un server web şi 
declanşezi manifestarea unei deficienţe a software-ului 
(comună multor produse Microsoft), lucru care îţi permite 
să strecori un virus sau un program zombie şi astfel să 
pătrunzi în server, în ciuda apărării. Există o mulţime de 
alte tipuri de defecte care pot fi exploatate în acest fel. 
Atunci când ele sunt descoperite, producătorul software- 
ului tinde să furnizeze rapid o rezolvare. Dar uneori 
durează mai mult şi, între timp, se produc pagube. O 


temere majoră în rândul cyber-războinicilor este că 
inamicul va fi primul care va găsi o astfel de deficiență şi 
va ţine acest lucru secret. Dacă nu se mai împiedică 
nimeni altcineva de acesta, cei care ştiu de existenţa sa 
deţin materialul pentru o cyber-armă puternică. 

Bulletin Board System (BBS) este un program 
pentru computer care permite utilizatorilor să se 
conecteze la BBS prin modem (în prezent, acest lucru se 
face prin internet), precum şi să citească şi să scrie mesaje 
către toate persoanele care utilizează BBS. Versiunea de 
internet a BBS este Usenet, care are mii de forumuri 
distincte (pentru subiecte diferite). 

Caii troieni sunt programe deghizate în programe 
legale. Cineva poate modifica un program care, de 
exemplu, îţi spune în ce zi a săptămânii a căzut o dată 
oarecare în ultimele două sute de ani. Modificarea adaugă 
o funcţie care poate face ceva interesant sau ceva 
periculos. Înainte de apariţia internetului, caii troieni erau 
o formă enervantă de vandalism de care trebuia să te 
fereşti. Existau mai multe variaţii, dar ideea de bază din 
spatele lor era să capeţi pe PC un program de care nu ştiai 
sau pe care nu îl doreai. La început, caii troieni au fost 
folosiţi în scop de farse şi realizau doar nişte glume 
inofensive (de exemplu, nişte gândaci ce mişunau pe 
ecran). Dar pe parcursul anilor '80, aceştia au devenit 
periculoşi; unii dintre ei distrugeau date sau programe. 
Alţii, odată rulaţi, se răspândeau prin modificarea altui 
software cu ajutorul propriilor rutine. Cam în aceeaşi 
perioadă, creatorii de cai troieni au început să transmită 
rapid software-urile lor infestate prin sistemele BBS. 
Înainte de asta, cei mai mulţi oameni nu erau online; 
astfel, cea mai mare parte a software-urilor era transmisă 
prin dischete. Odată ce BBS-ul a devenit popular, 
distribuţia a fost mai rapidă, iar caii troieni au ajuns pe 
(noile) unităţi de hard disk. Din toate acestea s-a născut 
industria de software antivirus. Şi totuşi, cei mai mulţi 


utilizatori de PC nu se complică folosind programe 
antivirus. 

CERT - Computer Emergency Response Te-am, 
fondată iniţial de Departamentul Apărării SUA în 1968 
pentru a analiza rapid înşelătoriile sau dezastrele majore 
de pe internet. CERT operează în afara Universităţii 
Carnegie Mellon şi încă mai este principala instituţie 
internaţională pentru rezolvarea problemelor de pe 
internet 

CIC - Combat Information Center2. Inventat în 
timpul celui de-al Doilea Război Mondial, când au apărut o 
mulţime de senzori electronici (radar, aparate de sunet) şi 
părea o idee bună să trimiţi toate aceste informaţii către o 
încăpere mare (de pe o navă sau un buncăr) unde aveau să 
fie sortate, puse pe hărţi şi ecrane pentru a putea fi 
asimilate de comandanții care luau deciziile. În ziua de azi, 
CIC-urile sunt camere pline de monitoare de calculator. La 
un moment dat, CIC a devenit o sursă pentru descrierile 
science-fiction despre cum ar trebui să arate „puntea unei 
nave spaţiale”. 

Computerele mainframe sunt cele mai mari, mai 
scumpe, mai complexe şi mai puternice calculatoare. 
Acestea, de obicei, acoperă cele mai multe dintre nevoile 
de caicul pentru o organizaţie mare. Reţine că primele 
mainframe-uri ale anilor '60 au mai puţin de unu la sută 
din viteza şi capacitatea de stocare a celui mai ieftin PC de 
azi (de 500 $). 

Crackerii sunt hackeri puşi pe rele. Aceşti vandali ai 
internetului mai sunt numiţi şi hackeri black hat. Asta 
pentru a-i diferenţia de hackerii buni, care sunt cunoscuţi 
sub numele de hackeri white hat. Practic, internetul a fost 
construit de o mulţime de hackeri (programatori care 
analizează o problemă a software-ului până o rezolvă. 
Aceasta se numeşte „analiză bună”). 

Criptarea se referă la utilizarea codurilor pentru a 
face ca e-mailul sau datele tale să fie dificil (sau imposibil) 


de folosit. Criptarea există de mii de ani şi încă mai 
foloseşte acelaşi principiu de bază al substituirii celor 
scrise de tine cu alte litere sau cifre. Oricine are cheia 
decriptării (care arată ce trebuie înlocuit în materialul 
codat pentru a-l transforma din nou în ceva ce poate fi 
înţeles) poate citi materialul codat. Computerele au 
schimbat metoda criptării. Unul dintre primele computere 
moderne a fost inventat în cel de-al Doilea Război Mondial 
pentru a decripta codurile germanilor. Încă de pe atunci 
computerele au fost folosite pentru criptarea şi decriptarea 
(prin folosirea cheii) mesajelor codate. Teoretic, este 
posibil să foloseşti un computer pentru a decripta un mesaj 
codat fără să utilizezi cheia. Dar pentru asta este nevoie de 
mult timp. În funcţie de cât de puternic este codul criptat, 
o astfel de „decriptare forţată” este, la urma urmei, din 
motive practice, imposibilă. 

CRT este Cathode Ray Tube. Adică monitorul 
computerului. In televiziune sunt folosite tipuri diferite de 
CRT-uri. 

Cyber-războinicul este orice specialist militar sau 
din guvern în domeniul internetului, care ştie cum să atace 
utilizând reţelele de comunicaţii (cum ar fi internetul) şi să 
apere reţelele de astfel de atacuri, începând cu al Doilea 
Război Mondial, acest tip de activitate a fost numit război 
electronic. Când este implicat internetul, de multe ori sunt 
cooptați şi voluntari civili pentru a duce acest război. 

Decriptarea înseamnă spargerea codurilor (chei de 
criptare) folosite pentru a păstra informaţiile secrete. 
Inaintea secolului XX, se referea la descifrarea puzzle- 
urilor, întrucât pe vremea aceea criptarea se baza pe 
lucruri precum substituirea (folosirea anumitor numere 
sau simboluri în locul literelor). Dar în ultima sută de ani, 
au fost create aparate care să utilizeze coduri mai 
complexe, iar în timpul celui de-al Doilea Război Mondial 
au fost create computere care să testeze mai rapid toate 
„Ssubstituirile” posibile pentru spargerea codurilor. Practic, 


decriptarea se referă fie la folosirea unor computere mai 
puternice pentru a încerca toate combinaţiile posibile până 
poţi citi codul, fie la (şi asta îi sperie cel mai mult pe 
utilizatorii de criptare) folosirea unor algoritmi speciali 
pentru a găsi erori în rutina de substituire. 

Exploatarea datelor se referă la o nouă tehnologie în 
care sunt folosite cantităţi imense de date, precum 
achiziţionarea de produse de către milioane de indivizi 
anual, ca instrument statistic de găsire a unor corelaţii 
utile. De exemplu, ce fel de produse cumpără oamenii 
înaintea sau în timpul anumitor evenimente (plecarea în 
vacanţă, în preajma sărbătorilor) pentru diferite niveluri 
de venit. Exploatarea datelor dezvăluie tipare de 
cumpărături necunoscute înainte şi favorizează o mai bună 
comercializare. Această abordare există de mai bine de un 
secol, dar, folosind exploatarea datelor beneficiul este mult 
mai rapid şi mai exact. 

Fibra optică este un tip de cablu pentru transferul 
datelor pe distanţe lungi. Spre deosebire de vechiul cablu 
(de cupru) care transfera datele prin semnale electrice, 
fibrele optice folosesc lumina pentru transport prin aceste 
bucle de cablu. Astfel pot fi transferate mult mai multe 
date la un preţ mai mic. 

FTP, prescurtare de la File Transfer Protocol, este un 
program de computer care permite utilizatorilor de 
internet să obţină fişiere (date sau programe) de la un alt 
computer. 

Hackingul îţi foloseşte abilităţile tehnice pentru a 
lucra la un program sau pe internet. De obicei, intenţia 
este de a îmbunătăţi modul în care funcţionează software- 
ul, dar hackerii răi nu urmăresc decât să provoace pagube 
cât mai mari. 

Honey Pot - este un server instalat pe internet şi are 
unicul scop de a atrage hackeri. Odată ce aceştia găsesc 
serverul, ceea ce se întâmplă la câteva ore de la pornirea 
lui,  detectorii de  intruziune şi instrumentele de 


identificare, cu care este echipat Honey Pot, înregistrează 
tot ce fac hackerii atunci când încearcă să pătrundă. 
Astfel, hackerii white hat (tipii buni) află ce pun la cale 
hackerii black hat (tipii răi). Există o reţea numită Honey 
Net, între serverele căreia se face schimb de informaţii 
despre hackeri, informaţii ce sunt comunicate şi agenţiilor 
de securitate. Majoritatea acestor servere sunt conduse de 
voluntari care de multe ori suportă din propriul buzunar 
cheltuielile pentru întreţinerea lor. 

Instrument pentru ghicirea parolei - este un 
program (numit de multe ori şi „dicţionar de parole”) care 
foloseşte o listă extinsă (uneori cu peste un milion de 
elemente) a parolelor cunoscute sau tipice pentru a putea 
intra ilegal pe un site sau pe un server protejat prin parolă. 
Nu ai nevoie decât de un nume de utilizator. Aceste 
instrumente nu mai sunt la fel de utile cum erau, pentru că 
tot mai multe site-uri blochează numele de utilizator 
pentru care se introduc prea multe parole incorecte (între 
trei şi zece, de exemplu) una după alta. Apoi site-ul îi 
spune utilizatorului să încerce din nou peste aproximativ 
cinci minute. Este în regulă pentru un utilizator adevărat şi 
suficient de mult pentru a face programul de ghicire a 
parolei ineficient. În acest fel, ar dura zile întregi să testezi 
sute de mii de parole posibile. Fără acea suspendare, 
instrumentul de ghicire ar da rezultate în câteva minute 
sau în cel mult o oră. 

ISP înseamnă Internet Service Provider. Acestea sunt 
companii, precum AOL sau Earthlink, care furnizează 
utilizatorilor accesul la internet. De fapt, ISP-urile plătesc 
sume mari de bani companiilor de telefonie care 
construiesc şi întreţin „coloana vertebrală” a internetului 
pentru linii de mare capacitate, pe distanţe lungi, ce 
transportă cea mai mare parte a traficului pe internet (e- 
mail, cereri de pagini web, descărcarea fişierelor, înţelegi 
ce vreau să spun). 

LAN, prescurtare de la Local Area Network, este un 


sistem  necostisitor de software şi cabluri care 
interconectează mai multe PC-uri într-un birou. LAN-ul în 
sine este de multe ori conectat la internet, astfel încât toţi 
utilizatorii LAN pot naviga pe net. 

Linux este un sistem de operare gratuit creat de 
programatorii Open Source Movement. Linux câştigă tot 
mai multă popularitate printre companii şi instituţii 
şcolare. Deşi nu este la fel de uşor de instalat şi întreţinut 
precum produsele comerciale (Microsoft Windows), 
software-ul este gratuit. 

Magnetul minţilor sclipitoare - orice organizaţie 
sau activitate care atrage mulţi oameni cu bune abilităţi de 
operare pe computer şi internet. Corporaţia Microsoft este 
un astfel de magnet, la fel cum sunt şi unele tipuri de 
software (precum sistemele de operare Linux). 

NIPC este Naţional Infrastructure Protection Center. 
A fost înfiinţat de către FBI pentru a supraveghea 
prinderea infractorilor pe internet. 

NIPRNET este o structură a Departamentului 
Apărării care are numai câteva conexiuni la internetul 
obişnuit. 

Nodurile sunt unul (sau mai multe) servere (a se 
vedea definiţia de mai sus) care stochează informaţiile 
necesare pentru un site. 

OPSEC - termenul militar pentru operaţiunile de 
securitate. Aceasta este denumirea pentru acţiunile pe 
care le întreprinzi pentru a împiedica duşmanul să intre în 
serverele bazelor, clădirilor sau de internet. 

PAO - este prescurtarea de la Public Affairs Officer. 
Aceştia sunt cei care au de-a face cu mass-media. Fiecare 
forţă militară are angajaţi astfel de ofiţeri, întrucât mass- 
media a devenit o armă tot mai puternică. 

Perioada de luare a deciziei este timpul de care ai 
nevoie ca să recunoşti informaţiile, să îţi dai seama la ce 
se referă, să iei o decizie şi să o pui în practică. În termeni 


militari, pilotul sau comandantul unităţii de infanterie care 
are cea mai scurtă perioadă de luare a deciziei va câştiga. 
Aceste perioade joacă de asemenea un rol în crearea 
software-urilor şi combaterea infracţiunilor pe internet. 
Viteza contează. 

Poliţia cibernetică - oameni ai legii (plus un număr 
de profesionişti ai internetului care îşi oferă ajutorul 
voluntar) care iau urma infractorilor ce operează pe 
internet. În anii '90, cei mai mulţi dintre aceştia învăţaseră 
tainele meseriei pe cont propriu (poliţişti pentru care 
computerul era un hobby), dar acum există un mare avânt 
de a-i instrui pe mulţi dintre oamenii legii astfel încât să 
poată face faţă infracţiunilor pe internet. 

Psyops - este prescurtarea de la operaţiuni 
psihologice. Jocul cu mintea inamicului. Cea mai simplă 
formă este lansarea unor fluturaşi deasupra trupelor 
inamice care explică de ce ar trebui să se predea. In 
formele mai sofisticate, sunt înfiinţate staţii radio pe care 
duşmanii le cred de partea lor, dar acestea transmit 
informaţii demoralizatoare. 

Red Attack (sau Echipa Red ori Echipa Tiger) constă 
într-un grup de experţi în internet care îţi va sparge 
sistemul pentru a vedea cât de bună este apărarea pe care 
o ai. Acest lucru poate fi costisitor (începe de la 5.000 $ şi 
ajunge rapid la şase cifre), în funcţie de cât de mare este 
sistemul. 

Remailer - cunoscut şi sub numele de serviciu 
remailer anonim. Acesta este un site care ascunde orice 
informaţie despre e-mailul tău. Trimiţi e-mailul către 
remailer şi el îţi trimite o adresă anonimă. În unele cazuri, 
remailerul păstrează informaţii care, în cazul unui ordin 
judecătoresc, dezvăluie identitatea acelora care folosesc 
serviciul. Alte remailere distrug orice dovadă a adevăratei 
identități a utilizatorilor. Poliţia şi agenţiile antiteroriste nu 
agreează astfel de servicii, dar ele pot fi înfiinţate oriunde 
şi ar fi foarte dificil să fie înlăturate cu totul. 


Script Kiddies sunt în general tineri, de multe ori 
adolescenţi care-şi fac de cap pe internet prin utilizarea 
instrumentelor de hacking uşor disponibile. Aceştia sunt 
mai mult o pacoste decât o ameninţare, dar plecând de 
aici, unii trec la hacking serios, ajungând la infracţiuni. 

Server - un computer pe care sunt stocate site-urile 
web. Un server este adesea doar un PC ca acela pe care îl 
folosim acasă, cu un software special şi o conexiune foarte 
rapidă la internet. Practic, orice PC poate fi transformat 
într-un server cu software-ul potrivit şi o conexiune directă 
la internet (care este destul de scumpă). 

SIPRNET este o structură secretă a 
Departamentului Apărării care trimite toate informațiile 
folosind criptarea (codarea) şi nu este conectată la 
internetul pe care noi ceilalți îl folosim. 

Software de securitate - programe care scad 
şansele computerului tău de a fi avariat de atacurile de pe 
internet (viruşi, în mod special). Cel mai comun software 
de securitate este software-ul antivirus (care 
monitorizează PC-ul cu privire la prezenţa viruşilor şi îi 
elimină pe cei găsiţi) şi software-ul firewall (care 
blochează accesul oricărui element dăunător în PC). 

Sysadmin este prescurtarea de la System 
Administrator - administrator de reţea. Acesta este 
persoana responsabilă de funcţionarea unui site, a unei 
reţele locale (Local Area Network - LAN) sau a serverului. 
Nu este o muncă uşoară, întrucât există o mulţime de 
lucruri care pot merge prost, iar software-ul cu ajutorul 
căruia funcţionează serverul, site-ul sau reţeaua locală 
trebuie să fie mereu actualizat pentru a funcţiona în 
continuare şi a-l proteja de intruşi. Nu sunt niciodată 
suficient de mulţi administratori de reţea bine pregătiţi şi 
acest lucru face ca o mulţime de site-uri să fie foarte 
vulnerabile la atacurile hackerilor. 

TCP/IP este setul de standarde al oricărui computer 
pentru a comunica pe internet. Orice computer cu 


software care a aderat la standardele TCP/IP poate fi 
conectat la internet. Aceasta a fost o idee radicală la 
vremea respectivă (anii '70), dar era nevoie de ea pentru a 
deveni accesibil la scară mare. 

Vampirii sunt viermi sau viruşi al căror unic scop 
este să pătrundă atât de adânc în sistem, încât calculatorul 
infestat să nu mai poată face nimic altceva. Rezultatul este 
similar cu ceea ce se întâmplă atunci când ai deschis prea 
multe programe în acelaşi timp pe PC; lucrează foarte 
anevoios. Un vampir care rulează pe un server web 
garantează că cei mai mulţi dintre cei care încearcă să 
intre pe diverse site-uri de pe acel server vor renunţa, 
pentru că acesta a încetinit serverul prea mult. 

Viermii sunt viruşi care se ataşează de alte 
programe. De exemplu, Logic Bomb. Acesta este un 
program ascuns din sistemul computerului care devine 
activ numai când sunt îndeplinite anumite condiţii. În acel 
moment, Logic Bomb se declanşează şi face ceva. De 
obicei, ceva foarte rău. Acest tip de program este inserat, 
de obicei, de un programator care are acces legal la 
calculatorul în cauză. Managerii se tem întotdeauna ca nu 
cumva un programator nefericit (şi concediat de curând) 
să lase un Logic Bomb care să se declanşeze atunci când el 
nu mai este prin preajmă pentru a ţine virusul în aşteptare. 
Atunci când totuşi se declanşează, cauzează lucruri 
neplăcute, precum ştergerea evidenţei statelor de plată, 
sau produce daune mai subtile în evidenţa afacerilor. 

Cei care creează programe Logic Bomb sunt de 
obicei prinşi, iar în ultimii ani, tot mai mulţi dintre aceşti 
flăcăi îndărătnici au fost trimişi la închisoare. 

Virusul este un program pentru calculator care, 
odată infiltrat în computerul tău, va încerca să se 
răspândească şi în altele prin lista ta de adrese de e-mail şi 
va face alte lucruri neplăcute computerului tău. În funcţie 
de fiecare virus (până în 2001 au fost identificaţi 70.000), 
acesta poate să nu prezinte niciun pericol sau să îţi 


distrugă toate datele de pe hard drive. 

Zombie este un program cu ajutorul căruia hackerii 
infectează computerele slab protejate (server ce 
administrează un site sau un PC cu conexiune la un 
modem de cablu sau DSL). Există zeci de programe zombie 
diferite, dar ceea ce au în comun este abilitatea de a 
comunica cu hackerii pentru a prelua, într-o anumită 
măsură, controlul asupra computerului pe care l-au 
infectat. Programele antivirus pot detecta şi elimina 
programele zombie. 


